KONEČNÉ ZNENIE
A6-0291/2006
19.9.2006
*
SPRÁVA
o návrhu rozhodnutia Rady, ktorým sa poskytuje mimoriadna finančná pomoc Spoločenstva Kosovu
(KOM(2006)0207 – C6‑0171/2006 –2006/0068(CNS))
Výbor pre medzinárodný obchod
Spravodajkyňa:
Erika Mann
Spravodajca výboru požiadaného o stanovisko(* ):
Joost Lagendijk , Výbor pre zahraničné veci
(* ) Rozšírená spolupráca výborov – článok 47 rokovacieho poriadku
PE 376.342v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA...........................................................................................................16
STANOVISKO Výboru pre zahraničné veci ...........................................................21
pre Výbor pre medzinárodný obchod..........................................................................................26
POSTUP...................................................................................................................................30
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu rozhodnutia Rady, ktorým sa poskytuje mimoriadna finančná pomoc Spoločenstva Kosovu
(KOM (2006)0207 – C6‑0171/2006 –2006/0068 (CNS))
(Konzultačný postup)
Európsky parlament ,
– so zreteľom na návrh Komisie Rade ( KOM(2006)0207 )
Zatiaľ neuverejnené v úradnom vestníku. ,
– so zreteľom na článok 308 Zmluvy o ES, v súlade s ktorým Rada konzultovala s Parlamentom ( C6‑0171/2006 ),
– so zreteľom na článok 51 rokovacieho poriadku,
– so zreteľom na správu Výboru pre medzinárodný obchod a stanovisko Výboru pre zahraničné veci a Výboru pre rozpočet ( A6‑0291/2006 ),
1. schvaľuje zmenené a doplnené znenie návrhu Komisie;
2. vyzýva Komisiu, aby zodpovedajúcim spôsobom zmenila svoj návrh v súlade s článkom 250 ods. 2 Zmluvy o ES;
3. vyzýva Radu, aby informovala Parlament, ak má v úmysle odkloniť sa od ním schváleného textu;
4. žiada Radu, aby opätovne konzultovala s Parlamentom, ak má v úmysle podstatným spôsobom zmeniť návrh Komisie;
5. poveruje svojho predsedu, aby toto stanovisko odovzdal Rade a Komisii.
Text predložený Komisiou
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
1
Odôvodnenie 7a (nové)
(7a) Táto výnimočná finančná pomoc dopĺňa iné programy Spoločenstva na pomoc západnému Balkánu.
Odôvodnenie
Vzájomné dopĺňanie výnimočnej makrofinančnej pomoci a iných pomocných programov ES predstavuje kľúčový princíp zabezpečenia makrofinančnej pomoci ad hoc, ktorá je vymedzená Radou Ecofin v „genvalských usmerneniach” zo dňa 20. marca 1995.
Osobitný odkaz na nariadenie o programe CARDS by však nemal byť zahrnutý do bodov odôvodnenia tohto návrhu, keďže program CARDS skončí v decembri roku 2006 a nahradia ho iné finančné nástroje, najmä nástroj predvstupovej pomoci.
Pozmeňujúci a doplňujúci návrh
2
Odôvodnenie 9
(9) Hoci po skončení vojny došlo k obnoveniu hospodárskej aktivity, Kosovo je na nízkom stupni hospodárskeho rozvoja.
Kosovo nemá možnosť získať pôžičky, či už doma alebo na medzinárodných finančných trhoch, a v rámci svojho súčasného štatútu nie je oprávnené na členstvo v medzinárodných finančných inštitúciách.
Nemôže byť preto ani príjemcom pomoci vo forme pôžičiek spojenej s ich programami.
(9) Hoci po skončení vojny došlo k obnoveniu hospodárskej aktivity, Kosovo je na nízkom stupni hospodárskeho rozvoja.
Kosovo nemá možnosť získať pôžičky, či už doma alebo na medzinárodných finančných trhoch, a v rámci svojho súčasného štatútu nie je oprávnené na členstvo v medzinárodných finančných inštitúciách.
Nemôže byť preto ani príjemcom pomoci vo forme pôžičiek spojenej s ich programami , čo je hlavným dôvodom na poskytnutie výnimočnej finančnej pomoci vo forme grantu.
Odôvodnenie
Uvedené genvalské usmernenia, ktoré prijala Rada Ecofin 20. marca 1995, zahŕňajú požiadavku, aby makrofinančná pomoc poskytovaná Spoločenstvom mala výnimočný charakter.
Európske spoločenstvo nie je ani medzinárodnou inštitúciou ako MMF, ani by nemalo poskytovať stálu rozpočtovú podporu tretím krajinám.
Nedostatočný prístup Kosova k finančným prostriedkom Svetovej banky a MMF, predpokladané vyčerpanie jeho peňažných rezerv v roku 2007 a jednorazová potreba pokryť medzeru v konsolidovanom rozpočte Kosova pred stanovením konečného štatútu územia sú dôvodmi na mimoriadne udelenie takejto makrofinančnej pomoci v rokoch 2006 a 2007.
Pozmeňujúci a doplňujúci návrh
3
Odôvodnenie 12
(12) Uvoľnením tejto grantovej pomoci nie sú dotknuté právomoci rozpočtového orgánu.
(12) Finančná pomoc Spoločenstva sa vyplatí priamo na konsolidovaný rozpočet Kosova 2006 a 2007 a zaznamená sa v rámci okruhu Výnimočná finančná pomoc Európskeho spoločenstva.
Uvoľnením tejto grantovej pomoci nie sú dotknuté právomoci rozpočtového orgánu.
Odôvodnenie
Na zabezpečenie transparentnosti rozpočtového postupu je nevyhnutné špecifikovať túto konkrétnu grantovú pomoc v osobitnom okruhu v konsolidovanom rozpočte Kosova 2006 a 2007.
Pozmeňujúci a doplňujúci návrh
4
Odôvodnenie 13
(13) Táto finančná podpora by mala byť poskytnutá po overení skutočnosti, či finančné a hospodárske podmienky, ktoré budú stanovené na základe dohody s kosovskými orgánmi po schválení tohto rozhodnutia Rady, je možné uspokojivo splniť .
(13) Túto finančnú podporu treba poskytnúť po overení skutočnosti, či podmienky, ktoré budú stanovené na základe dohody s kosovskými orgánmi boli uspokojivo splnené.
Podmienky na uvoľnenie balíkov mimoriadnej pomoci zahŕňajú konkrétne ciele v týchto oblastiach: lepšia transparentnosť a väčšia udržateľnosť verejných financií, predovšetkým v súvislosti s konzistentnosťou konsolidovaného rozpočtu Kosova so strednodobým výdajovým rámcom a stratégiou a plánom rozvoja Kosova; uplatňovanie makroekonomických a rozpočtových priorít na základe memoranda o ekonomickej a finančnej politike, ktoré dňa 2. novembra 2005 schválil Medzinárodný menový fond; väčšia daňová disciplína a kontrola verejných výdavkov, osobitne s ohľadom na vyšetrovanie podozrení z podvodov a iných nezrovnalostí v súvislosti s vnútroštátnymi a medzinárodnými finančnými prostriedkami, na pristupovanie k týmto podvodom a nezrovnalostiam a ďalší postup; a plné dodržiavanie medzinárodných noriem v oblasti demokracie a ľudských práv vrátane uznávania menšín a základných zásad právneho štátu.
Vyplácanie týchto balíkov pomoci by sa malo uskutočňovať na základe skutočného pokroku pri dosahovaní uvedených cieľov.
Odôvodnenie
Spravodajkyňa sa v tomto PDN snaží začleniť PDN 2 a 3 (AFET 2 a 3) pána Joosta Lagendijk'sa, v ktorých sa kladie dôraz na podmienku dodržiavania ľudských práv, do svojho pôvodného PDN 4, ktorý zdôrazňuje ekonomickú a finančnú podmienenosť vyplácania pôžičiek.
Pozmeňujúci a doplňujúci návrh
5
Článok 1 odsek 1
Spoločenstvo poskytne Kosovu mimoriadnu finančnú pomoc vo forme grantu až do výšky 50 miliónov EUR na zlepšenie finančnej situácie Kosova, podporu rozvoja zdravého hospodárskeho a fiškálneho rámca, uľahčenie zachovania a posilnenia základných administratívnych funkcií a riešenie potrieb v oblasti verejných investícií.
Spoločenstvo poskytne Kosovu mimoriadnu finančnú pomoc vo forme grantu až do výšky 50 miliónov EUR na splnenie predpokladaných požiadaviek Kosova na vonkajšie financovanie v rokoch 2006 a 2007 v súlade so strednodobým výdavkovým rámcom Kosova na roky 2006 – 2008, podporu rozvoja zdravého hospodárskeho a fiškálneho rámca, uľahčenie zachovania a posilnenia základných administratívnych funkcií a riešenie potrieb v oblasti verejných investícií.
Odôvodnenie
Keďže základným účelom tohto výnimočného grantu je pokryť predpokladanú rozpočtovú medzeru Kosova na roky 2006 a 2007, mal by sa cieľ návrhu náležite pozmeniť.
Pozmeňujúci a doplňujúci návrh
6
Článok 1 odsek 2 a (nový)
(2a) S cieľom uľahčiť dialóg s Európskym parlamentom, Komisia ho pravidelne informuje o postupoch tohto výboru a poskytuje mu príslušné dokumenty;
Or. en
Odôvodnenie
Je absolútne nevyhnutné, aby Komisia pravidelne informovala Parlament o postupoch, a aby sprístupnila príslušné dokumenty.
PDN dodržiava postup dohodnutý v medziinštitucionálnej dohode po diskusiách o finančnom výhľade a navrhuje text správy o novom finančnom nástroji pre Európsku susedskú politiku ENPI.
Pozmeňujúci a doplňujúci návrh
7
Článok 1 odsek 3
3.
Finančná pomoc Spoločenstva je k dispozícii dva roky, počínajúc prvým dňom po nadobudnutí platnosti memoranda o porozumení uvedeného v článku 2 ods. 1.
Ak si to však okolnosti vyžiadajú, Komisia sa môže po porade s Hospodárskym a finančným výborom rozhodnúť predĺžiť obdobie dostupnosti pomoci najviac o jeden rok.
3.
Finančná pomoc Spoločenstva je k dispozícii dva roky, počínajúc prvým dňom po nadobudnutí platnosti memoranda o porozumení uvedeného v článku 2 ods. 1.
Ak si to však okolnosti vyžiadajú, Komisia sa môže po porade s Hospodárskym a finančným výborom a Európskym parlamentom rozhodnúť predĺžiť obdobie dostupnosti pomoci najviac o jeden rok.
Odôvodnenie
Keďže rozšírenie tejto makrofinančnej pomoci by pri všetkej pravdepodobnosti nasledovalo po konečnom stanovení štatútu Kosova a sprievodnej konferencii darcov (od ktorej sa očakáva, že bude podstatným prínosom pre makroekonomickú budúcnosť Kosova), bolo by potrebné poradiť sa o tejto výnimočnej pomoci po roku 2007 s Parlamentom.
Pozmeňujúci a doplňujúci návrh
8
Článok 2 odsek 1
1.
Komisia je oprávnená dohodnúť s kosovskými orgánmi, po porade s Hospodárskym a finančným výborom, podmienky hospodárskej politiky a finančné podmienky spojené s touto pomocou, ktoré sa stanovia v memorande o porozumení.
Tieto podmienky musia byť v súlade s dohodami alebo dohovormi uvedenými v článku 1 ods. 2.
1.
Komisia je oprávnená dohodnúť s kosovskými orgánmi, po porade s Hospodárskym a finančným výborom a Európskym parlamentom , podmienky spojené s touto pomocou, ktoré sa stanovia v memorande o porozumení, ktoré sa postúpi Rade a Európskemu parlamentu .
Tieto podmienky zahŕňajú špecifické ciele v týchto oblastiach: lepšia transparentnosť a väčšia udržateľnosť verejných financií, predovšetkým v súvislosti s konzistentnosťou konsolidovaného rozpočtu Kosova so strednodobým výdajovým rámcom a stratégiou a plánom rozvoja Kosova; uplatňovanie makroekonomických a rozpočtových priorít na základe memoranda o ekonomickej a finančnej politike, ktoré dňa 2. novembra 2005 schválil Medzinárodný menový fond; väčšia daňová disciplína a kontrola verejných výdavkov, osobitne s ohľadom na vyšetrovanie podozrení z podvodov a iných nezrovnalostí v súvislosti s vnútroštátnymi a medzinárodnými finančnými prostriedkami, na pristupovanie k týmto podvodom a nezrovnalostiam a ďalší postup, a plné dodržiavanie medzinárodných noriem v oblasti demokracie a ľudských práv vrátane uznávania menšín a základných zásad právneho štátu.
Tieto podmienky musia byť v súlade s dohodami alebo dohovormi uvedenými v článku 1 ods. 2.
Or. en
Odôvodnenie
Spravodajkyňa sa v tomto PDN snaží začleniť PDN 4 pána Joosta Lagendijk'sa, v ktorom sa kladie dôraz na podmienku dodržiavania ľudských práv, do svojho pôvodného PDN 7, ktorý zdôrazňuje ekonomickú a finančnú podmienenosť vyplácania finančných prostriedkov.
Pozmeňujúci a doplňujúci návrh
9
Článok 2 odsek 1
1.
Komisia je oprávnená dohodnúť s kosovskými orgánmi, po porade s Hospodárskym a finančným výborom, podmienky hospodárskej politiky a finančné podmienky spojené s touto pomocou, ktoré sa stanovia v memorande o porozumení.
Tieto podmienky musia byť v súlade s dohodami alebo dohovormi uvedenými v článku 1 ods. 2.
1.
Komisia je oprávnená dohodnúť s kosovskými orgánmi, po porade s Hospodárskym a finančným výborom a Európskym parlamentom, podmienky spojené s touto pomocou, ktoré sa stanovia v memorande o porozumení, ktoré sa postúpi Rade a Európskemu parlamentu .
Tieto podmienky zahŕňajú špecifické ciele v týchto oblastiach: lepšia transparentnosť a väčšia udržateľnosť verejných financií, predovšetkým v súvislosti s konzistentnosťou konsolidovaného rozpočtu Kosova so strednodobým výdajovým rámcom; uplatňovanie makroekonomických a rozpočtových priorít na základe memoranda o ekonomickej a finančnej politike, ktoré dňa 2. novembra 2005 schválil Medzinárodný menový fond; väčšia daňová disciplína a kontrola verejných výdavkov, osobitne s ohľadom na vyšetrovanie podozrení z podvodov a iných nezrovnalostí v súvislosti s vnútroštátnymi a medzinárodnými finančnými prostriedkami, na pristupovanie k týmto podvodom a nezrovnalostiam a ďalší postup.
Tieto podmienky musia byť v súlade s dohodami alebo dohovormi uvedenými v článku 1 ods. 2.
Or. en
Odôvodnenie
Jedna z hlavných kritík, ktorú vyjadril Dvor audítorov vo svojej osobitnej správe o makrofinančnej pomoci tretím krajinám (Ú. v.
ES C121/1 z 23.5.2002), sa týkala nedostatočnej transparentnosti a koordinácie rôznych služieb Komisie pri schvaľovaní podmienok vyplácania makrofinančnej pomoci Spoločenstva krajinám západného Balkánu a pri jej vyplácaní.
Je absolútne nevyhnutné, aby Komisia dala Parlamentu k dispozícii zoznam podmienok, ktoré boli dohodnuté s kosovskými orgánmi, a aby boli tieto podmienky konkrétne spojené s krátkodobými prioritami európskeho partnerstva so Srbskom a Čiernou Horou vrátane Kosova na rok 2006 na základe uznesenia Rady bezpečnosti OSN č. 1244.
Ak by však mal byť Európsky parlament plne zapojený do konzultačného postupu ohľadom stanovenia podmienok v memorande o porozumení, tento postup by sa značne skomplikoval.
Pozmeňujúci a doplňujúci návrh
10
Článok 2 odsek 2
2.
Pred samotnou implementáciou pomoci Spoločenstva Komisia overí riadny stav kosovských finančných tokov, správnych postupov, mechanizmov vnútornej a vonkajšej kontroly, ktoré sú relevantné vzhľadom na túto makrofinančnú pomoc Spoločenstva.
2.
Pred samotnou realizáciou pomoci Spoločenstva Komisia overí riadny stav kosovských finančných tokov, správnych postupov, mechanizmov vnútornej a vonkajšej kontroly, ktoré sú relevantné vzhľadom na túto makrofinančnú pomoc Spoločenstva , vychádzajúc z expertízy a monitorovacej kapacity svojich zástupcov v Kosove .
Odôvodnenie
Ďalšia hlavná kritika zo strany Dvora audítorov v jeho osobitnej správe 2002 o MFP tretím krajinám sa týkala chabého monitorovania Komisie pred rozdelením finančných prostriedkov, ako aj prílišného spoliehania Komisie na informácie poskytnuté Svetovou bankou a MMF.
Po očakávanom postupnom ukončení misie UNMIK v Kosove na konci rokovaní o jeho štatúte by snáď bolo možné presunúť časť expertízy a personálu misie UNMIK pod novovytvorenú delegáciu ES v Kosove, aby tam v mene Komisie vykonávala monitorovanie, čo by mohlo zlepšiť dodávanie a načasovanie grantových splátok pre príjemcu.
Pozmeňujúci a doplňujúci návrh
11
Článok 2 odsek 3
3.
Komisia pravidelne overuje v spolupráci s Hospodárskym a finančným výborom a v koordinácii s MMF, či je hospodárska politika Kosova v súlade s cieľmi tejto pomoci a či sa podmienky hospodárskej politiky a finančné podmienky uspokojivo plnia.
3.
Komisia pravidelne overuje v spolupráci s Hospodárskym a finančným výborom , v koordinácii s MMF a vychádzajúc z expertízy a monitorovacej kapacity svojich zástupcov v Kosove , či je hospodárska politika Kosova v súlade s cieľmi a podmienkami tejto pomoci stanovenými v článku 1 ods. 1 a v článku 2 ods. 1 a či sa podmienky hospodárskej politiky a finančné podmienky uspokojivo plnia.
Odôvodnenie
Rovnaké dôvody ako pri PDN 8.
Pozmeňujúci a doplňujúci návrh
12
Článok 3 odsek 2
2.
Druhá a akákoľvek ďalšia splátka sa uvoľní na základe uspokojivého plnenia podmienok hospodárskej politiky a finančných podmienok uvedených v článku 2 ods. 1, a to najskôr po uplynutí troch mesiacov od uvoľnenia predchádzajúcej splátky.
2.
Druhá a akákoľvek ďalšia splátka sa uvoľní na základe uspokojivého plnenia podmienok uvedených v článku 2 ods. 1, najmä dosiahnutia dostatočného pokroku pri plnení cieľov stanovených v memorande o porozumení, ktoré sú uvedené v článku 2 ods. 1, a to najskôr po uplynutí troch mesiacov od uvoľnenia predchádzajúcej splátky.
Or. en
Odôvodnenie
Spravodajkyňa sa v tomto PDN pokúša začleniť pozmeňovací návrh 5 pána Joosta Lagendijk'sa do svojho návrhu správy, aby bola zachovaná konzistentnosť so znením ostatných PDN.
Pozmeňujúci a doplňujúci návrh
13
Článok 4
Implementácia tejto pomoci sa uskutoční v súlade s ustanoveniami rozhodnutia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev a v súlade s jeho vykonávacími pravidlami.
V memorande o porozumení uvedenom v článku 2 ods. 1 sa u stanoví najmä povinnosť Kosova prijať vhodné opatrenia týkajúce sa predchádzania a boja proti podvodom, korupcii a iným nezrovnalostiam súvisiacim s touto pomocou.
V memorande o porozumení sa takisto u stanovia kontroly, ktoré vykonáva Komisia, vrátane Európskeho úradu pre boj proti podvodom (OLAF), s oprávnením vykonávať kontroly a inšpekcie na mieste a rovnako, ak je to vhodné, sa ustanovia audity na mieste, ktoré vykoná Dvor audítorov.
Implementácia tejto pomoci sa uskutoční v súlade s ustanoveniami rozhodnutia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev a v súlade s jeho vykonávacími pravidlami.
V memorande o porozumení uvedenom v článku 2 ods. 1 sa stanoví najmä povinnosť Kosova prijať vhodné opatrenia týkajúce sa predchádzania a boja proti podvodom, korupcii a iným nezrovnalostiam súvisiacim s touto pomocou.
S cieľom zabezpečiť väčšiu transparentnosť pri správe a vyplácaní finančných prostriedkov sa v memorande o porozumení takisto stanovia kontroly, ktoré vykonáva Komisia, vrátane Európskeho úradu pre boj proti podvodom (OLAF), s oprávnením vykonávať kontroly a inšpekcie na mieste a rovnako, ak je to vhodné, sa ustanovia audity na mieste, ktoré vykoná Dvor audítorov.
Or. en
Odôvodnenie
Na zabezpečenie riadneho využitia pomoci je potrebná väčšia transparentnosť.
Pozmeňujúci a doplňujúci návrh
14
Článok 4
Implementácia tejto pomoci sa uskutoční v súlade s ustanoveniami rozhodnutia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev a v súlade s jeho vykonávacími pravidlami.
V memorande o porozumení uvedenom v článku 2 ods. 1 sa ustanoví najmä povinnosť Kosova prijať vhodné opatrenia týkajúce sa predchádzania a boja proti podvodom, korupcii a iným nezrovnalostiam súvisiacim s touto pomocou.
V memorande o porozumení sa takisto ustanovia kontroly, ktoré vykonáva Komisia, vrátane Európskeho úradu pre boj proti podvodom (OLAF), s oprávnením vykonávať kontroly a inšpekcie na mieste a rovnako, ak je to vhodné, sa ustanovia audity na mieste, ktoré vykoná Dvor audítorov.
Implementácia tejto pomoci sa uskutoční v súlade s ustanoveniami rozhodnutia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev a v súlade s jeho vykonávacími pravidlami.
V memorande o porozumení uvedenom v článku 2 ods. 1 sa ustanoví najmä povinnosť Kosova prijať vhodné opatrenia týkajúce sa predchádzania a boja proti podvodom, korupcii a iným nezrovnalostiam súvisiacim s touto pomocou.
V memorande o porozumení sa takisto ustanovia kontroly, ktoré vykonáva Komisia, vrátane Európskeho úradu pre boj proti podvodom (OLAF), s oprávnením vykonávať kontroly a inšpekcie na mieste a rovnako, ak je to vhodné, sa ustanovia audity na mieste, ktoré vykoná Dvor audítorov a nezávislí audítori .
Odôvodnenie
Dvor audítorov vo svojej osobitnej správe 2002 o MFP takisto odporučil, aby Komisia zamestnala externých audítorov, ktorí by vykonali nezávislé externé hodnotenia makrofinančnej pomoci tretím krajinám.
Toto odporúčanie sa spravodajkyni zdá mimoriadne rozumné.
Pozmeňujúci a doplňujúci návrh
15
Článok 5
Aspoň jedenkrát za rok predloží Komisia Európskemu parlamentu a Rade správu, ktorá bude obsahovať hodnotenie implementácie tohto rozhodnutia v predchádzajúcom roku.
Aspoň jedenkrát za rok , pred 15. septembrom, predloží Komisia Európskemu parlamentu a Rade správu, ktorá bude obsahovať hodnotenie implementácie tohto rozhodnutia v predchádzajúcom roku.
Táto správa špecifikuje spojenie medzi cieľmi stanovenými v článku 2 ods. 1, súčasnými hospodárskym a fiškálnym výsledkami Kosova a rozhodnutím Komisie uvoľniť jednotlivé časti tejto pomoci.
Odôvodnenie
Aby mohol Parlament uskutočňovať svoj demokratický dohľad nad poskytovaním makrofinančnej pomoci tretím krajinám, nevyhnutne potrebuje získať kvalitné informácie o súčasných hospodárskych a finančných výsledkoch Kosova, o ich hodnotení Komisiou a o dôvodoch rozhodnutia Komisie uvoľniť jednotlivé časti grantovej pomoci príjemcovi.
Pozmeňujúci a doplňujúci návrh
16
Článok 5
Aspoň jedenkrát za rok predloží Komisia Európskemu parlamentu a Rade správu, ktorá bude obsahovať hodnotenie implementácie tohto rozhodnutia v predchádzajúcom roku.
Aspoň jedenkrát za rok predloží Komisia príslušným výborom Európskeho parlamentu a Rade správu, ktorá bude obsahovať hodnotenie implementácie tohto rozhodnutia v predchádzajúcom roku.
Or. en
Odôvodnenie
Pravidelne by mali byť informované aj príslušné výbory Európskeho parlamentu.
DÔVODOVÁ SPRÁVA
1.
Tento návrh sa postúpil Rade a Parlamentu 12. mája 2006.
Rada 6. júna 2006 rozhodla konzultovať s Parlamentom na základe článku 308 Zmluvy o ES.
Spravodajkyňa by rada vyjadrila svoje uznanie, že Komisia predložila tento návrh v prvej polovici roka, vďaka čomu budú mať špecializované výbory Parlamentu dostatočné množstvo času na preskúmanie návrhu predtým, ako ho Rada prijme, a vďaka čomu sa môžu uskutočniť očakávané rokovania o podmienkach v posledných mesiacoch roka (aby vyplácanie začalo v decembri 2006).
2.
Spravodajkyňa navštívila Prištinu medzi 8. a 10. májom 2006, aby posúdila hospodárske vyhliadky Kosova v súvislosti s pretrvávajúcimi rokovaniami o konečnom štatúte územia.
Počas svojej návštevy mala možnosť stretnúť sa s takmer všetkými hlavnými činiteľmi v oblasti hospodárskej politiky v Kosove.
Táto návšteva ju presvedčila o tom, že poskytnutie makrofinančnej pomoci Kosovu je nevyhnutné a žiaduce ešte predtým, ako sa vyrieši otázka konečného štatútu územia.
3.
Spravodajkyňa navrhuje päť základných zmien textu, ktorý predložila Komisia, a to konkrétne:
· uvedená mimoriadna makrofinančná pomoc by mala byť doplnkom k programu CARDS ;
· hlavným účelom pomoci by malo byť pokrytie medzery vo financovaní v kosovskom konsolidovanom rozpočte na roky 2006 a 2007;
· podmienečnosť spojená s touto konkrétnou dotáciou by sa mala v rozhodnutí Rady jednoznačne uviesť , spojiť s konkrétnymi porovnávacími referenčnými hodnotami a mala by byť založená na monitorovaní novou delegáciou ES v Kosove po konečnom vyriešení otázky štatútu územia;
· mali byť zapojení vonkajší audítori , aby vykonávali nezávislé hodnotenie uvedenej konkrétnej makrofinančnej pomoci; a
· Komisia by mala zlepšiť svoje podávanie správ Parlamentu, pokiaľ ide o súčasné uplatňovanie nástroja pomoci;
4.
Spravodajkyňa vyzýva orgány Kosova, aby z krátkodobého až strednodobého hľadiska venovali mimoriadnu pozornosť týmto hospodárskym otázkam:
· Vytvorenie pracovných miest pre mladú a rozrastajúcu sa pracovnú silu.
Zníženie súčasnej 44 % miery nezamestnanosti a vytvorenie pracovných miest pre 30 000 ľudí, ktorí každoročne vstupujú na pracovný trh, je pre Kosovo pravdepodobne kľúčovou hospodárskou úlohou.
Nezamestnanosť neúmerne zasahuje mladých a nekvalifikovaných ľudí, a to si bude vyžadovať na území, kde polovicu populácie tvoria ľudia mladší ako 27 rokov, dlhodobú stratégiu.
· Vytvorenie konkurencieschopnej základne pre priemysel a vývoz v Kosove.
Vyriešenie otázky konečného štatútu Kosova bude rozhodujúce pre pritiahnutie priamych zahraničných investícií (PZI).
Domáce úspory sa zatiaľ skôr sústreďujú v neproduktívnych činnostiach, čo ešte viac bráni investíciám do súkromného sektora.
Kosovské ministerstvo obchodu a priemyslu nedávno prijalo stratégiu rozvoja súkromného sektora , ktorá sa zameriava na zlepšenie prístupu malých podnikov k finančnej podpore, pritiahnutie priamych zahraničných investícií do podnikov spoločného vlastníctva (PSV), vylepšenie spoločného spravovania podnikov verejného vlastníctva (PVV) a na prísnejšie regulačné prostredie.
V tejto súvislosti je zvlášť dôležité:
Ø znížiť závislosť Kosova od vonkajšej pomoci ; obchodný deficit Kosova z roku 2005 vo výške 1,13 miliardy EUR sa financoval najmä platbami z kosovskej diaspory (15 % HDP) a prostredníctvom vonkajšej pomoci darcov (23 % HDP).
Ø priťahovať investície (zahraničné aj domáce) pre podniky spoločného vlastníctva prostredníctvom agentúry na podporu investícií;
Ø investovať do infraštruktúry v súlade s právnymi predpismi Spoločenstva ( acquis communautaire ) v oblastiach merania, normovania, testovania a kvality;
Ø podporovať účasť okrajových skupín , napr. žien, mládeže a menšín, v hospodárstve;
Ø vytvoriť prístup malých podnikov k finančnej podpore a rozvíjať postupy finančného spravodajstva, účtovníctva a auditu v súkromnom sektore; a
Ø zdokonaliť spoločné spravovanie podnikov verejného vlastníctva (PVV) .
· Udržať si euro.
V Kosove vládne všeobecný súhlas, že používanie eura je pôvodcom stabilného menového systému, ktorý je potrebný na rozvoj zdravého finančného sektora; Kosovský úrad pre platby a bankovníctvo dohliada na vytvorenie dynamického finančného sektora; v súčasnosti v Kosove funguje šesť bánk (dve medzinárodné, štyri miestne), desať sporiteľní a úverových inštitúcií, dvanásť mikrofinančných inštitúcií a osem poisťovní.
Podľa názoru spravodajkyne prínos pokračujúceho používania eura ako zákonného platidla do veľkej miery prevažuje nad stratou nezávislej menovej politiky.
· Reštrukturalizovať zadlženosť.
Táto otázka sa týka najmä rozdelenia dlhu, vzniknutého v období Juhoslávie, medzi Srbsko a Kosovo, ako aj reštrukturalizácie zadlženia v prípade parížskych a londýnskych klubov.
Konferencia darcov spojená s rezolúciou o konečnom štatúte Kosova by mala zabezpečiť, aby Kosovo nebolo zaťažené nezvládnuteľnými dlhmi z minulosti, keď sa stane členom medzinárodných finančných inštitúcií.
· Zopakovať úspech colného úradu misie dočasnej správy OSN v Kosove (UNMIK) pri správe daní.
Vo všeobecnosti prevláda názor, že colný úrad misie dočasnej správy OSN v Kosove je jednou z najprofesionálnejších inštitúcií v Kosove: vybral 69 % príjmov kosovského konsolidovaného rozpočtu na rok 2006, zatiaľ čo daňová správa zozbierala iba 21 %.
Dôvodom je predovšetkým to, že Kosovo vyberá paušálne sadzby ciel vo výške 10 %, platné pre dovozy, s výnimkou dovozu poľnohospodárskych surovín, ktoré sú od colných poplatkov oslobodené, a vyberá daň z pridanej hodnoty (DPH) na hraniciach.
So zavedením dvojstranných dohôd o voľnom obchode (DVO) a blížiacim sa pristúpením Kosova k Stredoeurópskej dohode o voľnom obchode sa colné príjmy znížia a význam DPH v rámci vlastných zdrojov Kosova sa ešte viac zvýši.
V dôsledku toho je skutočne nevyhnutné zlepšiť daňovú správu Kosova, možno prostredníctvom využitia úradných skúseností a vedomostí a odborných znalostí z colného úradu misie dočasnej správy OSN v Kosove.
· Bojovať proti korupcii a cezhraničnému zločinu.
Spravodajkyňa naliehavo vyzýva kosovské orgány, aby zabezpečili plné uznávanie právneho štátu a uskutočňovali politiku s nulovou toleranciou voči korupcii a cezhraničnému zločinu, najmä voči pašeráctvu, falšovaniu a pirátstvu.
Je nanajvýš dôležité, aby orgány Kosova vytrvali v úsilí vytvoriť agentúru na boj proti korupcii; zvýšili možnosti colného úradu misie dočasnej správy OSN v Kosove, pokiaľ ide o boj proti korupcii a cezhraničnému zločinu, čiastočne posilnením úradného útvaru na vyšetrovanie trestných činov; a vykonávali a presadzovali právne predpisy týkajúce sa ochrany duševného vlastníctva, priemyselného vlastníctva a obchodného vlastníctva.
· Uskutočniť kompletnú privatizáciu.
Kosovský fond národného majetku (KFNM) je na dobrej ceste, aby dosiahol svoj stanovený cieľ, a to do polovice roka 2006 privatizovať 90 % hodnoty svojich aktív a 50 % podnikov spoločného vlastníctva.
Zatiaľ sa uchádzalo o kontrakt približne 240 nových podnikov, z toho 163 podnikov spoločného vlastníctva, s celkovým privatizačným ziskom rovnajúcim sa 230 miliónom eur, ktorý sa vložil do fondu národného majetku spravovaného úradom pre bankovníctvo a platby na obdobie po ustanovení štatútu.
Spravodajkyňa sa domnieva, že Kosovský fond národného majetku by mal v období po určení štatútu pokračovať vo svojej prevádzke s členmi miestnej rady, zatiaľ čo likvidačné výbory by mali mať medzinárodných členov.
Je dôležité, aby sa občania srbskej národnosti rovnako zúčastňovali v procese ponúk a pri určovaní vhodných podnikov spoločného vlastníctva v menšinových oblastiach, ako napr. v regióne Mitrovica.
· Vyriešiť majetkové nároky.
Spravodajkyňa víta nedávne vytvorenie Kosovskej agentúry pre správu majetku, ktorej poverením je vyriešiť majetkové nároky v oblasti poľnohospodárstva a obchodu, ktoré sú výsledkom ozbrojeného konfliktu na konci 90. rokov.
Kosovská agentúra pre správu majetku musí svoju činnosť vykonávať národnostne nestranným spôsobom, tak, ako to v minulosti robil Kosovský fond národného majetku, čo si vyžaduje prístup k pozemkovým knihám tak v Kosove, ako aj v Srbsku.
Najvyššou prioritou je vyriešenie požiadaviek na vlastníctvo v regióne Mitrovica, pretože 27 % doteraz predložených požiadaviek sa predložilo v tomto regióne.
· Reštrukturalizovať spoločnosť Korporata Energjetike e Kosoves (KEK).
Zatiaľ čo začleňovanie podnikov spoločného vlastníctva značne pokročilo, malo by sa vyvinúť väčšie úsilie, pokiaľ ide o reštrukturalizáciu KEK, dodávateľa elektriny.
Nepravidelné zásobovanie energiou je jednou z najväčších prekážok rastu súkromného sektora a veľkou bariérou pre zahraničných investorov.
V roku 2005 sa KEK rozdelil na KEK (zodpovedný za výrobu energie, jej distribúciu a zásobovanie energiou) a Transko ( prenos a odoslanie).
KEK už desaťročia trpí nedostatkom investícií a musí zlepšiť svoj zber príjmov prostredníctvom systému úľav, pretože momentálne prijíma platby iba za tretinu elektriny, ktorú dodáva.
Na dosiahnutie finančnej udržateľnosti do roka 2010 budú potrebné investície vo výške približne 754 miliónov eur.
Reštrukturalizácia KEK by mala ostať hlavnou prioritou v súvislosti s blížiacou sa konferenciou darcov a zahraniční investori by sa mali oboznámiť s možnosťami spojenými so sektorom energie v Kosove.
Orgány by tiež mali začať vykonávať úlohy, ktoré na seba prevzali v rámci Zmluvy o Energetickom spoločenstve, ktorá nedávno nadobudla účinnosť.
· Investovať do ťažby lignitu a rudy.
Kosovo má veľké rezervy lignitu (spolu so zinkom, olovom a feroniklom), ktoré by mohlo využiť na produkciu dodatočnej kapacity 4000 MW elektrickej energie.
Ťažba rudy je v Kosove rovnako rozvinutá, ako ukazuje súčasný medzinárodný predaj spoločnosti Ferronikeli a úsilia na rozvoj baníckeho komplexu Trepce.
Spravodajkyňa plne podporuje stratégiu kosovských orgánov týkajúcu sa rozvoja zdrojov lignitu ako prostriedku na dlhodobý hospodársky rozvoj.
· Vynaložiť viac financií na vzdelávanie.
Rámec strednodobých výdavkov (RSV) uvádza priority kosovských orgánov, pokiaľ ide o investovanie kapitálu v rokoch 2006 – 2008, s pridelením neprimerane vyššej sumy programom verejných investícií v oblasti energie, ťažby, dopravy, obchodu a priemyslu v porovnaní s oblasťami vzdelávania, zdravia a sociálnou oblasťou.
Vyhlásenie o úmysle podpísané s výbormi MMF zaväzuje kosovské orgány k uznávaniu ročného deficitu rozpočtu vo výške 30 % a zmrazenie rastu reálnych výdavkov na 0,5 %.
Spravodajkyňa sa domnieva, že ak majú kosovské orgány v úmysle vyriešiť problém nezamestnanosti mladých ľudí, malo by sa prideliť viac finančných prostriedkov oblasti vzdelávania a odbornej prípravy.
· Zmierniť chudobu.
V súčasnosti žije 37 % obyvateľstva v chudobe, z nich 15 % v krajnej chudobe.
Spravodajkyňa plne podporuje odporúčanie Svetovej banky, aby sa zmiernenie chudoby začlenilo do stratégie rozvoja Kosova, ktorej dokončenie sa očakáva neskôr v tomto roku, a že by sa to malo odraziť aj v zmene priorít RSV.
· Uplatňovať dvojstranné dohody o voľnom obchode ( DVO).
Vývoz Kosova v hodnote 50 miliónov eur pokryl v roku 2005 približne iba 4,2 % dovozu v hodnote 1,18 miliárd eur.
Napriek svojmu obrovskému obchodnému deficitu je Kosovo na dobrej ceste, pokiaľ ide o liberalizáciu obchodu so svojimi susedmi a EÚ: Kosovo má DVO s Albánskom, Bývalou juhoslovanskou republikou Macedónsko a Bosnou Hercegovinou, pokračuje vo voľnom obchode so Srbskom a Čiernou horou, a využíva autonómne obchodné preferencie EÚ.
Je nesmierne dôležité, aby Kosovo uplatňovalo dvojstranné DVO so svojimi susedmi;
· Rokovať o náročnej Stredoeurópskej dohode o voľnom obchode (SDVO).
Predstavitelia vlád západného Balkánu podpísali 6. apríla 2006 spoločné vyhlásenie, v ktorom požadujú modernizáciu a prehĺbenie SDVO prostredníctvom rozšírenia dvojstranných obchodných úľav na všetkých partnerov; aby sa do dohody začlenili pravidlá hospodárskej súťaže, vládne obstarávanie, ochrana duševného vlastníctva, obchod so službami, mechanizmus urovnávania sporov na regionálnej úrovni a vytvorenie zóny diagonálnej kumulácie pôvodu medzi EÚ a západným Balkánom.
Je nesmierne dôležité, aby sa Kosovo aktívne zúčastnilo na prebiehajúcich rokovaniach o SDVO, pretože táto dohoda zabezpečí voľný prístup územia na regionálne trhy;
· Znížiť netarifné obmedzenia na regionálnej úrovni.
Nevyriešený štatút Kosova predstavuje hlavné netarifné obmedzenie obchodu, pretože cestovné doklady UNMIK a kosovské registračné značky sa v susedných krajinách často neuznávajú; Kosovo by malo pokračovať v práci pod záštitou obchodnej pracovnej skupiny v rámci Paktu stability, aby sa dosiahol ďalší pokrok pri odstraňovaní netarifných obmedzení v rámci susedných krajín.
Spravodajkyňa sa tiež domnieva, že vízové požiadavky EÚ pre občanov Kosova by sa mali zjednodušiť, aby sa zmiernila izolácia Kosovanov v rámci regiónu a Európskej únie.
· Zabezpečiť aproximáciu noriem EÚ.
Pokiaľ ide o schopnosť Kosova vyvážať do EÚ, je zásadne dôležité, aby hospodárske subjekty zvýšili kvalitu svojich produktov, a tak boli schopné plniť normy a bezpečnostné požiadavky EÚ.
V oblasti poľnohospodárskeho obchodu je veľmi dôležité, aby kosovské orgány pokračovali v zjednocovaní právnych predpisov s veterinárnymi a fytosanitárnymi normami EÚ, s cieľom zabezpečiť výrobcom prístup na trhy EÚ.
Nedávne založenie Kosovského štandardizačného úradu je vítanou udalosťou, ale aj naďalej je potrebné vyvíjať úsilie v oblasti merania, štandardizácie, testovania, zabezpečovania kvality, osvedčení a akreditácie.
(CNS)
12.9.2006
STANOVISKO Výboru pre zahraničné veci
pre Výbor pre medzinárodný obchod
k návrhu rozhodnutia Rady, ktorým sa poskytuje mimoriadna finančná pomoc Spoločenstva Kosovu
( KOM(2006)0207 – C6‑0171/2006 – 2006/0068(CNS) )
Spravodajca výboru požiadaného o stanovisko (*):
Joost Lagendijk
(*) Rozšírená spolupráca výborov – článok 47 rokovacieho poriadku
am
POZMEŇUJÚCE A DOPLŇUJÚCE NÁVRHY
Výbor pre zahraničné veci vyzýva Výbor pre medzinárodný obchod, aby ako gestorský výbor zaradil do svojej správy tieto pozmeňujúce a doplňujúce návrhy:
Text predložený Komisiou
Zatiaľ neuverejnené v úradnom vestníku.
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
1
Odôvodnenie 9
(9) Hoci po skončení vojny došlo k obnoveniu hospodárskej aktivity, Kosovo je na nízkom stupni hospodárskeho rozvoja.
Kosovo nemá možnosť získať pôžičky, či už doma alebo na medzinárodných finančných trhoch, a v rámci svojho súčasného štatútu nie je oprávnené na členstvo v medzinárodných finančných inštitúciách.
Nemôže byť preto ani príjemcom pomoci vo forme pôžičiek spojenej s ich programami.
(9) Hoci po skončení vojny došlo k obnoveniu hospodárskej aktivity, Kosovo je na nízkom stupni hospodárskeho rozvoja.
Kosovo nemá možnosť získať pôžičky, či už doma alebo na medzinárodných finančných trhoch, a v rámci svojho súčasného štatútu nie je oprávnené na členstvo v medzinárodných finančných inštitúciách.
Nemôže byť preto ani príjemcom pomoci vo forme pôžičiek spojenej s ich programami.
Táto nevýhoda v dôsledku neprítomnosti medzinárodného štatútu si vyžaduje pretrvávajúcu finančnú pomoc Európskej únie.
Odôvodnenie
Súčasná neprítomnosť štatútu nepopierateľne predstavuje výraznú nevýhodu pre región, ktorý nie je v stave požičať si peňažné prostriedky od medzinárodných finančných organizácií, aby tak mohol čeliť nepredvídaným rozpočtovým potrebám.
Preto by sa touto situáciou malo zaoberať medzinárodné spoločenstvo a najmä Európska únia, aby tak zmiernili daný problém.
Pozmeňujúci a doplňujúci návrh
2
Odôvodnenie 11 a (nové)
(11a) Finančná pomoc Kosovu by však mala byť podmienená tým, že za pomoci medzinárodných finančných inštitúcií sa vytvorí podrobný a realistický plán dlhodobého hospodárskeho rozvoja, v plnej miere sa budú dodržiavať medzinárodné demokratické normy a normy pre ľudské práva vrátane rešpektovania menšín, ako aj základné zásady právneho štátu, a stanoví sa podrobná a riadne financovaná stratégia na boj proti korupcii.
Odôvodnenie
Spravodajca je presvedčený o tom, že EÚ by mala viac vplývať na kosovské orgány, aby podporila lepšie dodržiavanie medzinárodných demokratických noriem a noriem pre ľudské práva a zabezpečila, aby sa medzinárodná pomoc využívala na budovanie a posilnenie dlhodobého hospodárskeho rozvoja Kosova.
Bolo by potrebné zakročiť proti určitej spokojnosti, ktorá podľa všetkého panuje v Kosove najmä v súvislosti s budúcim štatútom regiónu, čo mnohí nevnímajú v spojitosti s realizáciou noriem OSN, a najmä nezávisle od skutočného pokroku, pokiaľ ide o dodržiavanie práv menšín.
Pozmeňujúci a doplňujúci návrh
3
Odôvodnenie 13
(13) Táto finančná podpora by mala byť poskytnutá po overení skutočnosti, či finančné a hospodárske podmienky, ktoré budú stanovené na základe dohody s kosovskými orgánmi po schválení tohto rozhodnutia Rady, je možné uspokojivo splniť.
(13) Táto finančná podpora by mala byť poskytnutá po overení skutočnosti, či podmienky, ktoré budú stanovené na základe dohody s kosovskými orgánmi po schválení tohto rozhodnutia Rady, je možné uspokojivo splniť.
Na tento účel by Komisia mala stanoviť jasné meradlá, na základe ktorých by sa posudzovalo dodržiavanie uvedených požiadaviek.
Skutočný pokrok pri dosahovaní týchto meradiel by bol východiskom pre vyplácanie následných splátok.
Odôvodnenie
Kritériá na poskytnutie finančnej pomoci Spoločenstva Kosovu by nemali mať výlučne finančný a hospodársky charakter, ale mali by sa týkať oblastí uvedených v pozmeňujúcom a doplňujúcom návrhu k odôvodneniu 11a.
Mali by sa spájať aj s jasnými meradlami, podľa ktorých by Komisia mala hodnotiť činnosť kosovských orgánov.
Pozmeňujúci a doplňujúci návrh
4
Článok 2 odsek 1
Komisia je oprávnená dohodnúť s kosovskými orgánmi, po porade s Hospodárskym a finančným výborom, podmienky hospodárskej politiky a finančné podmienky spojené s touto pomocou, ktoré sa stanovia v memorande o porozumení.
Tieto podmienky musia byť v súlade s dohodami alebo dohovormi uvedenými v článku 1 ods. 2.
Komisia je oprávnená dohodnúť s kosovskými orgánmi, po porade s Hospodárskym a finančným výborom, podmienky spojené s touto pomocou, ktoré sa stanovia v memorande o porozumení.
Tieto podmienky musia byť v súlade s dohodami alebo dohovormi uvedenými v článku 1 ods. 2.
Zahŕňajú podrobný a realistický plán dlhodobého hospodárskeho rozvoja, úplné dodržiavanie medzinárodných demokratických noriem a noriem pre ľudské práva vrátane rešpektovania menšín a základných zásad právneho štátu, ako aj podrobnú a riadne financovanú stratégiu na boj proti korupcii.
Odôvodnenie
Pozri odôvodnenie pozmeňujúceho a doplňujúceho návrhu k odôvodneniu 11a (nové).
Pozmeňujúci a doplňujúci návrh
5
Článok 3 odsek 2
Druhá a akákoľvek ďalšia splátka sa uvoľní na základe uspokojivého plnenia podmienok hospodárskej politiky a finančných podmienok uvedených v článku 2 ods. 1, a to najskôr po uplynutí troch mesiacov od uvoľnenia predchádzajúcej splátky.
Druhá a akákoľvek ďalšia splátka sa uvoľní na základe uspokojivého plnenia podmienok uvedených v článku 2 ods. 1, a to najskôr po uplynutí troch mesiacov od uvoľnenia predchádzajúcej splátky.
Toto plnenie sa bude posudzovať na základe meradiel stanovených v memorande porozumenia v článku 2 ods. 1.
Odôvodnenie
Pozri odôvodnenie pozmeňujúceho a doplňujúceho návrhu k odôvodneniu 13.
Pozmeňujúci a doplňujúci návrh
6
Článok 5
Aspoň jedenkrát za rok predloží Komisia Európskemu parlamentu a Rade správu, ktorá bude obsahovať hodnotenie implementácie tohto rozhodnutia v predchádzajúcom roku.
Aspoň jedenkrát za rok predloží Komisia Európskemu parlamentu a Rade správu, ktorá bude obsahovať hodnotenie implementácie tohto rozhodnutia v predchádzajúcom roku.
Správa sa bude špeciálne odvolávať na meradlá uvedené v článku 3 ods. 2.
Odôvodnenie
Pozri odôvodnenie pozmeňujúceho a doplňujúceho návrhu k odôvodneniu 13.
POSTUP
Názov
Návrh rozhodnutia Rady, ktorým sa poskytuje mimoriadna finančná pomoc Spoločenstva Kosovu
Referenčné čísla
KOM(2006)0207 – C6–0171/2006 – 2006/0068(CNS)
Gestorský výbor
INTA
Stanovisko dátum oznámenia na schôdzi
AFET 15.6.2006
Rozšírená spolupráca– dátum oznámenia na schôdzi
6.7.2006
Spravodajca výboru požiadaného o stanovisko dátum menovania
Joost Lagendijk
30.5.2006
Prerokovanie vo výbore
11.7.2006
12.9.2006
Dátum prijatia
12.9.2006
Výsledok záverečného hlasovania
+:
–:
0:
43
2
Poslanci prítomní na záverečnom hlasovaní
Panagiotis Beglitis, Bastiaan Belder, Monika Beňová, Paul Marie Coûteaux, Véronique De Keyser, Giorgos Dimitrakopoulos, Maciej Marian Giertych, Jana Hybášková, Anna Ibrisagic, Ioannis Kasoulides, Bogdan Klich, Helmut Kuhne, Joost Lagendijk, Vytautas Landsbergis, Cecilia Malmström, Pasqualina Napoletano, Annemie Neyts-Uyttebroeck, Raimon Obiols i Germà, Vural Öger, Alojz Peterle, Tobias Pflüger, João de Deus Pinheiro, Mirosław Mariusz Piotrowski, Bernd Posselt, Michel Rocard, Raül Romeva i Rueda, Libor Rouček, José Ignacio Salafranca Sánchez-Neyra, György Schöpflin, Gitte Seeberg, István Szent-Iványi, Charles Tannock, Paavo Väyrynen, Inese Vaidere, Geoffrey Van Orden, Josef Zieleniec
Náhradníci prítomní na záverečnom hlasovaní
Laima Liucija Andrikienė, Irena Belohorská, Proinsias De Rossa, Alexandra Dobolyi, Lilli Gruber, Tunne Kelam, Csaba Sándor Tabajdi, Marcello Vernola
Náhradníci (čl. 178 ods. 2) prítomní na záverečnom hlasovaní
Kyriacos Triantaphyllides
STANOVISKO Výboru pre rozpočet
pre Výbor pre medzinárodný obchod
k návrhu rozhodnutia Rady, ktorým sa poskytuje mimoriadna finančná pomoc Spoločenstva Kosovu
( KOM(2006)0207 – C6‑0171/2006 – 2006/0068(CNS) )
Spravodajca výboru požiadaného o stanovisko: Janusz Lewandowski
STRUČNÉ ODÔVODNENIE
Cieľom tohto návrhu je poskytnúť Kosovu makrofinančnú pomoc vo výške 50 miliónov EUR.
Na účely makrofinančnej pomoci neexistuje žiadny finančný nástroj.
Každý program sa zavádza jednotlivo prostredníctvom právnych predpisov vychádzajúcich z článku 308 ES na základe rozhodnutí Rady.
Svoje stanoviská vyjadruje aj Parlament.
Spravodajca výboru požiadaného o stanovisko považuje za rozumné upozorniť na dve veci.
Po prvé, táto pomoc by sa financovala z viazaných rozpočtových prostriedkov na rok 2006.
V súčasnosti (júl 2006) je však v riadku týkajúcom sa makrofinančnej pomoci k dispozícii len 37 miliónov EUR.
Treba preto objasniť, že dohoda o udelení grantu, ktorá sa s kosovskými orgánmi podpíše na rok 2006, by mala byť prirodzene krytá viazanými rozpočtovými prostriedkami dostupnými z rozpočtu na rok 2006.
V prípade potreby by bolo možné podpísať druhú dohodu o udelení grantu (ako potvrdila Komisia v dôvodovej správe), ktorá by bola krytá z rozpočtu na rok 2007.
Je možné, že Komisia navrhne presun v druhej polovici roku 2006, aby tak zvýšila prostriedky v spomínanom riadku.
Prípadné schválenie by znamenalo, že postačí podpísať len jednu dohodu v roku 2006 (krytú zo zvýšených viazaných rozpočtových prostriedkov na rok 2006), no výsledok presunu nemožno zaručiť.
Po druhé, v článku 1 ods. 3 návrhu sa uvádzajú dva roky ako obdobie dostupnosti finančnej pomoci.
V tom istom odseku je zároveň navrhnutá možnosť predĺženia dostupnosti o jeden rok (až tri roky) na základe rozhodnutia Komisie po konzultácii výhradne s Radou prostredníctvom komitologického výboru.
Toto by bolo neprijateľné a nie je to v súlade s predchádzajúcimi rozhodnutiami týkajúcimi sa makrofinančnej pomoci.
Ak si Komisia praje predĺžiť toto obdobie, môže podobne ako v predošlých prípadoch predložiť návrh na predĺženie rozhodnutia o jeden rok.
POZMEŇUJÚCE A DOPLŇUJÚCE NÁVRHY
Výbor pre rozpočet vyzýva Výbor pre medzinárodný obchod, aby ako gestorský výbor zaradil do svojej správy tieto pozmeňujúce a doplňujúce návrhy:
Text predložený Komisiou
Zatiaľ neuverejnené v úradnom vestníku.
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
1
Článok 1 odsek 1
1.
Spoločenstvo poskytne Kosovu mimoriadnu finančnú pomoc vo forme grantu až do výšky 50 miliónov EUR na zlepšenie finančnej situácie Kosova, podporu rozvoja zdravého hospodárskeho a fiškálneho rámca, uľahčenie zachovania a posilnenia základných administratívnych funkcií a riešenie potrieb v oblasti verejných investícií.
1.
Spoločenstvo poskytne Kosovu mimoriadnu finančnú pomoc vo forme grantov až do výšky 50 miliónov EUR na zlepšenie finančnej situácie Kosova, podporu rozvoja zdravého hospodárskeho a fiškálneho rámca, uľahčenie zachovania a posilnenia základných administratívnych funkcií a riešenie potrieb v oblasti verejných investícií.
Odôvodnenie
V zodpovedajúcom rozpočtovom riadku nie je k dispozícii dostatok viazaných rozpočtových prostriedkov na financovanie grantu vo výške 50 miliónov EUR.
Preto bude možno nevyhnutné podpísať druhú dohodu o udelení grantu (financovanú z rozpočtových prostriedkov určených na rok 2007), aby sa doplnila celková suma.
Pozmeňujúci a doplňujúci návrh
2
Článok 1 odsek 3
3.
Finančná pomoc Spoločenstva je k dispozícii dva roky, počínajúc prvým dňom po nadobudnutí platnosti memoranda o porozumení uvedeného v článku 2 ods. 1.
Ak si to však okolnosti vyžiadajú, Komisia sa môže po porade s Hospodárskym a finančným výborom rozhodnúť predĺžiť obdobie dostupnosti pomoci najviac o jeden rok.
vypúšťa sa
Odôvodnenie
Obdobie dostupnosti v minulosti vždy záviselo od platnosti právneho základu (tohto rozhodnutia).
Ak chce Komisia predĺžiť toto obdobie z dvoch rokov na tri roky, môže predložiť návrh na predĺženie platnosti právneho základu o jeden rok.
Možnosť, že by o tom rozhodoval komitologický výbor, sa zdá neprimeraná.
Dobu trvania tohto rozhodnutia zavádza pozmeňujúci a doplňujúci návrh 3.
Pozmeňujúci a doplňujúci návrh
3
Článok 6 odsek 1a (nový)
Rozhodnutie sa vzťahuje na obdobie dvoch rokov počínajúc týmto dátumom.
Odôvodnenie
Pozri pozmeňujúci a doplňujúci návrh 2.
POSTUP
Názov
Návrh rozhodnutia Rady, ktorým sa poskytuje mimoriadna finančná pomoc Spoločenstva Kosovu
Referenčné čísla
KOM(2006)0207 – C6‑0171/2006 – 2006/0068(CNS) )
Gestorský výbor
INTA
Stanovisko dátum oznámenia na schôdzi
BUDG 15.6.2006
Rozšírená spolupráca – dátum oznámenia na schôdzi
Navrhovateľ dátum menovania
Janusz Lewandowski
5.7.2006
Predchádzajúci navrhovateľ
Prerokovanie vo výbore
11.7.2006
12.9.2006
Dátum prijatia
12.9.2006
Výsledok záverečného hlasovania
+:
–:
0:
20
Poslanci prítomní na záverečnom hlasovaní
Laima Liucija Andrikienė, Reimer Böge, Gérard Deprez, Brigitte Douay, Hynek Fajmon, Markus Ferber, Salvador Garriga Polledo, Ingeborg Gräßle, Louis Grech, Catherine Guy-Quint, Jutta D. Haug, Ville Itälä, Anne E. Jensen, Janusz Lewandowski, Vladimír Maňka, Giovanni Pittella, Antonis Samaras, Esko Seppänen, Kyösti Virrankoski, Ralf Walter
Náhradníci prítomní na záverečnom hlasovaní
Náhradníci (čl. 178 ods. 2) prítomní na záverečnom hlasovaní
Poznámky (údaje, ktoré sú k dispozícii iba v jednej jazykovej verzii)
...
POSTUP
Názov
Návrh rozhodnutia Rady, ktorým sa poskytuje mimoriadna finančná pomoc Spoločenstva Kosovu
Referenčné čísla
KOM(2006)0207 – C6-0171/2006 – 2006/0068(CNS)
Dátum konzultácie s EP
6.6.2006
Gestorský výbor dátum oznámenia na schôdzi
INTA 15.6.2006
Výbory požiadané o stanovisko dátum oznámenia na schôdzi
BUDG
15.6.2006
AFET 15.6.2006
Bez predloženia stanoviska dátum rozhodnutia
Rozšírená spolupráca dátum oznámenia na schôdzi
AFET
6.7.2006
Spravodajkyňa dátum menovania
Erika Mann
30.5.2006
Predchádzajúci spravodajca
Zjednodušený postup – dátum rozhodnutia dátum rozhodnutia
Námietky voči právnemu základu dátum stanoviska JURI
Zmena výšky finančných prostriedkov dátum stanoviska BUDG
Konzultácia s Európskym hospodárskym a sociálnym výborom – dátum rozhodnutia na schôdzi
Konzultácia s Výborom regiónov – dátum rozhodnutia na schôdzi
Prerokovanie vo výbore
19.6.2006
13.7.2006
Dátum prijatia
12.9.2006
Výsledok záverečného hlasovania
+:
–:
0:
24
Poslanci prítomní na záverečnom hlasovaní
Jean-Pierre Audy, Daniel Caspary, Giulietto Chiesa, Christofer Fjellner, Béla Glattfelder, Jacky Henin, Alain Lipietz, Caroline Lucas, Erika Mann, Helmuth Markov, Georgios Papastamkos, Godelieve Quisthoudt-Rowohl, Tokia Saïfi, Peter Šťastný, Johan Van Hecke, Daniel Varela Suanzes-Carpegna, Zbigniew Zaleski
Náhradníci prítomní na záverečnom hlasovaní
Margrietus van den Berg, Jorgo Chatzimarkakis, Robert Goebbels, Maria Martens, Antolín Sánchez Presedo, Mauro Zani
Náhradníci (čl. 178 ods. 2) prítomní na záverečnom hlasovaní
Filip Kaczmarek
Dátum predloženia
19.9.2006
Poznámky (údaje, ktoré sú k dispozícii iba v jednej jazykovej verzii)
...
