Otázka na písomné zodpovedanie E-010678/2011
Komisii
článok 117 rokovacieho poriadku
Monika Flašíková Beňová (S&D)
(21. novembra 2011)
Vec: Problematika vidieckych oblastí
Vidiecke oblasti v celej Európskej únii majú v súčasnosti mnoho problémov, ako je napríklad vysoká úroveň nezamestnanosti či nedostatok základnej infraštruktúry a nižší technologický rozvoj.
Rozdiely medzi mestom a vidiekom sú taktiež stále markantné, ľudia sa sťahujú z vidieka do väčších miest a obyvateľstvo vidieka starne.
Mestá sa rozširujú na úkor vidieka, ktorý stráca biodiverzitu a je znečisťovaný.
Súčasné návrhy v oblasti novej regionálnej a spoločnej poľnohospodárskej politiky sú síce vítane, ani zďaleka však neriešia celú problematiku.
Akým spôsobom Komisia pri tvorbe svojich politík zohľadňuje súčasné problémy vidieckych oblastí v celej Európskej únii?
