ÚSTNA OTÁZKA H-0143/10
pre hodinu otázok na schôdzi v apríli 2010
v súlade s článkom 116 rokovacieho poriadku
predkladá:
Georgios Papastamkos
Rade
Vec: Dohoda medzi Európskou úniou a Marokom o obchode s poľnohospodárskymi produktmi
Komisia a príslušné marocké orgány podpísali 17. decembra 2009 dohodnutú zápisnicu, ktorou sa ukončujú rokovania zamerané na zlepšenie podmienok bilaterálneho obchodu s produktmi poľnohospodársko-potravinárskeho odvetvia a produktmi rybného hospodárstva.
Ako je známe, stredozemské štáty Európskej únie a krajiny na juhovýchodnom pobreží Stredozemného mora vyrábajú v rovnakom období mnoho podobných výrobkov.
Od európskych producentov sa pritom vyžaduje, aby spĺňali okrem iného prísne normy v oblasti bezpečnosti a kvality produktov.
Aký názor má Rada na predmetnú dohodu, najmä pokiaľ ide o dôsledky, ktoré by mohlo mať širšie otvorenie trhu Európskej únie na európske poľnohospodárstvo za podmienok dohodnutých Komisiou?
