P7_TA-PROV(2012)0097
Zavedenie programu Šach v školách do systémov vzdelávania EÚ
P7_DCL(2011)0050
Vyhlásenie Európskeho parlamentu z 15. marca 2012 o zavedení programu Šach v školách do systémov vzdelávania Európskej únie
Európsky parlament
, –
so zreteľom na články 6 a 165 Zmluvy o fungovaní Európskej únie,
–
so zreteľom na článok 123 rokovacieho poriadku,
A.
keďže Zmluva o fungovaní EÚ v článku 6 stanovuje, že šport patrí medzi oblasti, kde má „Únia právomoc vykonávať činnosti na podporu, koordináciu alebo doplnenie činnosti členských štátov“;
B.
keďže je šach hrou prístupnou pre deti každej sociálnej skupiny a môže podporiť sociálnu súdržnosť a prispieť k politickým cieľom ako sociálna integrácia, boj proti diskriminácii, znižovanie miery kriminality, a dokonca k boju proti rozličným závislostiam;
C.
keďže šach môže nezávisle od veku dieťaťa zlepšiť jeho koncentráciu, trpezlivosť a vytrvalosť a môže rozvinúť zmysel pre kreativitu, intuíciu, pamäť a analytické, ako aj rozhodovacie schopnosti; keďže šach taktiež učí odhodlaniu, motivácii a športovému správaniu;
1.
vyzýva Komisiu a členské štáty, aby podporovali zavedenie programu Šach v školách do systému vzdelávania členských štátov;
2.
vyzýva Komisiu, aby vo svojom pripravovanom oznámení o športe venovala náležitú pozornosť programu Šach v školách, a aby naň počnúc rokom 2012 zabezpečila dostatočné finančné prostriedky;
3.
vyzýva Komisiu, aby zohľadnila výsledky všetkých uskutočnených štúdií o vplyvoch tohto programu na vývoj detí;
4.
poveruje svojho predsedu, aby postúpil toto vyhlásenie spolu s menami podpísaných poslancov Zoznam podpísaných poslancov je uvedený v prílohe 3 k zápisnici z 15. marca 2012 ( P7_PV-PROV(2012)03-15(ANN3) ).
Komisii a parlamentom členských štátov.
