Uznesenie Európskeho parlamentu o situácii v Pakistane
Vonkajšie vzťahy
2007-11-15 - 14:41
Európsky parlament prijal uznesenie o situácii v Pakistane, v ktorom požaduje ukončenie výnimočného stavu a okamžité obnovenie platnosti ústavy Pakistanu z roku 1973.
Poslanci tiež vyjadrujú solidaritu s legitímnymi protestmi tisícok demonštrantov a žiadajú, aby sa zrušili všetky obmedzenia médií a aby sa vytvorili podmienky na slobodné, spravodlivé a transparentné voľby.
Parlament v schválenom uznesení žiada, aby sa obnovila súdna nezávislosť, aby boli prepustení uväznení sudcovia a aby im bol umožnený návrat do ich funkcií.
Prezidenta Mušarrafa EP vyzýva, aby rešpektoval rozsudok najvyššieho súdu o ústavnosti jeho zvolenia za prezidenta, pričom ho žiada, aby sa vzdal postu veliteľa ozbrojených síl ešte pred zložením prezidentskej prísahy.
Poslanci v prijatom texte tiež vyjadrujú solidaritu s legitímnymi protestmi tisícok právnikov, aktivistov občianskej spoločnosti a obhajcov ľudských práv a odsudzujú násilie, ktoré polícia proti nim použila.
Uznesenie ďalej žiada, aby sa zrušili všetky obmedzenia médií a vyzýva vládu, aby vytvorila podmienky na "slobodné, spravodlivé a transparentné voľby, ktoré majú byť ukončené najneskôr 9. januára 2008".
Na voľbách by sa podľa EP mali zúčastniť lídri všetkých politických strán, vrátane bývalého premiéra Nawáza Šarífa, ktorému by sa mal umožniť návrat do Pakistanu a aktívna účasť vo volebnom procese.
Dôveryhodnosť volebného procesu závisí podľa europoslancov od prepustenia všetkých politických väzňov a od zastavenia prípadov miznutí politických oponentov.
Komisiu poslanci vyzvali, aby zvážila rozšírenie pomoci v oblasti vzdelávania, zdravotnej starostlivosti, odstraňovania chudoby a o následkov katastrof na Pakistan a aby prostriedky tejto krajine vydávala cez "sekulárne mimovládne organizácie".
Členské štáty EÚ uznesenie žiada, aby plne dodržiavali Kódex správania Európskej únie pri vývoze zbraní.
20071114IPR13064
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
