D-BY
Prezentácia a právomoci
Delegácia Európskeho parlamentu pre vzťahy s Bieloruskom, zriadená v roku 1994, v súčasnosti neudržiava oficiálne vzťahy s parlamentom alebo vládou režimu v Bielorusku, pretože táto krajina neusporiadala slobodné a spravodlivé voľby, nenastolila právny štát a nedodržiava ľudské práva a základné slobody svojich obyvateľov.
Delegácia však vedie aktívny a úzky dialóg so zástupcami demokratickej opozície, nezávislých mimovládnych organizácií a občianskej spoločnosti v Bielorusku.
Keďže orgány v Minsku opakovane odmietli vydať vstupné víza, delegácia nemohla v posledných rokoch do Bieloruska vycestovať.
Delegácia sa však pravidelne schádza v Bruseli a Štrasburgu, kde diskutuje o vývoji politiky EÚ voči Bielorusku, hodnotí politickú a hospodársku situáciu v Bielorusku a vydáva odporúčania pre Radu EÚ a Európsku komisiu týkajúce sa ďalších možných krokov na zlepšenie situácie v oblasti demokracie, ľudských práv a právneho štátu v Bielorusku a na priblíženie tejto dôležitej susednej krajiny k EÚ.
20080806DDE35194
