Prieskum v krajinách EÚ: Obavy z krízy, no pozitívne vnímanie Únie
Voľby 2009
Inštitúcie
2009-01-08 - 09:25
Prieskum Eurobarometra sa uskutočňuje každý rok v jeseni Rastúce ceny a hospodárska kríza zostávajú najväčšími strašiakmi Európanov pred júnovými voľbami do Parlamentu.
Napriek negatívnym náladám je však podľa prieskumu Eurobarometra členstvo v EÚ stále považované za prínos.
Obyvatelia EÚ nie sú vo vyhliadkach na rok 2009 príliš optimistickí.
Obávajú sa najmä straty zamestnania či hospodárskej krízy.
Európska ekonomika je však na tom v očiach verejnosti lepšie ako svetová.
Optimistickí Slováci
Najväčšími optimistami v ekonomickej oblasti sú Slováci, Holanďania, Dáni a Fíni.
Naopak, najväčšie ťažkosti očakávajú Portugalčania, Maďari či Gréci.
Slovensko, ktoré sa 1. januára pripojilo k eurozóne, je tiež jedinou krajinou, ktorá svoju hospodársku situáciu hodnotí pozitívnejšie než v podobnom prieskume pred rokom.
V osobnom živote to Európania vidia pomerne pozitívne.
Až 64 % občanov sa neobáva o finančnú situáciu svojej domácnosti a 56 % vníma pozitívne svoje pracovné miesto.
Najväčšie očakávania od života pritom panujú vo Švédsku a Dánsku, pričom na opačnom póle sú Maďarsko, Portugalsko a Litva.
Čoho sa boja Európania
Hospodárska kríza, ktorá sa z USA postupne rozšírila do celého sveta, výrazne ovplyvnila aj ďalšiu štatistku.
Až v 15 krajinách EÚ (napr. Rakúsko či Lotyšsko) sa obyvatelia najviac obávajú rastúcich cien.
Celková hospodárska situácia je najväčším strašiakom v 9 členských štátoch (napr. v Holandsku).
Sú však aj výnimky.
Španieli majú najväčší strach z nezamestnanosti, Poliaci zo zdravotnej starostlivosti a Malta z prisťahovalcov.
Nadpolovičná podpora EÚ
Európska únia má však stále nadpolovičnú podporu.
Európsky projekt vníma pozitívne až 53 % opýtaných, pričom negatívne sa o ňom vyjadrilo 15 % oslovených.
Pomer Európanov, ktorí si myslia, že ich krajina z členstva profituje a tých, ktorí veria v opak, je 56:31.
Pro-Európanmi sú v tomto smere najmä Íri, Estónci a Slováci.
Skeptické názory sa najčastejšie vyskytli v Maďarsku, vo Veľkej Británii a na Cypre.
Prieskum Eurobarometra sa uskutočnil v mesiacoch október až november 2008.
20090106STO45484 Prieskum (anglicky)
SK
1
PHOTO
20090107PHT45518.jpg
SK
2
LINK
http://ec.europa.eu/public_opinion/archives/eb/eb70/eb70_en.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
