Plenárne zasadnutie 12. - 15. novembra 2007
Inštitúcie
2007-12-10 - 11:12
Francúzsky prezident Sarkozy sa zdraví s predsedom EP Pötteringom
Prečítajte si každodenný prehľad z novembrového zasadnutia EP v Štrasburgu.
Medzi europoslancov zavítal francúzsky prezident Nicolas Sarkozy.
Poslanci ďalej podporili otvorenie Schengenu, zahrnutie letectva do systému obchodovania s emisiami a vyzvali tiež, aby sa do roku 2050 znížili emisie skleníkových plynov o polovicu.
Na programe sa tiež objavila ochrana pôdy, šport na školách, samit EÚ - Rusko, či konferencia na Bali.
Viac informácií nájdete na nižšie uvedených odkazoch.
20071115FCS13215
Pondelok: ochrana pôdy, šport na školách a emisie z letectva
Jednou z tém rokovania bola aj ochrana pôdy pred zamorením Predseda Parlamentu Hans-Gert Pöttering otvoril zasadnutie spomienkou na obete minulotýždňovej streľby na škole vo Fínsku.
Pripomenul tiež 10. výročie Zmluvy z Ottawy o zákaze pozemných mín, ktorá bola v roku 1997 ocenená Nobelovou cenou za mier.
V tejto súvislosti ďalej Pöttering poznamenal, že Parlament je zástancom sveta bez mín.
Na programe rokovania sa následne objavilo problematika ochrany pôdy, úloha športu na školách a otázka obchodovania s emisiami CO2 z leteckej dopravy.
Ochrana pôdy Európa potrebuje ucelenú stratégiu na ochranu pôdy pred kontamináciou, záplavami, zosúvaním pôdy a pred dezertifikáciou.
Vo svojej správe to uvádza španielska poslankyňa zo skupiny ľudovcov a európskych demokratov Cristina Gutiérrez-Cortines.
V texte, ktorý poslancom predložila, preto požaduje vytvorenie právneho rámca pre zaobchádzanie s pôdou a zavedenie verejného zoznamu oblastí, v ktorých je pôda znečistená a toxicky zamorená.
Taliansky liberálny poslanec Vittorio Prodi zas predložil správu, ktorá sa zaoberá dopadom prírodných katastrof na pôdu.
Poslanci v tejto súvislosti diskutovali aj o množstve pozmeňovacích návrhov, ktoré by členským štátom umožnili väčšiu mieru flexibility pri zavádzaní potrebných opatrení.
Nadváha a obezita detí Deti v EÚ majú čoraz častejšie problémy s nadváhou či obezitou.
Štatistiky sú neúprosné:
14 miliónov ľudí má v EÚ nadváhu
nadváhou trpí každé štvrté dieťa
ročne pribudne 400 000 nových prípadov nadváhy či obezity u detí
Jedným z riešení neutešenej situácie je aj návrh maďarského poslanca zo skupiny ľudovcov a európskych demokratov Pála Schmitta.
Vo svojej nelegislatívnej správe navrhuje zvýšiť počet vyučovacích hodín telesnej výchovy na školách.
Tento predmet sa totiž postupne teší čoraz menšej popularite a z rozvrhu hodín vypadáva.
Kým v roku 2002 strávili žiaci cvičením 121 minút týždenne, dnes je to len 109 minút.
Na školách pritom športuje len polovica žiakov.
"Je dôležité cvičiť pravidelne.
Školy by mali podporovať fyzickú aktivitu, ktorá je dôležitá pre zdravý duševný rozvoj detí," zdôraznil bývalý olympijský víťaz v šerme Pál Schmitt.
Správa vyzýva členské štáty EÚ, aby sa viac venovali informačným kampaniam zameraným na deti a ich rodičov informovali o negatívnych dôsledkoch zlej životosprávy.
Obchodovanie s emisiami v leteckej doprave Poslanci sa tiež zaoberali návrhom, aby letecká doprava spadala pod schému obchodovania s emisiami (ETS).
Podľa predloženého textu by sa letectvo malo k ETS pripojiť už v roku 2010.
Viac informácií nájdete na nižšie uvedenom odkaze.
Parlament bude hlasovať o smernici o ochrane pôdy Poslanci diskutujú o začlenení letectva do ETS Ottawská zmluva (anglicky)
Utorok: Sarkozy, Barroso, Schengen a emisie
Francúzsky prezident Nicolas Sarkozy na pôde EP v Štrasburgu V utorok do Parlamentu zavítali dve významné osobnosti.
Francúzsky prezident Nicolas Sarkozy uviedol, že "Európa nemôže byť len strojom".
Predseda Komisie José Manuel Barroso zas zdôraznil, že tvorba nových pracovných miest bude prioritou Komisie na rok 2008.
Poslanci ďalej diskutovali o rozšírení Schengenskej zóny o deväť nových štátov a odhlasovali tiež pripojenie leteckého sektoru ku schéme obchodovania s emisiami.
Sarkozy: Európa nie je len stroj Francúzsky prezident Nicolas Sarkozy vystúpil v pléne napoludnie.
Vo svojom prejave zdôraznil, že Európska únia nemôže byť len "administratívnym a právnym strojom".
Pripomenul tiež, že európska integrácia je "spoločnou vôľou" ľudí rovnakej civilizácie.
Sarkozy ďalej privítal novú reformnú zmluvu, ktorú považuje za politické víťazstvo.
Demokratický charakter Európy tiež podľa neho umožňuje diskutovať o rôznych témach.
Upozornil však, že "Európa musí zabezpečiť, aby nebola vnímaná ako ohrozenie identít ale ako forma ich ochrany".
Francúzsky prezident sa tiež postavil za posilnenie európskej obrany a vytvorenie "výboru múdrych", ktorý by skúmal budúce smerovanie Európskej únie.
Predseda EP Hans-Gert Pöttering vzápätí ocenil úsilie Paríža pri vyjednávaní o reformnej zmluve a poďakoval Sarkozymu za podporu Francúzska európskej integrácii, ktorá má korene ešte v Schumanovom pláne z roku 1950.
Pracovné miesta prioritou Komisie V rovnaký deň do Parlamentu zavítal aj predseda Komisie José Manuel Barroso.
Poslancom prišiel predstaviť legislatívny plán Komisie na rok 2008.
Vo svojom príhovore privítal ukončenie rokovaní o Reformnej zmluve a dodal: "Teraz je čas ukázať občanom, čo im EÚ môže ponúknuť pred európskymi parlamentnými voľbami v roku 2009".
Medzi priority Komisie na nasledujúci rok zaradil hospodársky rast a tvorbu pracovných miest, migráciu a boj proti obchodovaniu s ľuďmi, zlepšenie komunikácie s občanmi a tiež posilnenie úlohy EÚ vo svete.
Ohľadom spolupráce s Parlamentom bude v roku 2008 hrať prím Lisabonská stratégia pre rast a nové pracovné príležitosti, problematika klimatických zmien, podpora malého a stredného podnikania a lepšia ochrana spotrebiteľov.
Rozšírenie Schengenu Popoludní poslanci rokovali o rozšírení Schengenského priestoru o deväť nových krajín EÚ, medzi ktorými je aj Slovensko.
Nové pravidlá tak od 21. decembra ukončia pasové kontroly na hraničných priechodoch a koncom marca aj na letiskách.
Občania z krajín mimo EÚ zároveň budú môcť cestovať v celoS schengenskom priestore na jedno vízové povolenie.
Poslanci síce rozšírenie Schengenu privítali, vyjadrili však obavy z možného nárastu cezhraničnej kriminality.
Autor parlamentnej správy k rozšíreniu Schengenskej zóny, portugalský poslanec zo skupiny ľudovcov a európskych demokratov Carlos Coelho zdôraznil, že sa jedná o "jeden z najväčších úspechov v histórii európskej integrácie".
Zároveň však pripomenul, že viaceré krajiny musia ešte prijať dodatočné technické opatrenia.
Eurokomisár pre spravodlivosť, slobodu a bezpečnosť Franco Frattini zas uviedol, že Komisia urobí maximum pre zlepšenie policajne a súdnej spolupráce schengenských krajín, čo zamedzí nárastu cezhraničnej kriminality.
Emisie, šport na školách a digitalizácia Poslanci ďalej schválili viacero správ. Plénum napríklad podporilo zahrnutie leteckého priemyslu pod schému obchodovania s emisiami, ktorá je vlajkovou loďou EÚ v boji proti klimatickým zmenám.
Prostredníctvom nelegislatívnej správy o športe zas poslanci navrhli, aby telesná výchova bola povinným predmetom na všetkých školách a žiaci v rámci školy športovali aspoň trikrát do týždňa.
Ďalšia schválená správa zas odobruje celoeurópsky prechod televízie z analógového signálu na digitálny.
Viac informácii nájdete na nižšie uvedených odkazoch.
Nicolas Sarkozy vystúpil v Európskom parlamente Parlament diskutuje o rozšírení Schengenu EP žiada zníženie emisií z leteckej dopravy Telesná výchova by mala byť na školách povinná (anglicky) Digitálna televízia (anglicky) Audio, 31:13 Audio, 31:10 Audio, 08:04 Audio, 04:31 Audio, 24:43
Streda: Globalizácia, Rusko a konferencia na Bali
Ľadovce sa v dôsledku klimatických zmien postupne roztápajú Globalizácia, jej ekonomické a sociálne dopady a potenciálny vývoj do budúcnosti bola jednou z hlavných tém zasadnutia Parlamentu v stredu.
Poslanci tiež schválili správy o ochrane pôdy a o vzťahoch s Ruskom a zástupcom Komisie a Rady položili otázky ohľadom príprav pred konferenciou o klimatických zmenách na ostrove Bali.
Rozprava o globalizácii Globalizácia je proces narastania medzinárodného prepojenia v ekonomike, politike, kultúre, komunikácii či životnom prostredí.
Rastúci význam EÚ ako globálneho hráča z únie robí jedného z najväčších aktérov, ktorí z procesu globalizácie ťažia.
Dôsledky globalizácie však môžu byť aj negatívne.
Práve z tohto dôvodu únia zriadila Európsky fond pre vyrovnanie následkov globalizácie.
V júli napríklad poslanci rozhodli využiť prostriedky z tohto fondu pre automobilový priemysel vo Francúzsku.
"Globalizácia sa dotýka života každého z nás," uviedol pred poslancami predseda Komisie José Manuel Barroso.
Tento proces by sme však podľa jeho slov mali vnímať ako príležitosť presadzovať hodnoty, na ktorých je založená EÚ.
Predseda skupiny ľudovcov a európskych demokratov Joseph Daul je presvedčený, že "globalizácia musí byť spravodlivá a musí vyrovnávať rozdiely medzi krajinami a zlepšovať životné podmienky najchudobnejších".
Líder socialistov Martin Schulz si zas myslí, že spoločná hospodárska politika musí byť založená na sociálnej politike.
Šéf liberálov Graham Watson vidí globalizáciu takto: "India, Čína a Brazília naskočili na vlnu príležitostí", zatiaľ čo Európa sa obáva, že "by ju táto vlna mohla zraziť".
Parlament bude o správe ku globalizácii hlasovať vo štvrtok.
Samit EÚ - Rusko Koncom októbra sa v Portugalsku uskutočnil samit EÚ - Rusko.
Jeho závermi, ako aj súčasnou situáciou v najrozľahlejšej krajine sveta, sa zaoberali aj poslanci.
V schválenom uznesení Parlament vyjadruje znepokojenie pokiaľ ide o otázku ľudských práv, demokracie, slobody prejavu a práv občianskej spoločnosti.
Poslanci preto vyzývajú ruských lídrov, aby zaručili slobodné a spravodlivé parlamentné a prezidentské voľby.
Text zároveň víta pokrok, ktorý Rusko dosiahlo v snahe vstúpiť do Svetovej obchodnej organizácie, ako aj pokiaľ ide o rokovania ohľadom bezvízového styku občanov Ruska a EÚ.
Poslanci však žiadajú, aby Rusko viac spolupracovalo v zahraničnopolitických otázkach, predovšetkým ohľadom situácie v Kosove či Iráne.
Konferencia na Bali V dňoch 3. až 14. decembra sa na indonézskom ostrove Bali uskutoční medzinárodná konferencia o klimatických zmenách.
Jej účastníci budú rokovať o dohode, ktorá by mala nahradiť Kjótsky protokol.
Platnosť tohto dokumentu totiž vyprší v roku 2012.
Taliansky socialista Guido Sacconi poslancom pripomenul, že cieľom je zastaviť výkyvy teploty Zeme v rozmedzí dvoch stupňov Celzia v porovnaní s obdobím pred priemyselnou revolúciou.
Na to je však potrebná spoločná medzinárodná dohoda všetkých štátov.
Európa totiž zodpovedá len za 14 percent emisií v atmosfére Zeme.
K situácii predložil správu fínska poslankyňa zo skupiny Zelených Satu Hassi.
Autorka správy požaduje najmä to, aby sa nová zmluva vzťahovala aj na Spojené štáty a aby Čína s Indiou prijali záväzné limity pre množstvo vypúšťaných skleníkových plynov.
Rokovanie o novej dohode zároveň nazvala "najväčšou výzvou pre medzinárodnú diplomaciu".
Zástupca Rady, portugalský minister pre európske záležitosti Manuel Lobo Antunes podčiarkol, že konferenciou na Bali sa celý proces nekončí, ale práve naopak, začína.
EÚ by zas podľa eurokomisára pre životné prostredie Stavrosa Dimasa mala ísť príkladom.
Únia to podľa jeho slov už dokazuje prijatím opatrení o revízii schémy obchodovania s emisiami či o obmedzení emisií CO2 z automobilov.
Hlasovanie o uznesení Satu Hassi sa uskutoční vo štvrtok.
Ochrana pôdy a rozpad politickej skupiny ITS Poslanci ďalej schválili prvú smernicu EÚ o ochrane pôdy.
Nové opatrenia by mali podporovať udržateľné využite pôdy a tiež zabrániť jej znehodnoteniu v dôsledku klimatických zmien.
Podpredseda Parlamentu Edward McMillan-Scott tiež oznámil rozpadnutie Skupiny pre identitu, tradície a zvrchovanosť (ITS).
Po odchode rumunských poslancov totiž skupina nemá potrebných dvadsať členov.
Skupina vznikla v januári 2007, pričom v jej radoch pôsobili poslanci zo siedmych krajín EÚ.
Poslanci hovorili o výzvach globalizácie Komisia: Výzvy globalizácie (anglicky) Parlament podporil smernicu o ochrane pôdy EP varuje Rusko pred novými zbrojnými pretekmi Skupina Nezávislosť, tradícia a zvrchovanosť (ITS) bola rozpustená
Štvrtok: sociálna situácia občanov a ľudské práva
Hlavnou štvrtkovou témou bola chudoba Posledný deň plenárneho zasadnutia začal diskusiou o chudobe v Európe, predovšetkým o spôsoboch, ako umožniť ľuďom návrat do zamestnania a ako umožniť mladým a starším znevýhodneným ľuďom, aby sa aktívne zapojili do spoločenského života.
Rozprava o ľudských právach vo svete sa zamerala na kresťanské menšiny na Blízkom východe, v Uzbekistane a v Somálsku.
Milióny chudobných v Európe
Britská liberálna poslankyňa Liz Lynne predložila správu, ktorá upozorňuje na situáciu znevýhodnených ľudí v Európe a navrhuje spôsoby, ako umožniť nezamestnaným návrat do aktívneho profesného života.
Viac než 78 miliónov ľudí v Európe žije v chudobe, celých osem percent žije v chudobe aj napriek tomu, že sú zamestnaní.
V súvislosti týmto vývojom odporúča zavedenie minimálnej mzdy vo všetkých krajinách EÚ.
Dokazuje, že existujú jasné väzby medzi chudobou a kriminalitou, bývaním, prerušenými dochádzkami do školy a negramotnosťou.
Kresťanské komunity v ohrození
Na záver každého plenárneho zasadnutia je na programe rozprava o ľudských právach vo svete.
Tento týždeň sa poslanci zamerali na situáciu kresťanských komunít, ktoré žijú v ohrození.
Týka sa to mnohých krajín v Afrike, Ázii, a na Blízkom východe.
Uznesenie, ktoré vo štvrtok prešlo v Parlamente, podrobne opisuje situáciu v niekoľkých štátoch, napríklad v Iraku, Pakistane, pásme Gazy, Egypte, Turecku, na Filipínach, v Sudáne, Číne a vo Vietname.
Hlasovanie o ďalších správach
Na záver plenárneho zasadnutia prebehlo hlasovanie o predložených správach, ku ktorým sa poslanci vyjadrili v rozpravách.
Hlasovalo sa o Schengene, o rybolove, globalizácii, klimatických zmenách, o Ukrajine a Pakistane.
Podrobný prehľad nájdete na nižšie uvedených odkazoch.
Správa o zhodnotení sociálnej situácie EP hodnotil európsku politiku susedstva EP: Treba zamedziť ďalšiemu otepľovaniu planéty (česky) Poslanci schválili uznesenie o výzvach globalizácie Tlačová správa: ľudské práva (anglicky)
SK
1
PHOTO
20071116PHT13252.jpg
SK
2
PHOTO
20071109PHT12826.jpg
SK
5
LINK
http://www.icbl.org/treaty
SK
6
PHOTO
20071114PHT13037.jpg
SK
12
MULTIMEDIA
20071113MLT12969.asf
SK
13
MULTIMEDIA
20071113MLT12981.asf
SK
14
MULTIMEDIA
20071113MLT12987.asf
SK
15
MULTIMEDIA
20071113MLT12993.asf
SK
16
MULTIMEDIA
20071113MLT12995.asf
SK
17
PHOTO
20071114PHT13058.jpg
SK
19
LINK
http://ec.europa.eu/commission_barroso/president/pdf/COM2007_581_en.pdf
SK
23
PHOTO
20071115PHT13209.jpg
-//EP//TEXT IM-PRESS 20071105BRI12655 ITEM-002-SK NOT XML V0//SK
-//EP//TEXT IM-PRESS 20071109STO12831 0 NOT XML V0//SK
-//EP//TEXT IM-PRESS 20071109IPR12787 0 NOT XML V0//SK
-//EP//TEXT IM-PRESS 20071109STO12832 0 NOT XML V0//SK
-//EP//TEXT IM-PRESS 20071109IPR12781 0 NOT XML V0//SK
-//EP//TEXT IM-PRESS 20071109IPR12779 0 NOT XML V0//SK
-//EP//TEXT IM-PRESS 20071113IPR12918 0 NOT XML V0//SK
-//EP//TEXT IM-PRESS 20071109IPR12792 0 NOT XML V0//SK
-//EP//TEXT IM-PRESS 20071113IPR12975 0 NOT XML V0//SK
-//EP//TEXT IM-PRESS 20071109IPR12793 0 NOT XML V0//SK
-//EP//TEXT IM-PRESS 20071114IPR13088 0 NOT XML V0//SK
-//EP//TEXT REPORT A6-2007-0400 0 NOT XML V0//SK
-//EP//TEXT IM-PRESS 20071114IPR13068 0 NOT XML V0//SK
-//EP//TEXT IM-PRESS 20071114IPR13066 0 NOT XML V0//SK
-//EP//TEXT IM-PRESS 20071109IPR12792 0 NOT XML V0//SK
-//EP//TEXT IM-PRESS 20071114IPR13078 0 NOT XML V0//SK
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
