KONEČNÉ ZNENIE
A6-0234/2007
13.6.2007
***I
SPRÁVA
o návrhu nariadenia Európskeho parlamentu a Rady o programe Spoločenstva na označovanie energetickej účinnosti kancelárskych zariadení (prepracované)
(KOM(2006)0576 – C6‑0329/2006 – 2006/0187(COD))
Výbor pre priemysel, výskum a energetiku
Spravodajca:
Nikolaos Vakalis
PE 386.528v03-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU Error!
Bookmark not defined.
DÔVODOVÁ SPRÁVA..............................................................
Error!
Bookmark not defined.
POSTUP......................................................................................
Error!
Bookmark not defined.
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Európskeho parlamentu a Rady o programe Spoločenstva na označovanie energetickej účinnosti kancelárskych zariadení (prepracované)
( KOM(2006)0576 – C6‑0329/2006 – 2006/0187(COD) )
(Spolurozhodovací postup: prvé čítanie)
Európsky parlament ,
– so zreteľom na návrh Komisie pre Európsky parlament a Radu (KOM (2006)0576)
Zatiaľ neuverejnené v Ú. v.
EÚ ,
– so zreteľom na článok 251 ods. 2 a článok 175 ods. 1 Zmluvy o ES, v súlade s ktorými Komisia predložila návrh Európskemu parlamentu ( C6‑0329/2006 ),
– so zreteľom na článok 51 rokovacieho poriadku,
– so zreteľom na správu Výboru pre priemysel, výskum a energetiku ( A6‑0234/2007 ),
1. schvaľuje zmenený a doplnený návrh Komisie;
2. žiada Komisiu, aby mu vec znovu predložila, ak má v úmysle podstatne zmeniť svoj návrh, alebo ho nahradiť iným textom;
3. poveruje svojho predsedu, aby túto pozíciu postúpil Rade a Komisii.
Text predložený Komisiou
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
1
Odôvodnenie 3
3) Zlepšovanie energetickej účinnosti kancelárskych zariadení prispieva k zvyšovaniu konkurencieschopnosti Spoločenstva a bezpečnosti jeho dodávok energie, ako aj k ochrane životného prostredia.
3) Zlepšovanie energetickej účinnosti kancelárskych zariadení prispieva k zvyšovaniu konkurencieschopnosti Spoločenstva a bezpečnosti jeho dodávok energie, ako aj k ochrane životného prostredia a spotrebiteľov .
Odôvodnenie
Je potrebné vysvetliť, že okrem celkového energetického a environmentálneho prínosu má spotrebiteľ silný motív vybrať si energeticky účinné kancelárske zariadenie tiež z dôvodu dôležitého finančného prínosu vyplývajúceho zo zníženia spotreby energie, za ktorú musí platiť.
Pozmeňujúci a doplňujúci návrh
2
Odôvodnenie 13
13) Označenie Energy Star sa používa na celom svete.
V záujme vlastného vplyvu na požiadavky systému označovania Energy Star by sa Spoločenstvo malo podieľať na tomto systéme označovania, ako aj na vypracúvaní potrebných technických špecifikácií.
Pri stanovovaní technických kritérií spoločne s Úradom na ochranu životného prostredia (EPA) Spojených štátov amerických by sa Spoločenstvo malo usilovať o vysokú mieru energetickej účinnosti.
13) Označenie Energy Star sa používa na celom svete.
V záujme vlastného vplyvu na požiadavky systému označovania Energy Star by sa Spoločenstvo malo podieľať na tomto systéme označovania, ako aj na vypracúvaní potrebných technických špecifikácií.
Pri stanovovaní technických kritérií spoločne s Úradom na ochranu životného prostredia (EPA) Spojených štátov amerických by sa Spoločenstvo malo usilovať o vysokú mieru energetickej účinnosti so zreteľom na politiku energetickej účinnosti Spoločenstva a jej ciele v oblasti energetickej účinnosti.
Odôvodnenie
Politika energetickej účinnosti je jedna z hlavných politík v oblasti energetiky Európskej únie vyjadrená v mnohých dokumentoch ES.
Nariadenie o označení Energy Star musí byť upravené tak, aby bolo v súlade s vyššie uvedenými politikami energetickej účinnosti a cieľmi stanovenými EÚ.
Pozmeňujúci a doplňujúci návrh
3
Článok 5 odsek 2
2.
Rozhodnutie o tom, či sa žiadateľovi povolí stať účastníkom programu, je na Komisii, ktorá sa najprv presvedčí o tom, či žiadateľ súhlasil s dodržiavaním usmernení o používaní spoločného loga uvedenými v prílohe B k dohode.
Komisia uverejní na internete aktualizovaný zoznam účastníkov programu.
2.
Rozhodnutie o tom, či sa žiadateľovi povolí stať sa účastníkom programu , je na Komisii, ktorá sa najprv presvedčí o tom, či žiadateľ súhlasil s dodržiavaním usmernení o používaní spoločného loga uvedenými v prílohe B k dohode.
Komisia uverejní na internete aktualizovaný zoznam účastníkov programu a pravidelne ho bude členským štátom poskytovať.
Odôvodnenie
Informovanie členských štátov o účastníkoch programu je nenáročná a veľmi lacná činnosť (napr. odoslanie e-mailovej správy so zoznamom účastníkov vo forme prílohy), ale jej účinok na informovanosť a povedomie v členských štátoch by mohol byť veľký.
Pozmeňujúci a doplňujúci návrh
4
Článok 6
V záujme podpory predaja nákupu energeticky účinných kancelárskych zariadení, Komisia a ostatné inštitúcie Spoločenstva, ako aj iné štátne orgány na vnútroštátnej úrovni , sa bez toho, aby bolo dotknuté právo Spoločenstva alebo vnútroštátne právo či hospodárske kritériá, pri stanovovaní požiadaviek na obstarávanie kancelárskych zariadení zasadzujú za uplatňovanie požiadaviek energetickej účinnosti , ktoré sú aspoň také náročné ako spoločné špecifikácie Energy Star.
Na dobu platnosti dohody Komisia a ostatné inštitúcie Spoločenstva, ako aj ústredné orgány štátnej správy v zmysle smernice 2004/18/ES bez toho, aby bolo dotknuté právo Spoločenstva alebo vnútroštátne právo či hospodárske kritériá, spresnia požiadavky energetickej účinnosti, ktoré sú aspoň také náročné ako spoločné špecifikácie Energy Star pre verejné zákazky na dodávky, ktoré spĺňajú prahové hodnoty stanovené v článku 7 uvedenej smernice .
Odôvodnenie
Verejný sektor by mal ísť príkladom pri plnení cieľov EÚ v oblasti energetickej účinnosti.
Verejné obstarávanie je najlepším rámcom na podporu pokrokových výrobkov, najmä výrobkov, ktoré spotrebúvajú energiu, a to nielen poskytovaním príkladu spotrebiteľovi, ale tiež tým, že spôsobuje rozhodujúci vzostup dopytu po energeticky účinných produktoch na trhu.
Pozmeňujúci a doplňujúci návrh
5
Článok 8 odsek 2a (nový)
2a.
Komisia bude s pomocou ECESB sledovať prenikanie výrobkov so spoločným logom na trh a vývoj energetickej účinnosti kancelárskych zariadení s cieľom včas revidovať technické špecifikácie.
Odôvodnenie
Úmysel Komisie vyhlásiť súťaž na prieskum trhu s kancelárskymi zariadeniami na podporu budúcich aktualizácií kritérií energetickej účinnosti, ako je uvedené v dôvodovej správe návrhu, sa musí tiež stanoviť nariadením.
Kľúčovou úlohou EÚ podľa dohody o Energy Star je jej účasť na revízii technických kritérií.
Preto je potrebné posilniť všetky kroky smerujúce k podpore tejto úlohy.
Pozmeňujúci a doplňujúci návrh
6
Článok 10 odsek 1 písmeno ba) (nové)
ba) vzdelávacie a propagačné iniciatívy;
Odôvodnenie
Propagácia produktov s označením Energy Star je potrebná.
Komisia a členské štáty sú zodpovedné za dosahovanie cieľov energetickej účinnosti, ktoré si stanovili, a preto je potrebné v tomto smere prijať niekoľko opatrení.
Prostriedky získané úsporou energie hravo vykompenzujú výdavky na informovanie spotrebiteľov.
Zvyšovanie povedomia nakoniec nemusí stáť európskeho daňového poplatníka veľa a dá sa zakomponovať do iných opatrení podporujúcich energetickú účinnosť.
Pozmeňujúci a doplňujúci návrh
7
Článok 11 odsek 3a (nový)
3a.
Pri poskytovaní svojich stanovísk Komisii vezmú členovia ECESB do úvahy výsledky realizačnej štúdie a štúdie trhu a dostupnú technológiu na znižovanie spotreby energie.
Odôvodnenie
Ako už bolo uvedené, úloha ECESB sa musí rozšíriť, nie zúžiť.
Preto keď zástupcovia prezentujú svoje stanovisko k revízii technických kritérií, mali by mať praktické vedomosti o výsledkoch najnovších štúdií.
Revízia technických kritérií je životne dôležitá pre fungovanie programu a je jediným spôsobom, ako pridať hodnotu EÚ k americkému programu.
Pozmeňujúci a doplňujúci návrh
8
Článok 11 odsek 4
4.
Komisia sa zamerá hlavne na cieľ stanoviť spoločné špecifikácie na vysokej úrovni, ako je uvedené v článku I, ods. 4 dohody, s cieľom znížiť spotrebu energie s patričným ohľadom na dostupnú technológiu a súvisiace náklady.
4.
Komisia sa zameria predovšetkým na cieľ stanoviť spoločné špecifikácie na vysokej úrovni, ako je uvedené v článku I, ods. 4 dohody, s cieľom znížiť spotrebu energie analyzovanú v správe uvedenej v článku 8 ods. 2a tohto nariadenia s patričným ohľadom na dostupnú technológiu a súvisiace náklady.
ECESB predovšetkým pred poskytnutím svojich stanovísk k novým špecifikáciám vezme do úvahy najnovšie výsledky štúdií ekodizajnu.
Odôvodnenie
Ako už bolo uvedené, úloha ECESB sa musí rozšíriť, nie zúžiť.
Preto keď zástupcovia prezentujú svoje stanovisko k revízii technických kritérií, mali by mať praktické vedomosti o výsledkoch najnovších štúdií.
Revízia technických kritérií je životne dôležitá pre fungovanie programu a je jediným spôsobom, ako pridať hodnotu EÚ k americkému programu.
Pozmeňujúci a doplňujúci návrh
9
Článok 12a (nový)
Článok 12a
Posudzovanie
Komisia jeden rok pred skončením účinnosti dohody pripraví a predloží Európskemu parlamentu a Rade správu monitorujúcu energetickú účinnosť trhu s kancelárskymi zariadeniami v Spoločenstve a obsahujúcu posúdenie efektívnosti programu Energy Star.
Správa bude zahŕňať tak údaje o kvalite ako aj o kvantite.
Súčasťou správy budú aj údaje o výhodách plynúcich z programu Energy Star, konkrétne o úsporách energie a o prínose pre životné prostredie, pokiaľ ide o znižovanie emisií oxidu uhličitého.
Odôvodnenie
Je poľutovaniahodné, že Komisia nemá štatistické ani iné kvantitatívne údaje vyplývajúce z implementácie nariadenia (napr. úspory energie, počet predaných výrobkov atď.) a ich porovnanie s podobnými údajmi z USA alebo iných krajín sveta.
Včasné predloženie hodnotiacej správy umožní zákonodarcom a politikom prijať správne rozhodnutia, pokiaľ ide o budúce uplatňovanie.
DÔVODOVÁ SPRÁVA
1.
Úvod
Účelom navrhovaného nariadenia je uplatnenie novej dohody medzi vládou Spojených štátov amerických a Európskym spoločenstvom o koordinácii programov na označovanie energetickej účinnosti kancelárskych zariadení podpísanej 20. decembra 2006, ktorou sa rekodifikuje nariadenie 2422/2001/ES.
Účinnosť pôvodnej dohody medzi Európskym spoločenstvom a USA o programe Energy Star, ktorá bola podpísaná v roku 2000
Ú. v.
ES L 172, 26.
6.
2001, s.
3. , sa skončila v júni 2006.
EÚ sa rozhodla obnoviť dohodu s cieľom pokračovať v programe Energy Star počas druhého päťročného obdobia.
2.
Prečo potrebuje EÚ podporovať energetickú účinnosť kancelárskych zariadení?
· Energetická účinnosť má značný podiel na úsporách elektrickej energie a oprávnene sa pokladá za jeden z hlavných pilierov trvalo udržateľnej energetickej politiky pre Európu .
V období rastúceho dopytu po energii a stúpajúcich cien energie prispeje pevná politika energetickej účinnosti k: 1) zníženiu dovozu energie, a tým k zvýšeniu bezpečnosti dodávok energie, 2) obmedzeniu nákladov na energiu, a tým k zvýšeniu konkurencieschopnosti európskeho hospodárstva, 3) obmedzeniu emisií skleníkových plynov, a tým k prínosom pre životné prostredie.
· Kancelárske zariadenia sa v čoraz väčšej miere podieľajú na spotrebe energie v Spoločenstve.
· Úsilie jednotlivých štátov o zvýšenie energetickej účinnosti nestačí.
· Politiku energetickej účinnosti EÚ musí doplniť spoločná celosvetová snaha o podporu energetickej účinnosti.
3.
Nová dohoda Energy Star medzi Európskym spoločenstvom a USA
Nová dohoda vyžaduje, aby kritériá energetickej účinnosti (technické špecifikácie), ktoré musia výrobky spĺňať na to, aby získali označenie Energy Star, boli náročné a aby sa pravidelne posudzovali.
Nová dohoda obsahuje v porovnaní s predchádzajúcou dohodou zásadné zlepšenia.
Po prvé, označenie môže predstavovať len špičkových 25 % modelov, údaje o ktorých sú dostupné v čase stanovenia kritérií.
Po druhé, kritériá sa týkajú spotreby energie v pohotovostnom režime, ako aj v režime zapnutia.
Napríklad sa odhaduje, že nové špecifikácie pre zobrazovacie zariadenia (kopírovacie stroje, tlačiarne, skenery a faxy) prinesú v nasledujúcich troch rokoch v štátoch EÚ 25 úspory 17 TWh.
Technické špecifikácie vypracované spoločne USA a Európskym spoločenstvom prostredníctvom príslušných riadiacich orgánov (t. j.
A gentúrou S pojených š tátov na o chranu ž ivotného p rostredia – USEPA – a Komisiou) a v spolupráci so zúčastnenými stranami sa automaticky vzťahujú na všetky dvojstranné dohody USA s tretími krajinami.
Náročné kritériá motivujú výrobcov, aby zlepšovali energetickú hospodárnosť svojich výrobkov s cieľom splniť podmienky na získanie označenia.
Produkty, ktoré splnia tieto podmienky, sa zaregistrujú do databázy.
4.
Prečo sa má podporovať systém USA?
Na prvý pohľad sa zdá zvláštne, že by sa EÚ mala spoľahnúť na program, ktorý pôvodne vypracoval a vlastní americký subjekt (t. j.
USEPA).
Spravodajca sa však domnieva, že systém Energy Star môže EÚ priniesť praktické výhody z hľadiska dosiahnutia cieľa vyššej energetickej účinnosti .
Dohoda Energy Star poskytuje EÚ príležitosť zohrať rozhodujúcu úlohu v medzinárodne známom programe stanovujúcom referenčné hodnoty energetickej účinnosti .
Dobrovoľný charakter systému vyhovuje požiadavkám na pružnosť, pretože výrobcovia sa prispôsobujú technologickému vývoju a nemusia spĺňať požiadavky ďalšieho úplne nového označenia.
V oblasti energetického označovania už existuje pomerne veľký počet zákonov EÚ, napr. energetické označenie v rámci stupnice od A po G pre domáce spotrebiče, systém Ekodizajn a udeľovanie ekoznačky.
Uplatňovanie tohto programu výlučne v oblasti kancelárskeho zariadenia predstavuje prijateľný spôsob nasmerovania trhu na energeticky účinné výrobky formou doplnenia súčasných právnych predpisov ES – na rozdiel od pridávania ďalších značiek a zvyšovania administratívnych nákladov.
Takýto prístup má kladný vplyv aj na obchod .
Označenie Energy Star sa používa na celom svete a výrobcovia ho vo veľkej miere akceptujú.
Uplatňujú ho kľúčoví hráči na medzinárodnom trhu (USA, EÚ, Japonsko a ďalší) a môže prirodzene slúžiť ako platforma pre medzinárodnú harmonizáciu opatrení na dosiahnutie energetickej účinnosti, ktorá bude viesť k zníženiu realizačných nákladov a zvýšeniu informovanosti o energetickej účinnosti zo strany spotrebiteľov.
Hoci sa logo Energy Star nachádza na mnohých výrobkoch z USA používaných v Európe, spravodajca je pevne presvedčený, že priemysel EÚ sa nemusí obávať žiadnej medzinárodnej konkurencie, pokiaľ bude naďalej spĺňať prísne technické normy .
5.
Podpora výrobkov Energy Star
Spravodajca je na základe predpokladu, že zapojenie do programu Energy Star môže byť pre Európu prínosné, povinný predložiť také pozmeňujúce a doplňujúce návrhy, ktoré budú čo najúčinnejšie propagovať kancelárske zariadenia s označením Energy Star.
Táto podpora musí byť zameraná na spotrebiteľa , ako aj na európskych výrobcov .
Hlavnými spôsobmi oslovenia oboch cieľových skupín je zvyšovanie povedomia a verejné obstarávanie .
a.
Opatrenia na zvyšovanie povedomia a informovanosti
Podpora v prípade spotrebiteľov vyžaduje prijatie opatrení na zvýšenie povedomia a informovanosti v súkromnom aj verejnom sektore .
Tieto opatrenia by sa mali zamerať na rozšírenie uznávania označenia Energy Star.
Spotrebitelia by mali byť informovaní o možných úsporách energie a prínosoch pre životné prostredie, ktoré dosiahnu nákupom kancelárskeho zariadenia nesúceho označenie Energy Star.
Dobrovoľný charakter programu Energy Star pre výrobcov by nemal brániť povinnosti program podporovať.
Väčší dopyt spotrebiteľov po takýchto výrobkoch zvýši dodávky výrobcov.
Spravodajca sa domnieva, že aj keď dobrovoľná registrácia výrobcu v databáze Energy Star umožní jeho zviditeľnenie pre (verejné) obstarávanie, ako podnet to nestačí.
Treba prijať dodatočné opatrenia na podporu programu u výrobcov, dodávateľov, predajcov a predovšetkým u verejnosti.
Nakoniec, zvyšovanie povedomia nemusí stáť európskeho daňového poplatníka veľa a dá sa zakomponovať do iných opatrení podporujúcich energetickú účinnosť.
Prostriedky získané úsporou energie hravo vykompenzujú výdavky na informovanie spotrebiteľov.
b.
Verejné obstarávanie
Voľný chod samotného trhu nepostačí na rýchle dosiahnutie stanovených cieľov energetickej účinnosti.
Z tohto dôvodu musí Európsky parlament vyslať jasný signál v prospech zapojenia verejného sektora do využívania energeticky účinných zariadení, a spravodajca preto vyjadruje súhlas s povinnými ustanoveniami týkajúcimi sa verejného obstarávania , pretože:
· Ako ukazujú skúsenosti USA (kde federálne agentúry musia nakupovať výrobky označené logom Energy Star) a ako sa všeobecne uznáva (nielen zo strany Komisie
Pozri oznámenie Komisie Rade a Európskemu parlamentu o implementácii programu ENERGY STAR v Európskom spoločenstve v období rokov 2001 – 2005 ( KOM(2006)0140 ) v konečnom znení, 27.3.2006), str. 5 a 8. ), ak majú verejné orgány povinnosť v rámci verejného obstarávania nakupovať zariadenia, ktoré sú prinajmenšom tak energeticky účinné, ako to predpisujú technické špecifikácie programu Energy Star, zvýši sa záujem trhu o účinnejšie zariadenia.
K tomu skutočne dôjde, lebo verejné obstarávanie predstavuje veľký podiel na trhu, ktorý sa výrobcovia snažia získať.
· Keď verejné obstarávanie zvýši dopyt po výrobkoch s prísnymi technickými špecifikáciami, môžeme očakávať, že špecifikácie sa onedlho ešte sprísnia a budú rýchlo viesť k úsporám energie.
· Zvyšujúci sa dopyt môže znížiť reálne trhové ceny energeticky účinného kancelárskeho zariadenia.
· Verejný sektor by mal ísť príkladom pri plnení cieľov EÚ v oblasti energetickej účinnosti.
6.
Úloha Výboru Európskeho spoločenstva pre Energy Star (ECESB)
EÚ je jediným partnerom USA, ktorý sa podieľa na revízii technických kritérií predstavujúcej kľúčovú úlohu programu Energy Star a rozhodujúci faktor pri určovaní energetických ziskov.
Preto EÚ potrebuje, aby sa výbor ECESB stal silným poradným nástrojom, ktorý bude pomáhať Komisii pri formulovaní a revízii technických špecifikácií, pretože tento postup predstavuje kľúč k dosiahnutiu energetickej účinnosti kancelárskych zariadení.
Spravodajca súhlasí s Komisiou, že peniaze európskych daňových poplatníkov by mali byť nasmerované predovšetkým do rentabilných nákladov a nesmú byť zbytočne zaťažené byrokratickými opatreniami.
Napriek tomu by sa nemal zmenšiť, ale naopak zväčšiť význam ECESB , pretože má dôležitú úlohu.
7.
Zaistenie dôveryhodnosti označenia – požiadavky na predkladanie správ
Dôveryhodnosť výrobkov označených logom Energy Star je základom úspechu programu.
Keďže registrácia do databázy Energy Star prebieha systémom vydania vlastného osvedčenia, je potrebné vytvoriť určité prostriedky na hodnotenie a kontrolu s cieľom udržať správne fungovanie celého mechanizmu.
Otázkou zostáva, či sa môžeme spoľahnúť na ad hoc merania týkajúce sa kancelárskych zariadení vykonané členskými štátmi, organizáciami spotrebiteľov, špecializovanými časopismi atď., alebo či má Komisia prijať priame kroky s cieľom dosiahnuť stálu aktualizáciu a informovanosť zainteresovaných strán.
Pravidelné kontroly zaručia dôveryhodnosť značky a nebudú v protiklade s jej dobrovoľným charakterom.
Označenie by sa malo používať len vtedy, ak výrobky úplne spĺňajú požiadavky systému označenia.
Navrhované nariadenie drasticky obmedzuje, ba dokonca odstraňuje to, čo Komisia pokladá za nadmerné administratívne zaťaženie.
Akékoľvek zdokonalenie spôsobu zhromažďovania údajov a hodnotenia programu Energy Star však nepochybne prispeje k lepšej propagácii energeticky účinných kancelárskych zariadení.
Aby bolo možné zhodnotenie nákladov a prínosov zo správnej realizácie programu, sú potrebné relevantné technické a kvantitatívne údaje.
Tieto údaje by mali byť verejné, ľahko dostupné a pravidelne aktualizované s cieľom podporiť uznávanie programu a aktivizovať zúčastnené strany, predovšetkým priemysel, dodávateľov a spotrebiteľov.
Okrem údajov určených na informovanie zúčastnených strán občianskej spoločnosti treba preskúmať aj potrebu aktívnej informovanosti inštitúcií EÚ a členských štátov .
Zdá sa, že Komisia má (vzhľadom na svoje obmedzené zdroje) v úmysle odstrániť všetky existujúce požiadavky na formálne predkladanie správ. Rovnako nešťastné je, že Komisia nemá žiadne kvantitatívne údaje o uplatňovaní nariadenia (napr. úspory energie, množstvo predaných výrobkov atď.), keď takéto údaje existujú v USA a ďalších krajinách.
Oznámenie týchto údajov umožní zákonodarcom a politikom prijímať správne rozhodnutia s ohľadom na budúce uplatňovanie a lepšiu koordináciu činnosti jednotlivých členských štátov.
Účelom príslušných pozmeňujúcich a doplňujúcich návrhov predložených spravodajcom je povzbudiť Komisiu a členské štáty, aby brali vážne svoju zodpovednosť za plnenie cieľov energetickej účinnosti, ktoré si sami stanovili.
POSTUP
Názov
Program na označovanie energetickej účinnosti kancelárskych zariadení (prepracované znenie)
Referenčné čísla
KOM(2006)0576 - C6-0329/2006 - 2006/0187(COD)
Dátum predloženia v EP
4.10.2006
Gestorský výbor
dátum oznámenia v pléne
ITRE
12.10.2006
Výbory požiadané o stanovisko
dátum oznámenia v pléne
ENVI
12.10.2006
Bez predloženia stanoviska
dátum rozhodnutia
ENVI
28.11.2006
Spravodajca
dátum menovania
Nikolaos Vakalis
23.11.2006
Prerokovanie vo výbore
30.1.2007
12.4.2007
7.6.2007
Dátum prijatia
7.6.2007
Výsledok záverečného hlasovania
+:
–:
0:
34
Poslanci prítomní na záverečnom hlasovaní
Philippe Busquin, Jorgo Chatzimarkakis, Giles Chichester, Silvia Ciornei, Den Dover, Nicole Fontaine, Adam Gierek, András Gyürk, Fiona Hall, Rebecca Harms, Erna Hennicot-Schoepges, Romana Jordan Cizelj, Werner Langen, Romano Maria La Russa, Reino Paasilinna, Atanas Paparizov, Francisca Pleguezuelos Aguilar, Vladimír Remek, Teresa Riera Madurell, Paul Rübig, Andres Tarand, Britta Thomsen, Claude Turmes, Nikolaos Vakalis
Náhradníci prítomní na záverečnom hlasovaní
Alexander Alvaro, Pilar Ayuso, Marie-Hélène Descamps, Christian Ehler, Robert Goebbels, Edit Herczog, Erika Mann, John Purvis, Esko Seppänen, Silvia-Adriana Ţicău
