REGI Privítanie
V článku 3 Zmluvy o Európskej únii sa uvádza, že Únia „podporuje hospodársku, sociálnu a územnú súdržnosť a solidaritu medzi členskými štátmi“.
Na tento účel sa využívajú prostriedky štrukturálnych fondov, ktoré slúžia na podporu dôsledne vypracovanej politiky regionálneho rozvoja, ktorá pri plnení svojich cieľov spolupôsobí s ostatnými politikami, najmä v oblasti výskumu, energetiky a dopravy.
Výbor pre regionálny rozvoj, ktorému mám česť predsedať, zodpovedá za to, aby Únia a jej členské štáty vykonávali hospodársku politiku spôsobom, ktorý vedie k dosiahnutiu tohto cieľa.
Úzko preto spolupracuje s predsedníctvom Únie, Radou, Európskou komisiou, s poradnými orgánmi EÚ, napr. Výborom regiónov a Hospodárskym a sociálnym výborom, ako aj s mnohými ďalšími regionálnymi a miestnymi organizáciami.
Celkovo 49 členov výboru a 49 náhradníkov reprezentuje všetky politické skupiny EP, ktoré prostredníctvom svojich koordinátorov spolupracujú s predsedníctvom výboru na organizácii našich činností.
Na tejto internetovej stránke nájdete podrobné informácie o našich legislatívnych a politických činnostiach a prostredníctvom EP live môžete na internete sledovať prenosy našich schôdzí.
Danuta Maria HÜBNER
Predstavenie a právomoci
Výbor s pôsobnosťou pre:
regionálnu a kohéznu politiku, najmä:
(a) Európsky fond regionálneho rozvoja, Kohézny fond a iné nástroje regionálnej politiky únie,
(b) posudzovanie vplyvu ostatných politík únie na hospodársku a sociálnu súdržnosť,
(c) koordináciu štrukturálnych nástrojov únie,
(d) odľahlé regióny a ostrovy, ako aj cezhraničnú a medziregionálnu spoluprácu,
(e) vzťahy s Výborom regiónov, organizáciami medziregionálnej spolupráce a miestnymi a regionálnymi orgánmi.
Konferencia predsedov na schôdzi 14. decembra 2006 rozhodla o zaradení mestského rozmeru do nepriamej pôsobnosti výboru.
20101109CDE93148 Danuta Maria HÜBNER © European Union, EP Chair's welcome words
