A7-0291/2010
22.10.2010
SPRÁVA
o 26. výročnej správe o kontrole uplatňovania práva Európskej únie (2008)
(2010/2076(INI))
Výbor pre právne veci
Spravodajkyňa:
Eva Lichtenberger
PE 443.023v02-00
OBSAH
NÁVRH UZNESENIA EURÓPSKEHO PARLAMENTU..........
Error!
Bookmark not defined.
DÔVODOVÁ SPRÁVA..............................................................
Error!
Bookmark not defined.
STANOVISKO Výboru pre vnútorný trh a ochranu spotrebiteľa Error!
Bookmark not defined.
STANOVISKO Výboru pre petície ...................................
Error!
Bookmark not defined.
VÝSLEDOK ZÁVEREČNÉHO HLASOVANIA VO VÝBORE.
Error!
Bookmark not defined.
NÁVRH UZNESENIA EURÓPSKEHO PARLAMENTU
k 26. výročnej správe o kontrole uplatňovania práva Európskej únie (2008)
( 2010/2076(INI) )
Európsky parlament ,
– so zreteľom na správu Komisie s názvom Hodnotiaca správa projektu „EU Pilot“ ( KOM(2010)0070 ),
– so zreteľom na 25. výročnú správu Komisie o kontrole uplatňovania práva Spoločenstva (2007) ( KOM(2008)0777 ),
– so zreteľom na pracovné dokumenty útvarov Komisie ( SEK(2009)1683 , SEK(2009)1684 , SEK(2009)1685 a SEK(2010)0182 ,
– so zreteľom na oznámenie Komisie z 5. septembra 2007 s názvom Európa výsledkov – uplatňovanie práva Spoločenstva ( KOM(2007)0502 ),
– so zreteľom na oznámenie Komisie z 20. marca 2002 o vzťahoch so sťažovateľmi v súvislosti s porušovaním práva Spoločenstva ( KOM(2002)0141 ),
– so zreteľom na svoje uznesenie z 21. februára 2008 o kontrole uplatňovania právnych predpisov Spoločenstva v roku 2005 - 23. výročná správa
Ú. v.
EÚ C 184E, 6.8.2009, s.
63. ,
– so zreteľom na svoje uznesenie z 9. júla 2008 o úlohe národných sudcov v európskom súdnom systéme
Ú. v.
EÚ C 256E, 9.10.2008, s.
155. ,
– so zreteľom na článok 119 ods. 1 rokovacieho poriadku,
– so zreteľom na správu Výboru pre právne veci a stanoviská Výboru pre vnútorný trh a ochranu spotrebiteľa a Výboru pre petície ( A7‑0291/2010 ),
1. vyjadruje poľutovanie nad skutočnosťou, že Komisia neodpovedala na otázky, ktoré vyslovil Parlament vo svojich predchádzajúcich uzneseniach, najmä v uznesení z 21. februára 2008 uvedenom vyššie; poznamenáva nedostatočné zlepšenie v súvislosti s transparentnosťou, najmä pokiaľ ide o projekt EU Pilot a otázku ľudských zdrojov;
2. berie na vedomie, že Komisia sa prostredníctvom projektu EU Pilot zameriava na posilňovanie „záväzkov, spolupráce a partnerstva medzi Komisiou a členskými štátmi“
Hodnotiaca správa projektu EU Pilot, s.
2. a v úzkej spolupráci s národnými administratívami sa zaoberá otázkou, ako pristupovať k uplatňovaniu práva Európskej únie; domnieva sa, že táto iniciatíva je reakciou na novú potrebu spolupráce medzi všetkými inštitúciami Európskej únie v záujme dobrého fungovania Únie zameranej na občanov po prijatí Lisabonskej zmluvy; zdôrazňuje povinnosť Komisie stanovenú v článku 17 Zmluvy o EÚ, podľa ktorého Komisia „zabezpečuje uplatňovanie zmlúv, ako aj opatrení prijatých inštitúciami na ich základe“;
3. poznamenáva, že na jednej strane sa občanom pripisuje významná úloha v zabezpečovaní dodržiavania práva EÚ v praxi
Oznámenie Komisie z roku 2002, s.
5: „Komisia pravidelne uznáva nezastupiteľnú úlohu iniciátorov sťažností pri odhaľovaní porušovania práva Spoločenstva“. , zatiaľ čo na druhej strane sú občania v rámci projektu EU Pilot dokonca ešte viac vylúčení z akéhokoľvek následného postupu; domnieva sa, že to nie je v súlade so slávnostnými vyhláseniami zo zmlúv, podľa ktorých „sa rozhodnutia prijímajú čo najotvorenejšie a čo najbližšie k občanom“ (článok 1 Zmluvy o EÚ), „inštitúcie (...)
Únie dodržiavajú v čo najväčšej možnej miere zásadu otvorenosti“ (článok 15 ZFEÚ) a „Únia dodržiava pri všetkých svojich činnostiach zásadu rovnosti občanov, ktorým sa dostáva rovnakej pozornosti zo strany jej inštitúcií“ (článok 9 Zmluvy o EÚ);
4. konštatuje, že Komisia vytvorila v záujme realizácie projektu EU Pilot „dôvernú online databázu“
Správa Komisie s názvom Hodnotiaca správa o projekte „EU Pilot“, KOM(2010)0070 , s.
2. určenú na komunikáciu medzi útvarmi Komisie a orgánmi členských štátov; vyzýva Komisiu, aby Parlamentu poskytla zmysluplný prístup k tejto databáze s cieľom umožniť mu plniť svoju úlohu spočívajúcu v dohľade nad tým, ako Komisia vykonáva úlohu strážkyne zmlúv;
5. zdôrazňuje, že aktívna úloha občanov Európskej únie je jednoznačne uvedená v Zmluve o Európskej únii, a to najmä v súvislosti s európskou iniciatívou občanov; domnieva sa, že možnosť občanov stanovovať legislatívny program je tiež priamo spojená s ich súčasnou zásadnou úlohou zabezpečiť správne uplatňovanie a dodržiavanie práva Európskej únie, ako aj transparentnosti a spoľahlivosti príslušných postupov;
6. konštatuje, že v súhrnnej informácii Komisie o tom, ako kontrolovala uplatňovanie práva Spoločenstva, sa kladie väčší dôraz na transpozíciu ako na skutočné uplatňovanie; žiada Komisiu, aby náležite uznala úlohu petícií pri kontrole skutočného uplatňovania práva Spoločenstva; petície sú veľmi často prvým ukazovateľom toho, že mimo transpozícií členské štáty v uplatňovaní právnych opatrení zaostávajú;
7. zastáva názor, že výročné správy Komisie „o kontrole uplatňovania práva Európskej únie“ neposkytujú vo svojej súčasnej podobe občanom ani ostatným inštitúciám dostatočné informácie o skutočnom stave uplatňovania práva EÚ, keďže Komisia odkazuje iba na formálne konania proti členským štátom, ktoré ešte netransponovali právo EÚ do svojich vnútroštátnych právnych systémov; domnieva sa však, že by bolo skutočne v záujme občanov i Parlamentu, aby sa im poskytli informácie v prípade, keď Komisia začne konanie vo veci porušenia predpisov z dôvodu nepresnej alebo chybnej transpozície práva EÚ, spolu s podrobnosťami o týchto porušeniach;
8. má v úmysle zabezpečiť, aby Komisia aj naďalej zhromažďovala podrobné údaje o všetkých druhoch porušenia predpisov a aby boli všetky tieto údaje voľne sprístupnené Parlamentu s cieľom umožniť mu plniť svoju úlohu spočívajúcu v dohľade nad tým, ako Komisia vykonáva úlohu strážkyne zmlúv; poukazuje na to, že zhromažďovanie a kategorizácia takýchto údajov by mali byť v súlade s predchádzajúcimi výročnými správami, aby Parlament mohol zmysluplne vyhodnotiť pokrok, ktorý Komisia dosiahla, a to bez ohľadu na to, či bolo konkrétne porušenie predpisov riešené prostredníctvom projektu EU Pilot alebo prostredníctvom pôvodného konania vo veci porušenia predpisov;
9. poznamenáva, že oneskorenia v správnom uplatňovaní a transpozícii právnych predpisov Európskej únie priamo ovplyvňujú každodenný život občanov a podnikov a uplatňovanie ich práv, vedú k právnej neistote a bránia im plne využívať výhody vnútorného trhu; poukazuje na vysoké náklady vyplývajúce z nedodržiavania a neuplatňovania práva EÚ a následný nedostatok dôvery v európske inštitúcie;
10. vyjadruje poľutovanie nad tým, že členské štáty podceňujú význam riadneho a včasného uplatňovania práva EÚ; naliehavo ich vyzýva, aby vhodným spôsobom uprednostňovali transpozíciu a uplatňovanie predpisov a zabránili tak prieťahom;
11. vyzýva Komisiu, aby v záujme posilnenia práv občanov a transparentnosti navrhla „procesný poriadok“ vo forme nariadenia podľa nového právneho základu článku 298 ZFEÚ, ktorým by sa upravili rôzne aspekty konania vo veci porušenia predpisov vrátane oznámení, lehôt, práva na vypočutie, povinnosti uviesť dôvody atď.; pripomína Komisii, že jej oznámenie z roku 2002 predstavuje významné východisko pre vypracovanie takéhoto „procesného poriadku“;
12. pripomína, že Výbor pre právne veci EP nedávno vytvoril pracovnú skupinu pre správne právo EÚ, ktorej úlohou je vyhodnotiť, či by bolo možné kodifikovať správne právo EÚ a čo by takýto projekt znamenal pre prax; domnieva sa, že závery tejto pracovnej skupiny by sa mali zohľadniť v rámci diskusie o európskom správnom poriadku;
13. pripomína, že Výbor pre právne veci EP nedávno jednomyseľne schválil list na podporu názorov autora petície, ktorá obsahovala výzvu na zavedenie štandardného administratívneho postupu na kontrolu a presadzovanie práva EÚ, ktorý by rešpektoval právo Komisie rozhodnúť podľa voľného uváženia, kedy a proti komu začne konanie, zároveň by však obmedzoval toto právo zásadami dobrej administratívnej praxe
„Voľnosť môže byť v súčasnom riadení nevyhnutným zlom; absolútna voľnosť sprevádzaná absolútnym nedostatkom transparentnosti je však v zásadnom rozpore s právnym štátom.“ – Frassoniovej správa ( 2005/2150(INI) ) o 21. a 22. výročnej správe Komisie o kontrole uplatňovania práva Spoločenstva (2003 a 2004), s.
17 dôvodovej správy. ;
14. pripomína, že hlavnou úlohou Komisie ako strážkyne zmlúv je zabezpečovať riadne a včasné uplatňovanie práva Európskej únie členskými štátmi; vyzýva Komisiu, aby v prípadoch, keď členské štáty neoznámia opatrenia na transpozíciu smerníc, uplatnila všetky právomoci, ktoré jej boli zverené na základe zmlúv, najmä nové ustanovenia článku 260 ZFEÚ;
15. pripomína svoje uznesenie z 9. februára 2010 o revidovanej rámcovej dohode medzi Európskym parlamentom a Komisiou
Prijaté texty, P7_TA(2010)0009 . , v ktorom Komisiu vyzýva , aby „sprístupnila Európskemu parlamentu súhrnné informácie o všetkých konaniach vo veci porušenia predpisov na základe úradnej výzvy, ak o to Európsky parlament požiada“
Tamtiež, ods. 3 písm. e) bod 5. ;
16. domnieva sa, že občania EÚ by mali od Komisie očakávať rovnakú úroveň transparentnosti bez ohľadu na to, či podávajú formálnu sťažnosť alebo uplatňujú svoje petičné právo v zmysle zmluvy; z toho dôvodu žiada, aby boli Výboru pre petície EP poskytované jasné informácie o tom, v akom štádiu sa nachádzajú konania vo veci porušenia právnych predpisov, na ktoré sa vzťahuje aj prebiehajúca petícia; okrem toho žiada Komisiu, aby Výboru pre petície a širokej verejnosti objasnila postupy vybavovania žiadostí a sťažností;
17. podporuje opatrenia, ktoré Komisia naplánovala na rok 2009 a do budúcnosti s cieľom zabezpečiť, aby členské štáty dodržiavali európske právne predpisy, a žiada, aby bol zapojený do konania vo veci porušenia právnych predpisov v prípadoch, keď petície čakajú na vybavenie, ako je to v prípade petícií z Kampánie týkajúcich sa právnych predpisov v oblasti odpadu a v prípade petícií Španielska týkajúcich sa právnych predpisov v oblasti vodného hospodárstva;
18. vyzýva Komisiu, aby Parlamentu poskytla príslušné údaje s cieľom umožniť analýzu pridanej hodnoty, ktorú projekt EU Pilot prináša oproti existujúcemu postupu riešenia prípadov porušenia predpisov a ktorá by opodstatnila ďalšie rozšírenie projektu; domnieva sa, že tieto údaje by mali napríklad umožniť Parlamentu overiť, či obdobie 10 týždňov, ktoré má členský štát na nájdenie riešenia konkrétneho prípadu, neprispelo k ďalšiemu oddialeniu začatia konania vo veci porušenia predpisov, ktorého trvanie je už aj tak mimoriadne dlhé a neurčité;
19. s osobitným záujmom berie na vedomie záväzok Komisie systematicky vyhodnocovať odpovede na sťažnosti jednotlivých členských štátov; vyzýva Komisiu, aby tieto hodnotenia vypracovávala s maximálnou pozornosťou a po bezodkladnej analýze prípadu; vyzýva na objasnenie úlohy sťažovateľa v procese hodnotenia;
20. žiada Komisiu, aby vyčlenila dostatočné zdroje na to, aby mohla vykonávať plnú kontrolu uplatňovania práva EÚ, iniciovať vlastné konania a stanovovať priority pre prísnejšie a systematickejšie opatrenia; vyzýva Komisiu, aby poskytla Parlamentu jasné, úplné a už viackrát požadované údaje o zdrojoch vyčlenených na vedenie konaní vo veci porušenia predpisov v rôznych generálnych riaditeľstvách i o prostriedkoch určených na projekt EU Pilot; pripomína Komisii, že Parlament sa zaviazal, že ju podporí prostredníctvom zvýšenia rozpočtových prostriedkov určených na posilnenie zdrojov;
21. žiada Komisiu, aby v záujme zabezpečenia účinnejšieho uplatňovania práva EÚ zvážila uplatnenie inovačných mechanizmov, napríklad postup vzájomného hodnotenia navrhnutý v smernici o službách;
22. víta vznikajúci systém jedného kontaktného miesta pre občanov, ktorí hľadajú radu alebo podávajú sťažnosť prostredníctvom internetovej stránky Vaša Európa
http://ec.europa.eu/youreurope/ ; pridaním iniciatívy občanov (článok 11 ods. 4 Zmluvy EÚ), ktorá bola v rozsiahlej miere propagovaná, k nástrojom účasti občanov sa výrazne zvýšila potreba poskytovať vysvetlenia a usmernenia; Európsky parlament by sa chcel zapojiť do vývoja tejto internetovej stránky, aby sa zabezpečila koherentnosť s jeho vlastnými plánmi na poskytovanie lepších usmernení občanom;
23. pripomína, že Rada sa zaviazala podnecovať členské štáty, aby vypracúvali a uverejňovali tabuľky vyjadrujúce vzájomný vzťah medzi smernicami a vnútroštátnymi transpozičnými opatreniami; zdôrazňuje, že tieto tabuľky majú zásadný význam pre to, aby mohla Komisia účinne kontrolovať vykonávacie opatrenia vo všetkých členských štátoch;
24. naliehavo žiada posilnenie úlohy Parlamentu v oblasti uplatňovania, presadzovania a monitorovania právnych predpisov týkajúcich sa jednotného trhu; podporuje myšlienku vytvorenia výročného fóra o jednotnom trhu;
25. vyzdvihuje kľúčovú úlohu hodnotiacej tabuľky vnútorného trhu a hodnotiacej tabuľky spotrebiteľského trhu v súvislosti s účinnejším využívaním nástrojov monitorovania a porovnávania, ktoré sú významným nepriamym disciplinárnym mechanizmom; vyzýva Komisiu a členské štáty, aby poskytli primerané finančné prostriedky a ľudské zdroje na ďalší rozvoj hodnotiacej tabuľky spotrebiteľského trhu;
26. konštatuje, že zásadnú úlohu v uplatňovaní práva Európskej únie zohrávajú vnútroštátne súdy, a plne podporuje úsilie EÚ o posilnenie a koordináciu školení v oblasti súdnictva pre vnútroštátnych sudcov, právnych odborníkov, úradníkov a štátnych zamestnancov vnútroštátnej správy;
27. domnieva sa, že keď Komisia začne konanie vo veci porušenia právnych predpisov proti určitému členskému štátu, mala by zároveň vydať oznámenie, podľa ktorého môžu postihnutí občania príslušného členského štátu napadnúť akt porušujúci právne predpisy EÚ pred vnútroštátnymi súdmi;
28. pripomína svoje uznesenie zo 17. júna 2010 o justičnom vzdelávaní v občianskych a obchodných veciach; domnieva sa, že posilnenie justičného vzdelávania má zásadný význam okrem iného aj so zreteľom na akčný plán na implementáciu Štokholmského programu;
29. poveruje svojho predsedu, aby postúpil toto uznesenie Rade, Komisii, Súdnemu dvoru, Európskemu ombudsmanovi a parlamentom členských štátov.
DÔVODOVÁ SPRÁVA
V tejto správe sa hodnotí, ako Komisia kontrolovala uplatňovanie práva Európskej únie v roku 2008.
Analýza sa zameriava na správu Komisie s názvom Hodnotiaca správa projektu „EU Pilot“, v ktorej Komisia predkladá hodnotenie projektu EU Pilot 22 mesiacov po jeho zavedení.
Výbor nastoľuje niekoľko kľúčových otázok spojených s fungovaním projektu EU Pilot a úlohou občanov pri zabezpečovaní dodržiavania práva EÚ v praxi a žiada Komisiu, aby poskytla príslušné údaje s cieľom umožniť analýzu pridanej hodnoty, ktorú tento projekt prináša oproti existujúcemu konaniu vo veci porušenia predpisov
Rozsiahla diskusia o obavách Parlamentu spojených s fungovaním projektu EU Pilot je obsahom článku Melanie Smithovej s názvom Enforcement, monitoring, verification, outsourcing; the decline of the infringement process – Presadzovanie, kontrola, overovanie, outsourcing; pokles úrovne konaní pri porušeniach (2008) 33 European Law Review 777 . .
Výbor tiež navrhuje vyzvať Komisiu, aby v záujme posilnenia práv občanov a transparentnosti vypracovala „procesný poriadok“ konania vo veci porušenia predpisov podľa nového právneho základu, ktorým je článok 298 ZFEÚ.
14.9.2010
STANOVISKO Výboru pre vnútorný trh a ochranu spotrebiteľa
pre Výbor pre právne veci
k 26. výročnej správe o kontrole uplatňovania práva Európskej únie (2008)
( 2010/2076(INI) )
Spravodajca výboru požiadaného o stanovisko:
Cristian Silviu Buşoi
NÁVRHY
Výbor pre vnútorný trh a ochranu spotrebiteľa vyzýva Výbor pre právne veci, aby ako gestorský výbor zaradil do návrhu uznesenia, ktorý prijme, tieto návrhy:
1. zdôrazňuje, že nedostatočná a oneskorená transpozícia a nevhodné uplatňovanie a presadzovanie predpisov vedú k právnej neistote a bránia občanom a podnikom plne využívať výhody vnútorného trhu;
2. vyjadruje poľutovanie nad skutočnosťou, že členské štáty podceňujú význam riadneho a včasného uplatňovania práva EÚ; naliehavo ich vyzýva, aby vhodným spôsobom uprednostnili transpozíciu a uplatňovanie predpisov a zabránili tak prieťahom;
3. poukazuje na potrebu užšej a trvalej spolupráce medzi inštitúciami EÚ a vnútroštátnymi orgánmi, ako aj medzi administratívnymi orgánmi členských štátov, s cieľom zabezpečiť správne, účinné a včasné uplatňovanie právnych predpisov EÚ a už v začiatkoch odhaliť problémy spojené s ich uplatňovaním;
4. zdôrazňuje potrebu zavedenia povinných tabuliek zhody s podrobnými údajmi o vnútroštátnych transpozičných opatreniach s cieľom zabezpečiť účinnejšiu kontrolu transpozície a uplatňovania práva EÚ;
5. naliehavo žiada posilniť úlohu Parlamentu v oblasti uplatňovania, presadzovania a monitorovania právnych predpisov týkajúcich sa jednotného trhu; podporuje myšlienku vytvorenia výročného fóra o jednotnom trhu;
6. navrhuje, aby Európsky parlament a národné parlamenty využívali nový rámec spolupráce vytvorený Lisabonskou zmluvou a každý rok vypracovali hodnotenie procesu uplatňovania právnych predpisov v niektorej vybranej oblasti jednotného trhu; domnieva sa, že Komisia a vnútroštátne orgány by mali v maximálnej miere zohľadniť výsledky takéhoto hodnotenia;
7. zastáva názor, že v záujme zlepšenia administratívnej spolupráce by sa mal informačný systém o vnútornom trhu, ktorý sa v súčasnosti používa v odvetví služieb, rozšíriť aj na iné oblasti;
8. vyzdvihuje kľúčovú úlohu tabuľky ukazovateľov vnútorného trhu a tabuľky ukazovateľov spotrebiteľského trhu v súvislosti s účinnejším využívaním nástrojov monitorovania a hodnotenia, ktoré sú významným nepriamym disciplinárnym mechanizmom; vyzýva Komisiu a členské štáty, aby s cieľom zaistiť ďalší rozvoj tabuľky ukazovateľov spotrebiteľského trhu poskytli primerané finančné prostriedky a ľudské zdroje;
9. vyzýva Komisiu, aby v prípade potreby, a vtedy, ak sa všetky ostatné prostriedky ukážu ako neúčinné, neváhala a iniciovala konanie vo veci porušenia práva a aby sa zaviazala urýchliť konania vo veci porušenia práva týkajúce sa neoznámenia vykonávacích opatrení a prípadov porušenia práva na základe článku 260 Zmluvy o fungovaní Európskej únie (ZFEÚ); naliehavo žiada Komisiu, aby vždy, keď je to potrebné na účinné a včasné uplatnenie právnych predpisov EÚ, využila nové ustanovenia článku 260 ods. 3 ZFEÚ;
10. v záujme zvýšenia transparentnosti žiada Komisiu, aby poskytla viac informácií o konaní vo veci porušenia práva vrátane dôvodov, ktoré ju vedú k iniciovaniu alebo uzavretiu konkrétnej veci;
11. žiada Komisiu, aby v záujme zabezpečenia účinnejšieho uplatňovania práva EÚ zvážila uplatnenie inovačných mechanizmov, napríklad postup vzájomného hodnotenia navrhnutý v smernici o službách;
12. vyzýva poslancov Európskeho parlamentu a vnútroštátne orgány, aby podporovali Navigačnú službu pre občanov (Citizens’ Signpost Service) a využívanie alternatívnych nástrojov riešenia sporov a neformálnych mechanizmov riešenia problémov, akým je napríklad SOLVIT, ktoré sa nedostatočne využívajú napriek svojmu značnému potenciálu, ako aj využívanie centrálnej internetovej stránky (portál Vaša Európa); žiada, aby sa ich kapacita zvýšila prostredníctvom pridelenia dodatočných finančných prostriedkov a ľudských zdrojov;
13. nabáda členské štáty, ktoré nie sú zapojené do projektu „EU Pilot“, aby sa zúčastnili tejto novej iniciatívy v oblasti spolupráce v záujme lepšej racionalizácie konaní vo veci porušenia práva; žiada Komisiu, aby vo svojich výročných správach o kontrole uplatňovania práva Európskej únie uvádzala podrobnejšie informácie o vplyve projektu „EU Pilot“ na riadenie konaní vo veci porušenia práva;
14. zdôrazňuje potrebu urýchlene dosiahnuť právnu istotu a jasnosť v zmluvných vzťahoch a prístup k primeraným, cenovo dostupným a účinným nápravným systémom vrátane európskej formy kolektívneho odškodnenia a alternatívnych mechanizmov riešenia sporov;
15. naliehavo žiada členské štáty, aby zintenzívnili úsilie o správne uplatňovanie práva EÚ a zabezpečili jeho riadne presadzovanie, a to v tých oblastiach, ktoré sú základom jednotného trhu, ako smernica o službách, právne predpisy v oblasti verejného obstarávania alebo smernica o vzájomnom uznávaní odborných kvalifikácií.
VÝSLEDOK ZÁVEREČNÉHO HLASOVANIA VO VÝBORE
Dátum prijatia
13.9.2010
Výsledok záverečného hlasovania
+:
–:
0:
34
Poslanci prítomní na záverečnom hlasovaní
Cristian Silviu Buşoi, Lara Comi, António Fernando Correia De Campos, Jürgen Creutzmann, Christian Engström, Iliana Ivanova, Philippe Juvin, Sandra Kalniete, Alan Kelly, Edvard Kožušník, Kurt Lechner, Hans-Peter Mayer, Mitro Repo, Robert Rochefort, Heide Rühle, Christel Schaldemose, Andreas Schwab, Catherine Stihler, Eva-Britt Svensson, Róża Gräfin von Thun und Hohenstein, Bernadette Vergnaud, Barbara Weiler
Náhradníci prítomní na záverečnom hlasovaní
Regina Bastos, Simon Busuttil, Cornelis de Jong, Frank Engel, Ashley Fox, Anna Hedh, Morten Løkkegaard, Emma McClarkin, Pier Antonio Panzeri, Konstantinos Poupakis, Olga Sehnalová, Wim van de Camp
4.10.2010
STANOVISKO Výboru pre petície
pre Výbor pre právne veci
k 26. výročnej správe o kontrole uplatňovania práva Európskej únie (2008)
( 2010/2076(INI) )
Spravodajkyňa výboru požiadaného o stanovisko: Erminia Mazzoni
NÁVRHY
Výbor pre petície vyzýva Výbor pre právne veci, aby ako gestorský výbor zaradil do návrhu uznesenia, ktorý prijme, tieto návrhy:
1. konštatuje, že v súhrnnej informácii Komisie o kontrole uplatňovania práva Spoločenstva sa kladie väčší dôraz na transpozíciu ako na skutočné uplatňovanie.
Žiada Komisiu, aby primerane ocenila úlohu petícií pri kontrole súčasného uplatňovania práva Spoločenstva; petície sú okrem transpozície veľmi často prvým ukazovateľom, ktorý poukazuje na to, že členský štát zaostáva v realizácii právnych opatrení;
2. víta vznikajúci systém jedného kontaktného miesta pre občanov, ktorí hľadajú pomoc alebo prostriedok alebo podávajú sťažnosť prostredníctvom internetovej stránky Vaše práva v EÚ.
Pridaním iniciatívy občanov (článok 11 ods. 4 ZEÚ), ktorá bola v rozsiahlej miere propagovaná, k nástrojom účasti občanov, vo výraznej miere vzrástla potreba poskytnúť vysvetlenie a usmernenie.
Európsky parlament by sa chcel zapojiť do rozvoja tohto portálu, aby sa zabezpečila súčinnosť s jeho vlastnými plánmi s cieľom poskytovať lepšie usmernenia pre občanov;
3. domnieva sa, že občania EÚ by mali očakávať rovnakú úroveň transparentnosti od Komisie, keď podávajú formálnu sťažnosť alebo si uplatňujú svoje petičné právo podľa zmluvy; z toho dôvodu žiada, aby Výbor pre petície dostával jasné informácie o tom, v akom štádiu sa nachádzajú konania vo veci porušenia právnych predpisov, na ktoré sa vzťahuje aj otvorená petícia.
Okrem toho žiada Komisiu, aby Výboru pre petície a širokej verejnosti objasnila postupy vybavovania žiadostí a sťažností;
4. podporuje opatrenia, ktoré naplánovala Komisia na rok 2009 a do budúcnosti, ktorých cieľom je zabezpečiť, aby členské štáty dodržiavali európske právne predpisy a žiada, aby bol zapojený do konania vo veci porušenia právnych predpisov v prípadoch, keď petície čakajú na vybavenie, tak ako je to v prípade petícií z Kampánie týkajúcich sa právnych predpisov v oblasti odpadu a v prípade petícií Španielska týkajúcich sa legislatívy v oblasti vodného hospodárstva.
VÝSLEDOK ZÁVEREČNÉHO HLASOVANIA VO VÝBORE
Dátum prijatia
29.9.2010
Výsledok záverečného hlasovania
+:
–:
0:
15
1
Poslanci prítomní na záverečnom hlasovaní
Elena Băsescu, Victor Boştinaru, Pascale Gruny, Ágnes Hankiss, Carlos José Iturgaiz Angulo, Peter Jahr, Erminia Mazzoni, Mariya Nedelcheva, Chrysoula Paliadeli, Ernst Strasser, Diana Wallis, Jarosław Leszek Wałęsa
Náhradníci prítomní na záverečnom hlasovaní
Kinga Göncz, Keith Taylor
Náhradníci (čl. 187 ods. 2) prítomní na záverečnom hlasovaní
Herbert Dorfmann
VÝSLEDOK ZÁVEREČNÉHO HLASOVANIA VO VÝBORE
Dátum prijatia
18.10.2010
Výsledok záverečného hlasovania
+:
–:
0:
25
Poslanci prítomní na záverečnom hlasovaní
Alfredo Antoniozzi, Raffaele Baldassarre, Sebastian Valentin Bodu, Françoise Castex, Marielle Gallo, Lidia Joanna Geringer de Oedenberg, Klaus-Heiner Lehne, Antonio López-Istúriz White, Antonio Masip Hidalgo, Jiří Maštálka, Bernhard Rapkay, Evelyn Regner, Francesco Enrico Speroni, Dimitar Stoyanov, Alexandra Thein, Diana Wallis, Cecilia Wikström, Zbigniew Ziobro, Tadeusz Zwiefka
Náhradníci prítomní na záverečnom hlasovaní
Jan Philipp Albrecht, Paolo Bartolozzi, Luis de Grandes Pascual, Sajjad Karim, Kurt Lechner, Eva Lichtenberger, Arlene McCarthy, Angelika Niebler
Náhradníci (čl. 187 ods. 2) prítomní na záverečnom hlasovaní
Emine Bozkurt, Takis Hadjigeorgiou, Metin Kazak, Georgios Koumoutsakos, Baroness Sarah Ludford, Kyriakos Mavronikolas, Antigoni Papadopoulou, Georgios Papastamkos, Kyriacos Triantaphyllides
