P6_TA(2008)0511
Ochrana spotrebiteľov, pokiaľ ide o určité aspekty časovo vymedzeného užívania nehnuteľností ***I
A6-0195/2008
Legislatívne uznesenie Európskeho parlamentu z 22. októbra 2008 o návrhu smernice Európskeho parlamentu a Rady o ochrane spotrebiteľov, pokiaľ ide o určité aspekty časovo vymedzeného užívania nehnuteľností a dlhodobých dovolenkových produktov, ďalší predaj a výmenu ( KOM(2007)0303 – C6-0159/2007 – 2007/0113(COD) )
(Spolurozhodovací postup: prvé čítanie)
Európsky parlament
, –
so zreteľom na návrh Komisie pre Európsky parlament a Radu ( KOM(2007)0303 ),
–
so zreteľom na článok 251 ods. 2 a článok 95 Zmluvy o ES, v súlade s ktorými Komisia predložila návrh Európskemu parlamentu ( C6-0159/2007 ),
–
so zreteľom na záväzok zástupcu Rady v liste z 24. septembra 2008 prijať návrh v znení zmien a doplnení v súlade s článkom 251 ods. 2 druhým pododsekom prvou zarážkou Zmluvy o ES,
–
so zreteľom na článok 51 rokovacieho poriadku,
–
so zreteľom na správu Výboru pre vnútorný trh a ochranu spotrebiteľa a stanoviská Výboru pre dopravu a cestovný ruch a Výboru pre právne veci ( A6-0195/2008 ),
1.
schvaľuje zmenený a doplnený návrh Komisie;
2.
žiada Komisiu, aby mu vec znovu predložila, ak má v úmysle podstatne zmeniť svoj návrh alebo ho nahradiť iným textom;
3.
poveruje svojho predsedu, aby túto pozíciu postúpil Rade a Komisii.
P6_TC1-COD(2007)0113
Pozícia Európskeho parlamentu prijatá v prvom čítaní 22
.
októbra 2008 na účely prijatia smernice Európskeho parlamentu a Rady 2008/.../ES o ochrane spotrebiteľov, pokiaľ ide o určité aspekty zmlúv o časovo vymedzenom užívaní ubytovacích zariadení, o dlhodobom dovolenkovom produkte, o ďalšom predaji a o výmene
(Keďže bola dosiahnutá dohoda medzi Európskym parlamentom a Radou, pozícia Európskeho parlamentu prijatá v prvom čítaní zodpovedá konečnému zneniu legislatívneho aktu, smernice 2008/122/ES.)
