Situácia v Maďarsku: konsolidácia alebo podkopávanie demokratických hodnôt?
Občianske práva
2012-02-08 - 14:59
Budova maďarského parlamentu v Budapešti ©BELGA/MTI/Balazs Mohai Po vysoko sledovanej januárovej plenárnej rozprave s predsedom maďarskej vlády Viktorom Orbánom, organizuje Výbor pre občianske slobody verejné vypočutie na posúdenie situácie v oblasti občianskych práv v krajine tento štvrtok.
Debaty sa zúčastnia zástupcovia európskych a medzinárodných inštitúcií, maďarskej občianskej spoločnosti a maďarskej vlády.
V januári už poslanci diskutovali o najnovšom politickom vývoji v Maďarsku.
Rozprava sa konala deň po tom, čo Európska komisia začala konanie proti Maďarsku pre porušenie práva v súvislosti s nezávislosťou jeho centrálnej banky a orgánov na ochranu údajov ako aj opatreniami, ktoré majú vplyv na súdnictvo.
V diskusii predstavitelia niekoľkých politických skupín vyjadrili obavy nielen ohľadne týchto osobitných právnych predpisov, ale aj o to, v čom videli širšie ohrozenie demokratických hodnôt v Maďarsku.
Iní sa proti tomuto názoru energicky postavili a varovali, že takýto prístup zachádza príliš ďaleko.
Premiér Orbán vyhlásil, že konkrétne problémy, na ktoré poukázala Komisia, môžu byť vyriešené rýchlo a ľahko.
Vysvetlil, že opatrenia prijaté jeho vládou v uplynulom roku a pol boli nutné, pretože Maďarsko bolo v roku 2010 na pokraji hospodárskeho kolapsu a teraz prebieha proces konsolidácie.
Mediálny zákon, ústava
V minulom roku už Maďarsko bolo v centre pozornosti kvôli svojmu novému mediálnemu zákonu a ústave.
Mediálny zákon bol neskôr zmenený tak, aby bol v súlade s právnymi predpismi EÚ, ale Európsky parlament vyzval v uznesení z marca 2011 na ďalšiu revíziu týchto pravidiel.
Vlani v júli prijal Európsky parlament uznesenie o novej ústave krajiny, ktoré vyzýva k jasnejšej ochrane základných práv.
Litera a duch práva EÚ
Právo EÚ musí byť v Maďarsku plne rešpektovaná literou i duchom, rovnako ako v akomkoľvek inom členskom štáte, uviedol predseda Európskej komisie Barroso po stretnutí s premiérom Orbánom v Bruseli 24. januára.
Dodal, že existujú širšie politické obavy, ktoré musí maďarská vláda riešiť, pretože v čase hospodárskej a finančnej krízy je dôvera občanov a trhov v Maďarsko obzvlášť dôležitá.
Vlani v novembri krajina požiadala o možnú finančnú pomoc od EÚ a Medzinárodného menového fondu.
Predseda Európskeho parlamentu Martin Schulz sa s Orbánom tiež stretol 24. januára.
Schulz uviedol, že EÚ by sa malo vyvarovať krokov, ktoré by mobilizovali ľudí v Maďarsku proti Európe.
Pozn.
Európsky parlament odloží svoje na budúci týždeň plánované hlasovanie o uznesení o Maďarsku.
20120203STO37174 Program vypočutia: Situácia v Maďarsku Podkladové materiály vypočutia (anglicky) Priamy prenos z vypočutia bude k dispozícii tu Rozprava o Maďarsku : Orbán si meral sily s lídrami politických skupín Diskusia EuroparlTV o maďarskej ústave Stretnutia predsedu EP Schulza s premiérom Orbánom EP: Maďarská ústava potrebuje jednoznačnejšiu ochranu ľudských práv Zmeny maďarského tlačového zákona sú nedostatočné, tvrdia poslanci
SK
1
PHOTO
20120201PHT36849.jpg
SK
2
LINK
/meetdocs/2009_2014/documents/libe/oj/891/891343/891343sk.pdf
SK
3
LINK
/committees/sk/LIBE/events.html
SK
4
LINK
/ep-live/sk/schedule/schedule
SK
6
LINK
http://europarltv.europa.eu/sk/player.aspx?pid=0c444789-2280-4247-b6f7-9fda00a3b499
SK
7
LINK
http://ec.europa.eu/avservices/video/videoplayer.cfm?ref=81935
-//EP//TEXT IM-PRESS 20120113STO35298 0 NOT XML V0//SK
-//EP//TEXT IM-PRESS 20110704IPR23295 0 NOT XML V0//SK
-//EP//TEXT IM-PRESS 20110310IPR15259 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
