Článok
63
Overovanie právneho základu
1.
Pri každom návrhu Komisie alebo inom dokumente legislatívnej povahy, gestorský výbor najskôr overí ich právny základ.
2.
Ak gestorský výbor namieta platnosť alebo správnosť určenia právneho základu, vrátane posúdenia súladu s čl. 5 zmluvy o ES, požiada o stanovisko výbor príslušný pre právne záležitosti.
3.
Výbor príslušný pre právne záležitosti sa môže tiež z vlastného podnetu zaoberať otázkami týkajúcimi sa právneho základu návrhov predložených Komisiou.
V takýchto prípadoch náležite informuje gestorský výbor.
4.
Ak sa výbor príslušný pre právne záležitosti rozhodne namietať platnosť alebo správnosť určenia právneho základu, oznámi svoje závery Parlamentu.
Parlament o nich hlasuje pred hlasovaním o merite návrhu.
5.
Pozmeňujúce alebo doplňujúce návrhy predložené v Parlamente, ktoré majú za cieľ zmeniť právny základ návrhov Komisie, sú neprijateľné, ak ani gestorský výbor ani výbor príslušný pre právne záležitosti nenamietali platnosť alebo správnosť určenia právneho základu.
6.
Ak Komisia nesúhlasí s pozmenením svojho návrhu tak, aby bol v súlade s právnym základom schváleným Parlamentom, môže spravodajca alebo predseda výboru príslušného pre právne záležitosti alebo gestorského výboru navrhnúť odloženie hlasovania o merite návrhu na nasledujúce rokovanie.
