Sedem politických skupín v Európskom parlamente
Vypočutia
Inštitúcie
2009-05-25 - 17:53
Sedem politických skupín v EP Europoslanci v pléne nesedia podľa národností, ale podľa príslušnosti k politickým skupinám.
Tieto frakcie tak združujú viacero politických strán s podobným ideologickým zameraním.
Súčasné pravidlá stanovujú, aby politická skupina mala aspoň 20 poslancov z jednej pätiny krajín EÚ.
Dnes tak v Parlamente pôsobí sedem skupín:
EPP-ED: Skupina Európskej ľudovej strany (kresťanských demokratov) a Európskych demokratov
PES: Socialistická skupina v Európskom parlamente
ALDE: Skupina Aliancie liberálov a demokratov za Európu
UEN: Skupina Únie za Európu národov
Zelení/EFA: Skupina zelených/Európska slobodná aliancia
GUE/NGL: Konfederatívna skupina Európskej zjednotenej ľavice - Nordická zelená ľavica
IND/DEM: Skupina Nezávislosť/Demokracia
V Parlamente sú tiež poslanci, ktorí nepatria do žiadnej politickej skupiny.
Hovoríme im "nezaradení" alebo "nezávislí" poslanci.
V jednotlivých sekciách nášho článku nájdete videorozhovor s každým predsedom politickej skupiny v EP.
20090520FCS56231
EPP-ED: Joseph Daul
Francúzsky líder skupiny ľudovcov a európskych demokratov Joseph Daul považuje za priority svojej frakcie monetárnu politiku, klimatické zmeny a energetiku.
Dôležitá je tiež európska obrana a riešenie imigrácie na európskej úrovni. europarltv: Priority politických skupín Skupina EPP-ED
PES: Martin Schulz
Socialistov vedie už od roku 2004 nemecký poslanec Martin Schulz.
Keďže až 19 z 27 predsedov vlád v krajinách EÚ sú pravičiari, sociálni demokrati sú podľa jeho slov hlavnou európskou opozíciou.
Predvolebnú kampaň vníma ako otázku "Akú Európu chceme?".
Keďže podľa jeho názoru sa v posledných 15 rokoch stal trh dôležitejší než ľudia, jeho skupina navrhuje "sociálnu spravodlivosť a väčšiu kontrolu trhu".
Skupina socialistov
ALDE: Graham Watson
Líder liberálov si želá, aby voliči uzavreli "novú zmluvu s europoslancami", ktorá by zabezpečila, že "verejné prostriedky sa budú míňať uvážene a zodpovedne".
Navrhuje tiež, aby sa schválila dobrá legislatíva, ktorá sa bude uplatňovať aj v praxi.
Európsky parlament by tiež mal konať len v rámci zverených právomocí.
Skupina liberálov
UEN: Brian Crowley a Cristiana Muscardini
Spolupredseda skupiny UEN Brian Crowley verí, že dôležitá je "väčšia miera demokracie pre európske národy prostredníctvom volených zástupcov".
Podľa jeho slov je tiež nevyhnutné prepojiť európsku politiku s občanmi.
Jeho kolegyňa v predsedníckom kresle Cristiana Muscardini zas podčiarkuje "hospodársky rozmach Európy" aj prostredníctvom podpory malých a stredných podnikateľov.
Skupina UEN
Zelení/EFA: Monica Frassoni a Daniel Coh-Bendit
Spolupredsedníčka skupiny zelených Monica Frassoni sa obáva kandidátov, ktorí o sebe vyhlasujú, že patria k zeleným, pričom to však nie je pravda.
Daniel Cohn-Bendit zas v čase hospodárskej, finančnej a ekologickej krízy navrhuje "ekologickú zmenu spôsobu výroby".
Skupina zelených
GUE/NGL: Francis Wurtz
Líder Konfederatívnej skupiny zjednotenej ľavice Francis Wurtz v rozhovore spomína krízu súčasného hospodárskeho modelu.
Európsky hospodársky systém je podľa jeho názoru chybný.
Skupina GUE/NGL
IND/DEM: Nigel Farage
Predseda skupiny Nezávislosť/Demokracia Nigel Farage je presvedčený, že práve ich frakcia je "hlasom opozície".
Dokazuje to ich odmietavý postoj k Lisabonskej zmluve a politickej únii Európy.
Skupina IND/DEM
SK
1
PHOTO
20090515PHT55986.jpg
SK
2
LINK
http://europarltv.europa.eu/discoverep.aspx
SK
3
LINK
http://www.epp-ed.eu/home/en/default.asp?lg1=en
SK
4
LINK
http://www.socialistgroup.eu/gpes/index.do?lg=en
SK
5
LINK
http://www.alde.eu/
SK
6
LINK
http://www.uengroup.org/home.html
SK
7
LINK
http://www.greens-efa.org/cms/default/rubrik/6/6270.home@en.htm
SK
8
LINK
http://www.guengl.eu/showPage.jsp
SK
9
LINK
http://indemgroup.eu/
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
