Najdôležitejšie body zasadnutia EP 13. - 16. novembra 2006
Inštitúcie
2006-11-13 - 00:03
Poslanci zastupujú záujmy všetkých občanov EÚ
Poslancov čaká počas novembrového zasadnutia v Štrasburgu mimoriadne nabitý program, ktorý bude navyše okorenený niekoľkými dôležitými a kontroverznými témami.
Za prioritu týždňa možno jednoznačne označiť pravdepodobne záverečné hlasovanie o tzv. Smernici o službách, na ktorú Európa už dávno čaká.
Jej cieľom je otvorenie trhu služieb v EÚ, pričom sa predpokladá, že po hlasovaní čoskoro vstúpi do platnosti a členské štáty EÚ dostanú 3 roky na jej prevedenie do svojich národných predpisov.
Ďalším dôležitým bodom je hlasovanie o smernici, ktorá sa zaoberá navrhovaným zákazom predaja meracích zariadení obsahujúcich ortuť , keďže jej emisie vážne ohrozujú ľudské zdravie a životné prostredie.
Návrh z dielne Európskej komisie s týmto obsahom europoslanci vo všeobecnosti podporujú, no žiadajú výnimky pre starožitné vedecké prístroje využívajúce ortuť, určené na predaj na medzinárodných trhoch so starožitnosťami.
Európska komisia predstaví v rozprave europoslancom svoj legislatívny a pracovný program na rok 2007 , a v rámci dvoch slávnostných zasadnutí predstúpi pred plénum gruzínsky prezident Michail Saakašvili, ako aj emír Katarského štátu - šejk Hamad bin Chalif al Thanih.
Plénum bude tiež hovoriť o hypotekárnych úveroch v EÚ, ženách v politike, bezpečnostnej stratégii Únie, či pravidlách nadnárodného dedičského a závetového konania.
20061110STO12474
SK
1
PHOTO
20061110PHT12479.jpg
SK
3
LINK
/eplive/public/freetext_page_webstreaming/default/default_sk.htm
-//EP//TEXT IM-PRESS 20061106BRI12349 FULL-TEXT NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
