EP sa zasadzuje za kvalitné životné prostredie
Voľby 2009
Životné prostredie
2009-01-14 - 18:35
Prísne pravidlá pre nebezpečné chemikálie, záväzné ciele pre recykláciu odpadov, ochrana podzemných vôd pred znečistením, zber batérií a akumulátorov či sprísnenie pravidiel pre používanie pesticídov - to všetko je súčasťou environmentálne orientovanej legislatívy, ktorú prijal Európsky parlament v tomto volebnom období.
20090109TMN45781
REACH - nová legislatíva EÚ v oblasti schvaľovania chemikálií
Nariadenie REACH upravuje registráciu a povoľovanie používania chemikálií v EÚ.
Zahŕňa viac než 30 000 chemikálií, pričom výrobcovia a importéri najnebezpečnejších látok musia predložiť plán ich nahradenia bezpečnejšími alternatívami.
Povinnosť registrácie chemických látok sa vzťahuje na všetky chemikálie produkované či dovezené v množstvách od 1 tony ročne.
Cieľom je ochrana zdravia a životného prostredia, pričom legislatíva podporuje aj presadzovanie alternatív voči testom na zvieratách.
Nariadenie schválené v EP: 13.
12.
2006
Do platnosti vstúpi postupne od: 01.
06.
2007 Parlament schválil nariadenie REACH
Nová smernica o odpadoch so záväznými cieľmi do roku 2020
Európska únia bude mať novú legislatívu o odpadoch, ktorá stanovuje záväzné ciele pre opätovné využitie a recykláciu odpadu do roku 2020.
Udáva tiež pravidlá pre recykláciu a členským štátom ukladá povinnosť vypracovať programy na predchádzanie vzniku odpadov.
Recyklačné ciele predstavujú 50 % pre recykláciu papiera, kovov a skla z domácností, ktoré majú byť dosiahnuté do roku 2020 a 70 % pre nerizikový odpad zo stavebníctva.
Smernica schválená v EP: 17.
06.
2008
Dátum transpozície do národných predpisov: do 24 mesiacov od jej publikácie v Úradnom vestníku EÚ (zatiaľ nepublikovaná) EP podporil novú smernicu o odpadoch
Použité batérie sa budú povinne zbierať
Európsky parlament schválil smernicu, ktorá má od roku 2008 zaviazať všetky členské štáty EÚ k zberu a recyklácii použitých batérií a akumulátorov.
Do roku 2012 majú všetky členské krajiny dosiahnuť minimálne 25% podiel zberu a do roku 2016 až 45 % podiel.
Vyzbierané batérie budú následne recyklované.
Hlavným cieľom je minimalizovať negatívny dopad toxických látok z batérií - predovšetkým kadmia a ortuti - na životné prostredie, a prispieť tak k jeho ochrane.
Smernica schválená v EP: 04.
07.
2006 EÚ bude povinne zbierať použité batérie
Poškodzovanie životného prostredia bude v EÚ trestným činom
EP prijal smernicu, podľa ktorej by mali byť závažné poškodzovania životného prostredia klasifikované v EÚ ako trestný čin, nie iba ako priestupok, a mali by byť za ne ukladané trestné sankcie.
Trestné opatrenia majú byť ukladané za neoprávnené konanie vážne poškodzujúce pôdu, ovzdušie, vodu, rastliny, živočíchy a zdravie osôb, bez ohľadu na to, či bolo toto konanie úmyselné, alebo je následkom nedbanlivosti.
Smernica schválená v EP: 21.
05.
2008
Dátum transpozície do národných predpisov: do 24 mesiacov od jej publikácie v Úradnom vestníku EÚ (zatiaľ nepublikovaná) Poškodzovanie životného prostredia bude v EÚ trestným činom, nie priestupkom
Ochrana podzemných vôd pred chemickým znečistením
Pravidlá o ochrane podzemných vôd pred chemickým znečistením boli v EÚ zavedené už v roku 1980, nová smernica však stanovuje prísnejšie kritériá pre vyhodnocovanie prítomnosti chemikálií v podzemných vodách a zavádza opatrenia, ktorých cieľom je zabrániť nebezpečným chemickým látkam (vrátane kyanidu, arzénu a biocídnych či fytofarmaceutických látok) pred prenikaním do podzemných zdrojov vody.
Smernica schválená v EP: 12.
12.
2006
Dátum transpozície do národných predpisov: 16.01.2009 Smernica bude chrániť podzemné vody pred chemickým znečistením
Prísnejšia kontrola kvality vody
Až 33 znečisťujúcich látok - najmä z radov pesticídov a ťažkých kovov, často sa vyskytujúcich v riekach, jazerách a pobrežných vodách - bude podľa novej smernice podliehať prísnym normám environmentálnej kvality.
Na základe ich vyhodnocovania bude musieť byť ich prítomnosť vo vode zredukovaná či úplne odstránená, v závislosti od rizík, ktoré dané látky predstavujú.
Pokrok v oblasti dodržania štandardov kvality vôd budú členské štáty EÚ musieť dosiahnuť do roku 2018.
Smernica schválená v EP: 17.
06.
2008
Dátum transpozície do národných predpisov: do 18 mesiacov od jej publikácie v Úradnom vestníku EÚ (zatiaľ nepublikovaná) Prísnejšia kontrola kvality vody
Využívanie pesticídov bude podliehať prísnejším pravidlám
Legislatívny balík týkajúci sa problematiky využívania pesticídov je zameraný na zníženie ich škodlivých vplyvov a obmedzenie ich využívania, či nahrádzanie škodlivých chemikálií bezpečnejšími alternatívami.
Nová legislatíva tiež zakazuje letecké postreky vo väčšine prípadov, ako aj využívanie pesticídov v blízkosti parkov, ihrísk a ochranných pásiem okolo vodných tokov.
Smernica schválená v EP: 13.
01.
2009
Dátum transpozície do národných predpisov: do 24 mesiacov od jej publikácie v Úradnom vestníku EÚ (zatiaľ nepublikovaná) EP prijal legislatívu o využívaní pesticídov
-//EP//TEXT IM-PRESS 20061213IPR01493 0 NOT XML V0//SK
-//EP//TEXT IM-PRESS 20080616IPR31745 0 NOT XML V0//SK
-//EP//TEXT IM-PRESS 20060628IPR09335 0 NOT XML V0//SK
-//EP//TEXT IM-PRESS 20080520IPR29449 0 NOT XML V0//SK
-//EP//TEXT IM-PRESS 20061207IPR01146 0 NOT XML V0//SK
-//EP//TEXT IM-PRESS 20080616IPR31747 0 NOT XML V0//SK
-//EP//TEXT IM-PRESS 20090112IPR45936 0 NOT XML V0//SK
-//EP//DTD IM-PRESS 20050901 TMN DOC XML V0//EN
-//EP//STYLESHEET IM-PRESS 20050901 TMN DOC XML V0//EN
