Otázka na hodinu otázok H-000143/2011
Rade
Schôdza: apríla 2011
článok 116 rokovacieho poriadku
Laima Liucija Andrikienė
(PPE) Vec: Kritériá pre členstvo v Rade OSN pre ľudské práva
Dňa 1. marca 2011 Valné zhromaždenie OSN rozhodlo o pozastavení členstva Líbye v Rade OSN pre ľudské práva.
Ide o rázny odkaz nielen pre plukovníka Kaddáfího a jeho režim, ale aj tie krajiny sveta, v ktorých často a vo veľkej miere dochádza k porušovaniu ľudských práv. Vo svojej správe o Rade OSN pre ľudské práva a úlohe EÚ v tejto rade, ktorá bola prijatá vo februári 2009, sa Európsky parlament odhodlane zasadzuje za zavedenie kritérií pre členstvo v tomto významnom orgáne OSN.
V prípade Líbye Valné zhromaždenie OSN postupovalo v súlade s uznesením EP a včas prijalo správne rozhodnutie.
Aká je pozícia Rady, pokiaľ ide o zavedenie jasných kritérií pre členstvo v Rade OSN pre ľudské práva?
Prijala Rada v tomto smere nejaké kroky?
