KONEČNÉ ZNENIE
A6-0001/2005
5.1.2005
***
ODPORÚČANIE
o návrhu nariadenia Rady, ktorým sa mení a dopĺňa nariadenie (ES) č. 1260/1999, ktoré stanovuje všeobecné ustanovenia o štrukturálnych fondoch, ktoré sa týkajú predĺženia doby platnosti programu PEACE a poskytnutia nových viazaných finančných prostriedkov
(KOM(2004)0631 – 16064/2004 - C6‑0252/2004 – 2004/0224(AVC))
Výbor pre regionálny rozvoj
Spravodajca:
James Nicholson
PE 349.864v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
STANOVISKO VÝBORU PRE ROZPOČET.........................................................................10
POSTUP...................................................................................................................................12
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Rady, ktorým sa mení a dopĺňa nariadenie (ES) č. 1260/1999, ktoré stanovuje všeobecné ustanovenia o štrukturálnych fondoch, ktoré sa týkajú predĺženia platnosti programu PEACE a poskytnutia nových viazaných finančných prostriedkov
( KOM(2004)0631 – 16064/2004 - C6‑0252/2004 – 2004/0224(AVC) )
(postup súhlasu)
Európsky parlament ,
– so zreteľom na návrh nariadenia Rady ( KOM(2004)0631 - 16064/2004)
Ú.v.
C ... /Zatiaľ neuverejnené v úradnom vestníku.. ,
– so zreteľom na žiadosť o súhlas, ktorú Rada podala v súlade s článkom 161 odsekom 1 Zmluvy o EÚ ( C6‑0252/2004 ),
– so zreteľom na článok 75 odsek 1 rokovacieho poriadku,
– so zreteľom na odporúčanie Výboru pre regionálny rozvoj [a stanovisko Výboru pre rozpočet] ( A6‑0001/2004 ),
1.
Udeľuje súhlas pre návrh nariadenia Rady;
2.
Poveruje predsedu, aby toto stanovisko postúpil Rade a Komisii.
DÔVODOVÁ SPRÁVA
Východiská
Program EÚ za mier a zmierenie v Severnom Írsku a prihraničných oblastiach Írskej republiky (PEACE) má za cieľ posilniť pokrok pri vytváraní mierovej a stabilnej spoločnosti a podpore zmierovania.
Bol vytvorený v roku 1994 ako program iniciatívy Spoločenstva na počiatočné obdobie troch rokov s cieľom podporiť pozitívny rozvoj mierového procesu, a najmä ako odpoveď na ukončenie nepokojov, ktoré vyhlásili rôzne skupiny zapojené do konfliktu.
Program je pokračovaním predchádzajúcej podpory EÚ, ktorá predstavovala osobitnú finančnú pomoc Severnému Írsku v prospech mieru a zmierovania.
Európske spoločenstvo sa od roku 1989 stalo jedným z hlavných zdrojov financovania Medzinárodného fondu pre Írsko, ktorý predstavuje medzinárodný orgán zriadený zmluvou medzi vládami Veľkej Británie a Írska
Dohoda medzi vládou Spojeného kráľovstva Veľkej Británie a Severného Írska a vládou Írska týkajúca sa Medzinárodného fondu pre Írsko z 18. septembra 1986 (posledne zmenená a doplnená dňa 10. októbra 2000), UK Treaty Series N°58 (1987) Cm 266/Republic of Ireland N°1 (1986) Cmnd 9908 „na podporu hospodárskeho a sociálneho rozvoja a kontaktov, dialógu a zmierovania medzi nacionalistami a unionistami v celom Írsku.“ V súčasnosti plynie do tohto fondu 15 miliónov eur ročne z rozpočtu EÚ
Nariadenie Rady (ES) č. 2236/2002 z 10. septembra 2002 o finančných príspevkoch spoločenstva do Medzinárodného fondu pre Írsko, Ú. v.
L 341, zo dňa 17.12.2002, str. 6. .
Program PEACE I
Programu PEACE I bola pridelená čiastka v celkovej hodnote 500 miliónov eur z rozpočtu EÚ na obdobie rokov 1995-1999, z ktorých približne 80% čerpalo Severné Írsko a 20% využili prihraničné oblasti krajiny (Cavan, Donegal, Leitrim, Louth, Monaghan, a Sligo).
Program od začiatku uplatňoval prístup „zdola nahor“ (bottom-up), navrhnutý s cieľom zapojiť ľudí od základu a nasmerovať svoju pomoc na tie oblasti a vrstvy obyvateľstva, ktoré sú konfliktom zasiahnuté najviac.
Z programu PEACE I bolo financovaných viac než 13 000 projektov v celom Severnom Írsku, pokrývajúc pritom oblasti ako napríklad sociálne začlenenie, ekonomický rozvoj a zamestnanosť, obnova mestských a vidieckych oblastí a cezhraničná spolupráca.
Účasť Spoločenstva na financovaní dosiahla 72,13% celkových investícií, pričom zvyšná čiastka pripadla orgánom v oboch krajinách a súkromnému sektoru .
V Severnom Írsku bol osobitný podprogram zameraný konkrétne na podporu vytvárania miestnych partnerstiev, ako aj dobrovoľníckych skupín a komunít, ktoré neskôr zohrávali hlavnú úlohu pri uskutočňovaní tohto programu.
Zároveň sa na oboch stranách hraníc zriadil spoločný monitorovací výbor.
Program PEACE II
S cieľom nadviazať na úspech programu PEACE I a „ako prejav uznania za mimoriadne úsilie vyvíjané v prospech mierového procesu v Severnom Írsku“ rozhodla Európska rada na svojom zasadnutí v Berlíne v dňoch 24. a 25. marca 1999 o predĺžení doby trvania platnosti programu o ďalších päť rokov (2000-2004)so strategickým cieľom upevniť pokrok pri vytváraní mierovej a stabilnej spoločnosti, podporiť zmierovanie a prispieť k hospodárskej obnove a činnostiam súvisiacim so sociálnym začlenením.
Na pozadí tohto rozhodnutia stála Dohoda z Belfastu alebo „Dohoda Veľkého piatku“
Dohoda dosiahnutá počas mnohostranných rokovaní o Severnom Írsku (10. apríla 1998), (Cmnd.
3383), [Dohoda Veľkého piatku/Dohoda z Belfastu].
Belfast: HMSO. , ktorú dosiahli hlavné politické strany a britská a írska vláda počas mnohostranných rozhovorov 10. apríla 1998.
V nej sa účastníci zaviazali k výlučne demokratickému a mierovému riešeniu rozdielnych postojov k politickým otázkam a k zamietnutiu použitia alebo hrozby násilia zo strany ostatných zúčastnených strán na dosiahnutie akéhokoľvek politického cieľa.
Dohoda poskytla politický rámec mierového procesu a zahrnula prenesenie moci na severoírske zhromaždenie a výkonnú moc, ktoré sa následne vytvorili koncom roka 1999.
Dohoda však uznala, že medzi rozličnými, rovnako zákonnými politickými snahami aj naďalej pretrvávajú zásadné rozdiely a preto zároveň odporučila stranám a vládam, aby „sa všemožne usilovali o dosiahnutie zmierenia a zblíženia v rámci demokratických a schválených dohôd.“
Predĺženie platnosti programu o 5 rokov bolo podľa vyjadrenia vtedajšieho zodpovedného komisára Michela Barniera odrazom „konkrétnej solidarity Európskej únie a podpory mierového procesu , ktorý začala Dohoda z Belfastu.“
Celkový objem finančných prostriedkov, ktorý EÚ vyčlenila pre program PEACE II, dosahuje 531 miliónov eur, z ktorých približne 100 miliónov bolo vyčlenených pre pohraničné oblasti krajiny, pričom 80% týchto prostriedkov bolo pridelených projektom v Severnom Írsku (425 miliónov eur).
Celkové výdavky programu medzi rokmi 2000 a 2004 dosahujú viac než 708 miliónov eur.
Podiel EÚ na verejných finančných prostriedkoch predstavuje 75%, zvyšné prostriedky pochádzajú z verejného sektora v Spojenom kráľovstve a Írsku, ako aj zo súkromného sektora.
15% z celkových dotácií sa prideľuje projektom pre cezhraničnú spoluprácu.
Program bol zavedený pri plnom rešpektovaní doplnkovosti pomoci zo štrukturálnych fondov a ostatných výdavkov verejného sektora v Severnom Írsku a v Írskej republike.
Novým prvkom programu PEACE II je ekonomické a sociálne dedičstvo viac než 30-ročného konfliktu a využitie nových možností, ktoré vychádzajú z mierového procesu ako súčasti takzvaného „mierovej dividendy“.
Išlo teda o snahu podporiť široké spektrum sektorov, oblastí, skupín a spoločenstiev, ktoré boli osobitne poznačené násilím, ako aj o podporu cezhraničných projektov.
Program sa takisto usiluje o nadviazať na integrovaný prístup „zdola nahor“ a spoločný prístup sever - juh, obsiahnutý v prvom programe.
Najväčšia časť finančných prostriedkov bude teda aj naďalej spravovaná miestnymi partnerskými štruktúrami a mimovládnymi organizáciami zameranými na jednotlivé sektory.
Program celkovo spravuje osobitný orgán pre programy EÚ (Special EU Programmes Body, SEUPB), jeden zo šiestich orgánov pre otázky sever/juh zavedených Dohodou z Belfastu.
Obsah návrhu Komisie
Komisia navrhuje, aby bolo nariadenie č. 1260/1999 (ES) zmenené a doplnené tak, že rozšíri platnosť programu PEACE o dva roky do konca roka 2006, a ktorá by sa tak prekrývala zároveň s programovacím obdobím pre štrukturálne fondy.
Toto sa zhoduje s návrhom rozšíriť ročný príspevok Spoločenstva o 15 miliónov eur do Medzinárodného fondu pre Írsko na to isté obdobie
Návrh nariadenia Rady o finančných príspevkoch Spoločenstva do Medzinárodného fondu pre Írsko (2005-2006), KOM(2004) 632 konečné znenie, 13.10.2004. .
Dlhodobým cieľom je preto zosúladenie opatrení financovaných z týchto dvoch nástrojov a pomoci uskutočňovanej v regiónoch podľa kohéznej politiky EÚ.
Vyhodnotenie
Ako uvádza sama Komisia, „konsolidácia mierového procesu v Severnom Írsku, do ktorej program PEACE prispel doposiaľ jedinečným a zásadným spôsobom, vyžaduje pokračovanie finančnej podpory Európskeho spoločenstva pre dané regióny a predĺženie platnosti programu PEACE o ďalšie dva roky.“ Toto vyjadrenie je pravdepodobne podcenením situácie.
Mierový proces si vyžaduje dlhodobé úsilie zo strany všetkých, ktorí sa na ňom podieľajú a je nereálne očakávať, že hospodárske, sociálne a psychologické problémy, zapríčinené alebo prehĺbené násilím za posledných 30 rokov, sa budú môcť vyriešiť cez noc alebo v najbližších dvoch rokoch.
Týka sa to všetkých primárnych oblastí, ktoré program zahŕňa:
- Ekonomická obnova: Boj s hospodárskym dedičstvom konfliktu a nedôvery musí aj naďalej zostať hlavným cieľom programu PEACE.
Posilnenie komunít, aby boli schopné prekonať toto dedičstvo a čeliť výzvam meniaceho sa hospodárstva musí aj naďalej zostať prioritou.
Či už vytváraním nových oblastí zamestnanosti alebo pomocou pre tých, ktorí boli postihnutí priemyselným úpadkom s cieľom umožniť prechod k iným trvalo udržateľným formám zamestnanosti, program PEACE priniesol a je potrebné, aby aj naďalej prinášal pridanú hospodársku a sociálnu hodnotu do politického procesu.
S pokračujúcim zatváraním mnohých odvetví tradičného výrobného priemyslu ostáva potreba pomáhať jednotlivcom zamestnaným v týchto odvetviach pri prechode do iného trvalého zamestnania aj naďalej rovnako žiadúca.
Táto priorita zostáva nevyhnutnou, aby tak každý mohol mať účasť na prínosoch mieru.
- Sociálna integrácia, začleňovanie a zmierovanie: Za posledných 10 rokov sa dosiahol značný pokrok, odvtedy čo (aj keď len čiastočné) ukončenie násilností zo strany hlavných protagonistov konfliktu umožnilo do istej miery návrat do normálneho života vo veľkej časti regiónu.
Toto zlepšenie však nebolo celoplošné.
V určitých oblastiach a najmä, ale nie výlučne, v tých, ktoré sa nachádzajú na „rozhraní“ medzi jednotlivými komunitami, je rozdelenie a nedôvera hlboko zakorenená , možno ešte hlbšie než kedykoľvek predtým.
Neustála potreba podporovať proces sociálnej integrácie, začleňovania a zmierovania v mestských ako aj vidieckych oblastiach, vytvorí pravdepodobne ťažké bremeno a ostane na dlhé obdobie nevítaným dedičstvom „nepokojov“.
Je nevyhnutné, aby program pokračoval vo svojich snahách smerujúcim k podpore tých, ktorých sa konflikt dotkol najviac, vrátane obetí násilia a ich rodín.
Je navyše potrebné, aby podporoval skupiny a komunity, ktoré aktívne prispievajú k mieru a zmierovaniu, pričom by sa mimoriadna pozornosť mala venovať možným pozitívnym prínosom žien a podniknúť konkrétne kroky na ich podporu.
Ak naviac zoberieme do úvahy utrpenie a ujmy zapríčinené v celej spoločnosti násilnou minulosťou, je veľmi dôležité, aby boli výhody mieru prijímané a šírené rovnomerne a rovnako dôležitá je aj skutočnosť, že to bude viditeľné a vnímané V tejto súvislosti je v oblastiach, kde empirické pozorovania ukazujú, že najmä členovia unionistickej časti spoločnosti sa len váhavo zapájali do činností programu PEACE, potrebná aktívnejšia podpora a prípadne prijatie proaktívnych opatrení s cieľom motivovať ich k účasti.
Toto musí platiť aj v prípadoch ďalších sociálnych skupín, u ktorých bola zaregistrovaná nízka účasť.
- Stratégie obnovy a rozvoja na miestnej úrovni: Z rovnakého dôvodu nemožno dostatočne zdôrazniť význam partnerstiev medzi miestnymi spoločenstvami, pretože je najlepším spôsobom na prekonanie zábran a odstránenie nedôvery.
Aj toto si však vyžaduje dlhodobý proces.
Podporou miestnych vplyvov je okrem toho možné vo výraznej miere zjednodušiť postupy a obmedziť na minimum administratívne formality a náklady.
- Otvorený región zameraný na budúcnosť: Existuje tu naďalej potreba prekonať zahľadenosť do seba a negatívny obraz, spájajúce sa s týmto regiónom, ktorý bol po viac ako tri desaťročia relatívne izolovaný, a ktorému sa návštevníci z ostatných častí Európy obyčajne vyhýbali.
Teraz je práve tá chvíľa, kedy je nevyhnutné presadzovať otvorenejšie a na budúcnosť zamerané smerovanie, a to podporu konštruktívneho dialógu s ostatnými regiónmi EÚ o hospodárskych, sociálnych a ekologických otázkach a presadzovaním pozitívneho obrazu o mierovejšej spoločnosti v zahraničí.
- Cezhraničná spolupráca: Nepretržité obdobie konfliktov trvajúcich viac ako 30 rokov bránilo rozvoju normálnych hospodárskych a sociálnych vzťahov a spolupráci na oboch stranách írskych hraníc.
Paradoxne k tomu došlo práve v čase, keď sa v celej Európe rúcali ekonomické bariéry.
Existuje tu preto konkrétna potreba podporiť zvyčajnú ekonomickú, sociálnu a kultúrnu spoluprácu a iniciatívy, ktoré sa už realizujú a dobre rozvíjajú v ostatných častiach kontinentu.
Z týchto podstatných dôvodov by sa mal privítať návrh Komisie a sprievodný návrh v súvislosti s Medzinárodným fondom pre Írsko.
Rovnako dôležité je však politické posolstvo, ktorý sa Únia rozhodla vyslať v tomto kritickom momente uskutočňovania mierového procesu.
V čase koncipovania tohto návrhu majú politické orgány zriadené Dohodou z Belfastu aj naďalej pozastavenú činnosť, pričom pokračujú rokovania, ktoré sa pokúšajú odstrániť decentralizovanú vládu.
Váš spravodajca sa domnieva, že v tomto okamihu je preto pozitívny signál zo strany EÚ obzvlášť dôležitý.
Po tom, čo sa za tento krok zasadzovali zástupcovia z radov poslancov Európskeho parlamentu a ostatní, tento postoj kladne prijala Komisia, britský a írsky predseda vlády a Európska rada.
Tá dňa 10. júna 2004 oznámila, že „berie na vedomie súčasné ťažkosti v mierovom procese v Severnom Írsku a podporuje úsilie oboch vlád, ktoré sa usilujú o obnovenie decentralizovaných orgánov.
S cieľom podporiť túto snahu Európska rada vyzýva Komisiu, aby preskúmala možnosť zosúladenia pomoci v rámci programu PEACE II a Medzinárodného fondu pre Írsko s ostatnými programami v rámci štrukturálnych fondov, ktoré skončia v roku 2006, vrátane finančných dôsledkov.“
Je preto zrejmé, že bude existovať značná politická vôľa rozšíriť platnosť tohto programu tak zo strany Komisie, ako aj zo strany najvyšších predstaviteľov štátov a vlád.
Možno ľutovať snáď iba to, že Komisii trvalo až do polovice októbra, kým predloží návrh nariadenia Rady, hoci to bolo zrejmé už na júnovom zasadnutí Európskej rady.
Následný záväzok Parlamentu, skrátiť všetky svoje zvyčajné postupy, sa z tohto dôvodu musí chápať ako nešťastný krok.
A na koniec, vzhľadom na stupeň podpory rozšírenia programu PEACE je na rozpočtovom orgáne, teda na Parlamente a Rade, aby schválil nevyhnutné úpravy finančného výhľadu na obdobie rokov 2000-2006 alebo, aby prijal všetky nevyhnutné opatrenia na zabezpečenie dostatočných finančných prostriedkov na pokračovanie programu.
Záver
V ovzduší, kde ešte stále, pochopiteľne, pretrváva nedôvera a skutočný strach na mnohých miestach, vyžaduje prebiehajúci mierový proces dômyselný a citlivý prístup.
Politické signály a symboly sú rovnako dôležité.
Tu môže EÚ pozitívne prispieť a preukázať svoju solidaritu, a zároveň môže konkrétnym spôsobom napomôcť pri vytváraní lepšej spoločnosti v regióne Európy, ktorý si vytrpel až príliš.
Parlament preto schvaľuje tento návrh, aby toto rozšírenie platnosti mohlo vstúpiť do platnosti 1. januára 2005.
25.11.2004
STANOVISKO VÝBORU PRE ROZPOČET
Vážený pán Gerardo Galeote Quecedo
predseda
Výbor pre regionálny rozvoj
Brusel
Vec: Návrh nariadenia Rady podaný Komisiou, ktorým sa mení a dopĺňa nariadenie (ES) č. 1260/1999 o všeobecných ustanoveniach štrukturálnych fondov týkajúcich sa predĺženia doby trvania programu PEACE a poskytnutia nových viazaných rozpočtových prostriedkov ( KOM(2004)0631 – 16064/2004 - C6-0252/2004 - 2004/0224(AVC) )
Zatiaľ neuverejnené v Ú. v.
Vážený pán predseda,
výbor preskúmal uvedený návrh Komisie na schôdzi dňa 15. novembra 2004.
Výbor pre rozpočet na tejto schôdzi jednomyseľným rozhodnutím, s jedným zdržaním
Hlasovania sa zúčastnili: Janusz Lewandowski (predseda), Jan Mulder (podpredseda), Reimer Böge (podpredseda), Gérard Deprez (navrhovateľ), Laima Liucija Andrikiene, Paulo Casaca, Brigitte Douay, Den Dover, Salvador Garriga Polledo, Neena Gill, Dariusz Maciej Grabowski, Louis Grech, Catherine Guy-Quint, Anne Elisabet Jensen, Wiesław Stefan Kuc, Zbigniew Krzysztof Kuźmiuk, Alain Lamassoure, Albert Jan Maat, Vladimír Maňka, Hans-Peter Martin, Jean-Claude Martinez, Mario Mauro, Gérard Onesta, Wojciech Roszkowski, Paul Rübig, Antonis Samaras, Jacek Emil Saryusz-Wolski, László Surján, Helga Trüpel, Kyösti Tapio Virrankoski, Marilisa Xenogiannakopoulou a Tomáš Zatloukal. , prijal tento pozmeňujúci a doplňujúci návrh:
„Domnieva sa, že k návrhu Komisie by sa malo pripojiť finančné vyhlásenie, a že toto vyhlásenie má byť zlučiteľné len so stropom stanoveným v položke 2 finančného výhľadu za predpokladu, že sa dosiahne dohoda medzi Európskym parlamentom a Radou o zvýšení príslušnej hodnoty do výšky stropu v rámci tejto položky.“
Výbor pre rozpočet žiada Výbor pre regionálny rozvoj, aby ako gestorský výbor začlenil do svojej správy uvedený pozmeňujúci a doplňujúci návrh.
S pozdravom,
(sgd) Janusz Lewandowski
POSTUP
Názov
Návrh nariadenia Rady, ktorým sa mení a dopĺňa nariadenie (ES) č. 1260/1999, ktoré stanovuje všeobecné ustanovenia o štrukturálnych fondoch, ktoré sa týkajú predĺženia doby platnosti programu PEACE a poskytnutia nových viazaných finančných prostriedkov
Referenčné čísla
KOM(2004)0631 - 16064/2004– C6-0252/2004 – 2004/0224(AVC)
Právny základ
článok 161, ES
Základ v rokovacom poriadku
článok 75 ods. 1
Dátum žiadosti súhlasu Parlamentu
21.12.2004
Gestorský výbor dátum oznámenia v pléne
REGI 10.01.2005
Výbor požiadaný o stanovisko dátum oznámenia v pléne
BUDG 10.01.2005
Bez predloženia stanoviska(-ísk) dátum rozhodnutia
Rozšírená spolupráca dátum oznámenia v pléne
Spravodajca dátum vymenovania
James Nicholson 24.11.2004
Predchádzajúci spravodajca
Zjednodušený postup dátum rozhodnutia
Námietky voči právnemu základu dátum stanoviska JURI
/
Prerokované vo výbore
25.11.2004
Dátum prijatia
25.11.2004
Výsledok konečného hlasovania
za:
proti:
zdržal sa:
jednomyseľne
1
Poslanci prítomní na konečnom hlasovaní
Alfonso Andria, Stavros Arnaoutakis, Jean Marie Beaupuy, Adam Jerzy Bielan, Jana Bobošíková, Graham Booth, Bairbre de Brún, Giovanni Claudio Fava, Gerardo Galeote Quecedo, Iratxe García Pérez, Eugenijus Gentvilas, Lidia Joanna Geringer de Oedenberg, Zita Gurmai, Marian Harkin, Konstantinos Hatzidakis, Jim Higgins, Alain Hutchinson, Carlos José Iturgaiz Angulo, Mieczysław Edmund Janowski, Gisela Kallenbach, Tunne Kelam, Miloš Koterec, Constanze Angela Krehl, Jamila Madeira, Sérgio Marques, Ioannis Matsis, Miroslav Mikolášik, Francesco Musotto, James Nicholson, Lambert van Nistelrooij, István Pálfi, Francisca Pleguezuelos Aguilar, Elisabeth Schroedter, Alyn Smith, Grażyna Staniszewska, Catherine Stihler, Margie Sudre, Salvatore Tatarella, Kyriacos Triantaphyllides.
Zástupcovia prítomní na konečnom hlasovaní
Philip Bradbourn, Jan Březina, Mojca Drčar Murko, Richard Falbr, Richard Seeber, Thomas Ulmer, Daniel Varela Suanzes-Carpegna.
Zástupcovia (čl. 178 ods. 2) prítomní na konečnom hlasovaní
Dátum predloženia - A6
5.1.2005
A6-0001/2005
Poznámky
