Týždeň v znamení klimatických zmien
Životné prostredie
2007-10-01 - 14:32
Dezertifikácia sa priamo dotýka 250 miliónov ľudí
Po plenárnom zasadnutí EP v Štrasburgu sa poslanci presunuli do Bruselu, kde ich tento týždeň čaká náročný program.
Ten sa bude niesť najmä v znamení klimatických zmien.
V pondelok a utorok budú o tejto problematike diskutovať viac než dve stovky europoslancov a národných poslancov.
V stredu sa v Parlamente bude rokovať o globálnom otepľovaní a o rozširovaní púští a vo štvrtok sa poslanci zamerajú na ochranu klímy po vypršaní Kjótskeho protokolu.
Klimatické zmeny
Viac než dvesto poslancov EP a národných parlamentov členských či kandidátskych krajín sa v dňoch 1.- 2. októbra zúčastní diskusie o klimatických zmenách.
Na stretnutí sa bude rokovať o prispôsobení sa klimatickým zmenám, o obnoviteľných zdrojoch energie a tiež o znížení emisií v stavebnom priemysle.
Keďže stretnutie spoluorganizuje Európsky parlament a portugalský parlament, rokovania budú viesť predsedovia oboch týchto inštitúcií: Hans-Gert Pöttering a Jaime Gauma.
Názory zástupcov občanov si môžete vypočuť aj vy.
Priamy prenos z rokovania totiž budeme vysielať v slovenskom jazyku na nižšie uvedenom odkaze.
Vysychanie pôdy a dezertifikácia
Rozširovanie púští, alebo takzvaná dezertifikácia, sa priamo dotýka viac než štvrť miliardy ľudí.
Hoci je tento problém najvypuklejší v Afrike, vysychanie pôdy sa stáva ozajstným celosvetovým problémom.
Výbor EP pre rozvoj preto v stredu 3. októbra bude spoločne s členmi Dočasného výboru pre klimatické zmeny rokovať o tom, aké opatrenia by v tejto otázke mohla prijať Európska únia.
Situáciu v Afrike reálne predstavia nielen zástupcovia rôznych medzinárodných organizácii, ale aj obyvatelia tohto kontinentu.
Ako ďalej po roku 2012?
Začiatkom decembra sa v Indonézii uskutoční trinásta konferencia krajín, ktoré podpísali Kjótsky protokol.
Na toto podujatie sa pripravujú aj členovia Dočasného výboru EP pre klimatické zmeny.
Vo štvrtok 4. októbra dopoludnia budú diskutovať o spôsobe, ktorým sa dá docieliť, aby sa teplota v dôsledku klimatických zmien nezvýšila o viac než dva stupne Celzia.
Popoludní príde na rad téma ako bojovať proti klimatickým zmenám po roku 2012, keď vyprší platnosť Kjótskeho protokolu.
Historická, predsa však moderná
Týždeň "klimatických zmien" zavŕši v piatok predseda EP Hans-Gert Pöttering.
V Bruseli totiž navštívi dom obnoviteľných zdrojov energie, ktorý v súčasnosti ponúka kancelárske priestory viacerým európskym združeniam pre podporu využívania biomasy, solárnej či veternej energie.
V tejto 120-ročnej budove je integrovaná technológia obnoviteľných zdrojov energie, čo dokazuje, že aj historické budovy môžu byť z ekologického uhla pohľadu moderné.
20070927STO10892 Priamy prenos (pondelok 15:00 - 19:00, utorok 9:00 - 12:30) Rokovanie poslancov EP a národných parlamentov (anglicky) Dezertifikácia (anglicky) Diskusia: Ako ďalej po roku 2012? (anglicky) Dočasný výbor pre klimatické zmeny Ostatné články v sekcii Zdravie a životné prostredie
SK
1
PHOTO
20071001PHT10986.jpg
SK
2
LINK
/eplive/vod/livestream/default_sk.htm
SK
3
LINK
/webnp/cms/lang/en/pid/564
SK
4
LINK
/comparl/deve/hearings/default_en.htm
SK
5
LINK
/comparl/tempcom/clim/sessions/default_en.htm
SK
6
LINK
/activities/expert/committees/presentation.do?committee=2489&rewritten&language=SK
SK
7
LINK
/news/public/documents_par_theme/911/default_sk.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
