Postavenie predsedu EP je na samitoch EÚ čoraz silnejšie
Inštitúcie
2007-06-21 - 11:24
Na samite sa zúčastnia lídri 27 členských krajín EÚ
Funkcia predsedu Európskeho parlamentu sa na samitoch EÚ stáva čoraz dôležitejšou.
Hans-Gert Pöttering bude môcť silné posolstvo odovzdať lídrom 27 členských štátov už o pár hodín.
Na dvojdňovom samite v Bruseli, ktorý sa začína už dnes a bude sa zaoberať najmä európskou ústavou, vystúpi v mene europoslancov a pol miliardy európskych občanov za demokratickejšiu, transparentnejšiu a lepšie fungujúcu Európu.
"Žiadnu dohodu, ktorá by to zredukovala, neprijmeme," varuje predseda EP.
Vzrastajúcu úlohu Parlamentu na samitoch členských štátov Hans-Gert Pötering pocítil na svojom prvom samite vo funkcii predsedu EP v marci tohto roka.
"Keď som prvý krát videl, ako lídri EÚ pozorne počúvajú každé moje slovo parlamentnej vízie, ktorá zastupuje 500 miliónov európskych občanov, uvedomil som si, že Európsky parlament má veľkú príležitosť zohrávať dôležitú úlohu pri rozhodovaní o Európe."
Rastúci vplyv
Prvým znakom silnejšieho postavenia predsedu EP na samitoch EÚ je fakt, že Parlament už dnes rovnako ako ostatné členské štáty, dostáva návrhy z dielne Predsedníctva EÚ ešte pred samotným samitom.
EP tak môže pružne reagovať na najnovšie zmeny v návrhoch a aktualizovať prejav svojho predsedu, po ktorom nasleduje rozprava.
Ďalším pozitívom sú dvojstranné rokovania, ktoré prebiehajú medzi pred predsedom EP a lídrami členských štátov.
Nebolo to tak však vždy.
Barón Crespo, predseda EP v rokoch 1989 -1992, si na samit z roku 1989 spomína takto: "Sedeli sme okolo veľkého okrúhleho stola a politickí lídri, v tom čase európskej dvanástky, sa na mňa dívali...Cítil som sa akoby na pol ceste medzi senátom a súdom.
Neskôr som sa dopočul, že politické lídri ma nepočúvali.
Ja som si však všimol gestá, ktoré potvrdzovali, že mojim slovám rozumejú..."
Ďalší bývalý predseda Parlamentu v rokoch 2002-2004 Pat Cox zas celú problematiku vníma takto: "Úloha Parlamentu bola síce skutočná, no obmedzená z dôvodu dohodnutej metódy, podľa ktorej Rada fungovala."
Siahodlhé rokovania
Európsky samit je synonymom pre náročný program.
Rokovania sa nezriedka končia v neskorých večerných hodinách.
Priblížme si napríklad program predsedu EP na marcovom samite.
Rokovania o ústavnej zmluve začal s poľským prezidentom Lechom Kaczynskim.
Následne odpovedal na otázky poľských novinárov a zúčastnil sa stretnutia politických strán.
Hlavným bodom programu bolo jeho vystúpenia pred ostatnými účastníkmi samitu.
Po skončení rokovaní sa spoločne s ostatnými delegáciami zúčastnil na slávnostnej protokolárnej večeri.
Aby bol samit z pohľadu Parlamentu úspešný, predseda sa na tomto fóre musí opierať o silnú podporu celého Parlamentu.
Prejav, s ktorým vystúpi, tak vychádza z rozpráv, schválených uznesení a tiež menej formálnych rokovaní s parlamentnými frakciami.
V jednote je sila
O samite sa v Parlamente rokovalo už 6.júna.
V tento deň totiž poslanci schválili tzv. cestovnú mapu o ústavnom procese Únie.
O týždeň neskôr sa zas Hans-Gert Pöttering stretol s poslancami z národných parlamentov členských štátov v Bruseli.
Ako na tomto rokovaní uviedol "ak samit nedospeje k dohode, Európa sa dostane do krízy".
EÚ podľa predsedu EP nemôže efektívne fungovať v súčasnej podobe.
Únia "potrebuje prostriedky, ktoré jej umožnia fungovať v globalizovanom svete, hrať svoju úlohu na medzinárodnej scéne a efektívne odpovedať na obavy občanov".
20070615STO07889 Webstránka predsedu EP (anglicky) Cestovná mapa ústavného procesu Ústavná zmluva a budúcnosť Európy Berlínska deklarácia Európsky samit 21.-22. jún 2007 (anglicky)
SK
1
PHOTO
20070620PHT08121.jpg
SK
2
LINK
/president/defaulten.htm
SK
5
LINK
http://www.eu2007.de/de/News/download_docs/Maerz/0324-RAA/Slovak.pdf
SK
6
LINK
http://www.consilium.europa.eu/showPage.asp?lang=SK&id=668&mode=g&name=
-//EP//TEXT REPORT A6-2007-0197 0 NOT XML V0//SK
-//EP//TEXT IM-PRESS 20070521STO06816 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
