P6_TA(2008)0472
Používanie symbolov Únie Európskym parlamentom (nový článok 202a)
A6-0347/2008
Rozhodnutie Európskeho parlamentu z 9. októbra 2008 o vložení nového článku 202a o používaní symbolov Únie Európskym parlamentom do rokovacieho poriadku ( 2007/2240(REG) )
Európsky parlament
, –
so zreteľom na svoje uznesenie z 11. júla 2007 o zvolaní medzivládnej konferencie Ú. v.
EÚ C 175 E, 10.7.2008, s.
347.
, najmä na jeho odsek 23,
–
so zreteľom na list svojho predsedu z 12. septembra 2007,
–
so zreteľom na význam symbolov pre opätovné prepojenie občanov s Európskou úniou a pre vytváranie európskej identity, ktorá dopĺňa národné identity členských štátov,
–
so zreteľom na skutočnosť, že európske inštitúcie používajú tieto symboly už vyše 30 rokov a Európska rada ich formálne schválila v roku 1985 Európska rada v Miláne z 28. a 29. júna 1985.
,
–
so zreteľom na články 201 a 202 rokovacieho poriadku,
–
so zreteľom na správu Výboru pre ústavné veci ( A6-0347/2008 ),
1.
rozhodol zmeniť svoj rokovací poriadok ako je to uvedené nižšie;
2.
rozhodol, že táto zmena nadobúda účinnosť dňom nasledujúcim po jej prijatí;
3.
poveruje svojho predsedu, aby toto rozhodnutie postúpil pre informáciu Rade a Komisii.
Platný text
Pozmeňujúci a doplňujúci návrh
Pozmeňujúci a doplňujúci návrh 1
Rokovací poriadok Európskeho parlamentu
Hlava XIII – Rôzne – článok 202 a (nový)
Článok 202a
Symboly Únie
1.
Parlament uznáva a prijíma tieto symboly Únie:
‐ vlajku, ktorá znázorňuje kruh dvanástich zlatých hviezd na modrom pozadí;
‐ hymnu, ktorá vychádza z Ódy na radosť z Deviatej symfónie Ludwiga van Beethovena;
‐ heslo "Zjednotení v rozmanitosti".
2.
Parlament oslavuje Deň Európy 9. mája.
3.
Vlajka je vyvesená vo všetkých priestoroch Parlamentu a pri oficiálnych príležitostiach.
Vlajka sa používa vo všetkých zasadacích miestnostiach Parlamentu.
4.
Hymna sa hrá pri otvorení každej ustanovujúcej schôdze alebo pri iných slávnostných schôdzach, najmä na privítanie hláv štátov alebo predsedov vlád alebo na privítanie nových členov po rozšírení.
5.
Heslo sa uvádza na úradných dokumentoch Parlamentu.
6.
Predsedníctvo preskúma ďalšie využívanie symbolov v Parlamente.
Predsedníctvo prijme podrobné ustanovenia na vykonávanie tohto článku.
