Filmová cena LUX 2009 má troch finalistov
Kultúra
2009-10-05 - 11:58
Kto zvíťazí tento rok?
Na septembrovom filmovom festivale v Benátkach boli predstavené tri filmy, ktoré budú súťažiť o tohtoročnú cenu LUX.
Toto ocenenie udeľuje Európsky parlament na podporu európskej kinematografie.
Do finále sa dostali "Východné hry", film s názvom "STURM" a takisto snímka "Vitajte".
Meno víťaza určia v hlasovaní poslanci 25. novembra na plenárnom zasadnutí v Štrasburgu.
Víťazný film bude z peňazí EÚ otitulkovaný do 23 úradných jazykov a distribuovaný do európskych kín.
Východné hry
Film režiséra Kamena Kaleva sa pozerá na rastúci problém neonacizmu a násilia v Európe.
Dvaja bratia - Georgi a Itso - sa ocitajú na opačných stranách barikády: jeden je aktívny rasista, zatiaľ čo druhý zachráni turecká dievča pred bitkou.
Film je natočený v bulharskom, tureckom a anglickom jazyku.
STURM
Dej druhého finalistu sa odohráva na Medzinárodnom trestnom tribunáli pre bývalú Juhosláviu.
Prokurátorka Hannah Maynard presviedča mladé bosnianske dievča, aby svedčila proti bosnianskemu Srbovi, ktorý je údajne vojnový zločinec.
Uprostred nacionalistických hrozieb so strany bosnianskych Srbov, si Maynard uvedomuje, že nepriatelia číhajú aj medzi jej vlastnými kolegami.
Režisér Hans-Christian Schmid film natočil v anglickom, nemeckom, bosnianskom a srbskom jazyku.
Vitajte
Simon je učiteľ plávania pracujúci v Calais.
Aby získal svoju ženu späť, rozhodne sa pomôcť mladému kurdskému utečencovi preplávať kanál La Manche a žiadať o azyl vo Veľkej Británii.
Počas príprav na túto cestu však medzi nimi vznikne neobvyklé puto.
Philippe Lioret natočil film vo francúzštine, angličtine a kurdčine.
20090911STO60534 Webstránka filmovej ceny LUX Filmová cena LUX: Poznáme 10 nominovaných Cena LUX 2008 Cena LUX 2007 Filmový festival v Benátkach
SK
1
PHOTO
20090907PHT60305.jpg
SK
2
LINK
http://prixlux.eu/
SK
6
LINK
http://www.labiennale.org/en/Home.html
-//EP//TEXT IM-PRESS 20090612STO57086 0 NOT XML V0//SK
-//EP//TEXT IM-PRESS 20081020FCS39962 0 NOT XML V0//SK
-//EP//TEXT IM-PRESS 20071107FCS12747 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
