Celoročná prehliadka európskej kultúry v meste Patras
Kultúra
2006-02-27 - 23:59
Symbolom mesta Patras je jeho maják
Patras - štvrté najväčšie mesto Grécka, brána na západ a stred pomyselného archeologického trojuholníka miest Delphi, Epidaurus a Olympia je tento rok Európskym hlavným mestom kultúry.
Kultúrne korene tohto mesta sa tiahnu od Peloponézskej vojny cez vládu niekoľkých rímskych cisárov až po 19. storočie, kedy sa mesto stalo strediskom kultúrnej tvorby.
V roku 2006 sa chystá Patras využiť túto príležitosť a prispieť tak k ďalšiemu posunu v otázke európskej integrácie.
Samotné slávnosti sa začali výstavou skutočného muža renesancie Leonarda Da Vinciho, koncertom symfonického orchestru mesta Patras a slávnym karnevalom, ktorý je vlajkovou loďou mesta už celých 170 rokov.
Giorgios Panagiotopoulos, riaditeľ pre komunikáciu a hovorca celého projektu, sa vlani pri predstavovaní podujatia vo Výbore EP pre kultúru vyjadril, že Patras "hrá dôležitú úlohu pri zbližovaní kultúr členských štátov (a bude sa usilovať predstaviť) všetky aspekty európskeho kultúrneho dedičstva."
Aj keď väčšina naplánovaných podujatí spadá pod "umeleckú" charakteristiku, či už ide o výstavy, koncerty alebo vystúpenia, problematika Európy zostáva v popredí.
Stovky politikov, umelcov, novinárov, vedcov, držiteľov Nobelovej ceny, vydavateľov, podnikateľov a predstaviteľov mimovládnych organizácii sa stretnú v rámci programu "A čo Európa?", aby diskutovali o vzťahu médií, politiky a vedy ku kultúre.
Hlavným cieľom tohto projektu je vytvoriť priestor na diskusiu o témach, ktoré sa priamo dotýkajú celej európskej kultúry.
Europe@Patras
Počas prípravy podujatia si organizátori uvedomili, že ak chceme, aby bola európska integrácia úspešná a aby sa európska identita stala skutočnosťou, potrebujeme porozumieť rozdielom medzi nami a akceptovať našu kultúrnu rozmanitosť.
V tomto duchu, počas 15-dňového programu Europe@Patras, budú môcť občania z celej EÚ ukázať svoj životný štýl ostatným ľuďom, vrátane toho ako sa stravujú a obliekajú, a akú hudbu počúvajú.
Projekt Európskeho hlavného mesta kultúry, s premiérou v roku 1986, má za cieľ zblížiť občanov Európy, podporiť kultúrnu výmenu a osláviť kultúrnu rozmanitosť.
Vlani bol hlavným mestom kultúry Cork a v roku 2007 spoločne prevezmú štafetu mestá Luxemburg a rumunské Sibiu.
20060221STO05521 Webstránka s kultúrnym programom mesta Patras Viac o Hlavných mestách kultúry Webstránka Komisie o hlavných mestách kultúry Európske hlavné mesto kultúry Výbor EP pre kultúru a vzdelávanie
SK
1
PHOTO
20060221PHT05524.jpg
SK
2
LINK
http://patras2006.gr/en/
SK
3
LINK
/news/archive/freetext_page_archive/20050818FTX00297-1301/default_sk.htm
SK
4
LINK
http://ec.europa.eu/culture/eac/other_actions/cap_europ/cap_eu_en.html
SK
5
LINK
http://patras2006.gr/en/modules/smartmedia/clip.php?categoryid=2&folderid=4&clipid=4
SK
6
LINK
/activities/expert/committees/presentation.do;jsessionid=3D8252225EA7519CE64CC06FABA82469.node2?committee=1246&language=SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
