A7-0024/2011
7.2.2011
***I
NÁVRH SPRÁVY
k návrhu nariadenia Európskeho parlamentu a Rady, ktorým sa mení a dopĺňa nariadenie Rady (ES) č. 1288/2009, ktorým sa ustanovujú prechodné technické opatrenia od 1. januára 2010 do 30. júna 2011
(KOM(2010)0488 – C7–0282/2010 – 2010/0255(COD))
Výbor pre rybné hospodárstvo
Spravodajkyňa: Estelle Grelier
PE 452.609v04-00
Označenie postupov
* Konzultácia
*** Súhlas
***I Riadny legislatívny postup (prvé čítanie)
***II Riadny legislatívny postup (druhé čítanie)
***III Riadny legislatívny postup (tretie čítanie)
(Typ postupu závisí od právneho základu navrhnutého v návrhu aktu.)
Pozmeňujúce a doplňujúce návrhy k návrhu aktu
V pozmeňujúcich a doplňujúcich návrhoch Európskeho parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti návrhu aktu, ku ktorým sa navrhuje oprava pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť schválené príslušnými oddeleniami.
V záhlaví každého pozmeňujúceho a doplňujúceho návrhu týkajúceho sa platného aktu, ktorý sa má návrhom aktu zmeniť, sa v treťom riadku uvádza platný akt a vo štvrtom riadku príslušné ustanovenie tohto aktu.
Časti prevzaté z ustanovenia platného aktu, ktoré chce Európsky parlament zmeniť a doplniť, ktoré sa však návrhom aktu nezmenili, sa označujú tučným písmom .
Prípadné vypustenia týkajúce sa takýchto častí textu sa označujú takto: [...] .
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................7
POSTUP.....................................................................................................................................8
NÁVRH LEGISLATÍVNEHO UZNESENIA EURÓPSKEHO PARLAMENTU
k návrhu nariadenia Európskeho parlamentu a Rady, ktorým sa mení a dopĺňa nariadenie Rady (ES) č. 1288/2009, ktorým sa ustanovujú prechodné technické opatrenia od 1. januára 2010 do 30. júna 2011
( KOM(2010)0488 – C7–0282/2010 – 2010/0255(COD) )
(Riadny legislatívny postup: prvé čítanie)
Európsky parlament ,
– so zreteľom na návrh Komisie pre Európsky parlament a Radu ( KOM(2010)0488 ),
– so zreteľom na článok 294 ods. 2 a článok 43 ods. 2 Zmluvy o fungovaní Európskej únie, v súlade s ktorými Komisia predložila návrh Európskemu parlamentu ( C7‑0282/2010 ),
– so zreteľom na článok 294 ods. 3 Zmluvy o fungovaní Európskej únie,
– so zreteľom na stanovisko Európskeho hospodárskeho a sociálneho výboru z 19. januára 2011
Zatiaľ neuverejnené v úradnom vestníku. ,
– so zreteľom na článok 55 rokovacieho poriadku,
– so zreteľom na správu Výboru pre rybné hospodárstvo ( A7‑0024/2011 ),
1. prijíma nasledujúcu pozíciu v prvom čítaní;
2. žiada Komisiu, aby mu vec znovu predložila, ak má v úmysle podstatne zmeniť svoj návrh alebo ho nahradiť iným textom;
3. poveruje svojho predsedu, aby postúpil túto pozíciu Rade, Komisii a národným parlamentom.
Pozmeňujúci a doplňujúci návrh
1
Návrh nariadenia – pozmeňujúci akt
Jediný článok – bod 1 – písmeno b – bod i – zarážka 5
Nariadenie (ES) č. 1288/2009
Článok 1 – odsek 2 – písmeno a – bod vi
Text predložený Komisiou
Pozmeňujúci a doplňujúci návrh
„vi) druhý odsek v bode 6.8 sa nahrádza takto: „Príslušné členské štáty predložia výsledky pokusov a experimentov najneskôr 30. septembra roku, v ktorom sa uskutočňovali.“
„vi) druhý odsek v bode 6.8 sa nahrádza takto: „Príslušné členské štáty predložia Komisii výsledky pokusov a experimentov najneskôr 30. septembra roku, v ktorom sa uskutočňovali.“
Odôvodnenie
V záujme jednoznačnosti návrhu je potrebné spresniť, že výsledky pokusov a experimentov sa musia predložiť Komisii.
Pozmeňujúci a doplňujúci návrh
2
Návrh nariadenia – pozmeňujúci akt
Jediný článok – bod 1 – písmeno ba (nové)
Nariadenie Rady (ES) č. 1288/2009
Článok 1 – odsek 2a (nový)
Text predložený Komisiou
Pozmeňujúci a doplňujúci návrh
iia) vkladá sa tento pododsek:
„ga) Dopĺňa sa tento bod:
„18a.
Veľkosť ôk pre druh Capros aper
Druh Capros aper sa pridáva do zoznamu druhov, v prípade ktorých sa používajú oká v rozsahu 32 mm až 54 mm, v prílohe 1 nariadenia Rady (ES) č. 850/98 z 30. marca 1998 o zachovaní zdrojov rybolovu prostredníctvom technických opatrení na ochranu mláďat morských organizmov.“
Odôvodnenie
Pridaním druhu Capros aper do prílohy I nariadenia Rady 850/98 sa odstraňuje akákoľvek nejednoznačnosť, ktorá sa vyskytuje v nariadení, pokiaľ ide o správnu veľkosť ôk, ktorá sa má používať na lov tejto ryby, a čo je ešte dôležitejšie, zohľadňuje sa tak odporúčanie Vedeckého, technického a hospodárskeho výboru pre rybné hospodárstvo o správnej veľkosti ôk na jej lov.
DÔVODOVÁ SPRÁVA
Absencia dohody o návrhu nariadenia zameraného na zjednodušenie a objasnenie právnych predpisov Spoločenstva v oblasti zachovania rybolovných zdrojov viedla v roku 2008 k prijatiu nariadenia, ktorým sa stanovil súbor prechodných opatrení, ktoré sa mali pôvodne uplatňovať od 1. januára 2010 do 30. júna 2011.
Cieľom tohto legislatívneho návrhu je predĺžiť toto prechodné obdobie o ďalších 18 mesiacov, t. j. do 1. januára 2013, s cieľom vymedziť nový súbor technických opatrení v rámci prebiehajúcej reformy spoločnej rybárskej politiky, ktorej návrh musí predložiť Komisia v priebehu roku 2011.
Komisia musí preto využiť nové obdobie predĺženej účinnosti súčasného nariadenia, aby za účasti zainteresovaných strán vykonala hodnotenie vplyvu prebiehajúcich opatrení na plavidlá, ktoré ich uplatňujú, a na dotknuté ekosystémy.
V dôsledku uplatňovania Lisabonskej zmluvy bude musieť Komisia teda zohľadniť výsledky tohto hodnotenia pri vypracúvaní nového návrhu nariadenia na obdobie po 1. januári 2013, ktoré bude prijaté v rámci postupu spolurozhodovania.
Počas minulého volebného obdobia Parlament prijal uznesenie A6-0206/2009 o návrhu nariadenia Rady o zachovaní zdrojov rybolovu prostredníctvom technických opatrení v Atlantickom oceáne a Severnom mori.
V tomto uznesení zdôraznil dôležitosť primeraného rozdelenia právomocí medzi Radu, Parlament a Komisiu.
Parlament vyjadril názor, že je vhodnejšie stanoviť konkrétne normy pre každú oblasť dotknutú rybolovom vo vodách Spoločenstva.
Parlament sa domnieva, že v budúcom návrhu Komisie o technických opatreniach sa musí stanoviť, že podstatné prvky právnych predpisov patria v súlade so spolurozhodovacím postupom do právomoci Rady a Parlamentu.
Uplatňovanie delegovaných aktov a komitológia sa musia obmedziť na nepodstatné otázky.
POSTUP
Názov
Zmena nariadenia Rady (ES) č. 1288/2009, ktorým sa ustanovujú prechodné technické opatrenia od 1. januára 2010 do 30. júna 2011
Referenčné čísla
( KOM(2010)0488 – C7–0282/2010 – 2010/0255(COD) )
Dátum predloženia v EP
23.9.2010
Gestorský výbor
dátum oznámenia na schôdzi
PECH
7.10.2010
Spravodajca
dátum vymenovania
Estelle Grelier
29.9.2010
Prerokovanie vo výbore
26.10.2010
30.11.2010
1.2.2011
Dátum prijatia
1.2.2011
Výsledok záverečného hlasovania
+:
–:
0:
18
4
Poslanci prítomní na záverečnom hlasovaní
Josefa Andrés Barea, Antonello Antinoro, Kriton Arsenis, Alain Cadec, João Ferreira, Carmen Fraga Estévez, Pat the Cope Gallagher, Marek Józef Gróbarczyk, Carl Haglund, Ian Hudghton, Werner Kuhn, Gabriel Mato Adrover, Guido Milana, Maria do Céu Patrão Neves, Britta Reimers, Crescenzio Rivellini, Ulrike Rodust, Struan Stevenson, Catherine Trautmann, Jarosław Leszek Wałęsa
Náhradníci prítomní na záverečnom hlasovaní
Luis Manuel Capoulas Santos, Ole Christensen, Estelle Grelier, Matthias Groote, Raül Romeva i Rueda, Antolín Sánchez Presedo
