A6-0374/2007
10.10.2007
***I
SPRÁVA
o návrhu smernice Európskeho parlamentu a Rady, ktorou sa mení a dopĺňa smernica 2006/43/ES o štatutárnom audite ročných účtovných závierok a konsolidovaných účtovných závierok, pokiaľ ide o výkon vykonávacích právomocí prenesených na Komisiu
(KOM(2006)0903 – C6‑0024/2006 – 2006/0285(COD))
Výbor pre právne veci
Spravodajca:
Bert Doorn
PE 390.576v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................9
POSTUP...................................................................................................................................10
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu smernice Európskeho parlamentu a Rady, ktorou sa mení a dopĺňa
smernica 2006/43/ES o štatutárnom audite ročných účtovných závierok a konsolidovaných účtovných závierok, pokiaľ ide o výkon vykonávacích právomocí prenesených na Komisiu
( KOM(2006)0903 – C6‑0024/2006 – 2006/0285(COD) )
(Spolurozhodovací postup: prvé čítanie)
Európsky parlament ,
– so zreteľom na návrh Komisie pre Európsky parlament a Radu ( KOM(2006)0903 ),
– so zreteľom na článok 251 ods. 2 a článok 44 ods. 2 písm. g) Zmluvy o ES, v súlade s ktorými Komisia predložila návrh Európskemu parlamentu ( C6‑0024/2006 ),
– so zreteľom na článok 51 rokovacieho poriadku,
– so zreteľom na správu Výboru pre právne veci ( A6‑0374/2007 ),
1. schvaľuje zmenený a doplnený návrh Komisie;
2. žiada Komisiu, aby mu vec znovu predložila, ak má v úmysle podstatne zmeniť svoj návrh, alebo ho nahradiť iným textom;
3. poveruje svojho predsedu, aby túto pozíciu postúpil Rade a Komisii.
Text predložený Komisiou
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
1
ODÔVODNENIE 3
(3) V súlade so spoločným vyhlásením Európskeho parlamentu, Rady a Komisie týkajúcim sa rozhodnutia Rady 2006/512/ES sa musia akty, ktoré sú už účinné, prijať v súlade s uplatniteľnými postupmi.
Uvedené vyhlásenie obsahuje zoznam aktov, ktoré je potrebné prioritne upraviť a medzi ktorými sa nachádza smernica 2006/43/ES.
V súlade so spoločným vyhlásením Európskeho parlamentu, Rady a Komisie 2006/512/ES , aby tento nový postup platil aj na nástroje , ktoré sú už účinné a prijaté v súlade s postupom na základe článku 251 zmluvy, musia byť upravené v súlade s uplatniteľnými postupmi.
Uvedené vyhlásenie obsahuje zoznam aktov, ktoré je potrebné prioritne upraviť a medzi ktorými sa nachádza smernica 2006/43/ES.
Pozmeňujúci a doplňujúci návrh
2
ČLÁNOK 1 BOD 6 ÚVODNÁ ČASŤ Článok 29 odsek 2 článok 36 odsek 7 a článok 47 odseky 3 a 5 (smernica 2006/43/ES)
(6) Články 29 ods. 2, 36 ods. 7 a 47 ods. 3 a ods. 5 sa menia a dopĺňajú takto:
Články 29 ods. 2, 36 ods. 7 a 47 ods. 5 sa menia a dopĺňajú takto:
Pozmeňujúci a doplňujúci návrh
3
ČLÁNOK 1 BOD 6A (nový) Článok 45 odsek 6 (smernica 2006/43/ES)
(6a) Článok 45 ods. 6 sa nahrádza takto:
„S cieľom zabezpečiť jednotné uplatňovanie odseku 5 písm. d) Komisia v spolupráci s členskými štátmi vyhodnocuje v ňom uvedenú rovnocennosť a rozhoduje o nej v súlade s postupom uvedeným v článku 48 ods. 2.
Kým Komisia prijme takéto rozhodnutie, členské štáty môžu vyhodnocovať rovnocennosť uvedenú v odseku 5 písm. d do prijatia rozhodnutia Komisie v súlade s postupom uvedeným v článku 48 ods. 2.
V tejto súvislosti môže Komisia prijať opatrenia zamerané na vytvorenie všeobecných kritérií rovnocennosti v súlade s požiadavkami stanovenými v článkoch 22, 24, 25 a 26, ktoré sa vzťahujú na všetky tretie krajiny a ktoré majú členské štáty používať pri vyhodnocovaní rovnocennosti na vnútroštátnej úrovni.
Kritériá nesmú prekročiť požiadavky stanovené v článkoch 22, 24, 25 a 26.
Tie opatrenia, ktorých cieľom je zmeniť a doplniť nepodstatné prvky tejto smernice jej doplnením, sa prijmú v súlade s regulačným postupom s kontrolou uvedeným v článku 48 ods. 2a.“
Pozmeňujúci a doplňujúci návrh
4
ČLÁNOK 1 BOD 6B (nový) Článok 46 odsek 2 (smernica 2006/43/ES)
(6b) Článok 46 ods. 2 sa nahrádza takto:
„S cieľom zabezpečiť jednotné uplatňovanie odseku 1 tohto článku Komisia v spolupráci s členskými štátmi vyhodnocuje v ňom uvedenú rovnocennosť a rozhoduje o nej v súlade s postupom uvedeným v článku 48 ods. 2.
Členské štáty môžu vyhodnocovať rovnocennosť uvedenú v odseku 1 tohto článku alebo sa spoľahnúť na vyhodnotenia uskutočnené inými členskými štátmi, pokým Komisia neprijme rozhodnutie v súlade s postupom uvedeným v článku 48 ods. 2.
Ak Komisia rozhodne, že požiadavka rovnocennosti uvedená v odseku 1 tohto článku splnená nie je, môže na vhodné prechodné obdobie povoliť príslušným audítorom a audítorským subjektom pokračovať vo vykonávaní audítorských činností podľa príslušných požiadaviek členských štátov.
V tejto súvislosti môže Komisia prijať opatrenia zamerané na vytvorenie všeobecných kritérií rovnocennosti v súlade s požiadavkami stanovenými v článkoch 29, 30, a 32, ktoré sa vzťahujú na všetky tretie krajiny a ktoré majú členské štáty používať pri vyhodnocovaní rovnocennosti na vnútroštátnej úrovni.
Kritériá nesmú prekročiť požiadavky stanovené v článkoch 29, 30, a 32.
Tie opatrenia, ktorých cieľom je zmeniť a doplniť nepodstatné prvky tejto smernice jej doplnením, sa prijmú v súlade s regulačným postupom s kontrolou uvedeným v článku 48 ods. 2a.“
Pozmeňujúci a doplňujúci návrh
5
ČLÁNOK 1 BOD 6C (nový) Článok 47 odsek 3 (smernica 2006/43/ES)
(6c) Článok 47 ods. 3 sa nahrádza takto:
„S cieľom zabezpečiť jednotné uplatňovanie odseku 1 písm. c) Komisia v spolupráci s členskými štátmi vyhodnocuje v ňom uvedenú primeranosť a rozhoduje o nej v súlade s postupom uvedeným v článku 48 ods. 2.
Členské štáty prijmú opatrenia potrebné na dosiahnutie súladu s rozhodnutím Komisie.
Toto hodnotenie primeranosti sa zakladá na požiadavkách článku 36 alebo na rovnocenných funkčných výsledkoch.
Všetky opatrenia prijaté v tejto súvislosti zamerané na uľahčenie spolupráce medzi zodpovednými orgánmi a navrhnuté na zmenu nepodstatných prvkov tejto smernice jej doplnením sa prijmú v súlade s regulačným postupom s kontrolou uvedeným v článku 48 ods. 2a.“
DÔVODOVÁ SPRÁVA
Výbor pre právne veci víta návrh Komisie, ktorý sa zameriava na úpravu smernice 2006/43/ES zo 17. mája 2006 o štatutárnom audite ročných účtovných závierok a konsolidovaných účtovných závierok, na regulačný postup s kontrolou.
Tento nový postup zavádza článok 5 písm. a) rozhodnutia Rady 1999/486/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (zmeneného a doplneného rozhodnutím Rady 2006/512/ES zo 17. júla 2006).
Možnosť, ktorú dostáva Európsky parlament na výkon dôkladnejšej kontroly nad vykonávacími opatreniami navrhovanými Komisiou, je veľmi vítaná, pretože európsku legislatívu sensu largo musí nakoniec schváliť orgán, ktorý je demokraticky zvolený.
Vzhľadom na obsah smernice 2006/43/ES, by Výbor pre právne veci rád vyslovil podporu ustanoveniu, ktoré upravuje existujúce ustanovenie o komitológii na nový regulačný postup s kontrolou.
Výbor v súvislosti s článkami 45 ods. 6, 46 ods. 2 a 47 ods. 3 smernice 2006/43/ES vzťahujúcimi sa na aspekty tretej krajiny (audítori tretích krajín alebo audítorský subjekt a príslušné orgány tretej krajiny) navrhuje zaviesť regulačný postup s kontrolou do článku 45 ods. 6, 46 ods. 2 a 47 ods. 3 pre opatrenia zamerané na vytvorenie všeobecných kritérií rovnocennosti (alebo uľahčenie spolupráce medzi zodpovednými orgánmi v prípade primeranosti) a vypracované na zmenu nepodstatných prvkov tejto smernice.
Súčasne navrhuje, aby sa pokračovalo v „starom“ postupe komitológie pre rozhodnutia Komisie s jednotlivým účinkom, ktorý vyhodnocuje rovnocennosť či primeranosť noriem a požiadaviek tretej krajiny.
V predložených pozmeňujúcich a doplňujúcich návrhoch sa využilo osobitné riešenie v rámci konzultácie s Radou a Komisiou.
POSTUP
Názov
Štatutárny audit ročných účtovných závierok a konsolidovaných účtovných závierok (vykonávacie právomoci prenesené na Komisiu)
Referenčné čísla
KOM(2006)0903 - C6-0024/2007 - 2006/0285(COD)
Dátum predloženia v EP
22.12.2006
Gestorský výbor
dátum oznámenia na schôdzi
JURI
17.1.2007
Spravodajca
dátum menovania
Bert Doorn
29.1.2007
Predchádzajúci spravodajca
Manuel Medina Ortega
Prerokovanie vo výbore
10.4.2007
25.6.2007
Dátum prijatia
4.10.2007
Výsledok záverečného hlasovania
+:
–:
0:
22
Poslanci prítomní na záverečnom hlasovaní
Carlo Casini, Bert Doorn, Giuseppe Gargani, Lidia Joanna Geringer de Oedenberg, Katalin Lévai, Hans-Peter Mayer, Manuel Medina Ortega, Aloyzas Sakalas, Francesco Enrico Speroni, Gary Titley, Diana Wallis, Rainer Wieland, Jaroslav Zvěřina, Tadeusz Zwiefka
Náhradníci prítomní na záverečnom hlasovaní
Charlotte Cederschiöld, Kurt Lechner, Marie Panayotopoulos-Cassiotou, József Szájer
Náhradníci (čl. 178 ods. 2) prítomní na záverečnom hlasovaní
Michael Cashman, Lily Jacobs, Genowefa Grabowska, Iles Braghetto
