Drahá nafta oberá rybárov o zisk
Rybolov
2008-06-30 - 16:03
Náklady rybárov rastú veľmi rýchlo Rýchlo rastúce ceny pohonných hmôt majú mimoriadne ťaživý dopad na sektor rybolovu.
Rybári vo viacerých krajinách EÚ dokonca vytiahli aj do ulíc.
Krízou v rybárskom sektore sa v stredu 25. júna zaoberali aj poslanci EP.
Členovia Výboru pre rybné hospodárstvo si pozvali nielen zástupcov Komisie a Rady, ale aj predstaviteľov samotných rybárov či ich zamestnávateľov.
Náklady na rybolov rastú pomerne rýchlo.
V porovnaní s rokom 2003 sa zvýšili o 320 % pričom len tohtoročná rastúca cena ropy spôsobila od januára už 40 %-ný nárast.
"Cena paliva má priamy dopad na príjem rybárov, pretože ich lode fungujú na naftu.
Potreba pokryť svoje výdavky ich následne núti loviť ryby ďalej od pobrežia, čím však rastie spotreba paliva," vysvetľuje Guy Varnaeve, zástupca asociácie zamestnávateľov Europeche.
Návrhy z dielne Komisie
Európska komisia už pripravila viacero návrhov, ako sa s problémami vysporiadať.
Varnaeve napríklad víta návrh, aby bol nelegálny rybolov po prvýkrát považovaný za trestný čin.
Pozitívne sa tiež díva na zmenu podmienok, pokiaľ ide o štátnu pomoc rybárom.
Ako však pripomenul predseda Výboru EP pre rybné hospodárstvo, francúzsky liberál Philippe Morillon, "tieto krátkodobé opatrenia nemôžu vyriešiť základné problémy v sektore".
Podobne sa na túto problematiku díva aj zástupca rybárov, predseda Európskej federácie pracovníkov v doprave Ramiro Otero, ktorý navyše požaduje celoeurópsky prístup.
Chyby z minulosti
Španielska socialistka Carmen Fraga Estévez z klubu ľudovcov a európskych demokratov na stretnutí pripomenula finančné hľadisko problému: "Nie sú peniaze na reštrukturalizáciu sektora a členské štáty EÚ nechcú platiť."
Francúzska poslankyňa zo skupiny zelených Marie-Hélène Aubert sa zas vyjadrila k príčinám súčasného stavu: "Som rada, že ľudia priznávajú, že sa nejedná o cyklickú krízu, ale o štrukturálnu.
Spôsobila ju politika členských štátov EÚ v minulosti a nielen vysoké ceny paliva."
Otázka pre poslankyňu Miguélez
Podpredsedníčky Výboru pre rybné hospodárstvo, španielskej socialistky Rosy Miguélez sme sa opýtali, ako môžu rybárom pomôcť europoslanci.
"Parlament v súčasnosti plní svoju inštitucionálnu úlohu.
Jednomyseľne sme schválili uznesenie o flexibilite Európskeho fondu pre rybolov, čo je jediný spôsob, ako na túto krízu odpovedať na úrovni EÚ.
Reakcia Komisie na sebe nenechala dlho čakať: v mesiaci júl bude mať Parlament príležitosť vyjadriť sa k prvým núdzovým opatreniam."
20080627STO32877 EP schválil uznesenie k situácii v rybárskom sektore (anglicky) Výbor pre rybné hospodárstvo Poslanci budú diskutovať o nelegálnom rybolove Čo si európskej politike rybolovu myslia poslanci?
Eurostat: Štatistiky o rybárskom sektore (anglicky) Komisia: Rybársky sektor (anglicky)
SK
1
PHOTO
20080627PHT32922.jpg
SK
3
LINK
/activities/committees/homeCom.do;jsessionid=7D5FB9A49387B60139992F7E68A9F7FF.node1?body=PECH&language=SK
SK
6
LINK
http://ec.europa.eu/fisheries/publications/fishyearbook2007.pdf
SK
7
LINK
http://ec.europa.eu/fisheries/cfp_en.htm
-//EP//TEXT IM-PRESS 20080618IPR32118 0 NOT XML V0//SK
-//EP//TEXT IM-PRESS 20080530STO30466 0 NOT XML V0//SK
-//EP//TEXT IM-PRESS 20080211STO20951 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
