Otázka na písomné zodpovedanie E-009298/2011
Komisii
článok 117 rokovacieho poriadku
Monika Flašíková Beňová (S&D)
(17. októbra 2011)
Vec: Diskriminácia sexuálnych skupín
V mnohých častiach sveta je stále bežná diskriminácia lesbičiek a gayov.
Medzinárodná organizácia lesbičiek a gayov ILGA vydala vyhlásenie, podľa ktorého v žiadnej krajine EÚ nepožíva táto sexuálna menšina plnú právnu rovnosť.
Vo svete je v súčasnosti 5 štátov, v ktorých je za homosexualitu trest smrti, a v 76 je homosexualita kriminalizovaná.
Členské krajiny EÚ sú významní bojovníci za ochranu ľudských práv vo svete.
Aký má Komisia názor na možné pozastavenie vzťahov s krajinami, ktoré takýmto spôsobom potláčajú ľudské práva a základné slobody?
