5.11.2009 B7-0135/2009 NÁVRH UZNESENIA predložený v súlade s článkom 88 ods. 2 rokovacieho poriadku
o návrhu rozhodnutia Komisie o ročnom pláne práce na rok 2010 v súvislosti s programom Progress a o zozname činností pre jednotlivé politické sekcie
Elizabeth Lynne
v mene Výboru pre zamestnanosť a sociálne veci
PE428.747v01-00 B7‑0135/2009 Uznesenie Európskeho parlamentu o návrhu rozhodnutia Komisie o ročnom pláne práce na rok 2010 v súvislosti s programom Progress a o zozname činností pre jednotlivé politické sekcie
Európsky parlament ,
– so zreteľom na rozhodnutie Európskeho parlamentu a Rady č. 1672/2006/ES z 24. októbra 2006, ktorým sa zriaďuje program Spoločenstva v oblasti zamestnanosti a sociálnej solidarity – Progress Ú. v.
EÚ L 315, 15.11.2006, s.
1.
,
– so zreteľom na návrh rozhodnutia Komisie o ročnom pláne práce na rok 2010 v súvislosti s programom Progress a o zozname činností pre jednotlivé politické sekcie,
– so zreteľom na návrh Komisie na rozhodnutie Európskeho parlamentu a Rady, ktorým sa zriaďuje európsky nástroj mikrofinancovania v oblasti zamestnanosti a sociálneho začleňovania (nástroj mikrofinancovania Progress) ( KOM(2009)0333 ), a na návrh Komisie na rozhodnutie Európskeho parlamentu a Rady, ktorým sa mení a dopĺňa rozhodnutie Európskeho parlamentu a Rady č. 1672/2006/ES, ktorým sa zriaďuje program Spoločenstva v oblasti zamestnanosti a sociálnej solidarity – Progress ( KOM(2009)0340 ),
– so zreteľom na článok 8 rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu Ú. v.
ES L 184, 17.7.1999, s.
23.
,
– so zreteľom na článok 88 ods. 2 rokovacieho poriadku,
A. keďže Európsky parlament ešte neukončil skúmanie návrhov Komisie v súvislosti s nástrojom mikrofinancovania; keďže Komisia by nemala prijímať konkrétne opatrenia týkajúce sa finančných prostriedkov nástroja Progress, kým sa neuzavrie legislatívny postup v otázke nástroja mikrofinancovania,
1. je proti prijatiu návrhu rozhodnutia Komisie o ročnom pláne práce na rok 2010 v súvislosti s programom Progress a o zozname činností pre jednotlivé politické sekcie;
2. domnieva sa, že návrh rozhodnutia Komisie presahuje vykonávacie právomoci ustanovené v tomto rozhodnutí;
3. vyzýva Komisiu, aby stiahla svoj návrh rozhodnutia o ročnom pláne práce na rok 2010 v súvislosti s programom Progress a o zozname činností pre jednotlivé politické sekcie, a aby výboru predložila nový návrh hneď potom, ako Európsky parlament, Rada a Komisia dospejú k dohode o návrhu Komisie na rozhodnutie Európskeho parlamentu a Rady ( KOM(2009)0333 ) a o návrhu na jeho zmenu a doplnenie ( KOM(2009)0340 );
4. poveruje svojho predsedu, aby toto uznesenie postúpil Rade, Komisii a vládam a parlamentom členských štátov.
