1.
12.
2006
NÁVRH UZNESENIA
ktorý v súlade s článkom 113 rokovacieho poriadku
predkladá Adriana Poli Bortone
o reštriktívnych právnych predpisoch v oblasti predaja hračkárskych zbraní
Návrh uznesenia Európskeho parlamentu o reštriktívnych právnych predpisoch v oblasti predaja hračkárskych zbraní
Európsky parlament ,
–
so zreteľom na článok 113 rokovacieho poriadku,
A.
keďže viackrát bol vyslovený odmietavý názor na šírenie hračiek, ktoré sa podobajú vojenským zbraniam,
B.
keďže v niektorých európskych krajinách existujú právne predpisy, ktorými sa zakazuje predaj hračiek, ktoré sú napodobeninami zbraní vyrobených po druhej svetovej vojne,
C.
keďže žiadna hračka nie je nebezpečnejšia ako terajšie hračkárske zbrane, a to nielen preto, že vyhrážanie imitáciou zbrane terorizuje rovnako ako vyhrážanie skutočnou zbraňou, ale aj preto, že hračkárske zbrane vychovávajú nové generácie k nenormálnemu a násilníckemu správaniu,
D.
keďže do kategórie hračkárskych zbraní patria aj niektoré modely, ktoré sa od skutočných zbraní odlišujú len nepatrnými detailmi, takže stačia jednoduché úpravy na to, aby sa zmenili na smrtiace nástroje,
E.
keďže k výchovným metódam nových generácií treba starostlivo pristupovať,
1.
žiada Komisiu, aby iniciovala návrh uznesenia, ktorým sa zakáže predaj a používanie hračkárskych zbraní všetkým občanom Európy mladším ako 18 rokov;
2.
žiada Komisiu, aby podporovala rozvoj výchovného programu zameraného na mier;
3.
žiada Komisiu, aby v rozpočtových riadkoch Spoločenstva vyčlenila položku ad hoc na financovanie výchovných programov zameraných na mier;
