Vo výbore na prešetrenie aktivít CIA sú aj slovenskí poslanci
Spravodlivosť a vnútorné veci
2006-01-19 - 12:53
Európsky parlament dnes schválil mená 46 členov svojho novozriadeného dočasného výboru, ktorý prešetrí informácie o údajných aktivitách americkej tajnej služby CIA na území EÚ.
O mandáte tohto výboru rozhodli poslanci už včera.
Členom výboru sú aj dvaja slovenskí europoslanci.
46 členov výboru pochádza z rôznych politických skupín EP, pričom ich pomerné zastúpenie bolo určené na základe tzv. D´hontovho pravidla.
Zo slovenských poslancov sa členom výboru stali Monika BEŇOVÁ (PES, SK) a Miroslav MIKOLÁŠIK (EPP-ED, SK).
Dočasný výbor má preveriť, či bola CIA zapletená do "tieňových zadržaní na území EÚ".
Úlohou výboru bude zhromaždiť a analyzovať informácie o týchto a ďalších súvisiacich podozreniach, a zistiť, či boli do nich zapojení občania EÚ, jej členské štáty, ich úradníci, verejní činitelia, alebo inštitúcie Európskej únie.
Okrem toho bude výbor zisťovať, či nedošlo aj k zadržaniu občanov EÚ, kandidátskych krajín, alebo občanov, na ktorých sa vzťahuje ochrana EÚ.
Dočasný výbor má čo najužšie spolupracovať s Radou Európy a jej generálnym tajomníkom, s Parlamentným zhromaždením, komisárom Rady Európy pre ľudské práva, vysokým komisárom OSN pre ľudské práva, ako aj s národnými parlamentmi a do štyroch mesiacov od začatia svojej práce podať EP predbežnú správu, v ktorej uvedie podrobné návrhy týkajúce sa jeho ďalšej činnosti.
O údajných tajných väzniciach, ktoré vraj v krajinách strednej a východnej Európy založila americká CIA, informoval začiatkom novembra americký denník The Washington Post.
V rokoch 2002 a 2003 ich podľa autorov článku založila CIA v ôsmich krajinách, vrátane niektorých nachádzajúcich sa v Európe.
Denník na žiadosť amerických úradov krajiny nemenoval.
20060119IPR04535 Dočasný výbor EP na prešetrenie údajných aktivít CIA v Európe:
SK
1
LINK
/sce/server/servlet/fileViewer.se?file_name=Constitution%2520CT02%2520et%2520CT03.pdf&folder_name=/dr/app/sce/jboss//data/fast_access/doc/&content_type=application/pdf&save_as=false
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
