Plenárne zasadnutie 15. - 18. decembra 2008
Inštitúcie
2008-12-22 - 10:58
Chu Ťia je za mrežami za "podnecovanie k rozvracaniu štátnej moci" Na poslednom plenárnom zasadnutí v roku 2008 sa poslanci zaoberali klimatickým balíčkom, dĺžkou pracovného týždňa, bezpečnosťou hračiek či cezhraničným vymáhaním dopravných pokút.
Parlament si tiež pripomenul 20. výročie Sacharovovej ceny a slávnostne mal odovzdať ocenenie za tento rok.
Víťaz Chu Ťia však prísť nemohol.
Je totiž vo väzení.
Podrobný prehľad o prerokovaných bodoch programu nájdete na nižšie uvedených odkazoch.
20081212FCS44322
Pondelok: dĺžka pracovného týždňa a bezpečnosť hračiek
Najväčšia pozornosť si vyslúžila rozprava o dĺžke pracovného týždňa Posledné plenárne zasadnutie EP v tomto roku odštartovalo diskusiou o tom, ako dlho budú môcť Európania pracovať.
Na programe sa tiež objavila rozprava o bezpečnosti hračiek.
Podľa nových pravidiel by hračky nemali obsahovať niektoré chemické látky a ťažké kovy.
Koľko hodín môžu najviac odpracovať Európania počas jedného týždňa?
To je základná otázka, na ktorú momentálne hľadajú odpoveď poslanci EP.
Podľa doteraz platných pravidiel totiž štáty majú právo udeliť výnimky a niektorí zamestnanci tak môžu odpracovať aj viac než 48 hodín týždenne.
Pracovný týždeň
Na jednej strane tu stojí ochrana zamestnancov a na strane druhej flexibilita práce.
Portugalský poslanec zo skupiny ľudovcov a európskych demokratov José Albino Silva Peneda položil počas rozpravy rečnícku otázku: "Naozaj chceme, aby európski zamestnanci pracovali približne osem hodín denne vrátane soboty?"
Britská liberálka Liz Lynne s ním však nesúhlasí: "Je dôležité, aby si zamestnanci mohli privyrobiť nadčasmi, ak chcú."
Hlasovanie o tejto legislatíve je na programe v stredu 17. decembra.
Bezpečnosť hračiek
Poslanci tiež rokovali o nových pravidlách pokiaľ ide o zloženie hračiek.
Správa belgickej poslankyne zo skupiny ľudovcov a európskych demokratov Marianne Thyssen chce zakázať výrobu hračiek, ktoré by obsahovali niektoré chemické látky a ťažké kovy.
"Novinkou sú opatrenia proti alergénom.
Zakážeme tým použitie 55 vôní, ktoré môžu vyvolať alergickú reakciu, a ďalšie budú povolené len s riadnym označením," dodáva autorka správy.
Vo večerných hodinách sa poslanci zaoberali aj ďalšími témami.
Diskutovalo sa o zjednodušení obchodovania s vojenskými výrobkami či o financovaní regionálnych a sociálnych projektov.
Poslanci diskutovali o 48-hodinovom pracovnom týždni Návrh správy o dĺžke pracovného týždňa Najdôležitejšie udalosti plenárneho zasadnutia Návrh správy o bezpečnosti hračiek
Utorok: Francúzske predsedníctvo, klimatické zmeny
Nicolas Sarkozy si myslí, že Európe chýbajú tváre "Snažil som sa pohnúť Európou, no Európa ma zmenila."
Týmito slovami zhrnul francúzsky prezident Nicolas Sarkozy polročné predsedníctvo svojej krajiny v EÚ.
Uplynulých šesť mesiacov následne hodnotili aj poslanci.
Na programe sa tiež objavila téma klimatických zmien, ktorá je podľa niektorých poslancov vôbec najvýznamnejšou otázkou tohto legislatívneho obdobia.
Nicolas Sarokozy sa vo svojom prejave vrátil k nedávnemu samitu krajín EÚ.
Ako uviedol, nájsť kompromis medzi členskými štátmi ohľadne finančnej krízy či klimatických zmien, nebolo jednoduché.
Práve v opatreniach proti zmene klímy však musí byť Európa jednotná.
"Ak my nie sme jednotní, ako nás bude počúvať zvyšok sveta?," položil rečnícku otázku.
EÚ chýbajú tváre
V závere tiež vyzdvihol európsky projekt samotný.
"Snažil som sa pohnúť Európou, no Európa ma zmenila.
Európa je možno najkrajšou myšlienkou 20. storočia.
Nechýbajú jej inštitúcie, chýbajú jej tváre - pusťte sa do toho, dajte inštitúciám tvár," apeloval Sarkozy.
O francúzskom predsedníctve sa následne pochvalne vyjadril tak predseda Komisie José Manuel Barroso, ako aj predseda EP Hans-Gert Pöttering.
Podľa šéfa Parlamentu to bolo "predsedníctvo plné udalostí, ktoré si vyžadovali rozhodné reakcie.
Tieto výzvy ste naplnili."
Reakcie politických skupín
Predseda skupiny ľudovcov a európskych demokratov Joseph Daul ocenil vedúcu úlohu EÚ v oblasti klimatických zmien.
Teraz však "musíme tlačiť na našich obchodných partnerov, aby prevzali svoj diel zodpovednosti."
Líder socialistov Martin Schulz zas podčiarkol európsku solidaritu a vyzval írsku vládu, aby kampaňou presvedčila írskych voličov hlasovať za Lisabonskú zmluvu v ďalšom referende.
Kým podľa predsedu frakcie liberálov a demokratov za Európu Grahama Watsona bolo francúzske predsedníctvo úspešné, spolušéf zelených Daniel Cohn-Bendit bol kritickejší.
Domnieva sa totiž, že balíček opatrení proti klimatickým zmenám nebude stačiť.
Spolulíderka skupiny Únia za Európu národov Cristiana Muscardini si počas francúzskeho predsedníctva všimla najmä odvahu.
Tá sa podľa jej slov ukázala pri riešení konfliktu medzi Ruskom a Gruzínskom a pri finančnej kríze.
Klimatické zmeny
Hlavnou témou popoludňajšieho programu boli klimatické zmeny.
Poslanci spoločne so zástupcami krajín EÚ a Komisie diskutovali o šiestich správach, ktoré zavádzajú opatrenia proti globálnemu otepľovaniu.
Ide napríklad o obnoviteľné zdroje energie, emisie skleníkových plynov, emisie z áut či podzemné ukladanie CO2.
Hlasovanie o celom balíčku je na programe v stredu.
Napoludnie poslanci schválili viacero prerokovaných správ. Podporu získala správa o mediálnej gramotnosti, dve správy o žetónoch podobajúcich sa na euromince a návrh na zjednodušenie prepravy vojenského materiálu.
V EP sa diskutovalo o výsledkoch decembrového samitu EP schválil klimatický balíček Rozhovor s Christou Prets: Mediálna gramotnosť Klimatické zmeny: Preteky s časom audio, 35:45 audio, 38:19
Streda: klimatické zmeny, pracovný týždeň a Sacharovova cena
Správa poslanca Cercasa o pracovnom týždni bola schválená Najväčšiu pozornosť počas tretieho dňa plenárneho zasadnutia si vyslúžili hneď dve hlasovania.
V tom prvom poslanci schválili "klimatický balíček" a následne rozhodli o zavedení najviac 48-hodinového pracovného týždňa bez výnimiek.
Napoludnie sa tiež uskutočnilo slávnostné odovzdávanie Sacharovovej ceny za rok 2008.
Legislatíva o klíme
Klimatický balíček, ktorý poslanci schválili, je odpoveďou EÚ na globálne otepľovanie.
Do roka 2020 plánuje únia znížiť emisie skleníkových plynov o 20 %, zvýšiť energetickú účinnosť taktiež o 20 % a na rovnakú mieru zvýšiť podiel obnoviteľných zdrojov energie.
48 hodín bez výnimiek
Kým legislatíva o klíme vychádza z dohody s krajinami EÚ, v prípade dĺžky pracovného času je to opačne.
Poslanci totiž rozhodli, že najneskôr do troch rokov po schválení smernice musia členské štáty zrušiť výnimky, ktoré dnes zamestnancom umožňujú pracovať aj viac než 48 hodín do týždňa.
Keďže postoj Parlamentu a krajín EÚ sa v tejto otázke líši, ich zástupcovia sa teraz musia pokúsiť o kompromisné riešenie.
Odovzdávanie Sacharovovej ceny bez víťaza
Hoci poludnie v zasadacej miestnosti patrilo slávnostnému odovzdávaniu Sacharovovej ceny, jej laureát si po ňu neprišiel.
Čínsky disident Chu Ťia je totiž vo väzení.
Poslancom sa preto prostredníctvom videonahrávky prihovorila jeho manželka Ceng Ťin-jen.
Ako zdôraznila, obaja dúfajú v "otvorenejšiu a demokratickejšiu Čínu".
Ľudské práva v EÚ
Ľudské práva dostali priestor aj popoludní.
Poslanci totiž rokovali o správe, ktorá poukazuje na porušenia základných práv v členských krajinách v rokoch 2004-2008.
Najčastejšie sa vyskytli prípady diskriminácie menšín, či obmedzovanie súkromia.
Autor správy, taliansky komunista Giusto Catania, poznamenal: "Sme oprávnene znepokojení pokiaľ ide o [väznice] Guantanámo, Abú Ghraib alebo o Čínu, ale musí existovať konzistentnosť medzi našou vnútornou a vonkajšou politikou."
Poslanci budú o jeho správe hlasovať v januári.
EP schválil klimatický balíček Pracovný týždeň môže mať maximálne 48 hodín Chu Ťia si Sacharovovu cenu prevziať nemohol Návrh správy poslanca Cataniu Viac o Sacharovovej cene Videonahrávka Ceng Ťin-jen (anglicky)
Štvrtok: Rozpočet, pracovná mobilita a ľudské práva
EÚ pomôže farmárom v rozvojových krajinách sumou vo výške 1 miliardy eur Schválený rozpočet, vycestovanie za prácou do inej krajiny EÚ a diskusia o ľudských právach v Rusku, Zimbabwe a Nikarague boli hlavné témy záverečného dňa plenárneho zasadnutia EP.
Rozpočet na rok 2009
Jedným z najdôležitejších bodov programu bolo hlasovanie o rozpočte EÚ na rok 2009.
Poslanci odsúhlasili jeho podobu a tak sa v budúcom roku minie 116 miliárd eur, čo predstavuje 0,894 % hrubého národného príjmu EÚ.
Po dohode s ministrami krajín EÚ sa tiež odsúhlasila pomoc rozvojovým krajinám.
Farmári v týchto štátoch dostanú v najbližších troch rokoch jednu miliardu eur.
Odpoveď EÚ na finančnú krízu
Aj ďalšia téma má finančné pozadie.
Poslanci sa totiž dohodli, že spoločne s Komisiou a Radou začnú rokovania o vyčlenení prostriedkov kvôli finančnej kríze.
Európsky hospodársky plán obnovy ráta s výškou 5 miliárd eur.
Spravodajkyňa pre rozpočet EÚ na rok 2009, Jutta Haug by tieto peniaze investovala do viacerých oblastí: boj proti klimatickým zmenám, tvorba pracovných miest, globalizácia či podpora malých a stredných podnikov.
Práca v inom štáte EÚ
Jednoduchšie vycestovanie za prácou do inej krajiny EÚ je hlavným motívom ďalšej správy, ktorú poslanci schválili.
Podporili tak návrh Komisie, ktorý požaduje viac informácií o voľných pracovných miestach a upozorňuje aj na prekážky, ktoré bránia vycestovaniu za prácou.
Ide najmä o sociálne zabezpečenie či zdravotné poistenie.
Poslanci schválili aj ďalšie správy.
Ide napríklad o smernicu k bezpečnosti hračiek či finančné pravidlá v EÚ.
Poludní sa zas diskutovalo o prípadoch porušenia ľudských práv v Zimbabwe, Rusku a Nikarague.
Parlament schválil rozpočet EÚ na rok 2009 Nová smernica zvýši bezpečnosť hračiek Finančné služby (anglicky) Ľudské práva: Rusko, Nikaragua, Zimbabwe (anglicky)
SK
1
PHOTO
20081217PHT45182.jpg
SK
2
PHOTO
20081215PHT44502.jpg
SK
7
PHOTO
20081216PHT44767.jpg
SK
12
MULTIMEDIA
20081216MLT44637.asf
SK
13
MULTIMEDIA
20081216MLT44745.asf
SK
14
PHOTO
20081217PHT45176.jpg
SK
19
LINK
/sakharov/default_sk.htm
SK
20
MULTIMEDIA
20081217MLT45219.wmv
SK
21
PHOTO
20081217PHT45180.jpg
-//EP//TEXT IM-PRESS 20081215IPR44549 0 NOT XML V0//SK
-//EP//TEXT REPORT A6-2008-0440 0 NOT XML V0//SK
-//EP//TEXT IM-PRESS 20081212IPR44327 0 NOT XML V0//SK
-//EP//TEXT REPORT A6-2008-0441 0 NOT XML V0//SK
-//EP//TEXT IM-PRESS 20081216IPR44608 0 NOT XML V0//SK
-//EP//TEXT IM-PRESS 20081216IPR44857 0 NOT XML V0//SK
-//EP//TEXT IM-PRESS 20081211STO44311 0 NOT XML V0//SK
-//EP//TEXT IM-PRESS 20080825FCS35404 0 NOT XML V0//SK
-//EP//TEXT IM-PRESS 20081216IPR44857 0 NOT XML V0//SK
-//EP//TEXT IM-PRESS 20081215IPR44549 0 NOT XML V0//SK
-//EP//TEXT IM-PRESS 20081216STO44643 0 NOT XML V0//SK
-//EP//TEXT REPORT A6-2008-0479 0 NOT XML V0//SK
-//EP//TEXT IM-PRESS 20081217IPR45133 0 NOT XML V0//SK
-//EP//TEXT IM-PRESS 20081217IPR45123 0 NOT XML V0//SK
-//EP//TEXT IM-PRESS 20081216IPR44863 0 NOT XML V0//SK
-//EP//TEXT IM-PRESS 20081217IPR45203 0 NOT XML V0//SK
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
