A6-0401/2007
19.10.2007
SPRÁVA
o návrhu opravného rozpočtu Európskej únie č. 6/2007 na rozpočtový rok 2007
(13851/2007 – C6‑0351/2007 – 2007/2178(BUD))
Oddiel III – Komisia
Výbor pre rozpočet
Spravodajca:
James Elles
PE 396.476v01-00
OBSAH
NÁVRH UZNESENIA EURÓPSKEHO PARLAMENTU.........................................................3
DÔVODOVÁ SPRÁVA.............................................................................................................5
POSTUP.....................................................................................................................................8
NÁVRH UZNESENIA EURÓPSKEHO PARLAMENTU
o návrhu opravného rozpočtu Európskej únie č. 6/2007 na rozpočtový rok 2007,
Oddiel III – Komisia
(13851/2007 – C6‑0351/2007 – 2007/2178(BUD) )
Európsky parlament ,
– so zreteľom na článok 272 Zmluvy o ES a článok 177 Zmluvy o Euratome,
– so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
Ú. v.
ES L 248, 16.9.2002, s.
1.
Nariadenie zmenené a doplnené nariadením (ES, Euratom) č. 1995/2006 (Ú. v.
EÚ L 390, 30.12.2006, s.
1). , a najmä na jeho články 37 a 38,
– so zreteľom na všeobecný rozpočet Európskej únie na rozpočtový rok 2007 prijatý s konečnou platnosťou 14. decembra 2006
Ú. v.
EÚ L 77, 16.3.2007, s.
1. ,
– so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
Ú. v.
EÚ C 139, 14.6.2006, s.
1. ,
– so zreteľom na predbežný návrh opravného rozpočtu Európskej únie č. 6/2007 na rozpočtový rok 2007, ktorý Komisia predložila 13. septembra 2007 ( KOM(2007)0527 ),
– so zreteľom na návrh opravného rozpočtu č. 6/2007, ktorý zostavila Rada 17. októbra 2007 (13851/2007 – C6‑0351/2007 )
– so zreteľom na článok 69 a prílohu IV rokovacieho poriadku,
– so zreteľom na správu Výboru pre rozpočet ( A6‑0401/2007 ),
A. keďže predbežný návrh opravného rozpočtu č. 6 k všeobecnému rozpočtu na rok 2007 sa týka týchto bodov:
– mobilizácia Fondu solidarity v sume 172 200 000 EUR viazaných rozpočtových prostriedkov na orkán, ktorý v januári 2007 postihol Nemecko a tropický cyklón, ktorý zasiahol francúzske územie (ostrov Réunion) vo februári 2007;
– vytvorenie nového rozpočtového riadku 14 03 03 na zabezpečenie finančných povinností vyplývajúcich zo vstupu Európskych spoločenstiev do Svetovej colnej organizácie;
– mobilizácia nových finančných prostriedkov vo výške 35 500 000 EUR viazaných rozpočtových prostriedkov na položku 26 01 50 07 na úhradu škôd žiadateľom v zmysle konečných rozsudkov Súdu prvého stupňa v prípadoch T-45/01 a T-144/02, Sanders a ostatní a Eagle a ostatní/Komisia z 12. júla 2007; zodpovedajúce platobné rozpočtové prostriedky budú presunuté;
– zaradenie nevyhnutných technických úprav do rozpočtu za rok 2007 po prijatí rozhodnutia Rady 2007/162/ES z 5. marca 2007, ktorým sa ustanovuje finančný nástroj civilnej ochrany na obdobie rokov 2007 – 2013
Ú. v.
EÚ L 71, 10.3.2007, s.
9. a prijatie nariadenia Európskeho parlamentu a Rady (ES) č. 614/2007 z 25. mája 2007 o finančnom nástroji pre životné prostredie (LIFE+)
Ú. v.
EÚ L 149, 9.6.2007, s.
1. .
C. keďže účelom návrhu opravného rozpočtu č. 6/2007 je formálne zapracovať tieto rozpočtové zdroje a technické úpravy do rozpočtu na rok 2007,
1. berie na vedomie predbežný návrh opravného rozpočtu č. 6/2007;
2. schvaľuje návrh opravného rozpočtu č. 6/2007 bezo zmien a doplnení;
3. poveruje svojho predsedu, aby toto uznesenie postúpil Rade a Komisii.
DÔVODOVÁ SPRÁVA
Predbežný návrh opravného rozpočtu č. 6 k všeobecnému rozpočtu na rok 2007 (PNOR 6/2007) zahrnuje tieto body, pričom sú potrebné dodatočné viazané rozpočtové prostriedky vo výške 207 700 000 EUR:
– mobilizácia Fondu solidarity v sume 172 200 000 EUR viazaných rozpočtových prostriedkov na orkán, ktorý v januári 2007 postihol Nemecko a tropický cyklón, ktorý zasiahol francúzske územie (ostrov Réunion) vo februári 2007,
– vytvorenie nového rozpočtového riadku 14 03 03 na zabezpečenie finančných povinností vyplývajúcich zo vstupu Európskych spoločenstiev do Svetovej colnej organizácie,
– mobilizácia nových finančných prostriedkov vo výške 35 500 000 EUR viazaných rozpočtových prostriedkov na položku 26 01 50 07 na úhradu škôd žiadateľom v zmysle konečných rozsudkov Súdu prvého stupňa v prípadoch T-45/01 a T-144/02, Sanders a ostatní a Eagle a ostatní/Komisia z 12. júla 2007; zodpovedajúce platobné rozpočtové prostriedky budú presunuté;
– zaradenie nevyhnutných technických úprav do rozpočtu za rok 2007 po prijatí rozhodnutia Rady 2007/162/ES, ktorým sa ustanovuje finančný nástroj civilnej ochrany na obdobie rokov 2007 – 2013 a prijatie nariadenia Európskeho parlamentu a Rady (ES) č. 614/2007 o finančnom nástroji pre životné prostredie (LIFE+).
Celkové finančné prostriedky požadované v PNOR 6/2007 predstavujú sumu 207 700 000 EUR dodatočných viazaných rozpočtových prostriedkov, pričom príslušná suma 207 700 000 EUR platobných rozpočtových prostriedkov sa poskytne prostredníctvom presunu.
Vytvorenie nového rozpočtového článku 03 03 02 (Žiadosti o náhradu škody ako výsledok súdnych konaní proti rozhodnutiam Komisie v oblasti hospodárskej súťaže) bolo zamietnuté Radou v návrhu opravného rozpočtu.
1.
Mobilizácia prostriedkov Fondu solidarity EÚ
Nemecko a Francúzsko požiadali o finančnú pomoc z fondu po prírodných katastrofách, ktoré v januári a februári tohto roka spôsobili vážne škody.
Komisia navrhuje mobilizovať Fond solidarity Európskej únie v celkovej výške 172 195 985 EUR, ktorá sa má vyčleniť v rámci okruhu 3b finančného rámca.
Výšku škôd a pomoc navrhovanú Komisiou možno zhrnúť takto:
Priame škody
Navrhovaná pomoc
Nemecko,
orkán Kyrill
4 687 300 000
166 905 985
Ostrov Réunion, cyklón Gamède
211 600 000
5 290 000
4 898 900 000
172 195 985
Výbor pre regionálny rozvoj, ktorý bol požiadaný o stanovisko, rozhodol 3. októbra o tom, že nepodnikne žiadne kroky v súvislosti s týmto návrhom s cieľom nespomaliť postup prideľovania prostriedkov.
2.
Svetová colná organizácia
Rada Európskej únie 13. marca 2001 rozhodla, že Európske spoločenstvo bude usilovať o členstvo v Svetovej colnej organizácii.
Na základe tohto rozhodnutia Rady podalo Európske spoločenstvo v apríli 2001 žiadosť, aby sa stalo riadnym členom Svetovej colnej organizácie.
Každoročná Rada Svetovej colnej organizácie konajúca sa 29. júna 2007 prijala rozhodnutie o zmene a doplnení Dohovoru o zriadení Rady pre colnú spoluprácu, aby umožnila pristúpenie colných a hospodárskych únií, okrem iného Európskeho spoločenstva.
Preto sa teraz navrhuje vytvoriť tento nový rozpočtový článok: 14 03 03 – Členstvo medzinárodných organizácií v oblasti ciel a daní – so symbolickým záznamom („p.m.“).
Finančné povinnosti vyplývajúce z pristúpenia Európskeho spoločenstva do Svetovej colnej organizácie od 1. júla 2007 za polrok sa odhadujú 500 000 EUR.
Táto suma bude pridelená prostredníctvom vnútorného prevodu.
3.
Súdne vyrovnania: Rozhodnutie Súdu prvého stupňa
Dňa 12. júla 2007 vydal Súd prvého stupňa (SPS) konečné rozsudky vo veciach T‑45/1 a T‑144/02, Sanders a ostatní a Eagle a ostatní/Komisia ktoré požadujú, aby Komisia preplatila podstatnú časť škôd viac ako 100 žiadateľom, ktorí žiadali odškodnenie, pretože neboli zamestnaní ako stáli zamestnanci Euratomu.
Hoci sa Komisia môže stále odvolať, nemalo by to mať odkladný účinok a Komisia by mala naďalej pokračovať v splácaní záväzku ako to bolo určené SPS.
Celková suma spôsobených škôd je v uvedených dvoch prípadoch 47 805 000 EUR, ak stanovená náhrada škôd prebehne 31. októbra 2007, 47 951 000 EUR ak prebehne 30. novembra 2007.
Komisia navrhuje, berúc do úvahy, že rozsudky sa týkajú zamestnancov a úradných postupov, aby škody boli nahradené z rozpočtovej položky 26 01 50 07 Škody vo výdavkovom okruhu 5 finančného rámca.
Finančné prostriedky pre rozpočtovú položku Škody predstavujú v rozpočte na rok 2007 iba sumu 250 000 EUR.
Požiadavka dodatočných viazaných rozpočtových prostriedkov na rozpočtovú položku 26 01 50 07 môže byť preto obmedzená na 35 500 000 EUR, aby sa dosiahla potrebná suma 48 000 000 EUR, keďže okruh 5 viacročného finančného rámca má k dispozícii rezervu 172 600 000 EUR v rámci jeho stropu na rok 2007.
Celá táto suma bude viazaná a vyplatená v roku 2007.
Platobné rozpočtové prostriedky budú k dispozícii presunom z rozpočtovej položky 02 04 01 01 Vesmírny výskum a z položky 02 04 01 02 Výskum bezpečnosti.
Potreba platobných rozpočtových prostriedkov pre činnosti v oblasti „Bezpečnosť a výskum vesmíru“ je v dôsledku neskorého prijatia právneho základu 7.
RP nižšia, ako bol pôvodný predpoklad.
4.
Prijatie právnych predpisov v oblasti environmentálnej politiky
Je nevyhnutné zapracovať zmeny v poznámkach k rozpočtu s cieľom integrovať ich do rozpočtu na rok 2007 po prijatí rozhodnutia Rady 2007/162/ES, ktoré ustanovuje finančný nástroj civilnej ochrany na obdobie rokov 2007 -2013.
Zmeny sa týkajú rozpočtových riadkov 07 01 04 02, 07 04 01 a 19 06.
Technické zmeny a doplnenia sú tiež nevyhnutné po prijatí nariadenia Európskeho parlamentu a Rady (ES) č. 614/2007, ktoré sa týka finančného nástroja pre životné prostredie (LIFE+), ako aj po schválení prechodných opatrení, ktoré prostredníctvom spoločného vyhlásenia prijal rozpočtový orgán v rámci rozpočtového postupu na rok 2007.
Zmeny sa týkajú rozpočtových riadkov 07 01 04 01 a 07 03 07.
POSTUP
Názov
Návrh opravného rozpočtu Európskej únie č. 6/2007 na rozpočtový rok 2007, Oddiel III – Komisia
Referenčné čísla
13851/2007 – C6-0351/2007 – 2007/2178(BUD)
Gestorský výbor dátum oznámenia na schôdzi
BUDG 23.10.2007
Výbor požiadaný o stanovisko dátum oznámenia na schôdzi
Spravodajca dátum menovania
James Elles 11.1.2006
Predchádzajúci spravodajca
Giovanni Pittella
Dátum zostavenia návrhu opravného rozpočtu Radou
18.10.2007
Dátum predloženia návrhu opravného rozpočtu Radou
17.10.2007
Prerokovanie vo výbore
9.10.2007
Dátum prijatia
9.10.2007
Výsledok záverečného hlasovania
+:
–:
0:
23
1
Poslanci prítomní na záverečnom hlasovaní
Richard James Ashworth, Reimer Böge, Herbert Bösch, Joan Calabuig Rull, Gérard Deprez, Valdis Dombrovskis, Brigitte Douay, James Elles, Ingeborg Gräßle, Louis Grech, Catherine Guy-Quint, Anne E. Jensen, Wiesław Stefan Kuc, Nils Lundgren, Vladimír Maňka, Mario Mauro, Rovana Plumb, Nina Škottová, László Surján, Kyösti Virrankoski, Ralf Walter
Náhradníci prítomní na záverečnom hlasovaní
Thijs Berman, Richard Corbett, Marusya Ivanova Lyubcheva
Náhradníci (čl. 178 ods. 2) prítomní na záverečnom hlasovaní
Dátum predloženia
19.10.2007
Poznámky (údaje, ktoré sú k dispozícii iba v jednej jazykovej verzii)
...
