Odpoveď pána Potočnika v mene Komisie
(6. februára 2012)
Komisia je odhodlaná aj naďalej prijímať a posilňovať opatrenia zamerané na zlepšovanie kvality ovzdušia na úrovni EÚ a do roku 2013 vykoná komplexné preskúmanie politiky EÚ v oblasti kvality ovzdušia http://ec.europa.eu/environment/air/review_air_policy.htm. vrátane smernice o národných emisných stropoch pre určité látky znečisťujúce ovzdušie Ú. v.
ES L 309, 27.11.2001, s.
22. .
Ako sa uvádza v pracovnom dokumente útvarov Komisie o vykonávaní politiky EÚ v oblasti kvality ovzdušia a príprave jej komplexného preskúmania SEC(2011) 342 final. , Komisia spolupracuje so Svetovou zdravotníckou organizáciou na uskutočnení preskúmania najnovších vedeckých dôkazov o zdravotných vplyvoch všetkých znečisťujúcich látok, ktoré sú predmetom smerníc 2008/50/ES a 2004/107/ES Ú. v.
EÚ L 152, 11.6.2008, s.
1 a Ú. v.
EÚ L 23, 26.1.2005, s.
3. zameraných na kvalitu ovzdušia, ako aj na vyhodnotení vznikajúcich zdravotných rizík spojených so znečisťovaním ovzdušia.
Komisia okrem toho začala širší proces konzultácií, keď v dňoch 6. a 7. júna 2011 zorganizovala prvé stretnutie skupiny zainteresovaných expertov.
Druhé stretnutie sa konalo 19. a 20. januára 2012.
Prezentácie a dokumenty zo stretnutí skupiny zainteresovaných expertov sú verejne prístupné prostredníctvom špecializovanej knižnice CIRCA http://circa.europa.eu/Public/irc/env/cafe_baseline/library?l=/&vm=detailed&sb=Title. .
Komisia verí, že zorganizovanie takéhoto širokého a otvoreného konzultačného procesu predstavuje základ komplexného preskúmania politiky EÚ v oblasti kvality ovzdušia.
Súčasne s preskúmaním Komisia pozorne monitoruje presadzovanie európskych právnych predpisov o kvalite ovzdušia a plnenie stanovených environmentálnych cieľov v prípade všetkých regulovaných znečisťujúcich látok.
V záujme zabezpečenia lepšieho vykonávania Komisia okrem iného vydala usmernenia, ktoré majú pomôcť členským štátom pripraviť oznámenia o predĺžení lehôt a organizuje workshopy, ktoré poskytujú platformu na výmenu osvedčených postupov riadenia kvality ovzdušia a diskusiu o nich.
