Odpoveď pána Oettingera v mene Komisie
(22. decembra 2011)
V súlade s oznámením Komisie o inteligentných sieťach KOM(2011) 202 v konečnom znení. prijatým 12. apríla 2011 sa v oblasti inteligentných sietí už prijalo niekoľko opatrení, prípadne sa tieto opatrenia práve zavádzajú.
Komisia už v roku 2010 začala realizovať Európsku iniciatívu pre rozvodnú sieť elektrickej energie, ktorá spája zainteresované strany z verejného a súkromného sektora, s cieľom posilniť inovácie sietí a zrýchliť rozvoj technológií v oblasti inteligentných sietí.
V súčasnosti Komisia pracuje na usmerneniach pre metodiku používanú pri analýzach nákladov a so zámerom podporiť členské štáty v ich úsilí vykonať túto analýzu do septembra 2012, ako sa uvádza v treťom energetickom balíku Smernica 2009/72/ES z 13. júla 2009 o spoločných pravidlách pre vnútorný trh s elektrinou, ktorou sa zrušuje smernica 2003/54/ES, a smernica 2009/73/ES z 13. júla 2009 o spoločných pravidlách pre vnútorný trh so zemným plynom, ktorou sa zrušuje smernica 2003/55/ES. .
Komisia takisto kladie veľký dôraz na vypracovanie európskych noriem a vydala mandáty na normalizáciu inteligentných meračov Mandát M/441 pre CEN, Cenelec a ETSI na normalizáciu v oblasti meracích nástrojov s cieľom vytvoriť otvorenú štruktúru pre merače spotreby zahŕňajúcu komunikačné protokoly umožňujúce interoperabilitu. , inteligentných sietí Mandát M/490 pre európske organizácie pre normalizáciu na normalizáciu v záujme podpory zavádzania európskych inteligentných sietí. a elektrických vozidiel Mandát M/468 pre CEN, Cenelec a ETSI na normalizáciu v oblasti nabíjania elektrických vozidiel. .
Ide o kľúčový prvok na podporu účinného zavádzania inteligentných sietí.
Prvý súbor noriem by sa mal stanoviť do konca roku 2012.
Komisia okrem toho posudzuje, či sú potrebné nové rámce pre ochranu a bezpečnosť údajov na to, aby sa zachovali osobitosti inteligentných sietí týkajúce sa súkromia spotrebiteľov.
Pokiaľ ide o bezpečnosť, Komisia pre potreby inteligentných sietí zriadila skupinu odborníkov pre bezpečnosť a odolnosť komunikačných sietí a informačných systémov.
S cieľom uľahčiť potrebné investície do inteligentných sietí nedávne návrhy Komisie týkajúce sa integrovaných európskych infraštruktúr zahŕňajú ustanovenia o iniciatívach pre inteligentné siete, a to v rámci nariadenia o európskej energetickej infraštruktúre 2011/0300 (COD) Návrh nariadenia Parlamentu a Rady o usmerneniach pre transeurópsku energetickú infraštruktúru, ktorým sa zrušuje rozhodnutie č. 1364/2006/ES. , ako aj nariadenia o európskych telekomunikačných sieťach 2011/0299 (COD) Návrh nariadenia Parlamentu a Rady o usmerneniach pre transeurópske telekomunikačné siete, ktorým sa zrušuje rozhodnutie č. 1336/97/ES. .
Komisia takisto skúma aj možnosť sprístupniť rádiové spektrum bezdrôtovým technológiám, ktoré majú potenciál znížiť spotrebu energie a ktoré zahŕňajú okrem iného inteligentné energetické siete a inteligentné meracie systémy.
