Parlament chce výrazne znížiť vlastné emisie skleníkových plynov
Inštitúcie
2008-11-10 - 18:31
Hybridných vozidiel v Parlamente pribudne Európsky parlament chce byť ekologickejší.
Dosiahnuť by to mal 30 %-ným znížením vlastných emisií skleníkových plynov do roku 2020.
Toto rozhodnutie nedávno prijali lídri Európskeho parlamentu.
Konkrétne opatrenia budú predstavené už začiatkom roka 2009.
Pred časom si predseda a podpredsedovia EP objednali štúdiou, ktorá by nielen zrátala za koľko emisií skleníkových plynov zodpovedá Parlament, ale tiež navrhla ako ich znížiť.
Z výsledkov vyplýva, že Parlament by mohol znížiť množstvo emisií až o 30 %.
Potrebné je zvýšiť energetickú účinnosť, šetriť energiou a papierom a viac využívať obnoviteľné zdroje.
Priveľa cestovania
Veľké množstvo emisií skleníkových plynov, ktoré idú na vrub Parlamentu, vyplývajú zo samotného spôsobu fingovania tejto inštitúcie.
Zmluvy o EÚ totiž stanovujú, že Parlament pôsobí v Štrasburgu, Bruseli aj Luxemburgu, čo si vyžaduje nielen údržbu viacerých budov, ale aj neustále cestovanie.
Konkrétne opatrenia ako a kde šetriť predloží novovytvorená pracovná skupina pod vedením francúzskeho poslanca zo skupiny zelených Gérarda Onestu.
"Súčasná situácia nie je veľmi dobrá.
Keď však veľa cestujete, spotrebúvate tiež veľa energie.
Sme sa na začiatku ekologickej revolúcie.
Chceme ísť príkladom - nejde len o hlasovanie, ale aj o uplatňovanie v praxi," dodáva Onesta.
Solárne panely, biomasa, hybridné autá
Opatrenia by podľa Onestu mali byť konkrétne.
Nová parlamentná budova v Luxemburgu by napríklad mala mať na streche solárne panely, pričom časť tepla by získavala z pôdy či biomasy.
Vo vozovom parku Parlamentu bude postupne čoraz viac hybridných automobilov.
Namiesto cestovania sa tiež dá využiť videokonferencia a vytlačené dokumenty počas schôdzí výborov by mohli nahradiť nainštalované monitory.
Ekologické parametre sa uplatnili aj pri stavbe dvoch nových budov EP v Bruseli.
Obrovská strešná nádrž bude zachytávať 145 000 litrov dažďovej vody, ktorá bude slúžiť na splachovanie v toaletách.
Vodu bude vykurovať osem solárnych panelov a každá kancelária bude mať detektor, ktorý automaticky vypne svetlá, kúrenie a ventiláciu v prípade, že miestnosť je prázdna.
Certifikát EMAS
Nejde však ani zďaleka o prvý ekologický krok Parlamentu.
Už od roku 2008 všetky budovy Parlamentu využívajú ekologické zdroje energie, čo pomohlo znížiť emisie skleníkových plynov o 17 %.
Triedi sa odpad, či podporuje cestovanie do práce na bicykloch.
Parlament je tiež jedinou inštitúciou EÚ, ktorá má certifikát EMAS.
Jednoducho povedané - znižuje emisie skleníkových plynov, podporuje efektívne využívanie energie, vody či papiera.
Značku EMAS získa 11. novembra aj Európska komisia.
Za koľko skleníkových plynov ste zodpovedný vy?
Stačí kliknúť na nižšie uvedený odkaz a rátať.
20081110STO41613 Vypočítajte si množstvo emisií skleníkových plynov (anglicky) Viac o EMAS Tlačová správa (anglicky) Ďalšie články o životnom prostredí Aj Parlament sa musí zaoberať ekomanažmentom
SK
1
PHOTO
20081110PHT41654.jpg
SK
2
LINK
http://www.mycarbonfootprint.eu/index.cfm?language=en
SK
3
LINK
/parliament/expert/staticDisplay.do?id=41&pageRank=1&language=SK
SK
5
LINK
/news/public/documents_par_theme/911/default_sk.htm
-//EP//TEXT IM-PRESS 20081020IPR39979 0 NOT XML V0//SK
-//EP//TEXT IM-PRESS 20060124STO04628 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
