13.3.2012 NÁVRH SPOLOČNÉHO UZNESENIA v súlade s článkom 110 ods. 4 rokovacieho poriadku
ktorý nahrádza návrhy skupín:
Verts/ALE ( B7‑0152/2012 )
GUE/NGL ( B7‑0153/2012 )
PPE ( B7‑0154/2012 )
S&D ( B7‑0155/2012 )
ALDE ( B7‑0156/2012 )
ECR ( B7‑0157/2012 )
o diskriminačných internetových stránkach a reakciách vlád
Manfred Weber
,
Marian-Jean Marinescu
,
Simon Busuttil
,
József Szájer
,
Jacek Saryusz-Wolski
,
Wim van de Camp
,
Iliana Ivanova
,
Jacek Protasiewicz
v mene poslaneckého klubu PPE
Sylvie Guillaume
,
Kinga Göncz
,
Emine Bozkurt
,
Ioan Enciu
,
Tanja Fajon
,
Iliana Malinova Iotova
,
Joanna Senyszyn
,
Rovana Plumb
,
Kristian Vigenin
,
Ivailo Kalfin
,
Evgeni Kirilov
v mene skupiny S&D
Renate Weber
,
Sarah Ludford
,
Metin Kazak
,
Filiz Hakaeva Hyusmenova
,
Nathalie Griesbeck
,
Sophia in 't Veld
v mene skupiny ALDE
Daniel Cohn-Bendit
,
Rebecca Harms
,
Marije Cornelissen
v mene skupiny Verts/ALE
Peter van Dalen
,
Timothy Kirkhope
,
Roberts Zīle
,
Marek Henryk Migalski
,
Valdemar Tomaševski
,
Michał Tomasz Kamiński
,
Paweł Robert Kowal
,
Ryszard Antoni Legutko
,
Tomasz Piotr Poręba
,
Marek Józef Gróbarczyk
,
Janusz Wojciechowski
,
Adam Bielan
v mene skupiny ECR
Marie-Christine Vergiat
,
Jiří Maštálka
v mene skupiny GUE/NGL
PE483.204v01-00 } PE483.205v01-00 } PE483.206v01-00 } PE483.207v01-00 } PE483.208v01-00 } PE483.209v01-00 } RC1 Uznesenie Európskeho parlamentu o diskriminačných internetových stránkach a reakciách vlád
Európsky parlament,
– so zreteľom na články 2,3,4 a 6 Zmluvy o Európskej únii (ZEÚ), články 2, 3, 4, 9, 10, 18, 19, 20, 21, 26, 45, 49, 56, 67, 83 a 258 Zmluvy o fungovaní Európskej únie (ZFEÚ), Chartu základných práv Európskej únie a Európsky dohovor o ľudských právach (EDĽP),
– so zreteľom na rámcové rozhodnutie Rady 2008/913/SVV z 28. novembra 2008 o boji proti niektorým formám a prejavom rasizmu a xenofóbie prostredníctvom trestného práva Ú. v.
EÚ L 382, 6.12.2008, s.
55.
,
– so zreteľom na smernicu 2004/38/ES o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov Ú. v.
EÚ L 158, 30.4.2004, s.
77.
,
– so zreteľom na smernicu 2000/43/ES, ktorou sa zavádza zásada rovnakého zaobchádzania s osobami bez ohľadu na rasový alebo etnický pôvod Ú. v.
ES L 180, 19.7.2000, s.
22.
,
– so zreteľom na vyhlásenie podpredsedníčky Viviane Redingovej z 11. februára 2012 o webovej stránke strany PVV http://ec.europa.eu/commission_2010-2014/reding/multimedia/news/2012/02/20120211_en.htm
,
– so zreteľom na článok 110 ods. 4 rokovacieho poriadku,
A. keďže holandská Strana slobody PVV vytvorila na začiatku februára na internete horúcu linku s názvom Meldpunt Midden en Oost Europeanen, na ktorej vyzýva ľudí, aby hlásili sťažnosti vyplývajúce z „veľkej migrácie občanov krajín strednej alebo východnej Európy za prácou“, najmä Poliakov, Rumunov a Bulharov; keďže sa ľudí pýta najmä na to, či sa stretli s problémami súvisiacimi s protispoločenským správaním a či stratili zamestnanie na úkor niektorého z týchto občanov;
B. keďže voľný pohyb občanov v rámci Európskej únie je zakotvený v článku 21 ZFEÚ a voľný pohyb pracovníkov v rámci Európskej únie v článku 45 ZFEÚ;
C. keďže právo na ochranu pred diskrimináciou na základe štátnej príslušnosti je zakotvené v článku 18 ZFEÚ a právo na ochranu pred diskrimináciou na základe rasového alebo etnického pôvodu v článku 10 ZFEÚ;
D. keďže právo na slobodu myslenia je zakotvené v článku 10 Charty základných práv Európskej únie a právo na slobodu prejavu v článku 11 tejto charty;
E. keďže Európska únia je založená na hodnotách demokracie a zásadách právneho štátu, ako je stanovené v článku 2 ZEÚ, a na bezpodmienečnom dodržiavaní základných práv a slobôd, ako je zakotvené v Charte základných práv Európskej únie a v EDĽP;
F. keďže členské štáty majú voči všetkým občanom EÚ povinnosť zabezpečiť im, aby neboli diskriminovaní ani odsudzovaní nikde v Európe, kde žijú a pracujú;
G. keďže horúca linka strany PVV otvorene podnecuje diskrimináciu pracovníkov z krajín strednej a východnej Európy, ktoré patria do EÚ, a vyvoláva rozpory medzi komunitami v holandskej spoločnosti;
H. keďže webová stránka strany PVV porušuje zásadu voľného pohybu osôb a právo na nediskrimináciu zakotvené v smernici 2004/38/ES a v príslušných článkoch zmluvy;
I. keďže holandská vláda podpísala so stranou PVV dohodu o parlamentnej podpore, a preto môže počítať s väčšinou v holandskom parlamente;
J. keďže holandská vláda dosiaľ formálne neodsúdila horúcu linku strany PVV;
K. keďže veľvyslanci desiatich krajín strednej a východnej Európy v Holandsku sa dôrazne ohradili proti tejto webovej stránke a uviedli, že „nabáda k negatívnemu vnímaniu osobitnej skupiny občanov EÚ v rámci holandskej spoločnosti“;
L. keďže podľa poslednej štúdie vypracovanej Erazmovou univerzitou v Rotterdame Arbeidsmigranten uit Polen, Roemenie en Bulgarije in Den Haag.
Sociale leefsituatie, arbeidpositie en toekomstperspectief, Prof.
Godfried Engbersen, Afdeling Sociologie Universiteit Rotterdam.
majú migrujúci pracovníci zo strednej a východnej Európy významný prínos pre holandské hospodárstvo a holandský trh práce;
M. keďže oddanosť európskej integrácii v rámci politiky holandskej vlády sa za posledné roky značne znížila, čo dokazuje aj postoj súčasnej holandskej vlády k otázkam, ako je rozširovanie schengenského priestoru a voľný pohyb pracovníkov;
N. keďže existuje reálne riziko, že podobné horúce linky vzniknú aj v ďalších členských štátoch;
1. rozhodne odsudzuje webovú stránku, ktorú vytvorila strana PVV, pretože porušuje základné európske hodnoty ľudskej dôstojnosti, slobody, rovnosti, právneho štátu a dodržiavania ľudských práv a predstavuje riziko zničenia samotnej podstaty Únie, ktorou je pluralita, nediskriminácia, tolerancia, spravodlivosť, solidarita a sloboda pohybu;
2. považuje horúcu linku strany PVV za pochybnú iniciatívu, ktorej cieľom je vyvolať rozpory v spoločnosti a získať politický prospech na úkor pracovníkov zo strednej a východnej Európy;
3. dôrazne vyzýva premiéra Marka Rutteho, aby túto hanebnú iniciatívu v mene holandskej vlády odsúdil a dištancoval sa od nej; okrem toho zdôrazňuje povinnosť vlád všetkých členských štátov Európskej únie zaručovať právo na voľný pohyb a právo na nedisrimináciu, a preto vyzýva Európsku radu, aby formálne odsúdila horúcu linku strany PVV, pretože tieto práva porušuje a haní európske hodnoty a zásady;
4. naliehavo vyzýva holandskú vládu, aby neprižmurovala oči nad politikami Strany slobody, ktoré sú v rozpore so základnými hodnotami EÚ;
5. žiada holandské orgány, aby prešetrili, či táto iniciatíva vedie k podnecovaniu nenávisti a diskriminácie;
6. zdôrazňuje, že pracovníci z krajín, ktoré pristúpili k EÚ v roku 2004 a 2007, mali pozitívny vplyv na ekonomiky členských štátov a nespôsobili vážne narušenie na ich trhoch práce, ale naopak vo významnej miere prispeli k trvalo udržateľnému hospodárskemu rastu v EÚ;
7. vyzýva holandskú vládu, aby poskytla rýchlu odpoveď na list zaslaný Komisiou s ohľadom na plánované právne predpisy, ktoré sú pravdepodobne v rozpore so smernicou 2004/38/ES o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, a zaoberala sa požiadavkami vznesenými Parlamentom v jeho uzneseniach;
8. vyzýva Komisiu a Radu, aby urobili všetko, čo je v ich silách na zastavenie šírenia xenofóbnych postojov, akými sú názory vyjadrované na tejto webovej stránke, a zabezpečili účinné vykonávanie rámcového rozhodnutia o boji proti rasizme a xenofóbii vo všetkých členských štátoch;
9. poveruje svojho predsedu, aby postúpil toto uznesenie Rade, Komisii, Rade Európy a vládam a parlamentom členských štátov.
