Poslanci zvažujú, či by chudobným pomohol celoeurópsky minimálny príjem
Sociálna politika
2010-03-29 - 19:37
Pomôže chudobným minimálny príjem? © BELGA_MAXPPP_HERVE PETITBON Až 17 % obyvateľov EÚ žije v riziku chudoby.
Každý členský štát proti chudobe bojuje svojim spôsobom.
Jedným z nástrojov je stanoviť v celej EÚ minimálny príjem.
O tejto možnosti diskutovali poslanci so zástupcami odborov a zamestnávateľov 17. marca.
Minimálna mzda v krajinách EÚ je veľmi rôznorodá.
Kým v Luxembursku ste vlani mohli zarobiť aspoň 1641 eur mesačne, v Bulharsku len 123.
Pomohla by smernica, ktorá by stanovila minimálny príjem pre celú úniu?
Portugalská poslankyňa z konfederatívnej skupiny zjednotenej ľavice Ilda Figueiredo je presvedčená, že ide len o prvý krok.
Riešením nie je len garantovaný príjem, ale tiež bezplatný prístup k zdravotníctvu či vzdelaniu po celý život.
"Chudoba je porušenie ľudských práv," zdôrazňuje Figueiredo.
Dôstojný život
Celoeurópsky minimálny príjem by privítal zástupca odborárov Henri Lourdelle.
Ten je presvedčený, že v EÚ sa síce vytvorili pracovné miesta, no tie častokrát na dôstojný život nestačia.
Predstaviteľka zamestnávateľov Rebecca Smith zas prácu považuje za nevyhnutný predpoklad boja proti chudobe.
"Ak by sme podporili rast EÚ o 1 až 2 %, vzniklo by 6,5 milióna pracovných miest," zdôraznila.
Roshan Di Puppo z mimovládnej organizácie SocialPlatform však pripomína, že hospodársky rast sám o sebe chudobu neodstráni.
Až 24 z 27 krajín EÚ preto podľa jeho slov už má stanovenú istú minimálnu hranicu príjmu.
Prejde návrh v Rade?
K problematike sa vyjadrili aj europoslanci.
Taliansky socialista Sergio Cofferati by minimálny príjem v EÚ privítal.
Pomohlo by sa tak najohrozenejším skupinám, ako sú nezamestnaní.
Britská liberálka Elisabeth Lynne zas pozitívne hodnotí fakt, že sa v tejto súvislosti hovorí o rámcovej smernici, ktorá by stanovila len cieľ a nie prostriedky ako sa k nemu dopracovať.
Bez smernice sa totiž rozdiely v chudobe krajín EÚ zväčšujú.
Varuje však, že návrh pravdepodobne krajiny EÚ združené v Rade ministrov zablokujú.
Portugalská poslankyňa Ilda Figueiredo už pripravuje správu o stanovení minimálneho príjmu v EÚ.
Výbor pre zamestnanosť bude o predloženom texte diskutovať koncom apríla.
Hlasovanie vo výbore sa očakáva v júni.
Štatistiky
8 % zamestnaných Európanov žije napriek práci v riziku chudoby
sociálne opatrenia znižujú mieru chudoby v EÚ až o tretinu
najviac ľudí v riziku chudoby žilo v roku 2008 v Lotyšsku, Rumunsku a Bulharsku
najmenej v Česku, Holandsku a na Slovensku
20100325STO71383 Výbor EP pre zamestnanosť a sociálne veci Ilda Figueiredo Riziko chudoby v EÚ 2010: Európsky rok boja proti chudobe a sociálnemu vylúčeniu
SK
1
PHOTO
20100322PHT71061.jpg
SK
2
LINK
/activities/committees/homeCom.do?language=SK&body=EMPL
SK
3
LINK
/members/expert/committees/view.do?language=SK&id=4466
SK
4
LINK
http://epp.eurostat.ec.europa.eu/cache/ITY_OFFPUB/KS-SF-10-009/EN/KS-SF-10-009-EN.PDF
SK
5
LINK
http://ec.europa.eu/social/main.jsp?langId=sk&catId=637
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
