25.11.2009 SPOLOČNÝ NÁVRH UZNESENIA predložený v súlade s článkom 115 ods. 5 rokovacieho poriadku,
ktorý nahrádza návrhy skupín:
S&D, ALDE, Verts/ALE, GUE/NGL ( B7‑0165/2009 )
PPE ( B7‑0166/2009 )
o dohovoroch, ktoré MOP označila ako aktualizované
Csaba Őry
,
Elisabeth Morin-Chartier
v mene poslaneckého klubu PPE
Alejandro Cercas
v mene skupiny S&D
Marian Harkin
v mene skupiny ALDE
Jean Lambert
v mene skupiny Verts/ALE
PE432.781v01-00 } PE432.782v01-00 } RC1 Uznesenie Európskeho parlamentu o dohovoroch, ktoré MOP označila ako aktualizované
Európsky parlament ,
– so zreteľom na dohovory, ktoré Medzinárodná organizácia práce (MOP) označila ako aktualizované,
– so zreteľom na vyhlásenie MOP z roku 2008 o sociálnej spravodlivosti a spravodlivej globalizácii,
– so zreteľom na Globálny pakt k zachovaniu pracovných miest, ktorý prijala MOP v roku 2009,
– so zreteľom na oznámenie Komisie o o obnovenej sociálnej agende (KOM(2008)),
– so zreteľom na svoju správu o obnovenej sociálnej agende ( 2008/2330(INI) ),
– so zreteľom na oznámenie Komisie o Sociálnej dimenzii globalizácie – prínos politiky EÚ k rovnomernému rozdeleniu úžitku ( KOM(2004)0383 ),
– so zreteľom na oznámenie Komisie nazvanom Podpora dôstojnej práce pre všetkých - príspevok EÚ k plneniu programu o dôstojnej práci vo svete ( KOM(2006)0249 ),
– o zreteľom na rozsudok Súdneho dvora vo veci AETR C-4507o vonkajšej právomoci členských štátov,
– so zreteľom na Lisabonskú stratégiu pre rast a zamestnanosť,
– so zreteľom na článok 115 ods. 5 rokovacieho poriadku,
A. keďže základnými prvkami trvalo udržateľného hospodárskeho a sociálneho rozvoja sú základné hodnoty slobody, ľudskej dôstojnosti, sociálnej spravodlivosti, sociálneho zabezpečenia a rovnosti,
B. keďže tieto zásady majú ešte väčší význam v súčasnej svetovej hospodárskej kríze a kríze zamestnanosti,
C. keďže Medzinárodná organizácia práce od roku 1919 presadzuje a vypracúva systém medzinárodných pracovných noriem, ktoré sa vzťahujú na širokú škálu oblastí vrátane práce, zamestnania, sociálneho zabezpečenia, sociálnej politiky a s nimi súvisiacich ľudských práv,
D. keďže je potrebné zabezpečiť súlad vnútorných a vonkajších politík EÚ,
1. víta dohovory. ktoré MOP označila ako aktualizované, ako výsledok tripartitného postupu v rámci MOP, do ktorého boli zapojení zamestnávatelia, pracovníci a vlády;
2. vyzýva členské štáty, aby zvážili silné sociálne argumenty pre ratifikáciu a implementovanie dohovorov, ktoré MOP označila ako aktualizované, v súlade so zmluvami o EÚ;
3. vyzýva Komisiu, aby Parlamentu a členským štátom presne označila dohovory, ktoré patria do právomoci Európskej únie a pri ktorých sa uplatňuje zásada subsidiarity;
4. vyzýva úradujúce predsedníctvo, aby v rámci svojho mandátu zaujalo čo najambicióznejší postoj a pobádalo členské štáty ratifikovať a implementovať aktualizované dohovory MOP;
5. vyzýva Komisiu, aby zvážila prijatie odporúčania, ktorým by členské štáty podnietila ratifikovať všetky dohovory, ktoré MOP označila ako aktualizované, a aktívne prispela k ich implementácii, pričom by mala zohľadniť zásadu subsidiarity;
6. poveruje svojho predsedu, aby postúpil toto uznesenie Rade a Komisii a členským štátom.
