Júlový Štrasburg: Označovanie potravín, finančný výhľad i Schengen
Inštitúcie
2011-07-01 - 10:03
Už čoskoro budú chodby budovy EP v Štrasburgu opäť rušné Na bohatom programe júlového plenárneho zasadnutia je schválenie nových jasnejších pravidiel pre označovanie potravín, obmedzenia geneticky modifikovaných plodín a vyberanie pokút za prekročenie rýchlosti vodiča v inom členskom štáte.
V centre pozornosti bude i dočasné obnovenie hraničných kontrol v rámci schengenského priestoru.
V utorok predseda Európskej komisie José Manuel Barroso predloží návrh nového finančného výhľadu EÚ.
V stredu ráno predstaví poľský premiér Donald Tusk priority poľského predsedníctva v Rade EÚ.
Popoludní budú zase poslanci diskutovať o najnovšom vývoji v Sýrii, Jemene, severnej Afrike s šéfkou európskej diplomacie Catherine Ashton.
Na programe rokovaní sú i návrhy na zvýšenie účasti na voľbách do Európskeho parlamentu, osobné skenery na letiskách i údaje o leteckých cestujúcich.
20110627FCS22686
Spravodaj plenárneho zasadnutia EP (4. - 7. júla 2011)
Poslanci budú hlasovať o vrátení rozpočtových prebytkov z roku 2010.
Pre Slovensko to znamená vrátenie 24,9 mil. eur.
Europoslanci sú pripravení prijať nové pravidlá označovania potravín
Alergény, energetický obsah, množstvo tuku a nasýtených mastných kyselín, sacharidy, cukry, bielkoviny či soľ - to všetko bude musieť byť v budúcnosti vyznačené na obaloch potravín zrozumiteľnejšie ako doposiaľ.
Poslanci EP budú hlasovať o nových predpisoch, ktorých cieľom je poskytnúť spotrebiteľom lepšie informácie a možnosť zdravšej voľby pri nákupe potravín.
Parlament zaujme stanovisko v otázke derivátov, predaja nakrátko a kompenzácií pre investorov
Plénum bude na budúci týždeň rozhodovať o troch návrhoch v oblasti regulácie obchodovania s derivátmi, predajov nakrátko a v otázke zvýšenia garantovaných náhrad pre investorov v prípade podvodu, a to na úroveň 100 tisíc eur.
Poslanci, ktorí sa na príprave týchto textov podieľali, sa budú uchádzať o podporu celého Parlamentu s cieľom získať silný mandát na rokovania s členskými štátmi.
Geneticky modifikované organizmy: Právo členských štátov povedať nie
Členské štáty by mali mať možnosť obmedziť alebo zakázať pestovanie geneticky modifikovaných plodín, uvádza sa v navrhovanej legislatíve, o ktorej bude Parlament rozhodovať v utorok.
Poslanci budú mať možnosť vyjadriť sa k odporúčaniu Výboru EP pre životné prostredie a rozšíriť ho o možnosť odmietnuť pestovanie geneticky modifikovaných organizmov (GMO) z ekologických dôvodov.
Cieľom je posilniť právny základ takéhoto rozhodnutia v kontexte pravidiel medzinárodného obchodu.
Vymáhateľnosť práva na cestách: Koniec beztrestnosti zahraničných vodičov
Cezhraničná spolupráca policajných síl by mala skoncovať s beztrestnosťou vodičov EÚ, ktorí v inom členskom štáte prekročia povolenú rýchlosť, budú šoférovať pod vplyvom alkoholu či prejdú križovatkou na červenú.
Nové pravidlá umožnia dopravnej polícii postihovať páchateľov aj v ich domácich členských štátoch, a to na základe posilnenej spolupráce s miestnou políciou.
Očakáva sa, že plénum tento návrh, ktorý už získal podporu členských štátov, podporí.
Voľby do EP: Celoeurópska listina pre 25 kandidátov
S cieľom posilniť demokratickú legitimitu Európskeho parlamentu by mali mať voliči od roku 2014 možnosť vybrať si kandidátov z dvoch listín: národnej a celoeurópskej.
Celkovo by sa tak prerozdelilo 776 mandátov, teda o 25 viac, ako predpokladá Lisabonská zmluva.
Poslanci sa k návrhu vyjadria v stredu.
Politika súdržnosti: EP rozdelený v otázke vytvorenia prechodnej kategórie regiónov
Snaha o ekonomickú, sociálnu a teritoriálnu súdržnosť celej EÚ prostredníctvom spolufinancovaných investícií na regionálnej úrovni sa osvedčila a malo by sa v nej, najmä v súčasnej ekonomickej situácii, pokračovať, zdôraznil nemecký poslanec Markus Pieper (EĽS) vo svojom nelegislatívnom uznesení o stratégii pre politiku súdržnosti po roku 2013.
Parlament bude hlasovať o úpravách, ktoré by mali viesť k väčšej transparentnosti a efektívnosti štrukturálnych fondov.
Poľsko preberie kormidlo EÚ, Maďarsko bude bilancovať
V stredu ráno predstaví premiér Donald Tusk priority poľského predsedníctva v Rade EÚ, medzi ktorými by nemala chýbať snaha o navrátenie Únie na cestu rýchlejšieho ekonomického rastu a posilnenie politickej spolupráce.
Poľské predsedníctvo sa sústredí na tri ciele: európska integrácia ako zdroj rastu, bezpečná Európa a Európa profitujúca zo svojej otvorenosti.
Polročné maďarské predsedníctvo zhodnotí v utorok premiér Orbán.
Poslanci o novom viacročnom rozpočte EÚ
Lídri a poslanci jednotlivých politických skupín budú diskutovať o návrhu Európskej komisie na nový viacročný finančný rámec a systém vlastných zdrojov.
Predseda EK Barroso a komisár pre rozpočet Lewandowski budú obhajovať svoje návrhy v utorok (05.07.) potom, ako ich predstavia parlamentnej Konferencii predsedov politických skupín.
Schengen: Poslanci sa vyjadria k možnosti zaviesť dočasné hraničné kontroly
Parlament bude diskutovať o požiadavke Európskej rady na zavedenie ochrannej klauzuly, ktorá umožní výnimočné zavedenie kontrol na vnútorných hraniciach v prípade kritickej situácie, kedy si členské štáty v dôsledku napríklad zvýšeného prílevu imigrantov nebudú schopné plniť svoje povinnosti ochrany vonkajšej schengenskej hranice.
Komisárka Cecilia Malmström bude poslancov informovať o detailoch návrhu na fungovanie daného mechanizmu, ktorého konečná verzia by mala byť predstavená v septembri.
EP vráti Slovensku 24,9 mil. eur
Poslanci budú v utorok hlasovať o návrhu, ktorý zníži príspevok členských štátov do spoločného európskeho rozpočtu o 4,54 mld. eur.
Pre Slovensko to znamená vrátenie čiastky 24,9 mil. eur.
Ide o rozpočtový prebytok z finančného roku 2010.
Len nevyužité finančné prostriedky z programov implementovaných v danom roku predstavujú sumu 2,72 mld. eur.
Zvyšok celkového prebytku tvoria pokuty, úroky za oneskorené platby a prebytky v dôsledku rozdielov vo výmenných kurzoch.
Údaje o leteckých cestujúcich: EP zaujíma stav rokovaní s Austráliou, Kanadou a USA
Plénum si vypočuje informácie o stave rokovaní s Austráliou, USA a Kanadou ohľadom výmeny údajov cestujúcich v leteckej doprave z tzv. PNR-ov.
Poslancov zaujíma v akom štádiu sa nachádzajú rokovania medzi Európskou komisiou a vládou USA a čo vyplýva zo stanoviska právneho odboru Komisie ohľadom legality návrhu dohody s USA, ktorá prenikla v máji na verejnosť.
Arabská jar: Poslanci o najnovšom vývoji v Sýrii, Jemene a Severnej Afrike
Zhoršujúca sa situácia v Jemene, Sýrii a stav reforiem v ďalších arabských krajinách a v Severnej Afrike budú hlavnými témami diskusie poslancov s vysokou predstaviteľkou Únie Catherine Ashton, ktorá bude poslancov informovať aj o aktuálnom dianí v Náhornom Karabachu.
Rozprava sa uskutoční v stredu, hlasovanie o troch uzneseniach je naplánované na štvrtok.
Program zasadnutia Plenárne zasadnutie naživo Tlačové konferencie a iné udalosti EuroparlTV Audiovizuálna služba pre novinárov
Parlament chce transparentné finančné trhy
Parlament chce dostať pod kontrolu finančných špekulantov ©BELGA/imagebroker/S.Kiefer Ako je možné, že skupinka špekulantov zarába veľké peniaze, zatiaľ čo finančný systém balansuje na pokraji katastrofy?
Tým, že použije taktiky predaja nakrátko či finančné nástroje, napr. deriváty.
Tieto praktiky uľahčujú nadmerné riskovanie, jednu z hlavných príčin súčasnej krízy.
Preto ich chcú europoslanci dostať pod kontrolu.
Európsky parlament bude v pondelok 4. júla rokovať o dvoch správach, ktoré presadzujú viac transparentnosti pre finančné trhy .
Francúzsky poslanec zo skupiny Zelených Pascal Canfin pracoval na predaji nakrátko a swapoch na úverové zlyhanie, nemecký ľudovecký poslanec Werner Langen zase na kontrole mimoburzových derivátoch .
Poslanci, ktorí sa na príprave správ podieľali, sa budú uchádzať o podporu celého Parlamentu s cieľom získať silný mandát na rokovania s členskými štátmi.
Predaj na krátko
Väčšina investorov má zisky vďaka rastu akcií.
Niektorí hráči sa však snažia zarábať na ťažkých časoch, keď burzové indexy padajú.
Uprednostňujú takzvaný predaj nakrátko (anglicky short selling).
V praxi to veľakrát funguje tak, že investor si od makléra vypožičia akcie, u ktorých predpokladá pokles.
Tie predá a následne, až cena reálne klesne, ich opätovne odkúpi a vráti (ide o takzvaný nekrytý predaj).
Správa Canfina navrhuje, aby EÚ zakázala nekryté predaje nakrátko podobne ako i takzvané nekryté swapy na úverové zlyhanie (označované ako CDS), týkajúce sa štátnych dlhopisov, teda o nekryté poistenie pre prípad, že štát, ktorý vydal dlhopisy zbankrotuje a nedokáže ich splácať.
Mimoburzové deriváty
Langenova správa sa zaoberá derivátmi, teda finančnými nástrojmi, ktoré umožňujú investorom profitovať z pohybu cien akcií a dlhopisov, úrokových sadzieb a výmenných kurzov.
Derivát je v skutočnosti zmluva, ktorá umožňuje znižovať riziko.
Ide o zmluvy medzi dvoma protistranami: keď sa ceny pohybujú, jeden z nich musí zaplatiť druhému, podľa toho, ktorá z protistrán vsadila správne.
Zvyčajne sa tieto zmluvy uzatvárajú mimo burzu.
Protistrany sa dohodnú medzi sebou, aká bude štruktúra derivátu.
Transparentnosť je preto minimálna.
Ak nastane problém, nikto presne nevie, aké veľké riziko tento predstavuje pre systém.
To môže viesť k panike a nestabilite, ktorá zase môže vážne poškodiť fungovanie finančného systému.
Správa preto vyžaduje, aby boli transakcie derivátov v budúcnosti nahlasované do registra transakcií , aby sa regulačné úrady mohli k informáciám dostať, odhadnúť mieru rizika na trhu s derivátmi a adekvátne reagovať.
Správa o mimoburzových derivátoch Správa o predaji nakrátko Pascal Canfin o predaji nakrátko Werner Langen o derivátoch Slovník finančnej krízy
Zákaz GMO: Viac slobody pre členské štáty
Zákaz pestovania GM plodín Poslanci budú hlasovať o návrhu, podľa ktorého budú môcť národné vlády zakázať alebo obmedziť pestovanie geneticky modifikovaných organizmov (GMO) v ich krajine.
Dôvodom budú môcť byť negatívne dopady na životné prostredie.
"Náš návrh poskytne štátom silný právny základ, ktorý to umožní," zdôraznila jeho autorka, francúzska liberálka Corinne Lepage.
Čo sa zmení?
Vlády budú môcť obmedziť alebo zakázať pestovanie geneticky modifikovaných organizmov v ich krajine z agroenvironmentálnych dôvodov (napr. ohrozenie biologickej diverzity, úrodnosti pôdy či vyživujúcich a potravinových reťazcov).
Nebudú ich však môcť zakázať zo zdravotných dôvodov, lebo to spadá pod súčasnú schvaľovaciu procedúru EÚ.
"Členské štáty musia mať právo odôvodniť zákaz alebo obmedzenie pestovania GMO aj dopadmi na poľnohospodárstvo či životné prostredie, ako aj socio-ekonomickými dopadmi spojenými s kontamináciou," uviedla Lepage .
Európska komisia chcela povoliť zákaz len zo socio-ekonomických, etických a morálnych dôvodov, nie kvôli dopadom na životné prostredie.
Silný právny základ
Podľa poslancov však zahrnutie všetkých týchto dopadov medzi oprávnené dôvody na zákaz pestovania GMO poskytne členským štátom lepšiu právnu ochranu proti námietkam zo strany medzinárodných obchodných partnerov v Svetovej obchodnej organizácii .
Hodnotenie EÚ zostáva
Doteraz platná schvaľovacia procedúra bezpečnosti geneticky modifikovaných plodín sa nezmení.
Vykonáva ju Európska komisia na základe nezávislého zhodnotenia rizík Európskym úradom pre bezpečnosť potravín.
"Správa chce dať väčšiu slobodu členským štátom.
Je vyvážená a odráža priania a obavy rôznych strán.
Ale záležalo nám aj na tom, aby pretrvalo aj hodnotenie na úrovni EÚ, " vysvetlila Lepage po tom, ako správu v apríli schválil Výbor pre životné prostredie .
Európania GMO nedôverujú
V Európe sú povolené na konzumáciu GMO týchto plodín: bavlna, kukurica, bakteriálna bielkovina, kvasinkové kmene, repka olejná, zemiaky, sója, cukrová repa.
Len dve na pestovanie: jeden druh zemiakov a jeden druh kukurice.
Medzi krajiny, ktoré využívajú "bezpečnostní" klauzulu na zákaz GMO patria Rakúsko, Francúzsko, Grécko, Maďarsko, Nemecko a Luxembursko.
U 61% Európanov vyvolávajú GM potraviny nepríjemný pocit, 21% Európanov verí, že sú bezpečné, 53% si nemyslí, že neškodia životnému prostrediu (Eurobarometer, október 2010).
GMO sú najpopulárnejšie v USA.
93% pestovaných sójových bôbov je modifikovaných, 86% kukurice(štatistika USDA ).
Tlačová správa po hlasovaní vo výbore (anglicky) Návrh správy o GMO Rozhovor s Corine Lepage o GMO Európska komisia o GMO (anglicky)
Verejnoprospešné sociálne služby: O čo ide?
Poslanci prejednávajú aktualizáciu rámca pre služby verejného záujmu©BELGA/SCIENCE Sociálne služby všeobecného záujmu sú druhom služieb občanom, na ktoré myslíme, keď hovoríme o modernom sociálnom štáte.
Parlament sa chystá na posudzovanie návrhov na všeobecnú modernizáciu ich regulačného rámca.
Ale čo presne tieto služby sú?
Služby vo verejnom záujme sú v prospech spoločnosti ako celku a môžu byť poskytované iba zo strany vlády, priamo alebo nepriamo.
Spadajú do dvoch odlišných kategórií:
tie, ktoré si kupuje občan ako spotrebiteľ, ako energie alebo voda
tie, ktoré sú nehmotné , ale stali sa neoddeliteľnou súčasťou každej modernej spoločnosti.
Sú to teda sociálne služby všeobecného záujmu (SSVZ ) a zahŕňajú zdravotnú starostlivosť, služby sociálneho zabezpečenia a pomoci, vzdelávanie, sociálne bývanie či starostlivosť o deti.
26% HDP EÚ
Podľa správy vypracovanej írskym sociálnym demokratom Proinsiasom De Rossom predstavujú tieto služby až 26% HDP Európskej únie a zamestnávajú okolo 64 miliónov ľudí.
Za normálnych okolností ich poskytuje štát, ale môžu byť sprostredkované aj súkromnými ​​spoločnosťami.
V takom prípade spadajú pod pravidlá vnútorného trhu a hospodárskej súťaže EÚ tak ako iné služby, ako je energia a voda.
Dôsledky krízy
Podľa správy priniesla kríza obrovské hospodárske a sociálne straty vrátane hospodárskej stagnácie, nárastu nezamestnanosti a chudoby.
V niektorých krajinách EÚ dosiahli dlhy krízovú úroveň zoštátnením súkromných záväzkov bánk.
Rozpočtové tlaky, ktoré táto situácia vyvolala, teraz prinášajú obrovské napätie vo financovaní SSVZ.
Avšak De Rossa tvrdí, že "prístup k vysoko kvalitným verejnoprospešným sociálnym službám je právo občanov".
Správa preto navrhuje:
aktualizovať právny rámec pre lepšie odlíšenie sociálnych služieb všeobecného záujmu od ostatných služieb všeobecného záujmu
zlepšiť ich financovanie , najmä s ohľadom na obmedzenie štátnej pomoci a verejného obstarávania na vnútornom trhu
vytvorenie mnohostrannej pracovnej skupiny na vysokej úrovni , so zastúpením Európskeho parlamentu, Komisie, Rady a ďalších zainteresovaných strán, ktorá bude mať za úlohu rozvoj a realizáciu opatrení na ochranu týchto služieb.
Vo Výbore pre zamestnanosť a sociálne veci bolo nelegislatívne uznesenie schválené veľkou väčšinou.
Plenárna diskusia prebehne v pondelok 4. júla, hlasovanie hneď nasledujúci deň.
Návrh správy k budúcnosti sociálnych služieb všeobecného záujmu Európska komisia : Verejnoprospešné sociálne služby Proinsias De Rossa
Otvorenie schôdze: Poľské predsedníctvo, marocké referendum a demonštrácie v Bielorusku
Európsky parlament odsúdil najnovší zásah proti demonštrantom v Bielorusku Predseda EP Jerzy Buzek dnes pri príležitosti otvorenia plenárneho zasadnutia EP v Štrasburgu privítal začiatok poľského predsedníctva Rady EÚ, vyzdvihol výsledok referenda v Maroku a odsúdil najnovší zásah proti demonštrantom v Bielorusku.
Poslanci si tiež uctili pamiatku dvoch bývalých kolegov, ktorí skonali v uplynulých dňoch.
V piatok 1. júla sa oficiálne začalo prvé poľské predsedníctvo Rady EÚ.
Program svojej vlády na najbližších šesť mesiacov poslancom predstaví premiér Donald Tusk už túto stredu 6. júla.
"Očakávame, že toto predsedníctvo bude Európskemu parlamentu tak naklonené, ako bolo to maďarské," uviedol pri tejto príležitosti predseda EP, Jerzy Buzek .
Referendum v Maroku a demonštrácie v Bielorusku
V súvislosti s nedávnym referendom v Maroku predseda EP Buzek uviedol, že "občania Maroka prijali ústavné zmeny, avšak reformy - pokiaľ chcú naplniť túžby ľudí - musia pokračovať."
Reagujúc na udalosti v Bielorusku Buzek poslancom pripomenul, že "stovky osôb bolo včera zatknutých a dnes budú postavené pred súd."
V mene Európskeho parlamentu následne vyzval na ich "okamžité a bezpodmienečné prepustenie" a vyjadril im plnú podporu.
Spomienka na Otta von Habsburga a Jana Kułakowského
Parlament si dnes pripomenul úmrtie dvoch významných poslancov: Otta von Habsburga a Jana Kułakowského.
Otto von Habsburg bol "jedným z prvých zástancov európskej integrácie," predsedom Medzinárodnej paneurópskej únie, poslancom EP za Európsku ľudovú stranu a "veľkým podporovateľom rozšírenia EÚ o krajiny strednej a východnej Európy," uviedol predseda Európskeho parlamentu Jerzy Buzek .
Otto von Habsburg zomrel 4. júla 2011 vo veku 98 rokov.
Jan Kułakowski, v období socializmu emigrant žijúci a pracujúci v Belgicku pre rôzne odborové organizácie, bol jedným z hlavných architektov vstupu Poľska do EÚ a neskôr poslancom Európskeho parlamentu za skupinu ALDE.
"Jan Kułakowski významne prispel k tomu, že Poľsko dnes mohlo prevziať predsedníctvo Európskej únie," uviedol predseda EP Buzek.
Bývalý odborár, politik a diplomat zomrel 25. júna 2011 vo veku nedožitých 81 rokov.
Poslanci venovali obom bývalým kolegom tichú spomienku.
Ďalšie oznamy
V utorok 5. júla si poslanci budú voliť dvoch nových podpredsedov EP, ktorí nahradia Silvanu Koch-Mehrin (ALDE, Nemecko) a Stavrosa Lambrinidisa (S&D, Grécko).
Portugalský poslanec Rui Tavares opustil skupinu GUE/NGL a pripojil sa k poslancom skupiny Zelených/EFA.
Francúzskeho poslanca Dominiqua Baudisa zo skupiny EĽS nahradil v poslaneckých laviciach Franck Proust .
EÚ vráti Slovensku zo spoločného rozpočtu 24,9 miliónov eur
Rozpočtový prebytok z roku 2010 je pre Slovensko 24,9 mil. eur©BELGA/SCIENCE Poslanci dnes 5. júla schválili zníženie príspevku členských štátov do spoločného európskeho rozpočtu o 4,54 mld. eur.
Pre Slovensko to znamená vrátenie čiastky 24,9 mil. eur.
Ide o rozpočtový prebytok z finančného roku 2010.
Len nevyužité finančné prostriedky z programov implementovaných v danom roku predstavujú sumu 2,72 mld. eur.
Zvyšok celkového prebytku tvoria pokuty, úroky za oneskorené platby a prebytky v dôsledku kurzových rozdielov.
Vrátenie prostriedkov v predloženej podobe podporilo 625 poslancov, 14 bolo proti a 29 sa hlasovania zdržalo.
Prehľad presnej sumy, ktorú si každý členský štát môže odpočítať zo svojich príspevkov na rok 2011, je uvedený v priloženej tabuľke.
Krajina
Suma určená na vrátenie do národných rozpočtov (eur)
Belgicko
130 911 830
Bulharsko
12 599 367
Česká republika
50 621 080
Dánsko
88 583 723
Nemecko
922 894 175
Estónsko
4 980 590
Írsko
48 123 148
Grécko
84 195 529
Španielsko
381 161 659
Francúzsko
740 852 370
Taliansko
571 966 026
Cyprus
6 293 730
Lotyšsko
6 191 661
Litva
9 860 488
Luxembursko
10 570 481
Maďarsko
35 811 599
Malta
2 088 825
Holandsko
218 397 409
Rakúsko
104 337 375
Poľsko
133 314 462
Portugalsko
59 119 421
Rumunsko
46 336 945
Slovinsko
12 888 128
Slovensko
24 905 776
Fínsko
66 270 167
Švédsko
126 883 265
Spojené kráľovstvo
639 235 054
Prijatý text bude dostupný tu (zvoľte dátum 05.07.2011) Návrh správy opravného rozpočtu EÚ Profil spravodajkyne: Sidonia Jędrzejewska (EPP, PL)
EP zaujal jasný postoj v otázke derivátov, predaja nakrátko a kompenzácií pre investorov
Parlament chce obmedziť finančné špekulácie©Belga/Archibel Tri návrhy, ktoré sa snažia stabilizovať obchod s derivátmi, obmedziť špekulácie v súvislosti s predajom nakrátko a skracujú lehotu na zriadenie systémov náhrad pre investorov, dnes získali podporu Európskeho parlamentu.
Stalo sa tak ešte pred rokovaniami s členskými štátmi, ktorých cieľom je dosiahnuť v spomenutých otázkach dohodu.
Nakoľko sa v súvislosti so smernicou o systéme náhrad pre investorov očakávajú značné rozdiely medzi postojom Európskeho parlamentu a pozíciou členských štátov, poslanci sa rozhodli ukončiť proces prvého čítania.
Ďalšie dva legislatívne texty - zaoberajúce sa otázkou derivátov a predajom nakrátko - boli Parlamentom odsúhlasené v snahe poskytnúť silný mandát vyjednávačom EP v pokračujúcich rokovaniach s členskými štátmi.
O konečnej verzii všetkých troch textov bude spolurozhodovať Parlament a členské štáty zastúpené v Rade EÚ.
Nesprávne poradenstvo dôvodom na kompenzáciu
Schválený text v oblasti systémov náhrad pre investorov rozširuje pôvodne zamýšľaný rámec smernice o ochranu súkromných investorov pred podvodnými a zlyhávajúcimi investičnými spoločnosťami.
Žiadosť o kompenzáciu bude môcť byť podľa podaná aj z dôvodu nesprávneho poradenstva.
Nové pravidlá skracujú obdobie určené na ustanovenie vnútroštátnych systémov náhrad na polovicu (z desiatich rokov na päť).
Sprístupňujú tiež možnosť podať žiadosť o kompenzáciu miestnym orgánom, mimovládnym organizáciám či súkromným osobám.
Schválený text tiež zavádza viac harmonizácie v oblasti tvorby samotných systémov náhrad a požaduje vyššie finančné príspevky od investičných spoločností, ktoré pracujú s vysokým rizikom.
Poslanci však odmietli návrh výboru EP pre hospodárske a menové veci, ktorý počítal so zvýšením garantovanej minimálnej kompenzácie pre investorov až na 100 000 eur.
Poslanec Olle Schmidt (ALDE, Švédsko), ktorý je spravodajcom návrhu, v rozprave pred hlasovaním uviedol: "Verím v slobodný trh a v právo voľby.
Ale musí tiež existovať právo na ochranu.
Bežny investor musí vedieť, že je chránený," dodal na záver.
Obmedzenie nekrytého predaja nakrátko
Parlamentom odsúhlasený text nariadenia o predaji nakrátko (short selling) obsahuje dve významné inovácie.
Prvou je požiadavka, aby obchodníci na konci každého dňa poskytovali doplňujúce informácie o svojich nekrytých krátkych pozíciách.
Druhú predstavuje obmedzenie nákupov swapov na úverové zlyhanie (poistenia proti zlyhaniu) tak, aby ich mohli získať len tí obchodníci, ktorí vlastnia štátne dlhopisy alebo akcie emitované štátom a ktorých výsledky závisia na týchto dlhopisoch.
Napríklad grécke bankové dlhopisy sú naviazané na grécke štátne dlhopisy.
Poslanci znížili frekvenciu reportovania príkazov na predaj nakrátko, zároveň však upravili pravidlá tak, aby sankcie viac odrádzali od ich nerešpektovania.
Autor správy, francúzsky poslanec Pascal Canfin (Zelení), počas rozpravy pred hlasovaním uviedol: "Prípad Grécka nám potvrdzuje, aká nevyhnutná a zároveň naliehavá je táto legislatívna úprava.
Obchodníci, ktorí sa zaoberajú swapmi na úverové zlyhanie, majú jediný cieľ - zarobiť peniaze, čím iba prilievajú olej do ohňa."
Bezpečnosť, stabilita a transparentnosť na trhu s mimoburzovými derivátmi
Nariadenie o mimoburzových derivátoch (OTC), centrálnych zmluvných stranách (CCP) a archívoch obchodných údajov si kladie za cieľ zvýšiť bezpečnosť, transparentnosť a stabilitu trhu s mimoburzovými derivátmi, ktorého hodnota dosiahla v roku 2009 približne 425 biliónov eur.
Informácie o kontraktoch sa budú po novom povinne archivovať a budú prístupné kontrolným orgánom.
Zúčtovanie kontraktov mimoburzových derivátov sa bude realizovať prostredníctvom centrálnych zmluvných strán (CCP), znižujúc tak kreditné riziko protistrany (riziko zlyhanie jednej zo zmluvných strán).
Kľúčovou inštitúciou dohľadu bude nový Európsky orgán pre cenné papiere a trhy (ESMA).
Dôležitosť témy vyzdvihol aj spravodajca legislatívy, nemecký poslanec Werner Langen (EĽS), ktorý poukázal na to, že "obchodovanie s mimoburzovými derivátmi nie je ošetrené žiadnou legislatívou okrem tej, ktorá sa zaoberá vzťahom medzi zmluvnými stranami."
Postup: Spolurozhodovanie (riadny legislatívny postup), 1. čítanie Prijatý text bude dostupný tu (zvoľte dátum 05.07.2011) Sledujte rozpravu zo záznamu (zvoľte dátum 04.07.2011) Sledujte záznam z tlačovej konferencie o derivátoch a kompenzáciách pre investorov Profil spravodajcu (deriváty): Werner Langen (EPP, DE) Profil spravodajcu (systémy náhrad pre investorov): Olle Schmidt (ALDE, SV) Profil spravodajcu (predaj nakrátko a swapy na úverové zlyhanie): Pascal Canfin (Zelení/EFA, FR)
Zákaz pestovania geneticky modifikovaných plodín v rukách členských štátov
EuroparlTV: Geneticky modifikované plodiny Členské štáty by mali mať možnosť obmedziť alebo zakázať pestovanie geneticky modifikovaných plodín - a to aj z environmentálnych dôvodov.
Zhodli sa na tom 5. júla poslanci, keď podporili novelizáciu smernice o geneticky modifikovaných organizmoch (GMO).
Návrh zmien existujúcej legislatívy, ktoré poslanci podporili pomerom hlasov 548 (za): 84 (proti): 31 (zdržalo sa), bude momentálne zaslaný členským štátom zastúpeným v Rade EÚ.
Spravodajkyňa Európskeho parlamentu, francúzska poslankyňa Corinne Lepage (ALDE) v tejto súvislosti uviedla: "Som rada, že sa Parlamentu podarilo dosiahnuť dohodu v tak zložitej otázke, akou sú geneticky modifikované organizmy.
Ak sa Rade (EÚ, pozn. red.) podarí dospieť k spoločnej pozícii, táto vyvážená dohoda umožní krajinám a regiónom rozhodnúť sa, že pestovanie GMO neumožnia."
Dôvody na zákaz
Pôvodný návrh Komisie umožňoval členským štátom zakázať pestovanie GMO z akýchkoľvek dôvodov s výnimkou environmentálnych, ku ktorým sa mal vyjadriť Európsky úrad pre potravinovú bezpečnosť (EFSA).
V snahe posilniť právny základ novej legislatívy v kontexte pravidiel medzinárodného obchodu by podľa poslancov mali mať členské štáty možnosť uviesť ako dôvod obmedzenia alebo zákazu aj vedecky podložené environmentálne dôsledky, ktoré by mohli nastať pri uvoľnení GMO alebo pri ich uvedení na trh.
Išlo by napríklad o možnosť vzniku zvýšenej odolnosti burín voči pesticídom, ohrozenie miestnej biodiverzity, či nedostatok vedeckých údajov o možných negatívnych dopadoch na životné prostredie.
Legitímnym dôvodom na zákaz alebo obmedzenie sú tiež nepriaznivé sociálne a ekonomické dôsledky zákazu, napríklad keď nemožno zabezpečiť koexistenciu, a teda účinne zabrániť riziku kontaminácie konvenčných alebo organických plodín.
Cena za kontamináciu
Podľa poslancov musia všetky členské štáty prijať opatrenia s cieľom zabrániť kontaminácii konvenčných alebo organických plodín geneticky modifikovanými organizmami.
Mali by sa tiež postarať o finančný postih pre osoby, ktoré sú zodpovedné za zámerné uvoľnenie alebo uvedenie geneticky modifikovaných plodín na trh.
Posilnenie kontrol na európskej úrovni
Hodnotenie rizika na úrovni EÚ a následná autorizácia budú aj naďalej základnými podmienkami na umožnenie pestovania geneticky modifikovaných organizmov v Európskej únii.
Aj keď súčasný návrh ponecháva tento proces nezmenený, poslanci požiadali Európsku komisiu, aby na základe ich návrhov doplnila v súčasnosti platné usmernenia.
Dosiaľ získali európske povolenie na pestovanie iba dve odrody geneticky modifikovaných plodín - kukurica MON810 a zemiaky Amflora prispôsobené na získavanie cukru.
Tieto produkty však v súčasnosti väčšina členských štátov na svojom území nepestuje.
Francúzsko, Grécko, Luxembursko, Maďarsko, Nemecko a Rakúsko ich pestovanie zakázali na základe ochrannej klauzuly, ktorá je súčasťou aktuálne platných pravidiel z roku 2001.
Postup: Spolurozhodovanie (riadny legislatívny postup), 1. čítanie
Dôvodom na zákaz môže byť riziko vzniku odolnosti burín voči pesticídom©BELGA/EUREKA Prijatý text bude dostupný tu (zvoľte dátum 05.07.2011) Sledujte rozpravu zo záznamu (zvoľte dátum 05.07.2011) Profil spravodajkyne: Corinne Lepage (ALDE, FR)
Europoslanci rozdelení v názore na budúci finančný výhľad EÚ (2014-2020)
Predseda Komisie Barroso a komisár Lewandowski predstavili návrh budúceho finančného výhľadu Projekt predstavil predseda Európskej komisie José Manuel Barroso a komisár pre rozpočet Janusz Lewandowski .
Budúci finančný výhľad EÚ vyvolal vášnivé debaty v Parlamente.
Niektorí europoslanci ostro kritizovali návrhy, ktoré predložila Európska komisia, iní projekt chválili.
Predseda Európskeho parlamentu Jerzy Buzek zdôraznil, že finančný výhľad na 2014-2020, je jedným z najdôležitejších tém, na ktorých bude Parlament pracovať v najbližších mesiacoch .
Predseda Komisie uviedol, že rozpočet nebude pre krajiny únie drahší a že sa zameriava na posilnenie rastu a efektívnejšiu tvorbu pracovných miest.
"Každé euro vydané na úrovni EÚ môže znamenať úspory na národnej úrovni," tvrdil Barroso.
Podľa Nicholasa Dowgielewicz a, poľského ministra pre európske záležitosti, ktorý zastupoval Radu EÚ, budúci finančný výhľad EÚ je najväčšou výzvou začiatku poľského predsedníctva.
Dodal, že Európsky parlament bude priebežne informovaný o prácach na rozpočte.
Zástupcovia parlamentu budú tiež pozvaní na júlové zasadnutie ministrov európskych záležitostí z celej EÚ v Poľsku.
Španielsky ľudovecký poslanec Salvador Garriga Polledo ľutoval, že sa Európska komisia rozhodla zmraziť rozpočet a nie navýšiť ho o päť percent navrhnutých poslancami Európskeho parlamentu.
"Takto nám nezostáva nám žiadny priestor pre rokovania s Radou," upozornil.
Viac za menej "Krajiny EÚ chcú robiť viac vecí za menej peňazí.
To je nemožné!," neskrýval rozhorčenie nemecký europoslanec Martin Schulz , líder sociálnych demokratov.
Vyzval poslancov, aby podporila návrhy Komisie.
"Táto diskusia o rozpočte bude rozhodovať o budúcnosti Európy," poznamenal.
Predseda liberálov, Belgičan Guy Verhofstadt bol rád, že Európska komisia navrhla systém vlastných príjmov EÚ.
Zdôraznil, že teraz je potrebné získať pre neho podporu medzi členskými krajinami.
Podľa Verhofstadta nejde o žiadnu daň naviac, ale skôr o možnosť lepšie kontrolovať rozpočet EÚ.
Opačného názoru bol britský konzervatívec Martin Callanan , ktorý tvrdil, že daň bude znamenať ďalšiu záťaž.
Podľa jeho názoru by mal rozpočet zostať na zmrazenej úrovni.
"Európa potrebuje skutočný rozpočet " Portugalský europoslanec Miguel Portas (Európska zjednotená ľavica / Nordická zelená ľavica), sa obával, že európski lídri sa nepoučili z nedávnej hospodárskej krízy.
"Európa potrebuje skutočný rozpočet na riešenie svojich problémov," dodal.
Podľa neho to ale zmrazenie výdavkov nedovolí.
Zmrazenie rozpočtu tiež kritizoval francúzsky europoslanec Daniel Cohn-Bendit (Strana zelených).
Podporoval aj myšlienku európskej dane z finančných transakcií.
Poznamenal, že náklady na ňu nebudú na úkor občanov, ale finančných inštitúcií, ktoré z Európskej únii profitovali.
Podľa jeho názoru by táto daň priniesla ročne do rozpočtu EÚ dvadsať až tridsať miliárd eur.
Kritická tiež bola britská poslankyňa Marta Andreasen (Európa slobody a demokracie).
Podľa nej je návrh Európskej komisie zavádzajúci a chýba mu transparentnosť.
Návrh Európskej komisie: Budúci finančný výhľad (2014-2020) Tlačová správa k rozprave (anglicky) Rozpočet EÚ zblízka Špecializovaná príloha : Zápas o budúci finančný vzhľad EÚ (2014 – 2020)
Poľský premiér v EP : " Potrebujeme viac Európy"
EuroparlTV: Dokáže Poľsko čeliť európskym výzvam?
"Odpoveď na krízu je viac Európy", vyhlásil pred poslancami v Štrasburgu poľský premiér Donald Tusk počas prezentácie programu predsedníctva svojej krajiny v Rade EÚ .
V prejave sa sústredil na spoločné európske hodnoty a spoločnú budúcnosť a bránil európsku integráciu a solidaritu "vo vnútri a medzi členskými štátmi".
Donald Tusk v rámci zapáleného prejavu pred poslancami prehlásil: "S naším predsedníctvom prinášame veľa poľského optimizmu, nadšenia a energie: pretože v Európu veríme."
Zdôraznil, že viac Európy znamená "viac slobody, bohatstva, bezpečnosti a solidarity."
Podľa neho preto EÚ potrebuje silné inštitúcie.
Vyjadril sa aj ku kríze Schengenu.
"Nemôžeme chrániť našu spoločenstvo tým, že v jeho rámci vytvoríme ďalšie prekážky," upozornil.
Európa trpí "Poľsko bude mať plnú podporu Komisie" pri hľadaní "dohody o balíčku hospodárskeho riadenia," povedal predseda Európskej komisie José Manuel Barroso.
Pokiaľ ide o Schengen a kontroly na vnútorných hraniciach povedal: "bezpečnosť a slobodu pohybu nie sú v rozpore" a "narušenie voľného pohybu ohrozuje vnútorný trh a solidaritu medzi Európanmi".
Predseda ľudovcov, Francúz Joseph Daul po oduševnenom prejave Donalda Tuska zažartoval: "Budeme musieť preštudovať spôsob, akým predĺžiť čas poľského predsedníctva."
Následne už vážne upozornil, že "kríza sa dá prekonať len, keď členské štáty pochopia, že konať spolu ako 27-čka je lacnejšie a produktívnejšie ako izolovane".
Privítal krok Poľska na posilnenie vonkajších hraníc a vyzval EÚ, aby sa jasne vyslovila k novým hraničným kontrolám v Dánsku.
Aj predseda sociálnych demokratov Martin Schulz premiérov príhovor chválil.
V Donaldovi Tuskovi "máme predsedu (Rady EÚ, pozn. red.) , ktorý hovorí, že Európa je súčasť riešenia, nie problému," povedal.
"Európa trpí.
Vlády sa domnievajú, že vnútroštátne opatrenia môžu vyriešiť problémy," a trvajú na "obviňovaní inštitúcií, aj keď ide o vlády, ktoré rozhodnutia prijímajú."
Ukazuje to na "rozpor medzi realitou a politickou rétorikou," dodal.
Viac alebo menej Európy?
Spolupredseda konzervatívcov a reformátorov, Poliak Ryszard Antoni Legutko hovoril o "chýroch" v Poľsku, podľa ktorých bude kritizovanie predsedníctva považované za kritiku EÚ.
Zaútočil na "politickú aroganciu", ktorá obraňuje "post- národnú federálnu Európu" a "najväčšie krajiny, Francúzsko a Nemecko, ktoré veria, že moc patrí im."
Šéf liberálov , bývalý belgický premiér Guy Verhofstadt zdôraznil, že poľské predsedníctvo prichádza v kľúčovom momente krízy a súhlasil s Tuskom, že "potrebujeme viac európskej integrácii".
Podľa Nemky Rebeccy Harms , spolupredsedníčky Zelených reč, poľského premiéra ukázala "väčšiu šancu na riešenie problémov.
Pripomenula ale, že sa nesmie zabúdať aj na problematiku globálneho otepľovania a jadrovej energie.
Jej krajan, predseda Európskej zjednotenej ľavice Lothar Bisky s ňou súhlasil v tom, že poľské predsedníctva predstavuje "iskričku nádeje" a to práve v čase, keď všeobecne ľudia nie sú z Európy veľmi nadšení.
Vrelo privítal, že poľské predsedníctvo chce väčšiu otvorenosť voči východným susedom v Európe.
Naopak, spolupredseda skupiny Európa slobody a demokracie, Brit Nigel Farage proeurópske nadšenie väčšiny rečníkov nezdieľal.
"Všetci chceme európsku spoluprácu v budúcnosti, ale nie tento model," prehlásil.
Modelom je pre neho Rada Európy, zatiaľ čo Európska komisia, Európsky parlament a Európsky súdny dvor by sa mali zrušiť.
Poľský premiér Donald Tusk a predseda EP Jerzy Buzek ©EP Photo Service Audiovizuálny záznam diskusie Poľské predsedníctvo EÚ
Ženy na riadiacich pozíciách: Parlament žiada zavedenie kvót
EuroparlTV: Ženy vo vedení podnikov Podiel žien v top manažmente najväčších podnikov v EÚ by mal do roku 2015 predstavovať 30% a do roku 2020 by mal vzrásť na 40%.
Ak sa počet žien v riadiacich pozíciách nepodarí zvýšiť dobrovoľnými opatreniami, malo by sa prikročiť k právne záväznej legislatíve.
V súčasnosti ženy predstavujú len 10% členov predstavenstiev a 3% výkonných riaditeľov najväčších podnikov na burze v EÚ.
Podiel žien v predstavenstvách firiem sa každoročne zvyšuje len o polovicu percentuálneho bodu ročne.
Ak sa tento trend nezmení, dosiahnuť minimálne 40% zastúpenie oboch pohlaví v top manažmente by trvalo ďalších 50 rokov.
"Európa si nemôže dovoliť nechať talent nevyužitý," uviedla autorka uznesenia, poslankyňa a podpredsedníčka EP, Grékyňa Rodi Kratsa-Tsagaropoulou (EĽS).
Podľa jej názoru, " posilnenie úlohy žien v správnych radách spoločností je nielen otázkou etiky a rovnosti, je tiež nevyhnutné pre hospodársky rast a konkurencieschopný vnútorný trh."
Nelegislatívne uznesenie o ženách a riadení podnikov dnes plénum schválilo pomerom hlasov 534 (za): 109 (proti): 29 (zdržalo sa).
Záväzné legislatívne opatrenia na úrovni EÚ
Poslanci vyzvali Európsku komisiu, aby do roku 2012 navrhla právne predpisy - vrátane kvót, na zvýšenie zastúpenia žien v riadiacich zložkách podnikov o 30% do roku 2015 a 40% do roku 2020.
Malo by sa tak stať v prípade, že uvedený cieľ sa nepodarí dosiahnuť dobrovoľnými opatreniami.
Vyzdvihujúc najmä príklad nórskej legislatívy v oblasti kvót, poslanci privítali opatrenia členských štátov - napríklad Francúzska, Holandska a Španielska - ktoré zaviedli prah zastúpenia žien v riadiacich zložkách.
Opatrenia by sa však nemali týkať len najväčších podnikov, uvádza sa v uznesení, ktoré vyzýva Komisiu na predloženie plánu konkrétnych, merateľných a splniteľných cieľov a vypracovanie osobitného sprievodcu pre malé a stredné podniky.
Riadiace pozície
Prijímanie pracovníkov do riadiacich pozícií musí vychádzať z požadovaných schopností a zručností, kvalifikácií a skúseností kandidáta, uvádza sa v uznesení.
Poslanci tiež poukázali na štúdie Európskej komisie a súkromného sektora, podľa ktorých spoločnosti s vyšším zastúpením žien majú tendenciu dosahovať lepšie hospodárske výsledky.
V snahe umožniť väčšiemu počtu žien získať manažérske pozície, Európska komisia a členské štáty by mali uplatňovať nové postupy, ktoré napomôžu rozvoju individuálnych schopností žien v rámci podniku prostredníctvom dodatočného vzdelávania, ale aj iné formy profesionálnej podpory, napríklad špecifické programy mentoringu a nadväzovania kontaktov.
Členské štáty by podľa poslancov mali zaviesť osobitné opatrenia a systémy poskytovania vysoko kvalitných a cenovo dostupných služieb, napríklad starostlivosti o deti a staršie osoby, ale aj daňové stimuly pre spoločnosti a iné kompenzácie na pomoc ženám a mužom zamestnaným v súkromnom sektore s cieľom napomôcť dosiahnutiu rovnováhy medzi ich pracovným a rodinným životom.
Postup: Nelegislatívne uznesenie
Európsky parlament presadzuje viac žien na vedúcich pozíciách© Getty Prijatý text bude dostupný tu (zvoľte dátum 06.07.2011) Sledujte rozpravu zo záznamu (zvoľte dátum 05.07.2011) Profil spravodajkyne: Rodi Kratsa-Tsagaropoulou (EPP, EL)
Pokuty bez hraníc: Koniec beztrestnosti na európskych cestách
EuroparlTV: Bezpečnejšie cesty Povinná výmena registračných údajov o vozidle medzi jednotlivými členskými štátmi už čoskoro umožní postihovanie priestupkov na území celej Únie.
Parlament 6. júla vo svojom hlasovaní odobril návrh smernice, ktorá oprávňuje zahraničné orgány stíhať páchateľov aj v ich domácich členských štátoch, a to na základe posilnenej spolupráce s miestnou políciou.
Cieľom novej legislatívy je zvýšiť bezpečnosť na cestách a zabezpečiť rovnosť pred zákonom pre všetkých vodičov v rámci EÚ, a to aj tých, ktorí pochádzajú z iného členského štátu než je ten, na ktorého území priestupok spáchali.
"Po viac ako troch rokoch diskusií je táto dohoda veľmi dôležitým krokom k ukončeniu pocitu beztrestnosti niektorých vodičov a k zníženiu obetí na našich cestách," uviedla na margo schválenia návrhu jeho parlamentná spravodajkyňa, španielska sociálnodemokratická poslankyňa Inés Ayala Sender .
Nové pravidlá v kocke
Členské štáty budú povinne poskytovať registračné informácie o vozidle, ktoré je podozrivé zo spáchania priestupku na území iného členského štátu.
Majiteľovi automobilu bude následne zaslaný list, ktorý bude obsahovať opis priestupku, miesto, dátum a čas jeho spáchania, text vnútroštátneho predpisu, ktorý bol priestupkom porušený, ako aj zodpovedajúcu pokutu.
Výška pokuty a spôsob jej platby určí ten členský štát, na ktorého území bol priestupok spáchaný.
Výbor EP pre dopravu a cestovný ruch posilnil úroveň ochrany osobných údajov.
Orgány členských štátov, na ktorých území sa priestupok stal, budú po ukončení konania povinné vymazať údaje o páchateľovi.
Najnebezpečnejšie priestupky
Medzi priestupky, ktoré budú prostredníctvom cezhraničnej spolupráce postihované, patrí prekročenie povolenej rýchlosti, riadenie vozidla pod vplyvom drog alebo alkoholu, nepoužitie bezpečnostných pásov, nepovolené použitie mobilných telefónov a iných zariadení počas vedenia vozidla, využitie jazdného pruhu vyhradeného pre autobusy alebo iné špecifické vozidlá, nepoužitie prilby pri jazde na motocykli či prejazd križovatky na červenú.
Ďalší postup
Po schválení Európskym parlamentom musí smernicu jednohlasne odobriť aj Rada EÚ, aby mohla deň po jej uverejnení v Úradnom vestníku EÚ vstúpiť do platnosti.
Členské štáty budú mať následne 24 mesiacov na jej transpozíciu do vnútroštátnej legislatívy.
Nové pravidlá sa nebudú týkať Írska, Veľkej Británie a Dánska, ktoré sa k nim však môžu pripojiť neskôr.
Postup: Spolurozhodovanie (riadny legislatívny postup), 2. čítanie
Takto kontrolujú rýchlosť vo Francúzsku ©BELGA/MAXPPP/A.Beinat Prijatý text bude dostupný tu (zvoľte dátum 06.07.2011) Sledujte rozpravu zo záznamu (zvoľte dátum 05.07.2011) Profil spravodajkyne: Inès Ayala-Sender (S&D, ES) Doplňujúce informácie o cezhraničnej spolupráci
Označovanie potravín: Jasnejšie a zrozumiteľnejšie informácie pre spotrebiteľov
EuroparlTV: Dočkáme sa nového označovania potravín Aby mohli spotrebitelia urobiť uvážené rozhodnutie, mali by mať viac informácií o nakupovaných potravinách, zhodli sa 6. júla poslanci pri hlasovaní o nových pravidlách označovania potravín.
Informácie o energetickom obsahu, množstve tuku a nasýtených mastných kyselín, sacharidoch, cukroch, bielkovinách či soli - to všetko bude musieť byť v budúcnosti zreteľne vyznačené na obaloch.
Parlamentná spravodajkyňa, nemecká ľudovecká poslankyňa Renate Sommer , ktorá viedla rokovania o konečnej podobe legislatívy s Radou EÚ, počas rozpravy v pléne uviedla:
"Napriek politickým a ideologickým rozdielom v EP a napriek národným postojom sa nám podarilo dospieť k dobrému kompromisu."
"Nové pravidlá si kladú za cieľ poskytnúť viac a lepších informácií pre spotrebiteľov tak, aby na ich základe mohli pri nakupovaní urobiť informované rozhodnutie.
Získať by však mal aj potravinársky priemysel, ktorému prinášajú viac právnej istoty, menej byrokracie a vo všeobecnosti lepšiu legislatívu," zdôraznila poslankyňa Sommer poukazujúc najmä na význam nových pravidiel pre malých a stredných podnikateľov, ktorí predstavujú viac ako 80% európskeho potravinárskeho sektora.
Povinné nutričné označovanie
Informácie o energetickom obsahu, množstve tuku, nasýtených mastných kyselín, uhľohydrátov, cukrov, bielkovín a soli budú podľa nových pravidiel povinne uvádzané v jedinej tabuľke na obale výrobku.
Všetky údaje budú prepočítané na 100g alebo 100ml, prípadne na jednu porciu.
Alergény
V súčasnosti musia byť všetky prísady - vrátane tých, ktoré vyvolávajú alergické reakcie - uvedené na obale potravinového výrobku.
V budúcnosti by identifikácia alergénov v potravinách mala byť pre spotrebiteľa jednoduchšia, keďže budú v zozname prísad zvýraznené.
Kupujúci by tak informáciu o obsahu alergénov mal zbadať už pri letmom pohľade na výrobok.
Nové pravidlá tiež zavádzajú povinnosť uviesť informácie o alergénoch aj pri nebalených potravinách, akou je napríklad jedlo podávané v reštauráciách alebo v jedálňach.
Rozhodnutie o tom, ako budú tieto informácie sprístupňované zákazníkovi, bude ponechané na členské štáty.
Označenie krajiny pôvodu
Označovanie pôvodu niektorých potravinových výrobkov, akými sú hovädzie mäso, med, olivový olej, čerstvé ovocie a zelenina, je povinné aj v súčasnosti.
Týka sa to aj prípadov, kedy by mohlo chýbajúce označenie zákazníkov zmiasť.
Na základe žiadosti Parlamentu bude odteraz označenie pôvodu povinné aj pre výrobky z čerstvého bravčového, ovčieho, kozieho a hydinového mäsa.
Európska komisia predstaví vykonávacie predpisy do dvoch rokov od vstupu nového nariadenia do platnosti.
Označeniu pôvodu sa v budúcnosti možno nevyhnú ani ďalšie výrobky - napríklad mlieko alebo nespracované potraviny.
Komisia však najskôr zhodnotí uskutočniteľnosť takéhoto opatrenia, jeho náklady a prípadný dopad na ceny.
Stop zavádzajúcim informáciám
Nové pravidlá by mali zabrániť situáciám, kedy sú spotrebitelia na základe informácií na výrobku uvádzaní do omylu.
Týka sa to napríklad poukazovania na prítomnosť konkrétnej prísady vo výrobku (napríklad jej opisom alebo zobrazením), hoci táto zložka sa v potravine nenachádza a bola nahradená inou prísadou.
Ľahšia bude aj identifikácia výrobkov, ktoré pripomínajú isté potraviny, ale sú v skutočnosti imitáciami vyrobenými z odlišných prísad.
V prípade, že bežná prísada bola nahradená inou, táto informácia bude povinne zobrazená na prednej strane obalu výrobku vedľa značky výrobku, a to vhodnou veľkosťou písma.
Mäso a ryby, u ktorých sa predpokladá, že ide o jeden narastený kus, ktoré však v skutočnosti pozostávajú z kombinácie viacerých kúskov, budú musieť byť v budúcnosti označené.
Ďalší postup
Parlament schválil nariadenie pomerom hlasov 606 (za): 46 (proti): 26 (zdržalo sa).
Po jeho publikovaní v Úradnom vestníku EÚ bude mať potravinársky priemysel tri roky, aby prijal potrebné opatrenia.
Po uplynutí tohto obdobia bude mať ďalšie dva roky (spolu teda päť rokov) na uplatnenie samotnej legislatívy v praxi.
V prípade, že nutričné informácie sú poskytované na dobrovoľnej báze už v súčasnosti, päťročná lehota sa skráti na tri roky.
Postup: Spolurozhodovanie (riadny legislatívny postup), 2. čítanie Poslanci chcú prehľadnejšie informácie pre spotrebiteľov ©BELGA/ILOVEIMAGES Prijatý text bude dostupný tu (zvoľte dátum 06.07.2011) Sledujte rozpravu zo záznamu (zvoľte dátum 05.07.2011) Podrobnejšie informácie o označovaní potravín Profil spravodajkyne: Renate SOMMER (EPP, DE):
Telové skenery: Poslanci požadujú pred ich povolením záruky
Cestujúci by mali mať právo odmietnuť kontrolu telovým skenerom, ak sa následne podstúpia iný druh kontroly ©BELGA/DPA/A.WARMUTH Telové skenery by mali byť používané na letiskách EÚ len za predpokladu, že zdravie, dôstojnosť a súkromie cestujúcich neutrpí ujmu, zdôraznil Európsky parlament 6. júla v schválenom uznesení.
Uznávajúc prednosti telových skenerov v súvislosti so snahou o zvýšenie bezpečnosti v leteckej doprave, poslanci vyzvali členské štáty, aby využívali technológiu, ktorá je najmenej škodlivá pre ľudské zdravie a ktorá ponúka prijateľné riešenie v oblasti súkromia cestujúcej verejnosti.
Zároveň poukázali na zdravotné riziká skenerov využívajúcich technológiu ionizujúceho žiarenia a vyzvali na zákaz ich používania na území EÚ.
Podľa Parlamentu by cestujúci mali mať právo odmietnuť kontrolu telovým skenerom s tým, že sa následne budú musieť podrobiť inému druhu kontroly, ktorá zaistí rovnakú úroveň bezpečnosti a zaručí plné rešpektovanie práv a dôstojnosti kontrolovanej osoby.
Poslanci tiež zdôraznili, že odmietnutie kontroly telovým skenerom by nemalo viesť k podozrievaniu cestujúcich.
Skenovanie cestujúcich by sa malo realizovať na základe náhodného výberu a v žiadnom prípade by sa nemali uplatňovať kritéria vedúce k diskriminácii, zdôraznili poslanci.
Akákoľvek forma profilovania na základe napríklad pohlavia, rasy, farby pleti, etnického pôvodu, genetických rysov, jazyka, náboženstva alebo viery, je neprijateľná.
Zvláštna pozornosť by mala byť venovaná tehotným ženám, deťom, starším osobám a osobám s telesným postihnutím.
Parlament tiež požiadal členské štáty o doplnenie kontrolných miest a bezpečnostného personálu tak, aby dodatočné kontroly telovými skenermi nespomaľovali cestujúcich.
Nie snímkam tela
S cieľom garantovať dôstojnosť cestujúcich a ich súkromie Parlament žiada, aby sa používali len schematické zobrazenia a odmieta akékoľvek snímky tela.
Údaje získané skenovaním musia byť zničené hneď potom, ako osoba prejde bezpečnostnou kontrolou, uviedli poslanci zdôrazňujúc, že ich uchovávanie je neprípustné.
Uznesenie tiež žiada, aby použitá technológia nebol schopná uchovávať alebo ukladať údaje.
Tekutiny na palube povolené od roku 2013
Poslanci trvajú na zrušení zákazu prepravovať na palube lietadla tekutiny, ktorých objem prevyšuje 100 ml. Minulosťou by sa mal stať už v roku 2013.
Parlament zároveň vyzval členské štáty a letiská, aby zabezpečili dostupnosť vhodných technológií tak, aby zrušenie zákazu neohrozilo bezpečnosť.
Financovanie leteckej bezpečnosti
Bezpečnostné poplatky musia byť transparentné a mali by sa uplatňovať len na pokrytie nákladov na zaistenie bezpečnosti, uvádza sa v uznesení.
Členské štáty, ktoré sa rozhodnú uplatniť prísnejšie bezpečnostné opatrenia by mali znášať dodatočné náklady sami.
Poslanci tiež odporúčajú, aby sa výška bezpečnostného poplatku uvádzala na každej letenke.
Parlament tiež poukázal na potrebu integrovaného prístupu v oblasti bezpečnosti a vyzval na jednorazovú bezpečnostnú kontrolu tak, aby sa cestujúci, batožina ani náklad pri prílete na letisko EÚ z iného letiska Únie nemuseli podrobovať ďalšej kontrole.
Uznesenie bolo prijaté v čase, kedy sa očakáva rozhodnutie Komisie povoľujúce členským štátom používanie telových skenerov na letiskách.
Parlament bude mať právo zvrátiť toto rozhodnutie v priebehu troch mesiacov od jeho zverejnenia.
Použitie telových skenerov už bolo v niektorých členských štátoch testované - išlo napríklad o Fínsko, Francúzsko, Holandsko, Nemecko, Spojené kráľovstvo a Taliansko.
Návrh správy Profil spravodajcu: Luis de Grandes Pascual (EĽS, Španielsko)
Poslanci diskutovali o tom, či je viac Európy odpoveďou na krízu
Aj nezamestnanosť mladých je problém, ktorým sa uznesenie zaoberá©BELGA / PRESS ASSOCIATION / Danny Lawson Finančné trhy sa nezbavili zlozvykov, vlády krajín EÚ sú pravidelne degradované ratingovými agentúrami a výzvy na zavedenie dane z finančných transakcií zostávajú nepovšimnuté.
Takto zhodnotila situácia v EÚ francúzska sociálna demokratka Pervenche Berès tesne pred tým ako Európsky parlament prijal jej správu požadujúcu posilnenie úlohy Európy pri riešení hospodárskej krízy.
"Potrebujeme viac Európy," zdôraznil rakúsky ľudovec Othmar Karas , ktorý súhlasil s diagnózou komisára Olliho Rehna, že presvedčivou reakciou na krízu bude musieť byť posilnená a širšia koordinácia politík na úrovni EÚ.
Eurobondy a daň z finančných transakcií
Okrem zavedenia európskych dlhopisov, ktoré majú napomôcť pri odrádzaní špekulantov a dane z finančných transakcií, ktorá na zase zabezpečiť viac príjmov, správa tiež žiada, aby bol rozpočet EÚ navýšený v takej miere, ktorá umožní udržateľnú podporu spoločnej meny, pričom cituje štúdie ukazujúce, že objem prostriedkov rozpočtu EÚ by mala byť na úrovni 2,5 až 10% HDP EÚ.
Pridaná hodnota Európy pre mnohé oblasti
Európsky "New Deal" by mal podporovať inovácie, vytváranie pracovných miest a investície do výskumu a vývoja, tak, aby podporil európsku konkurencieschopnosť a zabezpečil trvalo udržateľný " zelený" rast, uvádza sa v správe.
EÚ musí buď prehĺbiť svoju integráciu alebo riskovať rozpad a prepad do éry populizmu a nacionalizmu, píše sa v uznesení.
Poslanci naliehajú najmä na posilnenie spolupráce v cezhraničných politikách, ako sú energetika, doprava a zahraničná politika, kde môže byť pridaná hodnota EÚ vysoká.
Tlačová správa po hlasovaní pléna (anglicky)
Schengen: Parlament odmieta opätovné zavádzanie hraničných kontrol
Rozhodnutie Dánska o znovuzavedení hraničných kontrol v rámci EÚ bolo tento týždeň viac ráz kritizované ©BELGA/EPA Parlament ostro protestuje proti opätovnému zavedeniu hraničných kontrol v rámci schengenského priestoru.
Prílev imigrantov a žiadateľov o azyl nemôže byť ich ospravedlnením, vyhlásili 7. júla poslanci v uznesení reagujúcom na plánované zmeny schengenských pravidiel.
Diskusie o obnovení kontrol na vnútorných hraniciach sa objavili potom, ako sa schengenský systém ocitol pod tlakom v dôsledku prílevu imigrantov z krajín severnej Afriky.
Európska rada požiadala 24. júna Komisiu, aby do septembra pripravila návrh ochranného mechanizmu schopného reagovať na mimoriadne okolnosti v budúcnosti.
V uznesení Parlament vyjadril ľútosť nad pokusom niekoľkých členských štátov obnoviť kontroly na vnútorných hraniciach a odmietol akýkoľvek nový schengenský mechanizmus, ktorý by mal iné ciele ako zvýšenie slobody pohybu a posilnenie správy schengenského priestoru na úrovni EÚ.
Poslanci zdôraznili, že súčasný schengenský hraničný kódex umožňuje obnovenie kontrol na vnútorných hraniciach len v prípade, že existuje vážna hrozba pre verejnú politiku alebo vnútornú bezpečnosť.
Parlament vyzval Komisiu, aby predstavila iniciatívu zameranú na dôsledné dodržiavanie súčasnej právnej úpravy tvrdiac, že akékoľvek nové dodatočné výnimky z jej uplatňovania, ako napríklad nové dôvody na obnovenie pohraničných kontrol, určite neprispejú k posilneniu schengenského systému.
Podľa poslancov vychádzajú súčasné problémy z neochoty zavádzať spoločné európske postupy v iných oblastiach.
Týka sa to najmä spoločnej Európskej politiky v oblasti azylu a migrácie.
Pokrok v implementácií tejto politiky je nevyhnutný, tvrdia poslanci pripomínajúc, že lehota na zavedenie európskeho azylového systému bola stanovená na rok 2012.
Celoeurópsky schengenský hodnotiaci mechanizmus
Súčasný systém umožňuje členským štátom jednostranné obnovenie kontrol na vnútorných hraniciach.
Poslanci preto požadujú, aby sa nový schengenský hodnotiaci mechanizmus stal celoeurópskym systémom.
"Nový schengenský hodnotiaci systém by mal byť viac komunitne orientovaný a založený na európskom prístupe s účasťou inštitúcií EÚ na rozdiel od čisto medzivládneho modelu," uviedol portugalský ľudovec Carlos Coelho , parlamentný spravodajca pre schengenský mechanizmus.
Nový schengenský hodnotiaci mechanizmus, ktorým sa momentálne zaoberá Parlament, by mal byť súčasťou riešenia aktuálnej situácie, nakoľko bude monitorovať akékoľvek pokusy o zavedenie nezákonných hraničných kontrol a posilní vzájomnú dôveru.
Poslanci však pripomenuli, že účinnosť hodnotiaceho mechanizmu je závislá na možnosti udeliť sankcie v prípade pretrvávajúcich nedostatkov, ktoré ohrozujú bezpečnosť celého schengenského priestoru.
Výzva na solidaritu
Nový schengenský hodnotiaci mechanizmus tiež umožní členským štátom požiadať o podporu v prípade mimoriadneho tlaku na vonkajšie hranice EÚ.
Vytvorenie schengenského priestoru zadefinovalo vonkajšiu hranicu, za ktorú nesú zodpovednosť všetky členské štáty EÚ, uviedli poslanci dodávajúc, že s týmto záväzkom sa EÚ zatiaľ nedokázala úplne vysporiadať.
Európsky parlament v tejto súvislosti zdôraznil potrebu intenzívnejšej solidarity s členskými štátmi, ktoré čelia najväčšiemu náporu migrantov, v snahe pomôcť im prekonať túto mimoriadnu situáciu.
Postup: Nelegislatívne uznesenie
Prijatý text bude dostupný tu (zvoľte dátum 07.07.2011) Sledujte rozpravu zo záznamu (zvoľte dátum 06.07.2011)
SK
1
PHOTO
20110628PHT22761.jpg
SK
2
PHOTO
20110601PHT20620.jpg
SK
3
LINK
/activities/plenary/home.do?language=SK
SK
4
LINK
/wps-europarl-internet/frd/live/live-video?language=sk
SK
5
LINK
/wps-europarl-internet/frd/live/live-program?language=sk
SK
6
LINK
http://www.europarltv.europa.eu/sk/home.aspx
SK
7
LINK
http://audiovisual.europarl.europa.eu/
SK
8
PHOTO
20110628PHT22765.jpg
SK
11
LINK
/sk/headlines/content/20110204STO13204/html/E%C3%9A-chce-dosta%C5%A5-pod-kontrolu-%C5%A1pekul%C3%A1cie-s-akciami
SK
12
LINK
/sk/headlines/content/20100607FCS75591/002/html/Deriv%C3%A1ty-Pom%C3%B4c%C5%A5-by-mohla-pr%C3%ADsnej%C5%A1ia-regul%C3%A1cia
SK
14
EUROPARL-TV
http://www.europarltv.europa.eu/swf/EmbedPlayer.swf?vid=5e49e9d8-bac4-48c7-9a7b-9ec3013654ff&cid=00000000-0000-0000-0000-000000000000&lang=sk&bitrate=512&loop=off&autoplay=off&startVolume=medium&showTitle=on&showBottom=off
SK
15
LINK
/sk/pressroom/content/20110411IPR17409/html/GMOs-Environment-Committee-strengthens-legal-grounds-for-cultivation-bans
SK
16
LINK
/meetdocs/2009_2014/documents/envi/pr/855/855067/855067sk.pdf
SK
17
LINK
/sk/headlines/content/20110228STO14429/html/GMO-budeme-sa-m%C3%B4c%C5%A5-rozhodn%C3%BA%C5%A5
SK
18
LINK
http://ec.europa.eu/food/food/biotechnology/index_en.htm
SK
19
PHOTO
20110628PHT22775.jpg
SK
21
LINK
http://ec.europa.eu/social/main.jsp?catId=794&langId=sk
SK
22
LINK
/members/public/geoSearch/view.do;jsessionid=170B42D887299FEA928C7F744B9951A6?language=SK&partNumber=1&country=IE&zone=Dublin&id=1289
SK
23
PHOTO
20110628PHT22777.jpg
SK
24
PHOTO
20110519PHT19724.jpg
SK
25
LINK
/activities/plenary/ta/calendar.do?language=SK
SK
26
LINK
/meetdocs/2009_2014/documents/budg/pr/869/869449/869449sk.pdf
SK
27
LINK
/members/public/yourMep/view.do?language=SK&partNumber=1&name=jedr*&id=96782
SK
28
PHOTO
20110519PHT19784.jpg
SK
29
LINK
/activities/plenary/ta/calendar.do?language=SK
SK
30
LINK
/wps-europarl-internet/frd/vod/research-by-date?language=sk
SK
31
LINK
/wps-europarl-internet/frd/vod/research-committee-and-other?isSearchOtherEvents=true&format=wmv&byLeftMenu=researchotherevents&language=sk
SK
32
LINK
/members/public/yourMep/view.do?language=SK&partNumber=1&name=langen&id=1928
SK
33
LINK
/members/public/yourMep/view.do?language=SK&partNumber=1&name=schmidt&id=4274
SK
34
LINK
/members/expert/alphaOrder/view.do?language=SK&id=96711
SK
35
EUROPARL-TV
http://www.europarltv.europa.eu/swf/EmbedPlayer.swf?vid=5cfcece0-10a9-4539-a70a-9f17012bfcef&cid=00000000-0000-0000-0000-000000000000&lang=sk&bitrate=512&loop=off&autoplay=off&startVolume=medium&showTitle=on&showBottom=off
SK
36
PHOTO
20110701PHT23165.jpg
SK
37
LINK
/activities/plenary/ta/calendar.do?language=SK
SK
38
LINK
/wps-europarl-internet/frd/vod/research-by-date?language=sk
SK
39
LINK
/members/expert/committees/view.do?language=SK&id=97076
SK
40
PHOTO
20110701PHT23159.jpg
SK
41
LINK
http://ec.europa.eu/budget/index_en.cfm
SK
42
LINK
/sk/pressroom/content/20110701IPR23195/html/Mixed-views-on-EU-long-term-budget-proposals
SK
43
LINK
/sk/headlines/content/20110630MUN23022/html/Rozpo%C4%8Det-E%C3%9A-zbl%C3%ADzka
SK
44
LINK
/sk/headlines/content/20110429FCS18370/html/Z%C3%A1pas-o-bud%C3%BAci-finan%C4%8Dn%C3%BD-vzh%C4%BEad-E%C3%9A-(2014-%E2%80%93-2020)
SK
45
EUROPARL-TV
http://www.europarltv.europa.eu/swf/EmbedPlayer.swf?vid=4e1eb591-6584-4489-b1df-9f180123bb73&cid=00000000-0000-0000-0000-000000000000&lang=sk&bitrate=512&loop=off&autoplay=off&startVolume=medium&showTitle=on&showBottom=off
SK
46
PHOTO
20110706PHT23433.jpg
SK
47
LINK
/wps-europarl-internet/frd/vod/player?date=20110706&language=sk
SK
48
LINK
http://pl2011.eu/en
SK
49
EUROPARL-TV
http://www.europarltv.europa.eu/swf/EmbedPlayer.swf?vid=0fd9a46e-33b7-4d68-9de6-9f1601335982&cid=00000000-0000-0000-0000-000000000000&lang=sk&bitrate=512&loop=off&autoplay=off&startVolume=medium&showTitle=on&showBottom=off
SK
50
PHOTO
20110524PHT20118.jpg
SK
51
LINK
/activities/plenary/ta/calendar.do?language=SK
SK
52
LINK
/wps-europarl-internet/frd/vod/research-by-date?language=sk
SK
53
LINK
/members/public/yourMep/view.do?language=SK&partNumber=1&name=kratsa&id=4482
SK
54
EUROPARL-TV
http://www.europarltv.europa.eu/swf/EmbedPlayer.swf?vid=4b2b1f8b-f91d-44a3-9f40-9f16013346a9&cid=00000000-0000-0000-0000-000000000000&lang=sk&bitrate=512&loop=off&autoplay=off&startVolume=medium&showTitle=on&showBottom=off
SK
55
PHOTO
20110701PHT23169.jpg
SK
56
LINK
/activities/plenary/ta/calendar.do?language=SK
SK
57
LINK
/wps-europarl-internet/frd/vod/research-by-date?language=sk
SK
58
LINK
/members/public/yourMep/view.do?language=SK&partNumber=1&name=Ayala+Sender&id=28292
SK
59
LINK
/sk/pressroom/content/20110629BKG22876/html/Cross-border-traffic-offence-penalties-to-improve-road-safety
SK
60
EUROPARL-TV
http://www.europarltv.europa.eu/swf/EmbedPlayer.swf?vid=b14c3065-bdaf-4269-9232-9f180123ce5a&cid=00000000-0000-0000-0000-000000000000&lang=sk&bitrate=512&loop=off&autoplay=off&startVolume=medium&showTitle=on&showBottom=off
SK
61
PHOTO
20110519PHT19726.jpg
SK
62
LINK
/activities/plenary/ta/calendar.do?language=SK
SK
63
LINK
/wps-europarl-internet/frd/vod/research-by-date?language=sk
SK
64
LINK
/sk/pressroom/content/20110628BKG22792/html/Food-labelling-what-the-new-EU-rules-will-mean
SK
65
LINK
/members/expert/alphaOrder/view.do?language=SK&id=4282
SK
66
PHOTO
20110518PHT19635.jpg
SK
67
LINK
/meetdocs/2009_2014/documents/tran/pr/834/834389/834389sk.pdf
SK
68
LINK
/members/public/geoSearch/view.do?language=SK&partNumber=1&country=ES&id=28393
SK
69
PHOTO
20110706PHT23443.jpg
SK
70
LINK
/sk/pressroom/content/20110705IPR23376/html/A-European-New-Deal-to-boost-competitiveness
SK
71
PHOTO
20110706PHT23441.jpg
SK
72
LINK
/activities/plenary/ta/calendar.do?language=SK
SK
73
LINK
/wps-europarl-internet/frd/vod/research-by-date?language=sk
-//EP//TEXT REPORT A7-2011-0223 0 NOT XML V0//SK
-//EP//TEXT REPORT A7-2011-0055 0 NOT XML V0//SK
-//EP//TEXT IM-PRESS 20100414FCS72750 0 NOT XML V0//SK
-//EP//TEXT REPORT A7-2011-0239 0 NOT XML V0//SK
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
