Parlament podporuje asociačnú dohodu s Ukrajinou ako nástroj zmeny
Vonkajšie vzťahy
Plenárne zasadnutie
2011-12-01 - 17:25
Agnese KRIVADE BXL (+32) 2 28 43562 STR (+33) 3 881 74005 PORT (+32) 498 98 39 83 EMAIL foreign-press@europarl.europa.eu Ján JAKUBOV BXL (+32) 2 28 34476 STR (+33) 3 881 73840 PORT (+32) 498 98 35 90 EMAIL jan.jakubov@europarl.europa.eu Ivana JANÍKOVÁ STAVROVSKÁ STR (+33) 3 881 74880 PORT (+421) 905 215 051 EMAIL TlacoveOddelenie-sk@europarl.europa.eu EMAIL ivana.janikova@europarl.europa.eu ADDINFO (+421) 259 203 295 Európsky parlament dnes (01.12.) vyzval na urýchlený podpis asociačnej dohody s Ukrajinou, a to najneskôr do konca roka 2011.
Členské štáty by sa preto dohodou mali zaoberať už na najbližšom samite Európskej rady v dňoch 8. - 9. decembra.
Napriek mnohým výhradám sú poslanci presvedčení, že dohoda pomôže iniciovať nevyhnutné zmeny v krajine.
Odporúčania, ktorých autorom je poslanec Ryszard Antoni Legutko (ECR, PL) zdôrazňuje, že prehĺbenie vzťahov medzi EÚ a Ukrajinou je v záujme oboch strán, zároveň však varuje pred selektívnym využívaním justície a vyzýva na rešpektovanie ľudských práv a dodržiavanie zásad právneho štátu.
V tejto súvislosti poslanci vyzvali ukrajinskú vládu, aby umožnila Júlii Tymošenkovej a ostatním lídrom opozície plne sa zapojiť do politického procesu.
Zároveň požadujú, aby súčasťou asociačnej dohody bol mechanizmus, ktorý umožní v prípade porušenia základných princípov jej dočasné vypovedanie.
Stretnutie s prezidentom Janukovyčom by malo prebehnúť ešte pred samitom EÚ a Ukrajiny naplánovaným na december 2011, čo by bola podľa poslancov vhodná príležitosť na pokračovanie konštruktívneho dialógu a priestorom na diskusiu o odstránení politických prekážok na strane Ukrajiny.
Poslanci tiež vyzvali na zverejnenie archívov komunistických tajných služieb, ktoré je potrebné na dosiahnutie národného zmierenia.
Doplňujúce informácie
Rokovania o asociačnej dohode, ktorých zámerom je prehĺbiť politickú spoluprácu a hospodársku integráciu Ukrajiny s EÚ, uviazli po zatknutí bývalej ukrajinskej premiérky Júlie Tymošenkovej na mŕtvom bode.
Parlament v reakcii na jej odsúdenie schválil 27. októbra uznesenie, v ktorom poslanci odsúdili zneužívanie súdnej moci ako nástroja politickej odplaty a vyhlásili, že neprehodnotenie rozsudku by mohlo ohroziť ratifikáciu asociačnej dohody medzi EÚ a Ukrajinou.
Ďalší postup
Parlamentné odporúčania budú zaslané Rade EÚ, Európskej komisii a Európskemu útvaru pre vonkajšiu činnosť.
Po podpise dohody Radou EÚ a v nadväznosti na spoločný návrh Komisie a Útvaru pre vonkajšiu činnosť bude dohoda zaslaná Európskemu Parlamentu na odsúhlasenie a členským štátom na ratifikáciu.
V prípade hladkého priebehu by dohoda mohla vstúpiť do ratifikačnej fázy do konca roka 2012.
Postup: Nelegislatívne uznesenie
20111130IPR32891 Prijatý text bude dostupný tu (zvoľte dátum 01.12.2011) Tlačová správa k parlamentnému uzneseniu reagujúcemu na odsúdenie Júlie Tymošenkovej (27.10.2011) Sledujte tlačovú konferenciu zo záznamu Profil spravodajcu: Ryszard Antoni Legutko (ECR, PL)
SK
1
LINK
/activities/plenary/ta/calendar.do?language=SK
SK
3
LINK
/ep-live/sk/other-events/video?event=20111201-1500-SPECIAL&category=SPECIAL&format=wmv
SK
4
LINK
/meps/sk/96796/Ryszard%20Antoni_LEGUTKO.html
-//EP//TEXT IM-PRESS 20111027IPR30448 0 NOT XML V0//SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
