P6_TA(2007)0003
Rozvoj železníc Spoločenstva ***II
A6-0475/2006
Legislatívne uznesenie Európskeho parlamentu o spoločnej pozícii prijatej Radou na účely prijatia smernice Európskeho parlamentu a Rady, ktorou sa mení a dopĺňa smernica Rady 91/440/EHS o rozvoji železníc Spoločenstva a smernica Európskeho parlamentu a Rady 2001/14/ES o prideľovaní kapacity železničnej infraštruktúry a vyberaní poplatkov za používanie železničnej infraštruktúry (5895/2/2006 – C6-0309/2006 – 2004/0047(COD) )
(Spolurozhodovací postup: druhé čítanie)
Európsky parlament
, –
so zreteľom na spoločnú pozíciu Rady (5895/2/2006 – C6-0309/2006 ) Ú. v.
EÚ C 289 E, 28.11.2006, s.
30.
,
–
so zreteľom na svoju pozíciu v prvom čítaní Ú. v.
EÚ C 227 E, 21.9.2006, s.
460.
k návrhu Komisie pre Európsky parlament a Radu ( KOM(2004)0139 ) Zatiaľ neuverejnené v úradnom vestníku.
,
–
so zreteľom na článok 251 ods. 2 Zmluvy o ES,
–
so zreteľom na článok 62 rokovacieho poriadku,
–
so zreteľom na odporúčanie do druhého čítania Výboru pre dopravu a cestovný ruch ( A6-0475/2006 ),
1.
schvaľuje zmenenú a doplnenú spoločnú pozíciu;
2.
poveruje svojho predsedu, aby túto pozíciu postúpil Rade a Komisii.
P6_TC2-COD(2004)0047
Pozícia Európskeho parlamentu prijatá v druhom čítaní 18. januára 2007 na účely prijatia smernice Európskeho parlamentu a Rady 2007/.../ES, ktorou sa mení a dopĺňa smernica Rady 91/440/EHS o rozvoji železníc Spoločenstva a smernica Európskeho parlamentu a Rady 2001/14/ES o prideľovaní kapacity železničnej infraštruktúry a vyberaní poplatkov za používanie železničnej infraštruktúry
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 71,
so zreteľom na návrh Komisie,
so zreteľom na stanovisko Európskeho hospodárskeho a sociálneho výboru Ú. v.
EÚ C 221, 8.9.2005, s.
56.
,
so zreteľom na stanovisko Výboru regiónov Ú. v.
EÚ C 71, 22.3.2005, s.
26.
,
konajúc v súlade s postupom ustanoveným v článku 251 zmluvy
Pozícia
Európskeho parlamentu z 28. septembra 2005 (
Ú. v.
EÚ C 227 E, 21.9.2006, s.
460
), spoločná pozícia Rady z 24. júla 2006 (
Ú. v.
EÚ C 289 E, 28.11.2006, s.
30
) a pozícia Európskeho parlamentu z
18. januára 2007
.
,
keďže:
(1)
Smernica Rady 91/440/EHS z 29. júla 1991 o rozvoji železníc Spoločenstva
Ú. v.
ES L 237, 24.8.1991, s.
25.
Smernica naposledy zmenená a doplnená smernicou
2006/103/ES (Ú. v.
EÚ L 363, 20.12.2006, s.
344).
bola určená na uľahčenie prispôsobenia železníc Spoločenstva požiadavkám jednotného trhu a na zlepšenie ich účinnosti.
(2)
Smernica Európskeho parlamentu a Rady 2001/14/ES z 26. februára 2001 o prideľovaní kapacity železničnej infraštruktúry a vyberaní poplatkov za používanie železničnej infraštruktúry
Ú. v.
ES L 75, 15.3.2001, s.
29.
Smernica naposledy zmenená a doplnená smernicou 2004/49/ES (Ú. v.
EÚ L 164, 30.4.2004, s.
44).
Opravené v Ú. v.
EÚ L 220, 21.6.2004, s.
16.
sa týka zásad a postupov, ktoré sa majú uplatniť pri stanovovaní a vyberaní poplatkov za železničnú infraštruktúru a prideľovaní kapacity železničnej infraštruktúry.
(3)
Vo svojej Bielej knihe "Európska dopravná politika do roku 2010: čas rozhodnúť" Komisia vyjadrila svoj úmysel pokračovať v budovaní vnútorného trhu železničnej dopravy tým, že navrhla otvorenie trhu medzinárodnej osobnej dopravy.
(4)
Cieľom tejto smernice je vyriešiť otvorenie trhu v medzinárodnej železničnej osobnej doprave v rámci Spoločenstva a nemala by sa preto týkať dopravy medzi členským štátom a treťou krajinou.
Členské štáty by mali byť schopné okrem toho vylúčiť z rozsahu pôsobnosti tejto smernice tranzitnú dopravu cez Spoločenstvo.
(5)
Medzinárodná železničná doprava v súčasnosti poskytuje veľmi nejednotný obraz.
Diaľková doprava (napríklad nočné vlaky) majú problémy a niektoré z nich železničné podniky, ktoré ich prevádzkujú, v poslednej dobe zrušili, aby znížili straty.
Trh medzinárodnej vysokorýchlostnej dopravy na druhej strane zaznamenal prudký nárast dopravy a bude naďalej pokračovať vo svojom dynamickom rozvoji zdvojnásobením a prepojením transeurópskej vysokorýchlostnej siete do roku 2010.
Napriek tomu existuje v oboch prípadoch veľmi silný konkurenčný tlak zo strany nízkonákladových leteckých spoločností.
Preto je dôležité podporou hospodárskej súťaže medzi železničnými podnikmi podnietiť nové iniciatívy.
(6)
Bez podrobných ustanovení o prístupe k infraštruktúre, podstatného pokroku v interoperabilite a prísneho rámca železničnej bezpečnosti na vnútroštátnej a európskej úrovni nie je možné otvoriť
trh osobnej
dopravy.
Všetky tieto prvky sú už teraz zavedené na základe transpozície smernice Európskeho parlamentu a Rady 2001/12/ES Ú. v.
ES L 75, 15.3.2001, s.
1.
z 26. februára 2001, ktorou sa mení a dopĺňa smernica Rady 91/440/EHS, smernice Európskeho parlamentu a Rady 2004/51/ES Ú. v.
EÚ L 164, 30.4.2004, s.
164.
Opravené v Ú. v.
EÚ L 220, 21.6.2004, s.
58.
z 29. apríla 2004, ktorou sa mení a dopĺňa smernica Rady 91/440/EHS, smernice Európskeho parlamentu a Rady 2001/13/ES Ú. v.
ES L 75, 15.3.2001, s.
26.
z 26. februára 2001, ktorou sa mení a dopĺňa smernica Rady 95/18/ES, smernice 2001/14/ES a smernice Európskeho parlamentu a Rady 2004/49/ES z 29. apríla 2004 o bezpečnosti železníc Spoločenstva Ú. v.
EÚ L 164, 30.4.2004, s.
44.
Opravené v Ú. v.
EÚ L 220, 21.6.2004, s.
16.
.
Pre tento nový regulačný rámec je preto potrebné, aby bol do navrhnutého dátumu na otvorenie
trhu osobnej
dopravy podporovaný zavedenou a konsolidovanou praxou.
Členské štáty, ktoré vstúpili do Európskej únie 1. mája 2004 a neskôr, by mali byť oprávnené predĺžiť cieľový dátum roku 2017 stanovený pre vnútroštátnu osobnú dopravu maximálne o päť rokov.
(7)
Počet železničných spojov bez medziľahlých zastávok je veľmi obmedzený.
V prípade trás s medziľahlými zastávkami je dôležité oprávniť nových účastníkov trhu, aby nechali cestujúcich nastúpiť a vystúpiť na trase s cieľom zabezpečiť, aby tieto prepravy mali reálnu šancu byť hospodársky životaschopnými a aby sa zabránilo znevýhodneniu možných konkurentov v porovnaní s existujúcimi prevádzkovateľmi, ktorí majú právo nechať cestujúcich nastúpiť a vystúpiť na trase.
Týmto právom by nemali byť dotknuté právne predpisy Spoločenstva a vnútroštátne právne predpisy, ktoré sa týkajú politiky hospodárskej
súťaže.
(8)
Nariadenie
Rady (EHS) č. 1191/69 z 26. júna 1969 o postupe členských štátov, ktorý sa týka záväzkov obsiahnutých v koncepcii služieb vo verejnom záujme v oblasti železničnej, cestnej a vnútrozemskej vodnej dopravy Ú. v.
ES L 156, 28.6.1969, s.
1.
Nariadenie naposledy zmenené a doplnené nariadením (EHS) č. 1893/91 (Ú. v.
ES L 169, 29.6.1991, s.
1).
oprávňuje členské štáty a miestne orgány na zadávanie zákaziek na služby vo verejnom záujme.
Tieto zákazky môžu obsahovať výlučné práva na poskytovanie určitých služieb.
Je preto nevyhnutné zabezpečiť, aby ustanovenia uvedeného nariadenia boli v súlade so zásadou otvorenia medzinárodnej osobnej dopravy hospodárskej súťaži.
(9)
Otvorenie medzinárodnej osobnej dopravy, ktorá zahŕňa právo nechať cestujúcich nastúpiť na akejkoľvek stanici nachádzajúcej sa na trase medzinárodnej dopravy a nechať ich vystúpiť na inej stanici, vrátane staníc umiestnených v tom istom členskom štáte, hospodárskej súťaži môže mať vplyv na organizáciu a financovanie osobnej železničnej dopravy poskytovanej na základe zmluvy o službách vo verejnom záujme.
Členské štáty by mali mať možnosť obmedziť právo prístupu na trh, ak by toto právo ohrozilo hospodársku rovnováhu týchto zmlúv o službách vo verejnom záujme, a ak príslušný regulačný orgán uvedený v článku 30 smernice 2001/14/ES udelí súhlas na základe objektívnej ekonomickej analýzy vyplývajúcej zo žiadosti príslušných orgánov, ktoré zadali zákazku na služby vo verejnom záujme.
(10)
Niektoré členské štáty už pristúpili k otvoreniu trhu osobnej železničnej dopravy prostredníctvom transparentnej, otvorenej verejnej súťaže na poskytovanie určitých takýchto služieb.
Nemali by mať povinnosť poskytnúť otvorený prístup k medzinárodnej osobnej doprave, pretože táto súťaž o právo používať niektoré železničné trasy bola dostatočným preverením trhovej hodnoty prevádzkovania týchto služieb.
(11)
Posúdenie, či by hospodárska rovnováha zmluvy o službách vo verejnom záujme mohla byť ohrozená, by malo zohľadniť vopred určené kritériá, ako je vplyv na ziskovosť akýchkoľvek služieb, ktoré sú zahrnuté v zmluve o službách vo verejnom záujme, vrátane následných vplyvov na čisté náklady, ktoré znáša príslušný orgán verejnej správy, ktorý zadal zákazku, dopytu cestujúcich, stanovenie ceny lístkov, postupy vydávania lístkov, umiestnenie a počet zastávok na oboch stranách hranice a načasovanie a frekvenciu navrhnutého nového spoja.
Pri rešpektovaní tohto posúdenia a rozhodnutia príslušného regulačného orgánu by mali mať členské štáty možnosť udeliť, upraviť alebo uprieť právo prístupu k požadovanej medzinárodnej osobnej doprave vrátane vyberania poplatkov od prevádzkovateľa novej medzinárodnej železničnej dopravy na základe ekonomickej analýzy a v súlade s právnymi predpismi Spoločenstva a so zásadami rovnosti a nediskriminácie.
(12)
S cieľom
prispieť k prevádzkovaniu osobnej dopravy na linkách, ktoré plnia
záväzky
vyplývajúce zo
služieb vo verejnom záujme
,
je vhodné umožniť členským štátom,
ak si tak želajú, splnomocniť orgány zodpovedné za tieto služby uložiť
poplatky v osobnej doprave
spadajúcej do právomoci týchto orgánov.
Tieto poplatky by mali prispieť k financovaniu záväzkov vyplývajúcich zo služieb vo verejnom záujme stanovených v zmluvách o službách vo verejnom záujme, ktoré boli uzavreté v súlade s právom Spoločenstva.
Tieto poplatky sa uložia v súlade s právom Spoločenstva a najmä v súlade so zásadami spravodlivosti, transparentnosti, nediskriminácie a proporcionality.
(13)
Regulačný orgán by mal fungovať takým spôsobom, aby sa zabránilo konfliktu záujmov a akejkoľvek možnej účasti na zadávaní posudzovaných zákaziek na služby vo verejnom záujme.
Funkčná nezávislosť regulačného orgánu by nemala byť ovplyvnená najmä vtedy, ak je z organizačných alebo právnych dôvodov úzko spojený s príslušným orgánom, ktorý sa zúčastňuje na zadávaní posudzovanej zákazky na služby vo verejnom záujme.
Právomoc regulačného orgánu by sa mala rozšíriť s cieľom umožniť posúdenie účelu medzinárodnej dopravy a, v prípade potreby, možného hospodárskeho vplyvu na existujúce zmluvy o službách vo verejnom záujme.
(14)
Táto smernica predstavuje ďalšiu fázu otvorenia trhu v železničnej doprave.
Niektoré členské štáty už na svojom území otvorili trh medzinárodnej osobnej dopravy.
Táto smernica by sa v tejto súvislosti nemala chápať ako smernica, ktorou sa vytvára týmto členským štátom povinnosť udeliť pred 1. januárom 2010 právo prístupu železničným podnikom, ktoré sú držiteľmi licencií v členskom štáte, v ktorom sa neudeľujú obdobné práva prístupu.
(15)
S cieľom vytvoriť špecializovanú infraštruktúru, ako sú napríklad vysokorýchlostné trate, železničné podniky vyžadujú istotu plánovania a právnu istotu, ktorá by zodpovedala významu rozsiahlych a dlhodobých investícií.
Preto by sa im malo umožniť uzatvárať rámcové zmluvy na dobu maximálne 15 rokov.
(16)
Vnútroštátne regulačné orgány by si mali na základe článku 31 smernice 2001/14/ES vymieňať informácie a, ak to je dôležité v jednotlivých prípadoch, koordinovať zásady a prax posudzovania, či je ohrozená hospodárska rovnováha zmluvy o službách vo verejnom záujme.
Mali by postupne vypracovať usmernenia založené na svojich skúsenostiach.
(17)
Uplatňovanie tejto smernice by sa malo hodnotiť na základe
dvoch správ
,
ktoré
má Komisia predložiť
vždy rok
po otvorení trhu medzinárodnej
a vnútroštátnej
osobnej dopravy.
Ďalšiu správu Komisia predloží do 31. decembra 2012 a zameria sa v nej na stav pripravenosti otvorenia trhu pre vnútroštátnu železničnú osobnú dopravu a prípadne navrhne sprievodné opatrenia, ktoré by uľahčili tento krok.
(18)
Členský štát, ktorý nemá železničný systém a v blízkej budúcnosti ho zrejme nebude mať, by mal neprimeranú a zbytočnú povinnosť transponovať a vykonávať smernice 91/440/EHS a 2001/14/ES.
Takéto členské štáty
by mal byť preto
oslobodené
od povinnosti transponovať a vykonávať tieto smernice, pokiaľ nebude mať železničný systém.
(19)
Je vhodné prijať opatrenia potrebné na vykonávanie smerníc 91/440/EHS a 2001/14/ES v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu
Ú. v.
ES L 184, 17.
7.
1999, s.
1.
Rozhodnutie zmenené a doplnené rozhodnutím 2006/512/ES (Ú. v.
EÚ L 200, 22.7.2006, s.
11).
.
(20)
Komisia by mala byť predovšetkým splnomocnená na prijatie opatrení všeobecného rozsahu, ktorých cieľom je zmena a doplnenie nepodstatných prvkov uvedených smerníc v súlade s regulačným postupom s kontrolou ustanoveným v článku 5a rozhodnutia 1999/468/ES.
(21)
Keďže cieľ tejto smernice, a to rozvoj železníc Spoločenstva, nie je možné uspokojivo dosiahnuť na úrovni členských štátov vzhľadom na potrebu zabezpečiť spravodlivé a nediskriminačné podmienky prístupu k infraštruktúre, ako aj zohľadniť jednoznačný medzinárodný rozmer spôsobu prevádzky významných častí železničných sietí, ako aj potreby koordinovaného nadnárodného postupu, ale možno ho lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy.
V súlade so zásadou proporcionality podľa uvedeného článku táto smernica neprekračuje rámec nevyhnutný na dosiahnutie tohto cieľa.
(22)
V súlade s bodom 34 Medziinštitucionálnej dohody o lepšom zákonodarstve Ú. v.
EÚ C 321, 31.12.2003, s.
1.
sa členské štáty vyzývajú, aby pre seba a v záujme Spoločenstva vypracovali a zverejnili vlastné tabuľky, ktoré budú čo najlepšie vyjadrovať vzájomný vzťah medzi touto smernicou a opatreniami na jej transpozíciu.
(23)
Smernice 91/440/EHS a 2001/14/ES by sa preto mali zodpovedajúcim spôsobom zmeniť a doplniť,
PRIJALI TÚTO SMERNICU:
Článok 1
Smernica 91/440/EHS sa týmto mení a dopĺňa takto:
1)
v článku 2 sa dopĺňa tento odsek:
4.
Členské štáty môžu vylúčiť z rozsahu pôsobnosti tejto smernice železničný spoj, ktorý sa vykonáva tranzitom cez Spoločenstvo a ktorý začína a končí mimo územia Spoločenstva.
2)
štvrtá zarážka v článku 3 sa vypúšťa;
3)
v článku 3 sa po piatej zarážke vkladá táto zarážka:
–
"medzinárodná osobná doprava" je osobná doprava, pri ktorej vlak prekročí aspoň jednu hranicu členského štátu a ktorej základným účelom je preprava cestujúcich medzi stanicami umiestnenými v rôznych členských štátoch; vlak môže byť spojený a/alebo rozdelený a rôzne časti môžu mať rôznu východiskovú stanicu a stanicu určenia za predpokladu, že všetky vozne prekročia aspoň jednu hranicu;
4)
v článku 3 sa po šiestej zarážke vkladá táto zarážka:
–
"tranzit" je prekročenie územia Spoločenstva, ktoré sa uskutoční bez naloženia alebo vyloženia tovaru a/alebo bez nastúpenia alebo vystúpenia cestujúcich na území Spoločenstva.
5)
prvá zarážka článku 5 ods. 3 sa vypúšťa;
6)
v článku 8 ods.1 sa vypúšťajú slová "a medzinárodné zoskupenia";
7)
v článku 10 sa vypúšťa odsek 1;
8)
v článku 10 sa vkladajú tieto odseky :
3a.
Železničným podnikom patriacim do rozsahu pôsobnosti článku
2 sa
na účely prevádzkovania medzinárodnej osobnej dopravy
najneskôr do 1. januára 2010 udelí právo prístupu k infraštruktúre všetkých členských
štátov.
Železničné
podniky majú právo nechať v rámci medzinárodnej osobnej dopravy cestujúcich nastúpiť na akejkoľvek stanici umiestnenej na medzinárodnej trase a nechať ich vystúpiť na inej stanici vrátane staníc umiestnených v tom istom členskom štáte.
Právo prístupu k infraštruktúre členských štátov, v ktorých podiel medzinárodnej prepravy cestujúcich vlakom tvorí viac než polovicu obratu cestujúcich železničných podnikov v týchto členských štátoch, sa udelí do 1. januára 2012.
To, či je základným účelom služby preprava cestujúcich medzi stanicami umiestnenými v rôznych členských štátoch, určí príslušný regulačný orgán alebo orgány uvedený (uvedené) v článku 30 smernice 2001/14/ES na základe žiadosti dotknutých príslušných orgánov a/alebo zainteresovaných železničných podnikov.
3b.
Členské štáty môžu obmedziť právo prístupu vymedzené v odseku 3a k dopravným službám medzi miestom odchodu a miestom určenia, na ktoré sa vzťahuje jedna alebo viac zmlúv o službách vo verejnom záujme, ktoré sú v súlade s platnými právnymi predpismi Spoločenstva.
Takéto obmedzenie nemôže svojím účinkom obmedziť právo nechať cestujúcich nastúpiť na akejkoľvek stanici umiestnenej na medzinárodnej trase a nechať ich vystúpiť na inej stanici vrátane staníc umiestnených v tom istom členskom štáte, okrem prípadu, ak by výkon tohto práva narušil hospodársku rovnováhu zmluvy o službách vo verejnom záujme
To, či by sa narušila hospodárska rovnováha určí príslušný regulačný orgán alebo orgány uvedený (uvedené) v článku 30 smernice 2001/14/ES na základe objektívnej ekonomickej analýzy a na základe vopred určených kritérií, po podaní žiadosti zo strany:
–
príslušného orgánu alebo príslušných orgánov, ktoré zadali zákazku na službu vo verejnom záujme;
–
akýchkoľvek iných zainteresovaných príslušných orgánov, ktoré majú právo obmedziť prístup podľa tohto článku;
–
manažéra infraštruktúry; alebo
–
železničného podniku, ktorý plní zmluvu o službách vo verejnom záujme.
Príslušné orgány a železničné podniky poskytujúce služby vo verejnom záujme poskytnú príslušnému regulačnému orgánu alebo orgánom primerané informácie potrebné na to, aby sa dospelo k rozhodnutiu.
Regulačný orgán posúdi poskytnuté informácie, podľa potreby ich prerokuje so všetkými príslušnými stranami a v primeranom, vopred určenom čase informuje príslušné strany o svojom odôvodnenom rozhodnutí, ale v každom prípade do dvoch mesiacov od získania všetkých príslušných informácií.
Regulačný orgán odôvodní svoje rozhodnutie a stanoví lehotu, do ktorej, a podmienky, za ktorých
–
príslušný orgán alebo príslušné orgány;
–
manažér infraštruktúry;
–
železničný podnik, ktorý plní zmluvu o službách vo verejnom záujme;, alebo
–
železničný podnik, ktorý sa snaží získať prístup;
môžu požiadať o nové posúdenie tohto rozhodnutia.
3c.
Členské štáty môžu tiež obmedziť právo nechať cestujúcich nastúpiť a vystúpiť na staniciach v rámci jedného štátu na trase medzinárodnej osobnej dopravy, ak bolo výlučné právo na prepravu cestujúcich medzi týmito stanicami udelené na základe koncesnej zmluvy uzatvorenej pred .... + Ú. v.: vložte dátum nadobudnutia účinnosti tejto smernice.
na základe spravodlivého postupu verejnej súťaže a v súlade s príslušnými zásadami právnych predpisov Spoločenstva.
Toto obmedzenie môže platiť počas trvania pôvodnej zmluvy alebo 15 rokov, a to podľa toho, ktoré z týchto období je kratšie.
3d.
Ustanovenia tejto smernice nevyžadujú, aby členský štát udelil pred 1. januárom 2010
pre medzinárodnú osobnú dopravu
právo prístupu uvedené v odseku 3a železničným podnikom a ich priamo alebo nepriamo kontrolovaným dcérskym spoločnostiam, ktoré sú držiteľmi licencií v členskom štáte, v ktorom sa neudeľujú obdobné práva prístupu.
3e.
Členské štáty prijmú všetky potrebné opatrenia s cieľom zabezpečiť, aby rozhodnutia uvedené v odsekoch 3b, 3c a 3d podliehali súdnemu preskúmaniu.
3f.
Bez toho, aby bol dotknutý odsek 3b, môžu členské štáty za podmienok ustanovených v tomto článku
splnomocniť orgán zodpovedný za železničnú dopravu,
aby
uložil železničným podnikom poskytujúcim medzinárodnú osobnú dopravu
poplatky za
prevádzku tratí ktoré spadajú do právomoci tohto orgánu a ktoré prevádzkujú dopravu medzi dvoma stanicami v tomto členskom štáte.
V takom prípade platia pre železničné podniky, ktoré poskytujú vnútroštátnu dopravu rovnaké poplatky vyplývajúce z prevádzkovania týchto tratí.
Poplatky sú určené na to, aby poskytli tomuto orgánu náhradu za plnenie záväzkov vyplývajúcich zo služieb vo verejnom záujme stanovených v zmluve o službách vo verejnom záujme, ktorá bola uzavretá v
súlade s
právom
Spoločenstva.
Náhrada nesmie
presiahnuť to, čo je
potrebné na
pokrytie nákladov, ktoré vznikli pri plnení záväzkov služieb vo verejnom záujme pri zohľadnení príslušných príjmov a primeraného zisku z plnenia týchto záväzkov.
Poplatky
budú uložené
v súlade s
právom Spoločenstva
predovšetkým dodržiavaním zásad spravodlivosti, transparentnosti, nediskriminácie a proporcionality, najmä medzi cenou služby a úrovňou poplatkov.
Celkové uloženie poplatkov
nesmie ohroziť hospodársku
uskutočniteľnosť
medzinárodnej osobnej dopravy,
na ktorú sa tieto poplatky vzťahujú
.
Príslušné orgány uchovávajú informácie potrebné k tomu, aby bolo možné zistiť zdroj poplatkov a ich použitie.
Členské štáty poskytnú tieto informácie Komisii.
9)
článok 10 ods. 8 sa nahrádza takto:
8.
Komisia do 1. januára 2009 predloží Európskemu parlamentu, Rade, Európskemu hospodárskemu a sociálnemu výboru a Výboru regiónov správu o vykonávaní tejto smernice.
Táto správa sa zaoberá:
–
vykonávaním tejto smernice v členských štátoch
, najmä jej dosahom na malé členské štáty,
a efektívnou činnosťou rôznych zúčastnených subjektov;
–
vývojom trhu, najmä trendmi v medzinárodnej premávke, činnosťami a trhovými podielmi všetkých subjektov na trhu vrátane nových účastníkov.
10)
v článku 10 sa dopĺňa tento odsek:
9.
Komisia
do 1. januára 2018
predloží Európskemu parlamentu, Rade, Európskemu hospodárskemu a sociálnemu výboru a Výboru regiónov správu o vykonávaní ustanovení
odsekov 3b a 3d.
V správe, ktorá sa predloží do 31. decembra 2012 Európskemu parlamentu, Rade, Európskemu hospodárskemu a sociálnemu výboru a Výboru regiónov Komisia konkrétne zanalyzuje stav pripravenosti otvorenia trhu pre vnútroštátnu železničnú osobnú dopravu.
V prípade potreby Komisia v tejto správe navrhne aj ďalšie doplnkové opatrenia na uľahčenie otvorenia trhu a splnenie záväzkov vyplývajúcich zo služieb vo verejnom záujme.";
11)
Článok 11 ods. 2 sa nahrádza takto:
2.
Opatrenia potrebné na zmenu a doplnenie príloh, sa prijmú v súlade s regulačným postupom s kontrolou uvedeným v článku 11a ods. 3.
12)
Článok 11a ods. 3 sa nahrádza takto:
3.
Ak sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia 1999/468/ES so zreteľom na jeho článok 8.
13)
v článku 15 sa dopĺňa tento pododsek:
Povinnosti transpozície a vykonávania tejto smernice sa nevzťahujú na Cyprus a Maltu, pokiaľ na ich území nebude vybudovaný železničný systém.
Článok 2
Smernica 2001/14/ES sa týmto mení a dopĺňa takto:
1)
v článku 1 ods. 3 sa dopĺňa toto písmeno:
e)
prepravné činnosti vo forme služieb železničnej dopravy vykonávané tranzitom cez Spoločenstvo.
2)
v článku 2 sa dopĺňa toto písmeno:
n)
"tranzit" je prechod územím Spoločenstva, ktoré sa uskutoční bez naloženia alebo vyloženia tovaru a/alebo bez nastúpenia alebo vystúpenia cestujúcich na území Spoločenstva.
3)
v článku 13 sa dopĺňa tento odsek:
4.
Ak žiadateľ mieni požiadať o kapacitu infraštruktúry s cieľom vykonávať medzinárodnú osobnú dopravu vymedzenú v článku 3 smernice 91/440/EHS, informuje o tom manažérov infraštruktúry a dotknuté regulačné orgány.
S cieľom umožniť posúdenie účelu medzinárodnej dopravy prepravovať cestujúcich medzi stanicami umiestnenými v rôznych členských štátoch, a možný hospodársky vplyv na existujúce zákazky na služby vo verejnom záujme, regulačné orgány zabezpečia, aby bol informovaný ktorýkoľvek príslušný orgán, ktorý zadal zákazku na vykonanie železničnej osobnej dopravy vymedzenej v zmluve o službách vo verejnom záujme, ktorýkoľvek iný zúčastnený príslušný orgán s právom obmedziť prístup podľa článku 10 ods. 3b smernice 91/440/EHS a ktorýkoľvek železničný podnik plniaci zmluvu o službách vo verejnom záujme na trase tejto medzinárodnej osobnej dopravy.
4)
článok 17 ods. 5 sa nahrádza takto:
5.
Rámcové dohody sa v zásade uzatvárajú na obdobie piatich rokov a môžu sa predĺžiť na také isté obdobie, akým bola ich pôvodná dĺžka trvania.
Manažér infraštruktúry môže v špecifických prípadoch súhlasiť s kratším alebo dlhším obdobím.
Akékoľvek obdobie dlhšie než päť rokov musí byť zdôvodnené existenciou obchodných zmlúv, osobitných investícií alebo rizík.
5a.
Rámcové dohody na služby, ktoré využívajú špecializovanú infraštruktúru uvedenú v článku 24, ktorá si vyžaduje značné a dlhodobé investície, ktoré žiadateľ riadne odôvodní, môžu byť uzatvorené na obdobie 15 rokov.
Akékoľvek obdobie dlhšie než 15 rokov je možné len vo výnimočných prípadoch, najmä v prípade rozsiahlych, dlhodobých investícií, a najmä, ak sa na takúto investíciu vzťahujú zmluvné záväzky vrátane viacročných plánov amortizácie.
Požiadavky žiadateľa môžu v tomto prípade vyžadovať presné vymedzenie charakteristík kapacity vrátane frekvencie, objemu a kvality vlakových trás, ktoré sa majú poskytnúť žiadateľovi na obdobie trvania rámcovej dohody.
Manažér infraštruktúry môže znížiť vyhradenú kapacitu, ktorá sa aspoň jeden mesiac využívala menej, než je prahová kvóta stanovená v článku 27.
Počiatočná rámcová dohoda sa môže od 1. januára 2010
pre medzinárodnú osobnú dopravu
vypracovať na obdobie 5 rokov
a
môže
sa
raz predĺžiť na základe charakteristík kapacity, ktorú využívajú žiadatelia vykonávajúci dopravu pred 1. januárom 2010, s cieľom zohľadniť špecializované investície alebo existenciu obchodných zmlúv.
Regulačný orgán uvedený v článku 30 je zodpovedný za schvaľovanie nadobudnutia platnosti tejto dohody.
5)
pred poslednú vetu článku 30 ods. 1 sa vkladá táto veta:
Okrem toho bude funkčne nezávislý na akomkoľvek príslušnom orgáne, ktorý sa zúčastňuje na zadávaní zákazky na služby vo verejnom záujme.
6)
Článok 34 ods. 3 sa nahrádza takto
:
3.
Opatrenia potrebné na zmenu a doplnenie príloh sa prijmú v súlade s regulačným postupom s kontrolou uvedeným v článku 35 ods. 3.
7)
Článok 35 ods. 3 sa nahrádza takto
:
3.
Ak sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia 1999/468/ES so zreteľom na jeho článok 8.
8)
v článku 38 sa dopĺňa tento pododsek:
Povinnosti transpozície a vykonávania tejto smernice sa nevzťahujú na Cyprus a Maltu, pokiaľ na ich území nebude vybudovaný železničný systém.
Článok 3
1.
Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou pred... * 18 mesiacov odo dňa nadobudnutia účinnosti tejto smernice.
.
Bezodkladne informujú Komisiu o znení týchto ustanovení.
Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu.
Podrobnosti o odkaze upravia členské štáty.
2.
Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
3.
Ustanovenia článku 1 bodov 2, 5, 6 a 7 sa uplatňujú od 1. januára 2010.
Článok 4
Táto smernica nadobúda účinnosť dňom nasledujúcim po jej uverejnení v Úradnom vestníku Európskej únie.
Článok 5
Táto smernica je určená členským štátom.
V
Za Európsky parlament Za Radu
predseda predseda
