Tresty pre zamestnávateľov nelegálnych imigrantov
Prisťahovalectvo
2009-02-19 - 16:51
Zamestnávateľom nelegálnych migrantov budú hroziť sankcie V stredu 4. februára europoslanci podporili pozmeňujúce návrhy k zavedeniu sankcií voči tým zamestnávateľom, u ktorých pracujú nelegálni prisťahovalci.
Postihy sa pohybujú od finančných pokút až po trestné stíhanie podľa závažnosti prípadu.
Uznesenie bolo definitívne schválené 19. februára.
"Smernica o sankciách" tak po schválení doplní smernicu o návrate nelegálnych imigrantov a smernicu o "modrej karte".
Cieľom týchto opatrení je zabrániť nelegálnej imigrácii a podporiť legálne cesty vycestovania do EÚ za prácou.
Na sankciách pre zamestnávateľov sa poslanci dohodli s ministrami krajín EÚ ešte pred rokovaním v Parlamente.
Vďaka tejto zhode sa podarilo nájsť podporu pre nové pravidlá už v prvom čítaní.
Autor parlamentnej správy, taliansky socialista Claudio Fava na tlačovej konferencii uviedol, že legislatíva sa bude týkať len nelegálnych prisťahovalcov.
Hoci zneužívanie v práci sa deje aj pri legálnych imigrantoch či občanoch EÚ, týmito prípadmi sa bude zaoberať národná legislatíva každého členského štátu.
Definitívne hlasovanie o smernici však bolo odsunuté na 19. februára.
Claudio Fava totiž požiadal, aby bolo k textu doplnené prehlásenie týkajúce sa služieb subdodávateľov.
Smernicu Parlament napokon schválil a do dvoch rokov by ju mali prevziať všetky krajiny EÚ.
Nové pravidlá tak budú platiť najneskôr od roku 2011.
20090202FCS47946
EP prijal smernicu o sankciách voči zamestnávateľom nelegálnych prisťahovalcov
Záverečné hlasovanie sa uskutoční 19. februára Európsky parlament 19. februára prijal smernicu, ktorá sa týka sankcií voči zamestnávateľom nelegálnych prisťahovalcov.
Napriek tomu, že táto správa bola predložená už na predchádzajúcom zasadnutí, bolo záverečné hlasovanie na žiadosť spravodajcu odložené.
Smernica zavádza sankcie voči zamestnávateľom nelegálnych imigrantov a zabezpečuje nezákonným prisťahovalcom legálne platové podmienky.
Konečné hlasovanie o legislatívnom uznesení bolo na predchádzajúcom zasadnutí odložené na žiadosť spravodajcu, talianskeho socialistu Claudia Favu, ktorý požiadal, aby k nemu bolo doplnené vyhlásenie týkajúce sa služieb subdodávateľov (článok 9 smernice).
Potom, ako české predsedníctvo túto otázku prerokovalo s ostatnými členskými štátmi, Rada spoločné vyhlásenie podporila a správu Európsky parlament prijal.
Text, ktorý predložila Európska komisia, by mal slúžiť ako doplnok k ďalším legislatívnym aktom ako je napríklad smernica o návrate nelegálnych prisťahovalcov a smernica o zavedení "modrej karty" pre vysoko kvalifikovaných prisťahovalcov.
Cieľom týchto návrhov je posilniť boj proti nelegálnej imigrácii a pripraviť cestu pre imigráciu legálnu.
Európska "modrá karta" pre vysokokvalifikovaných pracovníkov Viac o smernici (anglicky) Rozprava o smernici
Rozprava dňa: Sankcie pre zamestnávateľov nelegálnych imigrantov
Nelegálni imigranti častokrát upratujú hotelové izby či kancelárie V EÚ pracuje nelegálne asi 4,5 až 8 miliónov imigrantov.
Väčšinou na stavbách, v hoteloch či na farmách.
Ich rastúci počet sa snažia poslanci zastaviť sankciami voči zamestnávateľom.
Návrh smernice stanovuje minimálne tresty pre zamestnávateľov nelegálnych prisťahovalcov.
Tí by tak po novom mohli dostať pokutu, zaplatiť neodvedené sociálne odvody a dane alebo by sa dostali zákaz uchádzať o verené zákazky či podporu od štátu.
V prípade obchodovania s ľuďmi by prišlo na rad aj trestnoprávne stíhanie.
Zoznam s porušiteľmi smernice by bol navyše verejný.
Legislatíva by zároveň mala ochrániť nelegálnych imigrantov.
Úmysel je dobrý
Zástupca Konfederácie európskych podnikateľov Marcus Schwenke chápe úmysel poslancov.
Čierna práca je totiž podľa jeho slov neférovou súťažou voči čestným podnikateľom.
Catelene Passchier z Konfederácie európskych odborových zväzov by však uprednostnila iný prístup.
Skúsenosti z USA podľa nej ukazujú, že ilegálni pracovníci sa budú skrývať ešte viac.
"V prvom rade by sme mali vytvoriť lepší spôsob legálnej migrácie," domnieva sa.
Obchádzanie pravidiel
Zaujímavá súčasť návrhu smernice sa týka subdodávateľov.
"Nelegálni pracovníci sú najčastejšie zamestnávaní cez agentúry alebo sprostredkovateľov a subdodávateľov," vysvetľuje Passchier.
Po novom by firmy zodpovedali aj za nelegálne pracujúceho prisťahovalca u subdodávateľa.
A to v prípade, ak by o tomto fakte vedeli.
Práve táto podmienka je podľa Passchier neúčinná.
"Toto sa nedá dokázať," myslí si.
Marcus Schwenke je presvedčený, že problém musia v prvom rade riešiť samotné krajiny EÚ.
Na to je však potrebné vyčleniť ľudí a finančné prostriedky.
Pritvrdo voči zamestnávateľom?
Schwenke sa tiež obáva, že návrh je nevyvážený.
"Pre firmy zavádza veľké administratívne náklady a obsahuje príliš tvrdé tresty."
Zástupcovi podnikateľov sa nepáči ani zodpovednosť za subdodávateľa, pretože firmy v skutočnosti nemajú možnosť kontrolovať dodržanie zákona zo strany subdodávateľov.
Zmiešané pocity z návrhu má napokon aj Passchier.
Chápe však, že situácia je zložitá aj pre poslancov.
EÚ chce trestať zamestnávateľov nelegálnych prisťahovalcov
Legálne pracujúci imigrant na farme v Grécku: výnimka či pravidlo?
Európa starne a čoraz viac potrebuje nové pracovné sily.
Okrem legálnych prisťahovalcov sa však do EÚ dostáva aj veľa nelegálnych imigrantov.
Tí následne častokrát pracujú v neprimeraných podmienkach za veľmi nízku mzdu.
Takéto zamestnávanie "na čierno" však v budúcnosti môže vyjsť draho.
Výbor pre občianske slobody v utorok 4. novembra schválil návrh, ktorý zavádza sankcie pre zamestnávateľov.
Odhaduje sa, že v Európe v súčasnosti pracuje 4,5 až 8 miliónov nelegálnych prisťahovalcov.
Najčastejšie pôsobia na stavbách, v poľnohospodárstve, v reštauráciách či v upratovacích službách.
Ich plat je nezriedka nízky, pracujú v neprimeraných podmienkach a narušujú tak konkurencieschopnosť na trhu EÚ.
Zároveň však nemôžu využívať zdravotné poistenie alebo dôchodkové zabezpečenie.
V mnohých prípadoch u týchto pracovníkov dominuje strach o budúcnosť.
Každý deň ich totiž môže odhaliť polícia a vyhostiť.
V roku 2007 to bol napríklad vo Francúzsku prípad približne 25 000 prisťahovalcov.
"Nelegálni prisťahovalci pomáhajú uspokojiť potreby niektorých bezohľadných zamestnávateľov, ktorí sú ochotní využiť pracovníkov pripravených zobrať najčastejšie tie najmenej kvalifikované a najslabšie platené pracovné miesta," tvrdí parlamentný spravodajca k tejto otázke, taliansky socialista Claudio Fava.
Trestať zamestnávateľov, nie zamestnancov
Zamestnávanie na čierno by však v budúcnosti nemuselo byť pre podnikateľov až takým ternom.
Európska komisia predložila v máji 2007 návrh smernice, ktorý by trestal zamestnávateľov nelegálnych imigrantov.
Po novom by členské štáty mali takéto zamestnávanie zakázať a zároveň sa dohodnúť na minimálnych sankciách pre porušovateľov legislatívy.
Netrestali by sa teda nelegálni zamestnanci, ale zamestnávatelia.
Prijať by sa mali aj preventívne opatrenia.
Zamestnávatelia by napríklad od zamestnancov museli vyžadovať platné povolenie na pobyt v krajine, či viesť presnejšie údaje o tom, ako dlho ten ktorý človek vo firme pracoval.
Každá krajina EÚ by tiež viac kontrolovala jednotlivé podniky.
Hrozivé sankcie
Zamestnávateľom by v prípade porušenia legislatívy hrozili viaceré sankcie.
Museli by napríklad zaplatiť pokutu, ktorej súčasťou by mohli byť aj náklady na navrátenie nelegálnych imigrantov do ich vlasti.
Ďalej by museli zaplatiť nevyplatené mzdy, odviesť dane a odvody a prišli by aj o dotácie.
Zároveň by až 5 rokov nemali nárok na verejné prostriedky.
Parlamentný spravodajca Claudio Fava dodáva, že zamestnávatelia by boli braní na zodpovednosť v prípade, že povolenie na pobyt je evidentne falošné.
Aby to vedeli odhaliť, štát najskôr musí vypracovať systém odporúčaní pre identifikáciu dokumentov.
Zamestnávateľov nelegálnych imigrantov by po novom mohli odhaliť samotní zamestnanci.
V prípade, že budú spolupracovať, majú šancu získať dočasné povolenie na pobyt, podobne ako je to pri obetiach obchodovania s ľuďmi.
Tlačová správa (anglicky) Komisia: Imigrácia (anglicky) Európsky pakt o imigrácii (francúzsky) Profil poslanca Fava
SK
1
PHOTO
20090205PHT48548.jpg
SK
2
PHOTO
20090205PHT48546.jpg
SK
5
LINK
/wps-europarl-internet/faces/vod/player.jsp?date=20090203&askedDiscussionNumber=2&language=sk
SK
6
PHOTO
20090202PHT47936.jpg
SK
7
PHOTO
20081030PHT41038.jpg
SK
9
LINK
http://ec.europa.eu/justice_home/fsj/immigration/fsj_immigration_intro_en.htm
SK
10
LINK
http://www.eu2008.fr/webdav/site/PFUE/shared/import/1015_conseil_europeen/Pacte_europeen_sur_l_immigration_et_l_asile.pdf
SK
11
LINK
/members/public/yourMep/view.do?name=fava&partNumber=1&id=4469&language=SK
-//EP//TEXT IM-PRESS 20081107FCS41562 0 NOT XML V0//SK
-//EP//TEXT IM-PRESS 20090129BKG47408 0 NOT XML V0//SK
-//EP//TEXT IM-PRESS 20081103IPR41241 0 NOT XML V0//SK
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
