Poslanci žiadajú jasnejšie pravidlá pre rozvody medzinárodných párov
Spravodlivosť a vnútorné veci
2008-10-21 - 18:08
Parlament dnes schválil pomerom hlasov 522:89:35 správu týkajúcu sa pravidiel a právnych predpisov v manželských záležitostiach.
Návrh nariadenia si kladie za cieľ stanoviť pravidlá, ktoré umožnia vyhnúť sa sporom ohľadne štátu, v ktorom bude prebiehať rozvodové konanie medzinárodných párov.
Vzhľadom k tomu, že v EÚ sa uskutoční ročne vyše 170.000 cezhraničných rozvodových konaní, si poslanci želajú poskytnúť občanom viac informácií a lepšie možnosti voľby.
Cieľom návrhu nariadenia, ktorý Parlament prijal prostredníctvom správy poslankyne Evelyne GEBHARDT (PES, DE), nie je vytvoriť spoločný európsky režim, ale harmonizovať pravidlá pre riešenie sporov, ktoré sú doposiaľ nejasné.
Väčšina členských štátov totiž neponúka manželom možnosť výberu právnych predpisov, na základe ktorých bude prebiehať rozvodové konanie.
Často preto nastávajú situácie, keď jeden z manželov požiada o rozvod v krajine, kde budú podľa jeho názoru lepšie chránené jeho záujmy.
Nová legislatíva by mala párom umožniť, aby si po vzájomnej dohode zvolili členský štát, v ktorom chcú požiadať o rozvod.
Podľa stanovených pravidiel si však nemôžu zvoliť ľubovoľný štát, ale len krajinu, ku ktorej majú určitý vzťah.
Musí sa napríklad jednať o krajinu, kde uzavreli manželstvo, kde majú trvalý pobyt, štát, ktorého sú štátnymi príslušníkmi alebo krajinu, v ktorej mali predtým bydlisko najmenej tri roky.
Návrh nariadenia taktiež stanovuje, že obaja partneri manželského páru musia byť informovaní o svojich právach s cieľom zabrániť tomu, aby právne predpisy určitej krajiny znevýhodňovali jednu zo strán.
Proti diskriminačnému rozvodu
Poslanci žiadajú, aby sa požilo právo miesta súdu v prípadoch, kedy štátny príslušník tretej krajiny žiada o rozvod v jednej z členských krajín Európskej únie a právny poriadok tejto tretej krajiny neuznáva rozluku alebo rozvod alebo ak tieto právne predpisy jedného z manželov diskriminujú.
Zaručenie lepších informácií pre manželov
Poslanci prijali niekoľko pozmeňovacích návrhov, ktorými zdôrazňujú nutnosť informovať obe strany rozvodového konania o konkrétnych dôsledkoch ich voľby.
Zdôrazňujú pritom, že obaja manželia musia mať ešte pred podpisom žiadosti o rozvod k dispozícii úplné a dôveryhodné informácie.
Doporučujú v tomto ohľade, aby bol zavedený taktiež informačný systém na internete.
Posilnená spolupráca
Na prijatie nariadenia je potrebný jednomyseľný súhlas Rady.
Zatiaľ čo Švédsko s návrhom nesúhlasí, najmenej deväť krajín (Francúzsko, Taliansko, Španielsko, Rumunsko, Rakúsko, Maďarsko, Grécko, Slovinsko a Luxembursko) súhlasí s tým, aby sa táto otázka stala predmetom posilnenia spolupráce medzi členskými krajinami.
20081020IPR40047 Konečné znenie prijatého textu nájdete po jeho publikovaní prostredníctvom vyhľadávača tu
SK
1
LINK
/activities/plenary/ta.do?language=SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
