Otázka na hodinu otázok H-000021/2011
Komisii
Schôdza: februára 2011
článok 116 rokovacieho poriadku
Nessa Childers
(S&D) Vec: Ochromenie európskeho vzdušného priestoru
Ako si je Komisia určite vedomá, európska letecká doprava bola počas týchto Vianoc opäť vážne narušená.
Bol to tretí prípad ochromenia tohto typu v roku 2010 po hustom snežení na začiatku roka a kríze spôsobenej oblakom sopečného prachu, na ktorú tak ľahko nezabudneme.
Hoci rok 2010 bol nepochybne výnimočný, existujú dôkazy, že takéto prípady sa budú v budúcnosti vyskytovať čoraz častejšie s tým, ako sa bude ďalej meniť naša klíma.
Je preto nevyhnutné, aby sa EÚ vzhľadom na takéto situácie naďalej pripravovala podniknúť opatrenia na ochranu tak spotrebiteľov, ako aj leteckých spoločností pred nešťastnými meškaniami, k akým došlo v roku 2010.
Má Komisia nejaké plány na koordináciu prípravy európskych letísk na riešenie problému mimoriadne výdatných snehových zrážok?
Rozhodla sa Komisia preskúmať politiky poskytovania odškodnenia za takéto meškania, ktoré z dôvodu, že boli vypracované v inej ére leteckej dopravy, nie sú ani pre spotrebiteľov, ani pre letecké spoločnosti v 21. storočí postačujúce?
