16.2.2011 SPOLOČNÝ NÁVRH UZNESENIA predložený v súlade s článkom 122 ods. 5 rokovacieho poriadku,
ktorý nahrádza návrhy skupín:
ALDE ( B7‑0135/2011 )
PPE ( B7‑0142/2011 )
Verts/ALE ( B7‑0144/2011 )
S&D ( B7‑0147/2011 )
ECR ( B7‑0148/2011 )
o Jemene: prenasledovanie mladistvých páchateľov, konkrétne prípad Muhammada Táhira Sábita Samúma
José Ignacio Salafranca Sánchez-Neyra
,
Elmar Brok
,
Cristian Dan Preda
,
Angelika Niebler
,
Filip Kaczmarek
,
Bernd Posselt
,
Mario Mauro
,
Bogusław Sonik
,
Tunne Kelam
,
Elena Băsescu
,
Monica Luisa Macovei
,
Eija-Riitta Korhola
,
Sari Essayah
,
Tadeusz Zwiefka
,
Martin Kastler
v mene poslaneckého klubu PPE
Corina Creţu
,
Ana Gomes
,
Richard Howitt
,
Claude Moraes
,
Jutta Steinruck
v mene skupiny S&D
Marietje Schaake
,
Marielle De Sarnez
,
Ramon Tremosa i Balcells
,
Kristiina Ojuland
,
Alexandra Thein
v mene skupiny ALDE
Frieda Brepoels
,
Barbara Lochbihler
,
Franziska Katharina Brantner
,
Jan Philipp Albrecht
,
Malika Benarab-Attou
,
Raül Romeva i Rueda
,
Heidi Hautala
v mene skupiny Verts/ALE
Charles Tannock
,
Geoffrey Van Orden
,
Valdemar Tomaševski
v mene skupiny ECR
PE459.667v01-00 } PE459.674v01-00 } PE459.676v01-00 } PE459.679v01-00 } PE459.680v01-00 } RC1 Uznesenie Európskeho parlamentu o Jemene: prenasledovanie mladistvých páchateľov, konkrétne prípad Muhammada Táhira Sábita Samúma
Európsky parlament ,
– so zreteľom na svoje uznesenie z 10. februára o situácii v Jemene Prijaté texty, P7_TA(2010)0017 .
,
– so zreteľom na Dohovor OSN o právach dieťaťa a Medzinárodný pakt o občianskych a politických právach, ktorých je Jemen zmluvnou stranou,
– so zreteľom na svoje predchádzajúce uznesenia o zrušení trestu smrti, najmä na uznesenie zo 7. októbra 2010 o Svetovom dni proti trestu smrti Prijaté texty, P7_TA(2010)0351 .
,
– so zreteľom na svoje uznesenie z 16. decembra 2010 o výročnej správe o ľudských právach vo svete v roku 2009 a politike Európskej únie v tejto oblasti Prijaté texty, P7_TA(2010)0489 .
,
– so zreteľom na strategický dokument Európskeho spoločenstva pre Jemen na obdobie 2007 až 2013,
– so zreteľom na rezolúciu Valného zhromaždenia OSN z 22. decembra 2010, v ktorej sa vyzýva na moratórium na trest smrti, rezolúciu Valného zhromaždenia OSN 62/149 z 18. decembra 2007 o moratóriu na trest smrti a rezolúciu Valného zhromaždenia OSN 63/168 z 18. decembra 2008, v ktorej sa vyzýva na uplatňovanie rezolúcie Valného zhromaždenia OSN 62/149,
– so zreteľom na vyhlásenie z Alexandrie z roku 2008, v ktorom sa štáty Stredného východu a Severnej Afriky vyzývajú na prijatie moratória na popravy ako prvého kroku k zrušeniu trestu smrti,
– so zreteľom na revidované a aktualizované znenie usmernení EÚ o treste smrti, prijaté Radou 16. júna 2008,
– so zreteľom na článok 122 ods. 5 rokovacieho poriadku,
A. keďže Muhammad Táhir Sábit Samúma bol v septembri 2001 odsúdený trestným súdom v Ibbe na smrť po tom, čo bol obvinený za vraždu, ktorú údajne spáchal v júni 1999, kedy bol podľa predpokladov mladší než 18 rokov; keďže aj pri absencii rodného listu bol trest smrti potvrdený najskôr odvolacím súdom v máji 2005 a potom najvyšším súdom v apríli 2010 a ratifikovaný jemenským prezidentom; keďže poprava Muhammada Táhira Sábita Samúma bola pôvodne plánovaná na 12. januára 2011, no jemenský prokurátor mu udelil dočasný odklad,
B. keďže Fu´ád Ahmad Alí Abdulláh bol odsúdený na smrť po tom, čo bol obvinený za vraždu, ktorú údajne spáchal v čase, keď bol mladší ako 18 rokov, hoci tento predpoklad súd zamietol; keďže jeho poprava plánovaná na 19. decembra 2010 bola pozastavená po intervencii medzinárodného spoločenstva, najmä EÚ, a právneho zástupcu páchateľa,
C. keďže trest smrti je krajnou formou krutého, neľudského a ponižujúceho trestu, ktorý porušuje právo na život zakotvené vo Všeobecnej deklarácii ľudských práv,
D. keďže Jemen je štát, ktorý je zmluvnou stranou Dohovoru OSN o právach dieťaťa a Medzinárodného paktu o občianskych a politických právach, ktoré výslovne zakazujú popravy páchateľov obvinených z trestného činu, ktorý spáchali vo veku mladšom ako 18 rokov a keďže uloženie trestu smrti mladistvým páchateľom je výslovne zakázané aj v článku 31 jemenského trestného zákonníka,
E. keďže v roku 2010 boli v Jemene popravené desiatky ľudí; keďže podľa informácií organizácií pre ľudské práva čakajú v Jemene na smrť stovky väzňov,
F. keďže Jemen nemá k dispozícii primerané prostriedky na určenie veku žalovaných bez rodného listu a ani potrebné súdne priestory a súdnych pracovníkov,
G. keďže existujú vážne obavy v súvislosti s vývojom v Jemene, pokiaľ ide o demokraciu, ľudské práva a nezávislosť súdnictva; keďže sa vyskytujú prípady prenasledovania novinárov a obhajcov ľudských práv; keďže obzvlášť komplikovaná je situácia žien, ktoré majú ešte zložitejší prístup k vzdelaniu a nemôžu sa aktívne zúčastňovať na politickom živote,
H. keďže Európska únia je pevne odhodlaná zasadzovať sa o celkové zrušenie trestu smrti a snaží sa dosiahnuť všeobecný súhlas s touto zásadou,
I. keďže v roku 2010 podľa údajov len jedna krajina popravila mladistvého páchateľa, pričom v roku 2009 to boli ešte tri krajiny; keďže Jemen dosiahol značný pokrok na ceste k zákazu využívania trestu smrti u mladistvých páchateľov, keďže táto skutočnosť vzbudzuje veľkú nádej, že popravy detských páchateľov sa čoskoro stanú na celom svete protizákonné na papieri i v praxi,
1. odsudzuje všetky popravy, kdekoľvek sa konajú a znovu zdôrazňuje, že zrušenie trestu smrti prispeje k pozdvihnutiu ľudskej dôstojnosti a postupnému rozvoju ľudských práv;
2. vyzýva jemenského prezidenta a jemenské orgány, aby zastavili popravu Muhammada Táhira Sábita Samúma a žiada jemenské orgány, aby zmenili rozsudky o treste smrti pre Muhammada Táhira Sábita Samúma a Fu´áda Ahmada Alího Abdulláhu;
3. vyzýva jemenskú vládu, aby zastavila popravy jednotlivcov za zločiny, ktoré údajne spáchali vo veku mladšom ako 18 rokov, ako aj tresty, ktoré sú v rozpore s jemenskými zákonmi a povinnosťami Jemenu vyplývajúcimi z medzinárodných dohôd o ľudských právach;
4. vyzýva jemenské orgány, aby konali v súlade s článkom 31 jemenského trestného zákonníka, ktorý určuje, že za zločiny, ktoré spáchajú osoby mladšie ako 18 rokov, sa nesmie uložiť trest smrti;
5. dôrazne žiada jemenské orgány, aby dodržiavali medzinárodne uznané právne záruky týkajúce sa maloletých, ako sú Medzinárodný pakt o občianskych a politických právach a Dohovor OSN o právach dieťaťa;
6. vyzýva jemenské orgány, aby zaviedli všeobecnú registráciu narodených detí a aby zlepšili postupy určovania veku žalovaných, ktorí nemôžu predložiť rodný list;
7. zdôrazňujú potrebu reforiem v Jemene vyjadrenú mnohými demonštrantami v uliciach, ktoré by dokázali zlepšiť životné podmienky obyvateľstva a zaručiť slobodné a spravodlivé voľby, dodržiavanie ľudských práv, najmä slobodu médií a právo na spravodlivý súdny proces, ako aj rovnaké zaobchádzanie s mužmi a ženami;
8. vyzýva Radu a Komisiu, aby predovšetkým po zriadení Európskeho útvaru pre vonkajšiu činnosť urýchlene presadzovali koordinovaný a komplexný prístup voči Jemenu;
9. poveruje svojho predsedu, aby postúpil toto uznesenie podpredsedníčke Komisie/vysokej predstaviteľke Únie pre zahraničné veci a bezpečnostnú politiku, ESVČ, vládam a parlamentom členských štátov, generálnemu tajomníkovi OSN, predsedovi Valného zhromaždenia OSN, vládam členských štátov OSN a vláde a prezidentovi Jemenskej republiky.
