Odpoveď pána Füleho v mene Komisie
(17. februára 2012)
Komisia odkazuje váženú pani poslankyňu na závery zasadnutia Európskej rady z 9. decembra 2011, v ktorých Európska rada vyjadruje vážne znepokojenie v súvislosti s vyhláseniami a hrozbami Turecka a vyzýva na plné rešpektovanie úlohy predsedníctva Rady, ktoré je základným inštitucionálnym prvkom EÚ stanoveným v zmluve.
Komisia popritom v plnej miere podporuje prebiehajúce úsilie o dosiahnutie komplexného vyriešenia cyperskej otázky – naďalej zdôrazňuje naliehavú potrebu dosiahnuť takéto riešenie a vyzýva vedúcich predstaviteľov oboch komunít na Cypre, aby sa chopili príležitosti a využili prebiehajúce rozhovory na dosiahnutie dohody.
