10.4.2007
NÁVRH UZNESENIA
ktorý v súlade s článkom 113 rokovacieho poriadku
predkladá Salvador Garriga Polledo
o podpore dobrovoľníckeho zboru v rámci Európskej únie, ktorý bude zasahovať v prípade prírodných katastrof na celom svete
Uznesenie Európskeho parlamentu o podpore dobrovoľníckeho zboru v rámci Európskej únie, ktorý bude zasahovať v prípade prírodných katastrof na celom svete
Európsky parlament ,
–
so zreteľom na článok 113 rokovacieho poriadku,
A.
keďže dobrovoľníci sú mocnou hnacou silou svetovej solidarity,
B.
keďže ich odhodlanie a veľkodušnosť treba využiť v boji proti následkom prírodných katastrof na celom svete;
C.
keďže uvedené prírodné katastrofy môžu vzniknúť kedykoľvek a bez upozornenia;
D.
keďže Európska únia by mala prostredníctvom zboru dobrovoľníkov pochádzajúcich zo všetkých členských štátov poskytnúť solidárnu pomoc a spoluprácu pri odstraňovaní následkov prírodných katastrof;
1.
žiada Európsku úniu, aby podporila vytvorenie stáleho dobrovoľníckeho zboru za účelom boja proti následkom prírodných katastrof na celom svete;
2.
žiada, aby bol uvedený zbor permanentne vybavený takou logistickou kapacitou a výcvikom, aby mohol čeliť akýmkoľvek následkom prírodných katastrof;
3.
odporúča vyčleniť z rozpočtu Európskej únie trvalú a primeranú časť prostriedkov na vytvorenie a riadenie uvedeného zboru dobrovoľníkov pochádzajúcich zo všetkých členských štátov EÚ.
