A7-0307/2011
12.9.2011
***
ODPORÚČANIE
o návrhu rozhodnutia Rady o uzavretí Dohody medzi Európskou úniou a Kapverdskou republikou o určitých aspektoch leteckých služieb
(09114/2011 – C7‑0123/2011 – 2010/0296(NLE))
Výbor pre dopravu a cestovný ruch
Spravodajca: Dominique Riquet
PE 467.162v02-00
Označenie postupov
* Konzultácia
*** Súhlas
***I Riadny legislatívny postup (prvé čítanie)
***II Riadny legislatívny postup (druhé čítanie)
***III Riadny legislatívny postup (tretie čítanie)
(Typ postupu závisí od právneho základu navrhnutého v návrhu aktu.)
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu rozhodnutia Rady o uzavretí Dohody medzi Európskou úniou a Kapverdskou republikou o určitých aspektoch leteckých služieb
(09114/2011 – C7‑0123/2011 – 2010/0296(NLE) )
(Súhlas)
Európsky parlament,
– so zreteľom na návrh rozhodnutia Rady (09114/2011),
– so zreteľom na Dohodu medzi Európskou úniou a Kapverdskou republikou o určitých aspektoch leteckých služieb (16459/2010 + COR1 + COR2),
– so zreteľom na žiadosť o udelenie súhlasu, ktorú Rada predložila v súlade s článkom 100 ods. 2, článkom 218 ods. 6 druhým pododsekom písm. a) a článkom 218 ods.8 prvým pododsekom Zmluvy o fungovaní Európskej únie ( C7-0123/2011 ),
– so zreteľom na článok 81 a článok 90 ods. 8 rokovacieho poriadku,
– so zreteľom na odporúčanie Výboru pre dopravu a cestovný ruch ( A7-0307/2011 ),
1. udeľuje súhlas s uzatvorením dohody,
2. poveruje svojho predsedu, aby postúpil túto pozíciu Rade, Komisii a vládam a parlamentom členských štátov a Kapverdskej republiky.
DÔVODOVÁ SPRÁVA
V roku 2002 Súdny dvor Európskej únie rozhodol, že určité ustanovenia existujúcich dvojstranných dohôd medzi členskými štátmi a tretími krajinami v oblasti leteckých služieb sú v rozpore s článkom 49 ZFEÚ o slobode usadiť sa bez diskriminácie.
Tieto ustanovenia si vyžadovali zosúladenie s právom Únie s cieľom umožniť všetkým leteckých dopravcom Európskej únie nediskriminačný prístup k leteckým trasám medzi Európskou úniou a týmito tretími krajinami.
Rada preto svojím rozhodnutím z 5. júna 2003 poverila Komisiu, aby začala rokovania s týmito tretími krajinami o nahradení príslušných ustanovení dohodou na úrovni Únie (horizontálny mandát).
Táto oblasť je vo výlučnej právomoci Únie.
Dohody spĺňajú kritériá účinnosti, proporcionality a subsidiarity.
Rovnako spĺňajú základný cieľ vonkajšej politiky Únie v oblasti letectva.
Pokiaľ ide o tento prípad, Kapverdy uzavreli osem dvojstranných dohôd, ktorých príslušné ustanovenia treba nahradiť alebo doplniť ustanoveniami jednotnej dohody na úrovni Európskej únie.
Táto dohoda obsahuje konkrétne tieto body:
Cieľom článku 2 uvedenej dohody je nahradiť zvyčajné ustanovenia o určení ustanovením Únie o určení, ktorým sa všetkým dopravcom v Európskej únii povoľuje využívať právo usadiť sa.
V tomto článku sa upravuje určenie, oprávnenie a zrušenie oprávnenia a jasne sa v ňom stanovuje, že pri výkone svojho práva Kapverdy nesmú diskriminovať leteckých dopravcov členských štátov na základe ich štátnej príslušnosti.
Článok 4 sa týka zdaňovania leteckých pohonných hmôt, ktoré musí byť v súlade so smernicou 2003/96/ES Rady o zdaňovaní energetických výrobkov.
Vložením článku 5 budú mať právne predpisy Európskej únie v oblasti hospodárskej súťaže prednosť pred existujúcimi ustanoveniami dvojstranných dohôd.
Dohoda bola podpísaná 23. marca 2011.
Rada svojím rozhodnutím zo 17. mája 2011 požiadala Parlament, aby udelil súhlas s uzatvorením dohody podľa ustanovení Zmluvy o fungovaní Európskej únie (ZFEÚ).
Parlament v súlade s článkom 81 rokovacieho poriadku udeľuje súhlas s uzatváraním medzinárodných dohôd v rámci jediného hlasovania.
Nepovoľuje sa predkladanie pozmeňujúcich a doplňujúcich návrhov.
Spravodajca odporúča Výboru pre dopravu a cestovný ruch, aby udelil súhlas s uzatvorením dohody.
VÝSLEDOK ZÁVEREČNÉHO HLASOVANIA VO VÝBORE
Dátum prijatia
8.9.2011
Výsledok záverečného hlasovania
+:
–:
0:
31
Poslanci prítomní na záverečnom hlasovaní
Georges Bach, Izaskun Bilbao Barandica, Antonio Cancian, Michael Cramer, Ryszard Czarnecki, Luis de Grandes Pascual, Ismail Ertug, Carlo Fidanza, Jacqueline Foster, Mathieu Grosch, Jim Higgins, Ville Itälä, Dieter-Lebrecht Koch, Gesine Meissner, Olga Sehnalová, Keith Taylor, Silvia-Adriana Ţicău, Giommaria Uggias, Thomas Ulmer, Artur Zasada
Náhradníci prítomní na záverečnom hlasovaní
Spyros Danellis, Markus Ferber, Gilles Pargneaux, Dominique Riquet, Olle Schmidt, Laurence J.A.J. Stassen, Nuno Teixeira, Ramon Tremosa i Balcells, Sabine Wils, Janusz Władysław Zemke
Náhradníci (čl. 187 ods. 2) prítomní na záverečnom hlasovaní
David Campbell Bannerman
