1.2.2006
NÁVRH UZNESENIA
ktorý v súlade s článkom 113 rokovacieho poriadku
predkladá Cristiana Muscardini
o smernici o službách na vnútornom trhu
Návrh uznesenia Európskeho parlamentu o smernici o službách na vnútornom trhu
Európsky parlament ,
–
so zreteľom na prvú a druhú smernicu o poštových službách (97/67/ES a 2002/39/ES)
A.
keďže normatívny rámec pre odvetvie poštových služieb je jasný a prispôsobený konkrétnym požiadavkám odvetvia;
B.
keďže návrh smernice o službách na vnútornom trhu má za cieľ liberalizovať odvetvia, pre ktoré by bolo zbytočné prijímať osobitné prepisy vzťahujúce sa na toto odvetvie;
C.
keďže začlenenie poštových služieb do rozsahu pôsobnosti tejto smernice spôsobilo právnu neistotu;
D.
keďže predpoklady vyjadrené v tejto smernici neberú do úvahy požiadavky verejných služieb ani postupy, ktoré poskytovatelia zavádzajú kvôli zvýšeniu efektívnosti;
E.
keďže začlenenie služieb všeobecného hospodárskeho záujmu by znamenalo riziko neurčitého obmedzenia právomoci jednotlivých štátov zabezpečovať poštové služby;
F.
uvedomuje si, že smernica požaduje vo viacerých bodoch mobilitu pracovníkov po celom území Únie, čo môže mať negatívne dôsledky na sociálne aspekty, zamestnanosť a priemyselné vzťahy v Európe;
1.
vyzýva Komisiu a Radu, aby vylúčili všetky služby všeobecného hospodárskeho záujmu zo smernice o službách na vnútornom trhu, najmä čo sa týka zásady o krajine pôvodu.
